
CAMIL PETRESCU 


O sl indire obiectivată şi imitație 


După cite ştim, o specificare a deosebirilor dintre oglindirea obiectivată şi 
imitație nu s-a făcut pină acum în teoria artei şi astfel dăinuie şi azi echivocul 
familiar, iscat încă din Poetica lui Aristotel, echivoc accentuat cu veacurile pe toate 
prelungirile nuanțelor implicate în această problemă, agravat încă prin toate răstăl- 
măcirile posibile. 

Scria Aristotel în Poetica sa: „Tragedia este... imitarea unei acţiuni alese, 
complete, de oarecare proporţii, într-o vorbire frumoasă prin aplicarea parţială, deo- 
sebită a modalităţilor de înfrumusețare, — nu în formă epică, ci prin persoane în 
acțiune —, o reprezentare care prin provocarea sentimentelor de milă şi groază în 
acelaşi timp duce în modul acesta la descărcarea de aceste emoții. 


Cel mai important element este fabula, căci tragedia este o reprezentare imi- 
tativă, dar nu imitind oameni, ci acțiune și viaţă. Şi chiar viaţa constă în activitate, 
iar scopul vieţii (fericirea) este un fapt, nu un dat material.” (Poetica, 6) 

Teoria operei de artă socotită ca o imitație după natură, trecută şi prin alam- 
bicul lui Boileau, a fost făcută apoi de pe pozițiile cele mai diverse, chiar şi de pe 
colnicele idealiste... A fost prezentă şi în estetică la nașterea ei, ca titlu şi ştiintă, 
cu Baumgarten, încit a fost nevnie să fie dirz combătută de acele teorii ale artei 
core se voiau întemeiate pe noțiunea de frumos și de „finalitate fără scop”. 

Efectiv, teoria imitației în artă a provocat atitea încurcături, încit rind pe 
rind s-au ridicat împotriva ei nu numai artiștii, dar şi cea mai mare parte dintre 
sistemele estetice -create în veacul trecut (numeroase și într-un ritm impresionant). 
Le-a fost uşor acestora să arate că imitația este o vedere trivială şi că trebuie să 
i se opună alte conceptii, subțiri şi elevate, cele ale ficțiunilor idealizante, a poe- 
ziei suave, a spontaneității nelegate de nici o servitute, a evadării din real sub 
toate formele: vis, poezie pură, pictură fără anecdotă, fără subiect, totul supra- 
licitat pină la suprarealism, cubism, expresionism şi altele. 

În fața acestor pretenții egocentrice, întinse pină în zonele absurdului, stătea 
însă sentimentul puternic că mai toate capodoperele artei, în decurs de 2500 de ani, 
au un indiscutabil caracter realist, fie în literatură, fie în teatru, fie în pictură si 
sculptură, fie în muzică. Acest sentiment s-a închegat în ultimul veac în teoria rea- 
lismului în artă. Era cu neputinţă să se închidă ochii în fata evidentei, în fata mă- 
reției operelor realiste, şi totuși realismul a dus, și din păcate duce, o luptă grea. 
S-au ridicat împotrivă atitea teorii seducătoare prin „originalitatea”, prin „ingenio- 
zitatea? şi prin caracterul lor rafinat, încit numeroși teoreticieni şi artiști au cam 
dat înapoi în concepțiile lor realiste. Pricina acestor zile grele pe care le cunoaște 
realismul este că de el se tine scai acea rudă a sa foarte precară și mes. hin, com- 
promițătoare, teoria „imitației”, a „copiei fidele”, un fel de noroi lipicios din care 
nu-și poate desface picioarele... De nenumărate ori, realismul a incercat cu indig - 

nare şi silă să se lepede de această rubedenie milenară, dar niciodată n-a izbutit să 
convingă definitiv. A clamat el însuși cu dezgust facilitatea imitației, uriciunea tutu- 
ror copiilor după natură, dar este cert că n-a convins, mai ales că adversarii săi 
subtili și egocentrici nu ţineau de loc să se convingă, dimpotrivă, erau beţi de far- 
mecul formulelor lor, mai totdeauna plastice, spirituale şi, în lumea lor, epatante. 
I s-a recunoscut realismului, cu un sens peiorativ, locul în cărțile de școală, în muzee, 
în academiile muzicale, în teatrele oficiale, dar destul de rar s-a păstrat în stima 
„elitei“... Atiţi „avangardiști“' strimbă din nas cind li se vorbește de Balzac! 

Pricina acestei neplăcute stări de lucruri nu e în faptul că teoreticienii rea- 
lismului n-ar fi explicat, cu belșug de argumente teoretice, îndreptățirea punctului 
lor de vedere. De la ideea de obiectivitate a operei de artă, formulată de unii este- 
ticieni, pină la viziunea „originară”, argumentată impresionant de un filozof de mari 
merite în stabilirea caracterului realist al oricărei creații, și mai ales pină la clara, 
categorica teorie a „„reflectării” lumii reale în opera artistului, poziția realismului 
fusese întemeiată cu hotărire. Lucrurile merg destul de bine pentru cei de bună 
credință, cită vreme realismul se înfățișează singur, în opoziție cu seducătoarele 
aberaţii ale subiectivismului absolut, spontan, liber de orice servitute concretă, al 
magiei poetice care fermeca pomenitele „elite? (rareori cu adevărat intelectuale). 
Încurcăturile se iveau cind apărea, ţinîndu-se de mantaua realismului, detestata 
„artă imitativă”, care protesta împotriva anatemei şi proclama cu emfază : „Oglindire 
realistă ? Tocmai asta sint şi eu, chiar oglindirea realității. Ce sint altceva decit 
„oglindire”, sau, dacă vreți, ce este altceva oglindirea decit reproducerea, redarea 
fidelă a acestei realități ?” Mai ales cind imitația apărea sub forma — de care unii 
erau foarte mindri — de „copie” după natură, împodobită cu eticheta naturalistă, 
realismul era şi, vai!, este, cuprins de amărăciune şi silă. În hotărîrea lui de a se 
lepăda de asemenea rubedenie, care îl face de rușine, și incapabil s-o renege valabil 
teoretic, 1 se lepăda de ea sentimental și „estetic”, sărind imprudent de pe propria 
sa poziție, care îi apare greu de ținut și, ceea ce este mai grav, trădindu-și propria 
su eseni, adică adoptind în mod oportunist și fără jenă, trăsăturile esenţiale ale 
dușmanului înverşunat, ale egocentrismului zis poetic. Încolţiţi, reprezentanții realis- 
mului se apără teoretic, amendind prudent şi categoric însăși ideea oglindirii obiecti- 
vate. „Nu, noi nu sîntem rudă cu nici un fel de imitație, cu nici o copie după na- 
tură (ceea ce e adevărat), pentru că oglindirea, aşa cum o înțelegem noi, nu este 
simpla (?!) redare a modelului; arta realistă nu este reproducerea realității aşa cum 
e ea, ĉi e cu totu! altceva.” Este — pretind ei — „prelucrarea modelului”, este rea- 
litatea văzută prin prisma artistului, e redare „personălă”, este „interpretare”, da 
„interpretare”, în care se vădesc stilul și personalitatea artistului. Nu se poate 
spune că nu e frumos. Din păcate, recurgind la asemenea argumente, lăsind oglin- 
direa fidelă pe seama imitației și copiei după natură, realismul cedează şi nu poate să 
conciireze în nici un caz cu adversarul său de ieri și de azi, care, luind notă, nu se 
mulţumeşte cu o iîngenunchiere de compromis. 


Nervozitatea şi aposiazia teoreticienilor (mai ales a artiștilor realiști care se 
încurcă în considerații teoretice) sint şi mai mari de la aparitia în cimpul artei a 
unui nou factor, reproducerea mecanică, pe nume: arta fotografiei. Diabolica năs- 
cocire de la inceputul veacului trecut, a celor trei — Niepce, Daguerre, Talbot —, 
a încurcat și mai rău toate socotelile realismului. Dacă te lepădai de acea rudă com- 
promițătoare care era imitația, deși era vorba tot de mina şi de ochiul omului, 
ce ai putea să faci cind o simplă mașină, un simplu aparat, izbutește în tehnica 
reproducerii „mai bine“ decit orice mină omenească? Mai ales în sectorul picturii, 
deruta a fost stupefiantă. De ce să mai semene portretul cu modelul stu, în reali- 
zarea artistului, dacă fotografia poate izbuti ceva şi mai asemănător? Mare 
încurcătură au provocat, totuși, portretele Renașterii, cum și atitea compoziţii ale 
epocilor următoare, cind în mod cert asemănarea era căutată, pretinsă, fiind wun 
merit şi un motiv de mândrie. Nici peisajul ulterior nu schimba în genere problema. 
Unii au văzut în apariția fotografiei moartea picturii ca artă, pur și simplu. Pictorii 
cei mai dornici să demonstreze temperament, cei mai însetaţi de originalitate au 
dedus că viitorul picturii stă în abandonarea totală a realismului şi în căutarea unor 

drumuri noi. S-au propus rind pe rînd impresionismul, expresionismul, cubismul, fau- 
vismul şi așa mai departe. Sint de neuitat accentele de silă şi minie ale unui atit 
de îndrăzneț poet ca Baudelaire, cel ce a fost pe deasupra și un critic de artă care 
a depășit epoca. El formula ironic crezul naturalist astfel: „Cred că arta este şi nu 
poate fi decit reproducerea exactă a naturii, de aceea, o industrie care ne-ar da un 
rezultat identic cu natura ar fi arta absolută.” Şi apoi, continua și mai batjocoritor : 
„Un zeu răzbunător a îndeplinit dorințeie acestei mulţimi. Daguerre a fost jupinul 
ei. Din acel moment, societatea imundă s-a năpustit ca „un singur Narcis să-și con- 
temple propria sa imagine pe metal“ (primele fotografii erau reproduceri pe metal, 
n.n.). Şi, în altă parte: „Deoarece industria fotografică era refugiul tuturor pictorilor 
ratați, prea puţin înzestrați sau prea leneși ca să-și termine studiile, această modă 
universală avea nu numai caracterul orbirii şi al imbecilităţii, dar satisfăcea prin ea 
și ceva răzbunător.“ Şi încă mai departe: „Sint convins că progresele prost aplicate 
ale fotografiei au contribuit, ca de altfel toate progresele materiale, la sărăcirea geniului 
francez, şi așa destul de rar.“ Notează Waldemar George, care nu e up realist și din 
care luăm o parte din aceste citate : „Baudelaire se trudea să oprească valul de realism, 
care amenința să cuprindă pictura, de aceea dădea un strigăt de alarmă“. „Din zi în zi 
— spunea Baudelaire — arta îşi pierde din respectul față de ea însăși, se prosternează 
inaintea realităţii exterioare, iar pictorul devine din ce în ce mai înclinat să picteze nu 
ceea ce visează ci ceea ce vede.“ 

Dacă spaima de „fotografie? a putut să facă pe un critic atit de pătrun- 
zător, care a anticipat multe judecăți de valoare în artă, să-și piardă vederea clară, 
e uşor de închipuit ce ravagii a făcut această spaimă în lumea artiștilor plastici 
și a poeților în genere. Numeroase sînt cazurile în care înşişi autorii și teoreticienii 
realiști, intimidați şi ruşinați, își insuşesc punctul de vedere al lui Baudelaire despre 
fotografie, alunecind pe o altă poziție, care e un realism hibrid, folosind servil 
unele din argumentele individualismului egocentric.. Pricina este că pină astăzi nu 
s-a formulat de către teoreticienii artei, sau de către creatorii în artă, adepți ai 
realismului, în mod valabil şi convingător, fără să se abandoneze cerintele și însu- 
șirile reale ale acestei modalități în artă, deosebirea de specie — căci este o deosebire 
d2 specie — dintre realism şi imitație sub orice formă. Dacă teoria oglindirii în artă 
ar fi fost făcută în mod eficient, așa cum ea a fost făcută în tezele cunoaşterii 
ştiinţifice, incompatibilitatea dintre realism și imitație (ori copie după natură) ar fi 
devenit inteligibilă în cercurile largi ale creatorilor în artă, le-ar fi devenit fami- 
liară în discuții și comentarii şi ei nu s-ar afla nepregătiți in fata asaltului teorii- 
lor și opiniilor egocentrismului formalist, cum e în genere regula, îndeosebi în Occi- 
dent. În fața unor argumente şi a unei personalități cu prestigiul lui Baudelaire, de 
pildă, oamenii crezuţi realiști se descoperă intimidați, descumpăniți, neputind să 
răspundă. Căci citeva poncife imprumutate chiar de pe panoplia teoriilor idealiste şi 
de pe aceea a purismului poetic nu pot fi deajuns ca să consolideze poziția şi teoria 
realismului în artă, să înlăture echivocurile nedorite şi să facă să înceteze o lipsă 
de convingere, o anumită jenă, iscate din conștiința unei poziții false (fără temei 
real). Ele trădează — aceste poncife hibride — pofta fără luciditate la roadele dir 
grădina vecină. 

O teorie științifică nu poate merge după formula: „Ghici, ce stă în pom, e 
verde şi cintă ? — ??? — Nu știi? — Nu! — E peștele. — Păi, pestele stă în pom? 
— Stă, dacă îl legi cu o sfoară. — Păi, e verde? — E verde, dacă îl vopseşti etc., 
etc”. Realismul trebuie să se impună teoretic prin el însuși, prin imperativele esen- 
tei sale, prin ceea ce are mai adinc în el. Hotărit, nu e nevoie să-l legi cu sfoară 
şi să-l vopsești în verde. 

TUDOR ARGHEZI 


Cu toate că actorii vechi suportau porecla grecească de „hipocriţi“, legitimă 
poate la "interpreţii fără personalitate, mediocri şi îngimfaţi (Caragiale avea o vorbă 
a lui, că prostului ii şade bine fudul), actorul de talent e un artist în totalul înțeles. 
Să nu se bucure ca de o axiomă începătorii lipsiți de vocaţie, cu orgoliile umflate de 
vint ca nişte cimpoaie şi superbi candidaţi ia nefericirile superlative. Îi întilneşti plini 
de nimicul lor, nervoși, problematici, cu ceafa nespălată şi stufoasă. Aceşti magnifici 
viitori rataţi nu se vor ridica peste altitudinea interzisă figurației anonime. 

Că joacă din pensulă, din condei, din vioară, din daltă, din mască, artistul e 
acelaşi. El scoate din carnea, din sîngele, din sănătatea, din suferinţele şi sincerităţile 
lui, opera ce-o face. Operă e lucru şi, la artiști, lucru de frumuseţe şi chin. 

Cere abnegaţie ascetică pregătirea unui rol şi cea mai dureroasă caznă e învă- 
(area textului prost pe de rost, fraza stearpă, versurile goale, traducerile de mizerie, 
replicile mălăieţe, mediocritatea dezoiantă nefiind interzisă nici literaturii. Unui poet 
neizbutit, unui prozator de rind, le rămîne de ales între critica literară şi teatru şi-l 
aleg de preferință pe cel de al doilea, mai colorat şi, graţie actorului, mai... colaborat. 

Odată depășită papagalizarea textului, impus de repertoriu și de influențele 
inexplicabile ale autorului înţărcat de muzele octogenare, începe rafinarea, penibilă 
pentru artist, a materiei brute şi tilmăcirea ei în emoție şi viaţă. Actorul e silit să 
scoată, mai des decit îşi poate închipui admiratoarea din loje, cu briliante în petala 
urechii, cristale din bălegar. El trebuie să riciie cu unghiile insîngerate în roca lui, 
ca să dea la lumină bijuteriile de durata unei singure zile. În comedia în care apare, 
ca să piară numaidecit, artistul îşi joacă propria cumplită tragedie. Satisfacţia lui, 
aproape negativă, i-o dă în treacăt şi textul mort al unei piese de aproximaţii, pe 
care mijloacele lui de har, dezgropindu-l din sicriul mormintului de hirtie, Îl trezesc 
şi pe el la viaţă. Bineinţeles, talentul poate fi documentat util, dar el nu e căpătat la 
școală, cum, în patologie, nici intuiţiile medicului nu se învaţă. 

Hamlet e jucat în toate limbile aproape de patru veacuri. Au trecut pe scenă 
sute de buni și excelenți Hamleţi, ambiția de maturitate a tuturor actorilor, englezi, 
francezi, germani, italieni, romini, și totuşi, cel mai definitiv Hamlet a venit în spec- 
tacol, relativ de curind, pe ecran. El a zguduit atit de tare chiar estetica şecspiriană, 
- îndătinată pe Tamisa, încît Marea Britanie a făcut din actorul, care e şi regizorul 
excepționalei realizări, un lord. Nouă, oltenilor, aristocraticul titlu nu ne spune nimic, 
där cine ştie de cită însemnătate se bucură în Anglia, unde lorzii au şi un senat al 
ior, asemenea nobleţe, înțelege că ea nu se acordă de florile mărului unui golan fără 
arbore genealogic, cind şi pisicile distinse şi ciinii cirni au acolo un pedigreu, echi- 
valeni cu doctoratul în teologia calvină. 

Da, dă autorul un text, dă teatrul scena, sala, recuzita, dar totul cade în 
derizoriu fără prezenţa artistului, care sintetizează spectacolul şi rămine singurul 
factor valabil din scenă. Talentul e atit de expresiv în sine, încît dispare toată anibianţa, 
anihilată de valoarea personajului absorbant. Ceva mai mult, el nici n-ar avea nevoie, 

mi-aş permite să adaug, de un text oarecare, necum de o hală de vechituri, de 
ateliere, de peruci şi frizerie. Se poate foarte bine juca teatru în faţa unei perdele 
de catifea neagră, trasă de la un capăt la celălalt al fundului de scenă, artistul 
concentrind în el întregul peisaj de simţire al unui act. Luaţi-l de braţ şi urcaţi-l pe 
un scaun într-o cameră goală. Nu trebuie mai mult. 

De la un timp încoa, marcat şi de numele Reinhardth (i- am uitat ortografia, 
derivată parcă din Hardtmuth, care a fost un fabricant de creioane), între autor şi 
artist s-a intercalat Alteța Sa Regizorul, fost deocamdată numai director, subdirector 
sau împiegat de culise, prepus şi la distribuirea de scaune şi draperii. Mulțumită cite 
unui talent autentic, de observator just și de amplificator al efectului psihologic, aplicat 
şi la text, orice soi de simili şi quasi, regizorul ajunge suveranul echipelor de comedie. 
degenerind în calitate pe nebăgate-n seamă, ca-n site făina, cu gradații de zero, doi 
zero, trei zero şi tărîțe. 

Regizorul bun e şi el un artist, însuşirile lui precizează și sporesc pe ale artis- 
tului jucat, nu i le împiedică, nu i le știrbesc, nu i le anulează. În epoca Gusty, Da- 
vila, Nottara, Brezeanu, Toneanu, Liciu, Belcot, cu cîțiva iluştri predecesori, atmosfera 
teatrului, mereu proaspătă şi plină, învăluia delicat tonul spectacolelor din Bucureşti. 
Diapazonul a descrescut treptat, regia confuză şi pe apucate scăzind pe măsură în 
ciletanţă. În tirgurile fără prăvălii de încălţăminte îţi cumperi galoşii de la băcănie. 
Pe atunci trăia şi Caragiale, cu sfatul ascultat și cu ironia luată în serios. 

Actorul s-a văzut astfel că avea în persoana regizorului, un adversar. În desfă- 
şurarea elanului se ivește priceperea ostilă a unui funcţionar, trecut în statele de plată 
cu titluri și salarii deosebite, plus redevențe. Sint talente de artiști şi de regizori 
ţinute în obscuritate slugarnică și vasale aroganței şi ifosului de infatuare, în tovă- 
răşia de monopol, de afinități şi interese. Nobleţea frumosului meșteșug al creației 
dramatice are dreptul să fie dezgustată că procedeele durează şi stăpinesc. Încă din 
scoala de teatru criteriul de apreciere se sprijină pe reciprocitățile consimţite după 
paravan. Scrutez unele autorităţi de specialitate, ieşite din poate, din parcă şi din 
să vedem, a cărora posteritate așteaptă busturi şi statui de săpun. 

Noaptea furtunoasă s-a jucat fiind autorul în viaţă, cu fineţe, cu grotescul cati- 
felat. Zeflemeaua era moderată de grija să nu alunece în grosolănia vulgară a hoho- 
tului de ris din burtă şi intestin. Autorul era de față. Mai era de față constelația 
artiştilor de mare clasă, care au dat teatrului rominesc eleganţă, echilibru și dimen- 
siune. Regizorul era bunul simţ și gustul de discreţie şi puritate al fiecărui interpret. 
Şcoala răcnetului era necunoscută, şi actorilor nu li se comanda glasul morocănos şi 
dogit, cu tonul de oală spartă al geambașului beat. Un actor care ar fi vociferat pe 
nas cu o răguşeală din beregată era inapt pentru Caragiale. Satira nu trebuia rezol- 
vată în haz şi hazul derivat în mocofănie. Ştefan cel Mare din Delavrancea trage 
să moară spitaliceşte de-a lungul Apusului întreg şi cele din urmă agonii (am scăpat 
din vedere să le număr cu creionul: trebuie să fi fost cam intre şapte şi paispce) 
sînt urlate solid. 

Graţiei regiei care încurajează anapoda pe autori, o piesă de teatru nu se mai 
debitează în cele trei-patru acte suficiente, ci în cite 12 „tablouri”. Vorbeau doi spec- 
tatori într-o pauză: „Să vezi tabloul de acum: e splendid !“ Într-adevăr era, dacă 
vrei, şi splendid: într-un cer de bidinea albastru descrescind se ridicau stinci de 
fotografie în culori, arbori de carte poştală în culori pină la cer: o vitrină cu prăji- 
turi şi cofeturi. Gemete de caval şi muzică depărtată, hăuliri şi apeluri alpiniste. Apoi, 
mobiliere, mătăsuri, crinoline, dansuri. Tot felul de adjuvante, surogate şi ingrediente, , 
pe lingă jocurile de lumini electrice în zig-zag. Unde e teatrul ? ăsta să fie? Expo- 
ziții de vederi ? magazine de scaune capitonate ? Abuzul de mijloace antiteatrale co- 
vîrşește. De asemenea corpuri străine au nevoie autorii de bilci și panoramă. Îl ames- 
teci în tertipuri şi cioburi, și artistul piere. 

Teatrul bun 'se reazămă pe om, pe actor. El e și decor, și atmosferă, şi idee. 
Pentru o anume împrejurare concretă e de ajuns o indicație, nimic mai mult. Actorul 
e cu atit mai afirmat cu cît e mai despuiat de falsificările de adaos. El nu afirmă: 
sugerează. 

Se înţelege că în atita aglomeraţie de nimicuri opulente şi mărfuri, transportate 
din cooperative şi făbrici pe scenă, orice manechin de cirpă croită poate da un regizor 
şi un „dramaturg“. 

SIMION ALTERESCU 


Nu simplă comemorare 


Nu ne este mai uşor a vorbi azi despre Millo, după 60 de ani de la moartea 
sa, decit le era criticilor de acum trei sferturi de veac. Căci — aşa cum scria 
„Rominul“ lui Rosetti, din 19 noiembrie 1872 — ,....a vorbi despre d. Millo este a 
vorbi despre teatrul romin în genere, este a vorbi despre opera căreia şi-a consacrat 
viaţa acest artist... A vorbi despre d. Millo este a vorbi despre instituţiunea, care, 
abia născind, găsi pentru primii şi tremurătorii săi pași, un reazim atit de puternic 
în geniul său artistic“. 

Şi acestea erau scrise cu aproape un sfert de veac inainte ca Millo să-şi fi 
incheiat viaţa şi cariera de teatru, înainte ca Millo să fi dat teatrului rominesc totul. 


Prilejul aniversar nu cred că ar îndreptăţi o simplă înşirare de date biografice, 
cirduri de superlative festive, sau obişnuitele pioase ginduri de recunoştinţă. Sint 
cunoscute împrejurările în care Matei Millo și-a părăsit cinul boieresc pentru scenă, 
sint obosite adjectivele dăruite de atitea ori ctitorului teatrului realist romiînesc, pen- 
tru asle mai repeta. Două preocupări mi se par însă astăzi mai de seamă, pentru 
ca cinstirea memoriei lui Millo să nu rămină în stadiul formal al comemorărilor ca- 
lendaristice gazetărești : contribuţia lui Millo la formarea școlii realiste în teatrul 
rominesc şi profilul artistic, personalitatea creatoare a „bădiei“. 


Desigur că multe alte laturi ale activităţii sale artistice merită a fi discutate, 
îmbogăţite cu informaţie istorică și analiză critică. Deosebit de interesantă va fi 
analiza operei dramatice a aceluia care a început să scrie comedie rominească 
inaintea lui Facca sau Alecsandri; cu mult se va lărgi perspectiva istorică asupra 
formaţiei ideologice şi artistice a lui Millo, studiindu-se activitatea sa din cercurile 
pariziene revoluţionare paşoptiste ; activitatea sa de pedagog şi publicist aduce în 
patrimoniul gîndirii estetice teatrale idei care stau la baza dezvoltării mişcării tea- 
trale romineşti ; prezența sa în toate provinciile ţării are o semnificatie politică şi 
artistică ce merită a fi mai amplu studiată prin tendinţele ei unificatoare, prin în- 
cercările de a transforma teatrul rominesc dintr-o artă regională într-o artă naţio- 
nală ; rolul pe care l-a jucat Millo în dezvoltarea artei regizorale nu este un aspect 
mai puțin important, iar dovedirea, pe bază de documente existente la îndemină, 
că Millo a fost un precursor al societăţilor dramatice, şi nu un refractar ideii unirii 
fortelor artistice rominești, este tot atit de importantă pentru alcătuirea portretului 
monografic al marelui actor, ca și datoria istoricilor de teatru de a înlătura încercă- 
rile unor biografi de culise, care voiau să compromită personalitatea artistică a lui 
Millo, printr-un anecdotism cancanier lipsit de bază istorică reală. 


Toate acestea nu pot intra în sarcina unui articol, totuși festiv. De aceea, ne 
restringem la cele două aspecte enunțate mai sus: contribuția lui Millo la formarea 
școlii realiste în teatrul rominesc şi personalitatea sa artistică. 

Pe bună dreptate şi fără nici o exagerare s-a spus şi se spune că Millo este 
ctitorul școlii realiste în teatrul rominesc. Această afirmaţie nu știrbeşte nimic din 
prestigiul întemeietorilor Teatrului Naţional, nici din al lui Costache Aristia, nici 
din al lui Costache Caragiale, din al primilor actori moldoveni, sau munteni, din acel 
al animatorilor I. Eliade, Gh. Asachi, G. Barițiu, M. Kogălniceanu sau V. Alecsandri. 

Matei Millo şi-a făurit concepția sa despre artă și societate în frăție de idei 

cu cei pomeniţi, pornind de la aceleași idea- 
luri de libertate socială şi naţională, de la 
același rost activ al artei în raporturile ei 
cu societatea. Sub influenţa Academiei Mi- 
hăilene, printre ai cărei primi studenţi se 
numără, şi a ideilor mişcării” revoluţionare 
paşoptiste, Matei Millo însumează în păre- 
rile sale despre teatru ideile care au ca- 
racterizat mișcarea noastră teatrală de la 
jumătatea secolului trecut. Alături de Eliade, 
Bolliac, Kogălniceanu sau V. Alecsandri, 
Millo contribuie la dezvoltarea teatruiui ro- 
minesc pe o cale proprie, naţională, pe calea 
necesității reflectării realităţii romineşti în 
teatru. 

De altfel, însuși actorul se revendica 
de la „marii cetățeni“ Eliade, Cimpineanu, 
Rosetti, Aristia, Kogălniceanu, Ghica, Alec- 
sandri, „pa mîinile cărora a fost crescut 
mic copil teatrul romîn“ 1. Concepţia sa 
despze teatru continuă ideile acestora des- 
pre teatrul „școală de moral“ spre „nobi- 
larea inimii şi deschiderea minţii“. „Un 
teatru naţional cum trebuie să fie, este o 
barieră puternică în contra destrămării mo- 
ravurilor“, va scrie Millo ín anii consolidă- 
rii „monstruoasei coaliții”, cu un an înainte 
de războiul pentru independenţă, cerind gu- Matei Millo, pictură de C. Lecca 
vernului să facă totul „pentru a ridica tem- 
plul artei romine, acest focar sfint al bu- | 
nului şi al frumosului”, care „va da astfel poporului pîinea intelectuală de toate zilele 
şi acele exemple de virtuți cetăţeneşti, pe care teatrul poate și e dator să le inspire, 
pentru a corespunde misiunii lui” 2. 

Ceea ce a făcut ca Millo să fie hulit de clasa pe care o părăsit-o, sâ fie urmărit 
şi uneori chiar persecutat de oficialități, să fie alteori înjosit şi obligat să-şi profe- 
seze arta în condiţii neomenești, a fost tocmai caracterul realist, democratic, popular 
al artei sale. | 

Opera dramatică a lui Matei Millo, ca şi repertoriul pe care l-a jucat se 
caracterizau printr-un ascuţit spirit critic. Protestul impotriva stăpinirii (Poetul ro- 
mantic, Postelnicul Sandu Curcă); demascarea exploatării boierimii (Jianu căpitan de 
haiduci) ; satirizarea falsei democraţii burgheze, a monstruoasei coaliții (Prăpastiile 
Bucureştilor, Spoielile Bucureștilor, Apele de la Văcărești) apropiau literatura sa, ca 
şi a celorlalţi autori jucaţi, și în speciai a lui V. Alecsandri, de literatura realist- 
critică. 

Repertoriul promovat de Millo a creat o mare popularitate trupelor sale; ceea 
ce a determinat însă marea popularitate a actorului Millo nu a fost numai conti- 
nutul repertoriului său, ci stilul său de teatru. 

Contribuţia lui Matei Millo la dezvoltarea realismului scenic nu se poate reduce 
la generalizanta caracterizare a lui V. Alecsandri, care scria despre Millo că „a in- 
dreptat teatrul pe calea progresului: prin îngrijirea punerii în scenă, prin împărţirea 
nimerită a rolurilor, prin perfecţionarea jocului actorilor cărora el le-a servit de 
model şi prin buna compunere a repertoriului dramatic“. Aportul deosebit de impor- 
tant al lui Millo la școala teatrală rominească este dezvoltarea ei pe linia specificului 
naţional, în spiritul realismului autohton. Comparat adeseori cu Fr. le Maître sau 
cu Levasseur, cei doi mari actori francezi pe care Millo i-a cunoscut, Millo nu s-a 
lăsat copleşit nici de faima lor, nici de maniera lor de joc, şi-a păstrat autenticitatea, 
personalitatea şi originalitatea creatoare proprie stilului său de joc. 

Millo a insistat asupra naturii artistice a rominului, pentru a determina încre- 
derea actorilor romini în forţa lor de creaţie, în capacitatea lor de a fi originali, 
specifici. 

„Rominul este artist din natura lui. Originea, limba, inteligența lui cea vie îl 
naşte artist. Poezia dulce şi armonioasă, cîntecele duioase şi naive ale poporului sint 
simptomele caracteristice care probează că inima rominului este o liră armonioasă 
gata a cinta.” 

Teatrul cel Mare (Naţional) pe vremea lui Millo, într-o stımpă de epocă, de J. R. Huber, 1866 


Important în aĉeastă declarație, făcută de Millo într-un discurs rostit la deschi- 
derea Conservatorului Naţional de Muzică şi Declamaţie în 1864, este desigur sursa 
naţionala folclorică a artei culte romineșşti, pe care o stabileşte, si nu generalizarea 
exagerată câ „tot rominul e născut poet“, mai ales că Millo condiţionează dezvoltarea 
artiştilor romini : „Cultura artelor poate face din romini artişti mari... Artele cer 
sacrificii, abnegație, cele mai adeseori. amorul care avem pentru ele este singura 
noastră plată.“ 


Nu întimplător, va împărtăși Millo elevilor de conservator ideile sale care stau 
la baza artei teatrale realiste. Nici la Aristia, nici la Caragiale (Costache) nu se poate 
vorbi de teatru realist. Ei sint actori formaţi în spiritul şcolii romantice şi în ale 
căror mijloace scenice se amestecă uneori și cele realiste. Primul actor care dă o 
fundamentare științifică realismului scenic în funcție de atitudinea față de textul 
dramatic (sub raportul generalităţiior, şi Aristia, și C. Caragiale, şi M. Millo îşi propun 
ca scop relevarea adevărului şi frumosului artei dramatice) este Matei Millo: „Mai 
mult decit oriunde şi decit oricind, astăzi la noi, pe cind limba noastră se formează 
încă, pe cind atitea expresii străine se întrebuințează fără nici un control, pe cînd 
sub o aparenţă de latinism, ne servim fără nici o logică, cînd de expresii italiene, 
cind de cele franceze, este de neapărat în studiile noastre de a da fiecărui cuvint, 
fiecărei locuţii adevărata și dreapta lor semnificare.“ 


Millo socotea ca prim mijlo: pentru exprimarea pasiunilor umane vocea şi apoi 
enumera fizionomia şi gestul. În afara pasiunii, a vocației, Millo considera că prima 
calitate fundamentală a unui actor trebuie să fie „organul, instrumentul indispensabil 
ca să exprimăm noi, oamenii, diferitele simţeciuni ce străbat sufletul şi inima 
noastră“ şi, ulterior, punea condiţia fizicului „adecă mijloacele exterioare ale corpului 
care ne ajută ca să reprezintăm cutare sau cutare personagiu, cutare sau cutare 
caracter“. Vocaţiei, vocii şi fizicului, trebuie să le dea viaţă, însă, talentul. 

Millo consideră „organul“ şi „fizicul“ ca fiind doar calităţi exterioare, care se 
pot valorifica numai dublate de „calităţile morale care completează pe un artist, 
cind ele vor fi animate de inteligenţă și simţămint, căci după cum cel mai dibaci 
artist de flaut sau de vioară ar deveni cel mai trist executor dacă instrumentul lui 
ar fi fals, stricat şi schilod, după cum cele mai perfecte instrumente de muzică ar 

îi nişte bucăţi de lemn în mîinile unui executor fără cunoștințe şi merite muzicale, 
asemenea şi fizicul şi organul ar fi calităţi cu totul negative, dacă simţămintul şi 
inteligenţa nu ar veni a le da viaţă şi căldură“. 


iată că la baza şcolii teatrale a lui Millo întîlnim principiul de bază al realis- 
mului scenic, privitor la raporturile dintre materie şi gindire, dintre fizic şi psihic în 
procesul creaţiei dramatice. Pe acest principiu al unităţii indestructibile psiho-fizice — 
am zice astăzi — și pe inspirația folclorică naţională, se bazează în fond şcoala 
realismului ciasic a teatrului rominesc, întemeiată de Millo. 

Dificultatea cea mare a istoricilor de teatru — atunci cind vor să stabilească 
profilul artistic al unui actor din trecut — provine din faptul că nu dispun de mijloace 
directe de caracterizare artistică. Istoricul de artă poate uşor reface profilul unui 
pictor după tablourile rămase. Cu mult mai grea e sarcina unui istoric de teatru, 
nevoit să se adreseze părerilor — mai mult sau mai puţin obiective — ale contem- 
poranilor. 

Bolliac şi N. Filimon, G. Barițiu şi C. Negruzzi, C. A. Rosetti și V. Alecsandri, 
M. Pascaly şi D. C. Ollănescu, Fr. Dame şi N. Petrașcu, M. Eminescu si I. L. Cara- 
giale s-au oprit cu minuţie şi cu dragoste asupra vieții şi artei lui Millo. De aceea 
este mai uşor decit la mulţi alţi actori din trecut să cuprinzi caracteristicile artei 
sale, specificul personalităţii sale artistice şi importanţa ei în comolexul dezvoltării 
teatrului rominesc. 

Multitudinea de observaţii şi analize competente făcute de cei pomeniţi relevă 
încă de la inceputul activităţii lui Millo marea influenţă a personalităţii artistice a 
acestuia, în inlocuirea vechiului stil de teatru grandilocvent cu teatrul rezlist. 


D. C. Ollănescu arată că odată cu venirea lui Millo în 1852 la Bucureşti, 
„tiradele sforăitoare şi patetice ale melodramelor de bulevarde, rău traduse şi poate 
rău înţelese, fură înlocuite prin gingășia glumelor şi vioiciunea spiritului romîn, ges- 
turile extravagante, pozele mindre cavalerești şi pasurile cadenţate ca de tenor ita- 
lan — ale seniorilor, intriganţilor şi trădătorilor întunecoşi, plini de patimi, se 
eclipsară curind...“ ? 

De seamă pentru stabilirea adevăratului profil artistic al lui M. Millo sint decla- 
rațiile lui Pascaly. Acestea au darul să infirme exagerările și interpretările tenden- 
ţioase ale unor istorici care n-au văzut în disputa Millo-Pascaly decit latura scan- 
dalos-polemică, ignorind respectul şi dorinţa de colaborare reciprocă, prezente la 
ambii actori. Arătind că ţinta teatrului romin trebuie să fie educarea poporului, 
răspindirea bunelor moravuri şi stirpirea celor rele, apelul semnat de Mihail Pascaly 
— în 1863 — pentru organizarea teatrului preciza că „...acestea sint și cugetările dlui 
Millo ca artist ce ni le-a repetat de multe ori...'4. Biografii mai recenți ai lui Millo 
şi Pascaly n-au văzut ceea ce constatase Cezar Bolliac incă in 1865, că: „D. Pascaly 
este artistul dramatic al teatrului romin, precum zicem că dl. Millo este incompara- 
bilul artist comic al teatrului romin“ 5, 

Barițiu distingea caracterul naţional al artei lui Millo care „corege prin luarea 
în ridicol a miilor de viţii, defecte, debilităţi morale, gogomnănii si năucii omenești, 
care s-au incuibat şi au prins oarecum scoarță pe caracterul rominesc“ ê, 


Matei Millo în : Baba Hirca, Barbu Lăutarul şi Boierul din ,„,Prăpastiile Bucureştilor** 


Chiriţa şi Mama Anghelușa, Barbu Lăutaru și Sandu Napoilă, Paraponisitul şi 
Haimanaua, Gură Cască și Clevetici, Nicşorescu sau Jianu sint creaţii cărora Millo le-a 
dat primul o interpretare realistă. Jocul lui era lipsit de artificii şi nu se mărginea 
la redarea naturală a acestor personaje. Personajele interpretate ge Millo aduceau 
în scenă tipuri şi moravuri ce reflectau viața societății contempotane. Matei Millo 
ştia să redea ridicolul parvenitismului Coanei Chiriţa, obscurantismul Babei Hirca, 
găunoşia ultrademagogului Clevetici sau nerozia retrogradului Sandu Napoilă, pentru 
că arta realistă cu care Millo interpreta această variată galerie de tipuri pro- 
venea din aceleaşi surse ca şi scrierile sale, din conținutul satiric combativ al artei 
populare. Datorită acestui fapt, creațiile lui Millo deveneau prin răspîndirea lor în 
public termeni de comparație şi caracterizare pentru diferitele categorii sau titluri 
sociale autohtone. 

C. A. Rosetti, bun cunoscător al procesului de creație scenică, se apropie în 
criticile sale cel mai mult de specificul artei actoricești al lui Matei Millo: „Am găsit 
în domnul Millo un talent deplin, am găsit încă ceea ce mărturisesc că n-aşi fi crezut 
a găsi la noi, ceea ce lipsește acum în genere chiar în Franţa (Rosetti se referă la 
Fr. Le Maitre) şi ce dovedeşte după mine un mare artist: simplicitatea gesturilor, un 
joc natural şi bine simţit“. Şi, în altă parte: „Dl. Millo apoi are încă un talent mare 
şi care este foarte rar in toate ţările, dar care numai la noi nu este încă prețuit. 
Acest talent, foarte mare pentru un actor, este că știe a subtinsemna cuvintele cu 
arta cea mai perfectă ; nu este mai nici un cuvint ce poate avea o valoare pe care 
să nu ştie să-l facă a luci în toată splendoarea sa, prin pronunție, prin mlădierea 
versului, printr-un gest şi mai cu seamă prin ochii săi atit de elocvenţi.“ 

Asupra altei laturi a creaţiei sale scenice insistă N. Filimon, discutind măiestria 
actoricească a lui Millo în funcţie de stiinţa compunerii rolului. în funcţie de rezultatul 
creator obţinut prin îndelungi observaţii asupra realităţii, prin capacitatea actorului de 
a selecționa elementele caracteristice. 

Millo a fost, prin arta sa realistă, un critic al viciilor societăţii în care a trăit. 
De aceea, Eminescu numea școala lui Millo „şcoală a adevărului“, pentru că prin arta 
sa acesta exprima simţirea şi gindurile poporului. 

La şcoala marelui actor s-au format cei mai buni artişti ai teatrului romiînesc: 
Grigore Manolescu, Aristizza Romanescu, Ion Petrescu, N. Hagiescu, M. Mateescu, 
Ştefan Iulian ş.a. 


x 


Millo împlinise 80 de ani cînd, în stagiunea 1894/1895, şi-a dat spectacolul de 
adio. Îşi lua rămas bun de la elevii săi, de la public, de la teatru, după mai bine de 
65 de ani de activitate. 

Jucase atunci, pentru ultima vară, Coana Chirita, Paraponisitul şi Barbu Lău- 
taru. Scoborînd treptele scenei „după o muncă grea, plină de amărăciune“, Millo a 
lăsat un generos testament artistic viitorilor actori: „Un sfat vă rog să primiți de 
la bătrinul actor. Munciţi, studiați, trăiţi ca frații şi fiți siguri că veți triumfa, căci 
orice s-ar zice, teatrul a avut şi va avea întotdeauna o mare influență asupra mora- 
vurilor noastre“. 

Dar Millo nu s-a putut despărți de teatru fără a se adresa celor pentru care 
jucase toată viața. Vorbind publicului pentru ultima oară, Millo lansa un impre- 
sionant mesaj oamenilor simpli ce aveau să alcătuiască publicul teatrului în viitor: 
„Teatrul este o şcoală a purificării moravurilor, a biciuirii relelor. Puneţi dar mină 
de la mină, nu părăsiți teatrul şi căutați a încuraja pe artişti. Susțineți teatrul şi 
mai cu seamă nu lipsiţi de aici cind se reprezintă piese naţionale, piese pentru 
susținerea cărora am luptat totdeauna, căci ele sînt oglinda vie a vieţii poporului“. 

În septembrie 1896 — acum 60 de ani — s-a stins Matei Millo. Aducerea aminte 
şi evocarea sint neîndestulătoare. Teatrul de azi, ca să se poată dezvolta, trebuie 
să-şi cunoască trecutul. E cel mai bun prilej ca cel mai mare actor romin din secolul 
trecut să-şi capete meritata monografie ştiinţifică. 


1 M. Millo, Discurs la banchetul oferit lui C. A. Rosetti la 25 de ani de apariţie a „,„Romi- 
nului“. „„Romînul““, 30 septembrie 1881. 

2 M. Millo, Scrisoare către redactorul ziarului ,,„Romînul“*, 19 decembrie 1876. 

3 D. C. Ollănescu, Pagini din istoria teatrului romîn. „,Literaiura şi arta romînă“, 1897, 

4 M. Pascaly, C. Demetriade, Matilda Pascaly, Apel şi proiectare, ,„,Reforma', nr. 23 din 
2 iulie 1863. 

5 C. Bolliac, Teatrul romîn. ,„,Trompeta Carpaţilor“, nr. 11 din 11 aprilie 1865. 

6 G. Barițiu, Matei Millo, „,Transilvania“* din Braşov, nr. 14 din 15 iulie 1870. 


WWW .cimec.ro 


ION MARIN SADOVEANU 


lzbinzi de neintrecut 


Înainte de a ne apropia de analiza spectacolelor Teatrului Academic de Artă 
„Maxim Gorki“ din Moscova (M.H.A.T.), se cuvine a aminti, în cîteva cuvinte, curen- 
tele şi sensul lor, care în mai bine de un veac au lucrat la realizarea şi fixarea cel 
mai desăvîrşite formule de teatru. Rod atit al unei pasiuni şi dăruiri înnăscute ale 
poporului rus pentru arta scenei, cit şi al încrederii nestrămutate în valoarea şi 
eficacitatea ei socială, precum şi al unor experiențe venite de departe şi implinite de 
doctrine succesive, de gîndiri adînci, sistematizate, asupra artei spectacolului, reali- 
zarea de astăzi a M.H.A.T.-ului păstrează în ea şi temelia de nezdruncinat a rea- 
lismului marilor actori ruşi de la „Teatrul Mic“ din Moscova, din a doua jumătate 
a veacului trecut, şi zbuciumul şi doctrina unui A. N. Ostrovski pentru un teatru 
național popular rusesc, dar mai ales experiența unică a celui care a topit toate 
tradițiile şi a creat o orientare şi o învățătură nouă: K. S. Stanislavski, în unire cu 
V. I. Nemirovici-Dancenko, la conducerea „,Teatrului de artă“ fundat de ei. 

Marile nume ale teatrului rus realist: un Mocealov, un Şcepkin, un Prov 
Sadovski, un Martinov şi-au găsit pînă astăzi în V. I. Staniţin, P. V. Massalski sau 
A. N. Gribov pe continuatorii lor fireşti. De asemenea, doctrina închegată parțial a 
lui Ostrovski (A. N. Ostrovski: Despre teatru. Însemnări, discursuri şi scrisori, în 
redactarea lui G. S. Vladikin. Isskustvo, 1941), precum şi definirea precisă a realis- 
mului în opoziție cu naturalismul Meiningilor, formulată de acelaşi mare creator al 
teatrului realist popular rus, a rămas în bună parte în aplicate experiență a urma- 
şilor. „Adevărul interior“ al lui Ostrovski avea să corespundă mai tîrziu într-o formă 
mult mai limpede, mai evoluată, fireşte, „realismului lăuntric” găsit de Stanislavski in 
lucrările sale de laborator teatral. 

Am însemnat aceste amănunte pentru a arăta valorile şi tradiția care stau 
astăzi cristalizate în realizările fireşti pare-se la prima vedere ale minunatelor spec- 
tacole ale M.H.A.T.-ului, în realitate un vast corp de doctrină, controlat permanent 
de experiență şi de viață, o gîndire de estetică realistă, nedespărțită nici o clipă de 
realitatea însăși. Teatrul Academic de astăzi de la Moscova, exponentul teatrului clasic 
rus de odinioară, ca şi reprezentantul de frunte al teatrului sovietic al prezentului, 
este singurul care să posede acest tezaur unic şi prețios. 

Numai în felul acesta, adăugindu-se o disciplină conştientă, un consens nemai- 
întîlnit al colectivului de la M.H.A.T., o conștiință despre chemarea socială şi demni- 
tatea profesiunii actoricești, se poate explica nu numai realizarea de mare artă a 
spectacolelor, dar şi păstrarea lor mai ales în echilibrul şi măsura în care 
au fost realizate. In fața acestei izbutiri unice, se infirmă toate teoriile care 

au apărut aiurea, mai ales, şi care au cău- 
tat alte interpretări şi reţete mecaniciste 
pentru a păstra valorile unui spectacol sta- 
bilit, şi se spulberă credința că spectacolul, 
instrument colectiv şi complex de exprimare 
a unei construcții de tonalități şi nuanţe, 
n-ar mai putea păstra şi exprima, în aceeaşi 
măsură, un lucru odată realizat. 

Fireşte că nu este locul aci de a adinci 
mai mult această idee. E suficient să se 
poată afirma în fața spectacolelor date de 
M. H. A. T. că ele aduc nu numai cea mai 
înaltă desfătare artistică, dar în acelaşi timp 
şi încrederea totală in spectacol, ca într-un 
instrument perfect de redare a marelui ade- 
văr şi de transmitere exactă și repetat ace- 
eaşi a mesajului autorului, care a creat baza 
însăşi a operei de artă: textul. 

Scenă din „Orologiul Kremlinului“ Repertoriul pe care Teatrul Academic 
de Artă de la Moscova ni l-a înfățișat 


a fost cu grijă compus din momentele reprezentative ale dramei ruse. O lucrare 
sovietică, care povesteşte despre anii frămintaţi, de consolidare, ai tinărului stat 
sovietic: Orologiul Kremlinului; o comedie clasică a celui mai mare scriitor: Roadele 
învățăturii ; o piesă din opera scriitorului care a dăruit Teatrul de Artă cu multe 
succese, dar a şi fost lansat de el: Trei surori, şi în sfîrşit, fragmente dramatizate 
din două mari lucrări epice de valoare universală, scene din Anna Karenina şi Suflete 
moarte. Aşadar, rind pe rind, Lev Nikolaevici Tolstoi, Anton Pavlovici Cehov, Gogol și 
N. Pogodin ne-au fost înfăţișaţi. Să urmărim spectacolele în ordinea reprezentării lor. 
Orologiul Kremlinului este o vastă naraţiune în forme dramatice. Ea îşi situează 
acțiunea în anul 1920, an încă foarte greu în închegarea ca stat a tinerei Uniuni 
Sovietice. Aceste greutăţi ne sint prezentate în diversitatea lor şi sint duse pe scenă 
de diferite personaje, purtătoare ale tuturor problemelor de creştere în noul stat. 
În centrul piesei, se află figura lui Lenin, care aduce nu numai marele gind organi- 
zatoric, dar şi neincetatul imbold pretutindeni. De la inginerul Zabelin, mare savant 
în domeniul electricităţii, care n-are încredere în comunism şi vinde ţigări în forfo- 
teala pestriță şi tragică de lingă Poarta Iver, din Moscova, şi pînă la scriitorul 
străin, care şi el îşi manifestă neincrederea în regimul cel nou, mişună prin piesă 
o lume rusă, ezitantă încă, trecind prin neplăcute „experiențe“. Căci şi Zabelin, ca și 
ceasornicarul cu mica lui întîmplare de la cooperativă vor ezita, dar vor pune în 
cele din urmă umărul la zidirea noului stat. Lui Zabelin îi încredinţează Lenin con- 
ceperea planului de electrificare a Rusiei, după cum ceasornicarului îi încredinţează 
repararea orologiului de la Kremlin, care a stat. Fireşte că sînt în piesă şi tovarăşi 
de credinţă nestrămutată şi de muncă alături de Lenin: Dzerjinski, Ribakov mari- 
narul, Ciudnov ţăranul şi muncitori. Şi Maşa, fiica lui Zabelin, îndrăgostită de Ritakov, 
le stă foarte aproape. Ezitările, insă, sub puterea lui Lenin sint înfrinte. Zabelin în- 
tocmește planul de electrificare şi, ca un simbol pentru viitorul care începe puternic 
chiar din aceşti ani de criză, bate şi orologiul Kremlinului, dres de ceasornicar. 
După cum am arătat, toată această desfăşurare epică este centrată pe figura 
lui Lenin. El este focarul care iradiază lumină şi putere în toate direcţiile. O mare 
creaţie actoricească se impunea. Ea avea să susţină în bună parte întreaga construcţie 
(ceea ce nu înseamnă că mulţimea de creaţii episodice din jurul ei, la dimensiunile 
lor, nu o egalează). Si creaţia aceasta a fost de o izbindă uluitoare în lucrarea artistică 


WWW .cimec.ro 


14 


a lui B. A. Smirnov. Lenin, compus de Smirnov, îşi capătă o trăire întreagă şi puter- 
nică prin metoda de adincire practicată de toți actorii M.H.A.T.-ului. 

Lenin a fost studiat din gesturi, din tradiţie, din imagini, poate şi dintr-o 
cunoaştere mai apropiată. Ni s-a părut la un moment dat că inseşi scrierile teore- 
tice ale lui Lenin au oferit cu ritmul compunerilor, cînd înalt ştiinţifice, cind brusc 
combative, un material de reflexie, asociere şi construcţie interpretului. Pogodin, 
autorul lucrării, a înzestrat personajele şi cu viața însăși a marilor idei leniniene, 
și cu încrederea în ele și în lupta pentru ele, și cu o simplitate cu care marele con- 
ducător circulă şi animă pe cei mulţi — ţărani şi muncitori — chemați la construirea 
noului stat. Interpretul Smirnov, adincind şi amplificind mai ales această ultimă tră- 
sătură, a izbutit să dea, credem noi, nu numai o puternică notă în trăirea persona- 
jului, dar o realizare strălucită în afirmarea realismului socialist. Lenin astfel creat 
in simplitate şi omenesc creşte ca un erou, dar nu al războiului, ci al păcii construc- 
live, ca un intim şi prieten al oamenilor, ţinut deci permanent în realitate, dar 
nelipsit nici o clipă de marea viziune romantică a visului său. Lenin trăieşte, visează 
şi-şi construieşte visul. Socotim că în economia ritmurilor felurite ale artei europene, 
creaţia aceasta şi în acest fel a figurii lui Lenin poate afirma nu numai izbinzile 
realismului socialist în artă, dar poate fi aşezată, pe o incheietură de criză, ca o re- 
plică hotăritoare dezromantizării, încercată pe la începutul veacului nostru de scrii- 
tori şi artişti apuseni, dezromantizare care, reintorcind la un realism aspru, are în 
ea încă note deznădăjduite. Romantica noului stil, căreia ii aparţine minunata creație 
a lui Smirnov, susținută de un puternic realism în care stă implintat elanul ca un 
steag de victorie, ne-a dat pe eroul cel nou al muncii şi al dragostei pentru oameni. 

După cum notam mai sus, creaţiile celorlalți actori au fost la aceeaşi înălțime. 
lată-l, de pildă, pe B. N. Livanov în rolul lui Zabelin, statuar, imobil şi tragic, cu 


A.V. Jilţov, A.N. Gribov şi A.N. Pokrovski în rolul celor trei țărani din „Roadele învăţăturii“ 


Li 

Scenă din „Trei surori“ (actul 1V) 


tablaua legată de git a negustoriei sale de ţigări, purtind legătura aceasta ca pe un 
jug. Solemn, demn, înrăit dar inchis în el, în primul tablou, el înfăţişează şi exprimă o 
generalizare, o tipizare de clasă decăzută şi în suferinţă. Nici o mişcare, o încre- 
menire. Numai cînd vede pe fiica sa Maşa intrind la un hotel cu marinarul Ribakov, 
necunoscut lui, toată concentrarea aceasta generalizată pe o categorie exprimată 
astfel, se rezoivă în uman şi în personal. Cei cîțiva pași, cu braţul întins acuzator, 
şi revenirea apoi şi reincremenirea dau cele două fațete ale unui aceluiaşi rol rea- 
lizat pină la cea mai mică nuanţă. 

Pentru a ilustra iarăşi ca pe o trăsătură unitară a tuturor interpretărilor de !a 
M.H.A.T. această trăire expresivă a actorilor, pînă la ultimul amănunt, voi cita o 
compunere minunată a artistei A. P. Zueva in rolul Annei, soţia bătrină a ţăranului 
Ciudnov. 

Se deretecă prin casă, în aşteptarea lui Lenin. Nerăbdare grijulie, bucurie, 
grabă, îndemn, totul exprimă Zueva, în neclintirea ei greoaie de pe scaun, numai prin 
bătaia repetată a palmelor pe coapse. E un detaliu de un relief puternic. De altfel, 
„Şi s-o notăm aci iarăşi cu o valabilitate generală pentru stilul de joc al Teatrului de 
Artă, mîinile sînt de o remarcabilă expresivitate, la toţi actorii. Sînt în jocul acestor 
actori gesturi pe care nu le-am mai întîlnit aiurea. Miinile mişcate după legile 
ascendente sau descendente ale liniilor pe care le fac, legate de sentimente stenice 
sau depresive, sint în perfecțiunea ritmului lor un instrument de compunere în ele 
înşile. l a 
Şi fireşte că distribuția lucrării mai are multe creaţii de mare artă, deși epi- 
sodice. De pildă, A. P. :Gheorghievskaia în Cerşetoarea; O. N. Labzina în Bătrina cu 
copilul şi mai ales B. I. Petker in Ceasornicarul, fără a uita nici pe marinarul Ribakov 
al lui L. F. Zolotuhin, sint lucrări artistice cu totul remarcabile. 


16 www.cimec.ro 


Mai de mult, V. I. Nemirovici-Dancenko, el însuşi, a înscenat lucrarea. Astăzi, 
regia este semnată de M. O. Knebel, I. M. Raevski şi V. P. Markov. Socotim că este 
de prisos să mai insistăm, ca impresie generală, asupra simțămintului de entuziasm 
artistic, stirnit de perfecțiunea acestei construcţii. Reamintesc mai ales tabloul întîi, 
cu fundalul lui sonor, din capelă, fără nici o stridenţă, susţinut toată vremea în 
aceeași tonalitate, cu jocul de lumini perfect armonizate, simfonizate cu ritmul 
evoluţiilor. Precizez de asemenea, de-a lungul piesei, conturarea puternică a momen- 
telor de mozaic, am scrie, care compun lucrarea aceasta epică. Pe bulevard, de pildă, 
lingă statuia lui Gogol, într-o grădiniță uscată de o toamnă tirzie, cuiburile de păsări, 
părăsite, ca noduri groase în crengi, n-au fost uitate pentru a descrie şi locul, şi 
atmosfera. De asemenea, în acelaşi tablou, ieşirea precipitată a bătrinei cu căruțul, 
după dialogul cu marinarul Ribakov, pune în economia de închidere a tabloului și în 
precizarea lui scenică şi o distonare dintre două lumi, și umor. Acestea sint lucrurile 
permanent vii, permanent adevărate, care împiedică orice spectacol al M.H.A.T.-ului 
să cadă în inexpresiv și convenţional. 

Nu mai puţin strălucit a fost slujită de interpretare satira puternică a marelui 
Lev Nikolaevici Tolstoi: Roadele învățăturii. Scrisă în glumă, pentru un teatru de 

NN amatori în preajma anului 1891, piesa pune o problemă gravă, socială ca un fond 
SS de idei pentru care pledează, şi anume lipsa de pămint a ţăranilor, cărora li se 
ÎN refuză vinzarea, cu înlesniri, de către clasa nobililor posedanţi. Alături de această 
problemă, Tolstoi culege din climatul general al sfirşitului de veac una dintre cele 
mai ridicole aberaţii: spiritismul, şi o folosește într-o meşteșugită împletire pentru 
rezolvarea conflictului său. E așa de stupid boierul Zvezdinţev încît vinde numai pen- 
» . tru că îi spune spiritul să vindă. Toată această poveste, însă, a fost dusă cu înşelă- 
PE torie de Tania, fată în casă la Zvezdinţev, care regizează cu sfori şi farse intreaga 
(= scenă de spiritism. Apartenența ei puternică la clasa ţărănească a dăruit-o cu calităţi 
remarcabile, pe care le subliniază Tolstoi: curaj, realism, inventivitate. Tania, care 
nu se amestecă nici cu clasa intermediară a servitorilor, rămîne curată și întreprin- 
zătoare, urmărind întoarcerea la ea în sat şi căsătoria. Regia spectacolului este sem- 

nată de M. N. Kedrov, N. N. Litovţeva şi P. V. Lesli. 

Să consemnăm aci chiar cele ce avem de spus despre marea personalitate a 
lui M. N. Kedrov. În comedia lui Tolstoi, a reglat ritmurile, a urmărit linia de idei şi 
desfăşurare a piesei, fără să impieteze nici o clipă asupra personalităţii fiecărui artist. 
În felul acesta, Kedrov a urmat lucrarea predecesorului său Stanislavski, atit de 
fericit izbutită, şi anume: armonizarea teatrului de actor cu teatrul de regizor. Nu- 
mai din împletirea acestor două contribuţii, putea să iasă perfecțiunea pe care o 


b 


A.P. Zueva (Korobocika), M.N. Kedrov (Manilov), V.I. Stanițîn (Guvernatorul) în „Suflete moarte“ 


cunosc spectacolele M.H.A.T.-ului. Şi în această chestiune de ordin general din viaţa 
însăşi, organică a teatrului, Kedrov are un rol principal. Dar l-am întîlnit şi ca actor. 
A jucat pe Karenin din fragmente (Anna Karenina) şi pe moşierul din Suflete moarte. 
Cită deosebire de la un rol la celălalt. Cit drum de la glacialitatea mișelnică, lentă, de 
ceptilă morală a lui Karenin, cocoşat în solemnitatea redingotei şi favoritelor sale, 
pînă la nătingenia ridicolă, inconştientă, grotescă a unui papă-lapte roşcovan, care-şi 
face tichie napoleoniană din perne, a moșierului. Mlădiere, inteligenţă, stăpinire totală 
a trupului — instrumentul capital al actorului, atit de subliniat de Stanislavski — 
armonizarea lui cu gama de exprimat, măsurindu-şi debitul şi pauzele după crono- 
metrul precis al unei adinci intuiţii artistice, actorul Kedrov stă cuprins în bogata 
lui personalitate alături de tovarăşul său de creaţie, regizorul. 

Distribuţia Roadelor învățăturii prezintă de asemenea lucruri remarcabile. Dua- 
lismul îngimfare şi credulitate stupidă al lui Zvezdinţev, exprimat de V. I. Staniţin 
(minunatul interpret, de altfel, genialul umorist și critic, al guvernatorului din 
Suflete moarte); grotescul fiului Zvezdinţev, fin interpretat de P. V. Massalski ; valetul 
Feodor Ivanici al lui V. V. Gotovţev; Tania jucată de T. A. Zabrodina; Bucătăreasa, 
creată de A. P. Zueva, şi mai ales ţăranul marelui actor A. N. Gribov (medicul militar 
Cebutikin din Trei surori) sînt toate lucrări de o artă neîntrecută. Şi nu putem depăși 
rindurile acestea fără a stărui asupra puterii uimitoare de a crea viaţă — în cele 
mai expresive şi pregnante forme ale unei arte rafinate şi precise — a lui Gribov. 
Fireşte, toate sint strînse aci: adincire, disciplină, inteligenţă. Dar mai e încă ceva. 
Gribov face parte din acea familie de artişti puternic dăruiţi, în care trăirea însăşi 
simplă, firească e expresivă. E În el ceea ce se numeşte în limbaj de teatru : darul 
de a umple scena. Toate celelalte calități adaose fac şi ele un foarte mare actor. 

Compunerea plastică a unui rol, precum și ritmul lui, amiîndouă asezate în 
slujba unei idei centrale de exprimat, ne duc cu gindul în mod firesc la deplina 
reușită a artistei F. V. Șevcenko în rolul cucoanei grase. Şi la ea, și la Massalski am 
văzut folosirea minunată a grotescului, armă puternică de satirizare, precum şi de 
deservire a orientării principale din comedia lui Tolstoi. Ni s-a desluşit însă precis 
din folosirea aceasta a grotescului de către actorii Teatrului Academic, că această 
categorie de estetică realistă, totuși, nu-și capătă întregul relief şi puterea de 
biciuire decit prin măsura și înăbuşirea, aş scrie, pe care știu să le adauge. Reţi- 
nerea măiestrită a actorului de la M.H.A.T. (care nu e dispus să se lase antrenat şi 
să „scoată capul prin rol“) e o chestiune de supraveghere permanentă şi călită 
disciplină artistică, şi mai ales de măsură. Ea e de o folosință atit de perfectă în 
categoria grotescului. Pe linia satirizării propriilor lor personaje au mers V. O. To- 
porkov în profesor şi B. I. Petker, în Grossman. 

Si iată, în sfirșit, şi al treilea spectacol, cu drama Trei surori de Cehov. € 
poate cea mai aparent amorfă lucrare a lui Anton Pavlovici, cea mai puţin lămurită, 
zig-zagată în frinturi de acţiuni. Sub toată această înnegurare stă însă unitatea 
de nezdruncinat a autorului, de gind și creaţie, cu nădejdea într-o lume mai bună. 
Drama exprimă nu numai deprimarea, dar și aspiraţiile și încrederea în viitor. Sub 
dorul după Moscova se macină undeva în provincie şi Maşa, şi Irina, şi Olga, cele trei 
surori. Vieţile lor se înnoadă şi se deznoadă în legături trecătoare. Numai starea 
lor de speranţă e permanentă. 

Aci, mai mult ca în oricare altă piesă, sondajele Teatrului Academic de Artă 
au ajuns la „vina de aur ce se găseşte în piesele lui Cehov“, după cum se rosteşte 
Stanislavski, adică au găsit adevăratul fond de creație umană, autentică, cu integrala 
lui trăire, din opera scriitorului, căruia în formele artei scenei, în delimitările ei 
precise, i-au dat viață. Aci, mai mult ca oriunde, ritmul interior are valoare, ritmul 
ca de amibă al sufletului, lent, de configuraţie bizară uneori, pe care tăcerea şi 
privirea, în cele mai patetice clipe, îl înregistrează şi îl subliniază. 

Cit de adevărat este lucrul acesta 
ne-o dovedește climatul în care Cehov şi-a 
pus oamenii să trăiască. Balzac nu ar pu- 
tea fi închipuit fără munţii de lucruri com- 
plicate, masive şi grele pe care le stringe 
în jurul personajelor sale. E o epocă de 
ascensiune din istoria capitalismului apusean, 
căreia îi corespund masivitatea şi densi- 
tatea balzaciană. Lumea lui Cehov şi în 
special cea din Trei surori trăieşte la supra- 
faţă, depresiv, sub apăsare, marasmul dina- 
inte de furtună. În tristeţe şi așteptare, 
simţurile se ascut; lumea din jur privită 
în monotonia ei se subțiază totuși. Şi Sta- 
nislavski a surprins minunat esența acea- 
sta cind a scris: „Cehov a rafinat şi a- 
dincit cunoştinţele noastre asupra existen- 
ţei obiectelor, a sunetelor, a luminii de scenă, 
care, în teatru ca şi în viaţă, exercită o 
foarte mare  înriurire asupra sufletului”. 

Pe linia aceasta a exprimării unui 
adevăr de suflet colectiv, adevăr şerpuitor K.N. Elanskaia (Olga), A.K. Tarasova (Maşa) 
şi inefabil, se înscrie ideea centrală regizo- şi A.I. Stepanova (Irina) în „Trei surori“ 
rală. Se vor dori deci tăceri expresive, dar 
nu goluri; încetiniri de ritmuri, dar nu lungimi; exprimări de stări opresive de 
suflet, dar nu depresiv anihilante. Nu este piesa o înfăţişare de privelişte patologică, 
ci mai degrabă de trecătoare îndurerare, în care arde undeva o lumină a nădejdii. 


Regia lucrării e semnată de Nemirovici-Dancenko, N. N. Litovţeva și I. M. Ra- 
evski..A fost o mare încercare a teatrului. Stanislavski, el însuși, îl juca pe Verşinin. 
Astăzi, K. N. Elanskaia (Olga), A. K. Tarasova (Maşa) şi A. I. Stepanova (Irina) inter- 
pretează cu multă măiestrie pe cele trei surori. Cu nuanțe infinite, de la şoaptă pînă 
la cuvîntul puternic, şi cu o deosebită știință a compunerii, Tarasova (care a jucat 
şi pe Anna Karenina, victima unei societăți prefăcute, femeie îndrăgostită şi îndure- 
rată, înfățişînd adînc toate aspectele durerii sale) aduce în Maşa o mare compoziție. 
A. N. Gribov, marele actor iarăşi excelent în medicul Cebutikin, M. P. Bolduman in 
Verşinin ; P. V. Massalski în Tuzenbah au orchestrat savant acest minunat spectacol, 
una din izbînzile de seamă ale teatrului. 

Şi alături de înfăţişarea autentică a acestor texte dramatice, ni s-au dat 
frînturi de dramatizări. Am subliniat pe cele din Anna Karenina în prețuirea diferi- 
telor interpretări. Rămîne să aducem un ultim şi mare elogiu artistului V. V. Belo- 
kurov, remarcabilul interpret al lui Cicikov din Suflete moarte de Gogol. Acest Figaro 
rus, compus pe linia sprintenelii şi inteligenței, se ridică totuşi mai sus prin lărgimea 
și ecoul problemelor pe care le vintură. Mai puţin direct, mai puţin ofensiv, e mai 
adînc prin inventivitate. Aşa l-a construit Gogol. Iar artistul i-a adăugat toată strălu- 
cirea unei mari şi diverse trăiri. 

Pe lingă înalta desfătare artistică adusă de spectacolele Teatrului Academic 
de Artă „Maxim Gorki“ din Moscova, am prețuit după cum se cuvine rezolvarea 
unor grave probleme de creaţie şi de stil. Şi am văzut, mai ales în munca adincită 
și legată a unui întreg şi mare (în toate înțelesurile) colectiv, posibilitatea depăşi- 
rilor multiple. Disciplină profesională, conştiinţă cetățenească a actorului și mai ales 
probitate şi sinceritate fac din spectacolele M.H.A.T.-ului izbinzi unice, de neintrecut. 

„Apus de soare ŞI cronica dramatică 


În ultimii zece ani, cronica dramatică rominească nu şi-a dezvăluit * nicicind 
calitățile şi defectele cu generozitatea de care a dat dovadă referindu-se la spec- 
tacolul Apus de soare de pe scena Teatrului Naţional din București. Depășind tăcerea 
așternută în jurul unor montări clasice, dintre care amintim doar Regele Lear, luindu-şi 
parcă „inima-n dinţi“, citeva condeie cu totul diferite ca formaţie, poziţie şi greu- 
tate au oferit cititorului un comentariu atit de variat şi elocvent, încit faptul că e 
limitat nu-l împiedică de a fi reprezentativ. 

Dacă despre Apus de soare n-ar fi scris decit Radu Popescu (,,Contemporanul”, 
50.III.a.c.) şi Mihnea Gheorghiu („Informaţia Bucureştiului” 11.V.a.c.), am fi consemnat 
cuvintul unui cronicar cu vădite preocupări faţă de textul dramatic, alături de im- 
presia unui spectator avizat care — dincolo de personaj — vede totdeauna pe interpret. 
Dar spectacolul a prilejuit intervenţia promptă, la obiect, a unui nume nou, Dinu 
Săraru („Contemporanul”, 6.IV.a.c.), precum şi explicitarea teoretică a acad. G. Căli- 
nescu (,,Contemporanul”, 27.IV.a.c) ; în sfirșit, ultima ca apariţie, cronica lui M. Ghimpu 
(„Steagul Roșu”, 17.V.a.c) se situează ca atitudine față de fenomenul dramatic, între 
primii doi. 

Eveniment de două ori important — o dată ca reluare, după zeci de ani, a unei 
capodopere dramatice romineşti şi, a doua oară, ca reluare cu totul diferită, atit în 
concepția regizorală cit și în interpretare, de aceea a lui C. Nottara — montarea 
piesei Apus de soare a constituit, în mod firesc, obiect de cronică sau pretext pentru 
uri punct de vedere în problema regiei. Caracterul reprezentativ al cronicilor de care 
ne ocupăm se datoreşte opiniilor diferite pe care acestea le exprimă: ecou repetat 
de cinci ori, dacă nu de fiecare dată altfel, în orice caz de fiecare dată în altă tona- 
litate, indicind astfel, prin distanţe şi înălțimi, efervescenţa culturală a momentului. 

Împrumutind de obicei pana criticului literar, cronicarul dramatic de azi începe 
prin a se apleca asupra textelor clasice. De la analiza condiţiilor sociale şi pînă la 
scoaterea în evidență a semnificației operei, el efectuează o reconsiderare, menită a 
confrunta textul literar cu optica noastră : curăţind izvorul de bălării, el lasă unda să 
se ridice pînă la chipul nostru însetat care, după ce a băut cu nesaţ, se contemplă 
pe sine însuşi în adinc. 

După ce prezintă atmosfera anului 1909, cind a apărut piesa, Radu Popescu 
vede în Apus de soare o expresie literară a dramei trăite de intelectualul Delavrancea : 
necesitatea „naivă dar sublimă, de a da acestei clase (conducătoare, n.n.) și omului 
din virf, o lecţie de patriotism...”. Desigur, este adevărat că „Apus de soare se dove- 
deste... spiritului nostru... o analiză aproape desăvirşită a fenomenului şi epocii, un 
inventar viu şi complet, o demonstraţie cuprinzătoare... plină de adevăr social si 
idei artistice“. Dar dacă, aşa cum spune cronicarul, lui Delavrancea, intelectual „lipsit 
de concepţia științifică a istoriei... problema socială îi apărea nu rareori reductibilă 
la problema conducătorului, o problemă oarecum de plan moral“, mai putem oare 
susţine caracterul activ, militant al piesei pentru timpul şi în intentia autorului (,.0 
lecţie de dreptate socială“ etc)? În momentul apariţiei ei, semnificaţiile politice si 
sociale ale opere; erau desigur implicate. deoarece artistul Delavrancea presupune pe 
omul Delavrancea ; dar eficienţa lor se vădeşte abia astăzi. lată de ce e riscant să 
privim datele conştiinţei artistice, exclusiv ca date ale conștiinței sociale a unui autor. 

Abia din clipa cind începe să vorbească despre figura literară a lui Ştefan cel 
Mare, cronica dramatică a lui Radu Popescu se situează pe poziţia şi în limitele 
speciei. Căci opera dramatică nu-şi dezvăluie spiritul în afara personajelor sale. Me- 
nirea cronicarului este tocmai de a întrezări, prin şi în personaje, multiplele semni- 
ticaţii aie textului, adică de a aprecia intilnirea autorului cu propriii săi eroi în spec- 
tacol. Pentru Radu Popescu, voievodul Moldovei e un personaj shakespearian şi michel- 
ngiolesc, titanic şi monumental. Voința, autoritatea, conştiinţa primatului raţiunu 
de stat, grandoarea sa sint totuşi subordo- 
nate omenescului ; nu am avea de-a face 
cu un „supraom”, ci cu un supus al voin- 
tei populare ; Ştefan e interpret, nu autor, 
e sclavul Moldovei şi al poporului, „un voie- 
vod ideal şi unic, în care menirea a coincis 
cu funcțiunea”. Viziunea aceasta este rinas- 
centistă, şi oricît ar dori cronicarul, disociind 
între romantism şi realism, să elimine con- 
tradicţia pe care o implică coexistenţa ter- 
menilor de mai sus, încercarea sa rămine in- 
fructuoasă. Titanic și monumental, voievodul 
nu poate fi în acelaşi timp un supus, un 
„sclav al voinței populare”, ci numai un su- 
praom, un geniu. Un titan supus este o con- 
tradicţie in adjecto. Dacă Ştefan este un su- 
pus şi un exponent al voinţei populare, a- 
ceastă subordonare neagă în mare măsură 
caracterul rinascentist al figurii voievodului ; 
lipsit de conştiinţa genialităţii sale, el este 
în acelaşi timp lipsit de titanism şi monu- 
mentalitate ; simplu mandatar al unei voințe 
care îl depăşeşte, el este un om simplu. Nu 
în conştiinţa sa, ci în conștiința celorlalţi, 
în imaginea pe care şi-o fac despre el cei 
din jur, şi numai în aceasta, voievodul a- 
tinge eroicul şi legendarul. Textul dramei lui 
Delavrancea ne obligă să deosebim între 
umanitate şi grandoare, căci prima aparţine 
eroului, iar a doua imaginii sale în conştiinţa 
celor din jur. 

Drama lui Ştefan voievod este drama 
omului ales care, în această piesă, este în- 
tii de toate, tată : al Moldovei, al Oanei şi al 
lui Rareș, al poporului intreg. În pragul lu- G. Calboreanu în Ştefan cel Mare 
minos al sfirşitului, sensul măreț dar tot- 
odată dramatic al vieţii sale este testamentul 
său. E ceea ce, de altfel, subliniază trei din cei cinci cronicari, cu deosebirea 
că pentru Radu Popescu acest testament „pare să nu fie atit politic — acomo- 
darea cu imperiul otoman — cit social, şi anume lupta necruțătoare impotriva boie- 
rimii...“* După părerea noastră, dincolo de politic şi social, ființa Moldovei este pentru 
Ştefan o entitate metafizică sau religioasă, ceea ce corespunde întru totul concepției 
lui Delavrancea, pentru care istoria, redusă la jocul conducătorilor, devine etică. Un 
suflu de adoraţie străbate piesa: de la supuşi spre voievod, ca un extaz surprins 
îndeosebi pe chipul Oanei, care paralizează ; şi de la voievod spre fiinţa de mit a 
Moldovei, ca un fior ce zguduie și electrizează. Înscriindu-şi testamentul cu spada, 
într-un act care face din om, pentru ultima dată, un instrument al „misiunii“ sale, 
Ştefan fringe treapta fragilă a umanităţii, aruncindu-se în legendă. 

Pornit pe calea reducerii la unitate, Radu Popescu nu vede din zecile de per- 
sonaje ale piesei decit pe Ştefan. nu distinge dintre toate problemele spectacolului 
decit aceea a regiei şi nu remarcă din cei doi regizori decit pe unul singur. Sensibilă la 
„poezia măreaţă, gravă şi solemnă“ a piesei în care „toate calitățile lui Delavrancea, 
uneori supărătoare, și-au găsit... o întrebuințare majoră, un elan care duce spre per- 
fecțiune“, cronica îşi îngustează treptat perspectiva şi, odată cu ea, claritatea, incit 
analiza spectacolului se reduce la un elogiu al unuia dintre regizori. 

x 

Este meritul intervenției lui Dinu Săraru de a spune lucrurilor pe nume. Spec- 

tacolul are doi regizori, Marietta Sadova şi Mihail Zirra, iar precizarea aceasta era 

absolut necesară. Nu e mai puţin adevărat că spiritul în care a fost rezolvat întregul 
spectacol vădeşte net stilul regizoral al Mariettei Sadova. Piesa are o mulţime de 
personaje, iar interpreţii acestora nu pot fi lichidaţi prin „felicitări în bloc“. Mai ales 
că — adăugăm noi — Radu Popescu greşeşte susţinind „lipsa de text a celorlalte 
personaje” : acestea, cu excepţia lui Moghilă, nu au desigur monoloage formate din 
perioade imense, cum are Ştefan, însă comentariul lor mărunt şi colectiv alcătuieşte 
tocmai acel al doilea chip, legendar, al voievodului, şi trebuie să constituie un punct 
de plecare pentru cea de a doua dimensiune a spectacolului. Regia deţine rolul 
covirşitor în realizarea unui spectacol, însă meritele actorilor nu pot fi transferate 
asupra direcţiei de scenă, după cum contribuţia scenografului nu poate fi neglijată. 

lată de ce intervenţia lui Dinu Săraru — care, dispus a împărţi spectacolul în 
părți egale, exagerează totuşi apreciindu-le la fel — ar fi putut constitui o impecabilă 
punere la punct, dacă n-ar fi conţinut... trei puncte de suspensie in plus. 


* 


„Dialogui între spectatori“ al lui G. Călinescu nu este propriu-zis o cronică, ci 
un punct de vedere în discuția asupra regiei. Poziţia e clară şi simplă: s-ar părea 
că nu există muncă regizorală creatoare dincolo de spiritul textului dramatic. Muzica, 
invenția şi mişcarea regizorală, inovațiile tehnice, toate acestea sînt artificii care, 
vădind colaborarea dintre regizor şi autor, tulbură poezia dramatică. „Un regizor 
realist interpretează piesa, dar nu colaborează la ea“, căci drama are scopul de „a 
înălța ideologiceşte pe spectator, arătindu-i o oglindire a vieţii, exact așa cum a 
ticluit-o autorul, fără a o amesteca cu produse străine“. 

Limpiditatea acestor afirmaţii de ordin general strălucește în adinc, ori de cite 
ori aplicația la particular nu vine să tulbure cleștarul teoriei. Căci acad. G. Călinescu 
vorbeşte despre mai multe spectacole bucureştene, aduse rind pe rind ca exemple 
jlustrative. După părerea sa, o piesă ca Apus de soare fiind „un sistem muzical în- 
cheiat“, „nu suferă tulburarea cu alte instrumente peste acelea verbale“. Afirmația 
este numai aparent apodictică, deoarece, cu citeva rinduri mai jos, autorul însuşi 
concede că în Apus de soare „fiind vorba de timpul legendar moldav, compoziţia ur- 
mează să răsune arhaic și eroic, idilic și mitic”, găsind că numai un Beethoven, Wag- 
ner sau Enescu ar putea fi comentatori indicaţi ai unei creaţii atit de „„viforoase“* ca 
a lui Delavrancea. Citeva rinduri mai jos, întilnim o nouă concesie de la principiul 
enunțat : spectacolul a fost alterat îndeosebi de faptul că „n-avem de-a face cu 
volumul direct al unei orchestre emerite, ci cu o amplificare hiriitoare a unui disc sau 
bande de magnetofon“. Pină la urmă, se înţelege deci că nu muzica, în calitatea ei 
de artă complementară într-un spectacol, ci o muzică contraindicată și, mai mult, 
reproducerea supărătoare a unei asemenea muzici, impietează asupra spectacolului de 
pe scena Teatrului Naţional. În felul acesta, rezerva de principiu care viza regia, 
asupra utilizării muzicii într-un spectacol teatral, devine o simplă respingere a com- 
poziţiei lui Paul Urmuzescu. 

Acelaşi joc, al ideilor care-şi schimbă culoarea pe măsură ce se aplică, avare 
si din rezerva asupra scenei rulante. După ce protestează împotriva ..duşumelei umblă- 
toare“, care introduce în teatru un procedeu cinematografic, G. Călinescu recunoaşte, 
nu fără ironie, că „scena fiind prea mică, regizorul s-a gindit că voievodul are nevoie 
să umble mai mult cu imensa lui spadă“, și-și îndreaptă critica împotriva spectacolului 
Doctorul fără voie. 

Lăsind la o parte chestiunea de principiu dacă mișcarea podiului sub picioarele 
actorilor constituie o imixtiune neartistică sau nu, ni se pare că procedeul este mult 
mai indicat într-un spectacol Molière, în care s-a mers spre viziunea de dinamică 
exterioară a commediei dell’arte, decit în drama lui Delavrancea, unde artificiul mar- 
chează o ruptură în unitatea majestuoasă şi solemnă a spectacolului. 

Costumelor si decorurilor semnate de Mircea Marosin li se aduce acuza de a 
fi izbitoare prin bizarerie, insinuîndu-se lipsa oricărei documentări, rezolvarea fante- 
zistă, asa cum se exprima şi Radu Popescu. Afirmația este riscată. Costumierul nu 
poate să rămină numai la documentele iconografice existente, mai ales pentru o epocă 
nu prea bogată în asemenea date: el trebuie să seziseze odată cu spiritul epocii, şi pe 
cel al operei si, deci, în mod obligatoriu, să interpreteze. E foarte firesc ca învest- 
mintarea boierilor bătrîni să aibă ceva arhaic față de costumele celor tineri, în contact 
mai mult sau mai putin strîns, prin Polonia, ca Occidentul: marele vornic Jurj, sau 
Toader, proaspăt intors de la Veneţia, poartă haină cu blană, pe o singură minecă, cu 
ornamentaţie de brocart. stilizată; în timp ce Moghilă, care nu-i decit un ţăran 
boierit, adaugă, la croiala cultă a vestmiîntului, o ornamentaţie autohtonă. „„Costu- 
mierul, patriot, şi-a zis că chiar brocatul în Moldova trebuie să fie naţional. Şi a pus 

pe el motive de chilimuri. De asemeni a dat 
unor curteni mineci de iie ţărănească, de 
altfel de fantazie”, obiectează G. Călinescu. 
Dar este clar că aşa numitele „,mineci de 
Putna” — lungi și largi, lucrate cu brode- 
rie în lung, pe drept, care, răsucite, învir- 
tesc întreg ornamentul — nu sint exclu- 
siv populare. Ornamentaţia populară apare 
indeosebi la Oana și Rareș, tocmai pentru a 
marca originea rurală a personajelor, dar 
aici nu pe brocart, ci pe dimie. Este tot 
atit de firesc ca pircălabii să aducă pe scenă 
moda cetăților respective ; după cum, pen- 
tru hatmanul Arbore este posibil un costum 
de compromis între influenţa polonă (man- 
tie) şi cea rominească (pieptar de piele cu 

ornamentație de piele şi lină). De ce ne-am IAE 

mira atunci că Bogdan — al cărui vest- (Ena. 

mint de ceremonie reface linia bizantină a 

frescei de la Suceviţa (sec. al XVI-lea), G. Calboreanu (Ştefan cel Mare) şi Elvira 
după cum al lui Ştefan pe cea a frescei fratteană (Hoamni Maris 


de la Sint-llie (sec. al XV-lea) — poartă un 


vestmint de luptă aproape polon (zale şi catifea roşie, într-o tonalitate mai sobră şi 
de o croială mai greoaie) ? 

Aceeaşi documentare se vădeşte în decor, care — de la zidul cu „ocnițe“ din 
actul I, la ferestrele cruciforme şi culoarea care imită drapajul de stofă vişinie, tipic 
bizantin, din actul IV, şi, în fine, la ornamentele solare din discuri smălțuite, din final 


se referă la elemente picturale sau arhitectonice existente la Probota, Hirlău, Mi- 
rauți sau Suceava. 


Deși işi regăseşte, pentru o clipă, optimismul, entuziasmindu-se de spectacolul 
Vlaicu Vodă, acad. G. Călinescu critică în continuare mişcarea de mase şi rezolvarea 
figurii centrale a dramei, găsind aplauze doar pentru Delavrancea și G. Calboreanu. 
Scepticismul acesta este ciudat, din partea aceluia care a susținut, nu de mult, că 
decorurile operei Aida sint mai impresionante ca piramidele Egiptului, că in specta- 
colul Nora (Teatrul „C. Nottara”) totul a fost perfect. 

Cele mai preţioase indicaţii ale acad. G. Călinescu sint acelea care se referă 
la Ştefan. Acesta nu e un om al Renaşterii, ci un „feudal” care se întemeiază nu pe 
„genialitatea” sa, ci pe „osul domnesc”, „pe ereditate... pe însuşirea sa de a repre- 
zenta tot poporul moldovenesc... Tot timpul, e plin de sine dar nu din îngimfare ci 
din sentimentul că a primit de la soartă sarcina de a călăuzi și ocroti Moldova”. 
R&marcînd deosebita vitalitate a personajului, criticul conchide că „altitudinea vocală 
în Apus de soare este firească şi realistică”, reproșind regiei „„umanizarea” eroului. 


După părerea noastră, nu e o greşeală că s-a mers pe linia umanizării, aproape 
pină la patern şi casnic, a figurii voievodului căci trăsăturile simplităţii firești există 
în personaj. Carenţa regiei stă în faptui că acestui chip nu i s-a opus propria sa 
imagine în conştiinţa celor din jur, că nu i s-a realizat aura eroică și legendară care 
străbate din fiecare. cuvint al domniţelor sau al boierilor. Aceasta se datoreşte nese- 
zisării celor două planuri ale dramei lui Delavrancea : de o parte, voievodul în carne 
şi oase, patern şi gospodar ; de cealaltă parte, imaginea voievodului, eroică, legendară, 
mitică. Dincolo de verigile acţiunii, dramatismul trebuia să rezulte tocmai din această 
pendulare între obiect şi imaginea sa. Ceea ce i-a lipsit spectacolului a fost prezenţa 
vie, înconjurătoare a Moldovei, ca o conştiinţă înflăcărată în care Ştefan ia proporţii 
mitice. Această prezență trebuia să fie sugerată, întii de toate, de Doamna Maria; 
apoi, de grupul de domniţe care, asemenea unor lebede extatice, contemplă chipul ideal 
al voievodului în cerul răsturnat peste care plutesc; în sfîrşit, de boieri care, în 
masivitatea lor de nămeţi, trebuiau să sugereze o geografie fabuloasă, o împărăție 
mitică, în care voința voievodului sporeşte stihiile. Personalitatea lui Ştefan are ceva 
fascinant pentru ceilalți: Ulea nu numai că nu încearcă să fugă de pedeapsă, dar 
literalmente se aruncă în spada marelui voievod. Adoraţția, aproape sugrumată de 
reputința cuvintelor, conștiința că nu e decit o lacrimă care reflectă singeria văpaie 
a „soarelui în amurg, aceasta se întilnește ,in spectacol, numai la Oana, cînd, de fapt, 
trebuia să se vadă, mai ales, la Doamna Maria, simbol palpitind al Moldovei. 

Acad. G. Călinescu relevă necesitatea rezolvării sacerdotale, rarefiate a enume- 
rării eroilor căzuţi pe cimpul de luptă. Dar liturgicul, solemnul, era necesar şi în scena 

Scenă din actul III 


incoronării lui Bogdan ; căci, ori de cite ori se află faţă în faţă cu Moldova, în com- 
plexa şi invăpăiata ei înfăţişare, chipul voievodului se încarcă de veneraţia celorlalţi : 
intilnirea se transformă în rit. 

x 


Cronicile lui M. Ghimpu şi Mihnea Gheorghiu nu pornesc de la premisele teo- 
retice ale artei teatrale, dar oferă o succintă analiză a spectacolului. După ce arată 
că esența dramei stă in voința lui Ştefan de a crea „toate condiţiile pentru ca acest 
testament, al lor (al celor căzuți în luptă, n.n.) şi al lui, să fie respectat ca o chezăşie 
pentru vremurile următoare“, M. Ghimpu se referă la caracterul simfonic al acestei 
piese, reproşind regiei preocuparea exclusivă față de „tipul cardinal“ : „S-a obținut 
astfel un spectacol impresionant prin jocul interpretului principal, artistul poporului 
G. Calboreanu, dar insuficient realizat artisticeşte în ansamblul lui“. Nu numai „arhi- 
tectonica dramei“, cum spune cronicarul, este astfel ştirbită; ci chiar substanţa ei e 
redusă la jumătate. Pe bună dreptate se reproşează monologului lui Moghilă lipsa de: 
patos. Atita insă că prezența figurativă, fără destulă emoție, a Doamne: Maria şi 
a domniţelor nu e o consecintă a acestui fapt, ci face parte dintr-un întreg complex 
de date ale regiei. Nu sintem de aceeași părere cu cronicarul că interpretarea a 
minimalizat personajele celor trei doctori, dar recunoaștem câ are dreptate susţinind 
că anume detalii de decor (perdeaua galbenă, drugul de alamă etc.) au impresionat 
neplăcut. Relevind insuficienta putere de evocare a „atmosferei eroice”, M. Ghimpu. 
lichidează astfel ín întregime opera lui M. Marosin, fără a remarca frumusețea şi 
expresivitatea decorului din actul IV şi final, într-o rezolvare care, pentru o clipă, 
redă spectacolului întreaga dimensiune eroică, făcindu-l pe marele Ştefan să moară 
pe tron. 

Deși pentru M. Ghimpu spectacolul oferă „doar o impresionantă interpretare a 
marelui voievod“, în timp ce Mihnea Gheorghiu îl socoteşte „o mare realizare“, 
amindoi sint de acord asupra faptului că între personajul principal și rest există o 
discrepanţă marcată, că personajele secundare au apărut ca „v floră palidă şi deco- 
lorată la umbra unui stejar cotropitor”. După Mihnea Gheorghiu, regia a avut o con- 
cepţie unilaterală, simplificatoare asupra caracterului complex al acestor personaje: 
din Maria Doamna a redat doar feminitatea, din Moghilă umorul, din Oana firea aprigă 
şi iubirea filială. După ce, fără a insista, remarcă „fericita influenţă de cinematografie. 

şi radiotonie“ a regizorilor, autorul articolului relevă, cu un ochi de o fină acuitate, 
independenţa artistică a decorurilor care se încadrează atit in calităţile cit şi în 
cusururile spectacolului: între arhaic şi stilizat, între ortodox şi catolic, intre eroic și 
patriarhal. De" asemenea, costumele i se par de „autentică valoare“, trădind o paletă 
simplă și delicată, contribuind organic la diferenţierea cinurilor boierești şi la carac- 
terizarea exterioară a doctorilor. 

x 


Meritul principal al regiei (Marietta Sadova şi Mihail Zirra) este acela de a fi 
sezisat poezia dramatică a lui Delavrancea şi, într-o mare măsură, linia interioară 
a personajului principal. Respectul față de valorile limbii, organizarea creatoare a 
intregului complex spectacologic pe o idee centrală, rezolvarea cu finețe și discreție a 
detaliilor, soluţionarea ingenioasă a citorva momente dramatice, iată ce ni se pare că 
trebuie, în primul rînd, remarcat. Că atenţia la limpiditatea limbajului liric a dus la 
neglijarea expresiei retorice care, totuşi, pentru Delavrancea este instrumentul dra- 
maticului şi eroicului; că axarea intregului spectacol pe personajul principal și pe un 
anumit profil moral al acestuia — omenescul — a determinat, pe de o parte, subor- 
donarea celorlalte personaje și, pe de altă parte, ştirbirea trăsăturilor eroice, legen- 
dare, mitice ale lui Ştefan; că în felul acesta un întreg plan artistic, acela al re- 
ilexului în conştiinţele înconjurătoare a figurii voievodului, a fost eludat; că discreția, 
în loc să meargă spre patetic, s-a orientat spre grațios și idilic, iar stilizarea a 
impietat asupra vigoarei și solemnităţii; că preocuparea pentru creşterea continuă a 
spectacolului a strămutat atenţia regiei exclusiv asupra ultimelor momente conflic- 
tuale, toate acestea sint evidente, dar, oarecum, implicate în înseși premisele 
artistice ale concepţiei regizorale. La nivelul la care s-a situat, această optare pentru 
anumite poziţii artistice, deşi limitativă, nu dă dreptul decit la o rezervă de principiu. 

În rolul lui Ştefan cel Mare, artistui poporului G. Calboreanu a realizat o creaţie 
excepțională. Înţelept gospodar al Moldovei, sfătos şi drept ca un țăran, gingaş şi 
duios cu Oana, cald şi melancolic cu Doamna Maria, dirz, dezlănţuit şi necruţător cu 
trădătorii, mindru şi totodată umil amintindu-și de tovarășii de luptă, nepăsător la 
suferința fizică, dar sensibil la vibrația sufletească a celor din jur, simplu cu cei 


Scenă din actul IV 


De la stînga la dreapta : G. Calboreanu, Eugenia Popovici, I. Iancovescu, 
R. Beligan şi Marcel Enescu 

simpli şi bintuit de ideea, incomprehensibilă pentru ceilalţi, a unităţii şi permanenţei 
Moldovei, sprijinindu-se în spadă ca intr-un toiag şi ridicind-o apoi asemenea unui 
fulger răzbunător, Ştefan cel Mare a găsit în G. Calboreanu interpretul ideal, de la 
infăţişarea fizică pînă la bogatul registru vocal, expresie materială a complexei sale 
structuri psihice. 

Ceilalţi interpreţi trebuiau să completeze această imagine a omului, cu trăsăturile 
idealizate ale eroului. Dintre toţi, numai Oana a corespuns acestei necesităţi indicate 
de text. În interpretarea Eugeniei Popovici, Oana a fost o copilă în care ataşamentul 
pentru voievod a fost mereu venerație pură, cutremur incandescent al fiinţei. 

Vocea egală, lipsită de vibraţie patetică, dar indicată pentru unele valori literare 
ale textului, ca și majestatea prea rece a Elvirei Godeanu nu au dat Doamnei Maria 
profilul lăuntric pe care-l merita. Aceeași lipsă de patos a făcut ca Al. Giugaru să 
fie un Moghilă masiv, generos şi colţuros, dar nu destul de cuprinzător pentru tot 
eroismul implicat in personaj. 

Remarcabilă ni s-a părut interpretarea celor trei doctori (Radu Beligan, Ion 
Iancovescu şi Marcel Enescu), între care $mil se distinge prin fineţea şi umorul său. 
Grupul boierilor moldoveni (G. Ciprian, I. Ghibericon, N. Brancomir, Geo Barton, V. 
Moldovan, Serban lamandi etc.), mai realizat ca dinamică decit ca plastică, nu a 
constituit totdeauna cadrul elementar care să definească uriaşa arie eroică a voievodului ; 
după cum, idilizate, graţioase, ca într-o șezătoare rurală, domniţele (Simona Bondoc, 
Ileana Iordache, Carmen Stănescu, Miţura Arghezi etc.) au fost orientate spre un 
firesc şi spre o simplitate care au exclus hieratismul unei adevărate veneraţii. 

Decorurile şi costumele lui Mircea Marosin, depăşind documentarul prin inte- 
ligenţă și fantezie, au fost, tocmai prin aceasta, complemente organice pentru profilul 
adînc uman al personajului principal. 

Reducind caracterul simfonic al dramei la melodia gravă şi puternică, cu prea 
putine accente eroice, a unui singur instrument major, Apus de soare pe scena Tea- 
trului Naţional rămîne totuşi un spectacol de valoare. 


x 


În despuierea. problemelor şi aspectelor pe care cronicile dramatice la Apus de 
soare le relevă, îațetele mai de seamă ale acestui spectacol au fost, fără îndoială, 
epuizate. Dar cu ce preț! A fost nevoie de o analiză a semnificaţiilor sociale. şi poli- 
tice ale textului, operată cu instrumente științifice care, parcă obosite de propria lor 
eficiență clară și precisă, s-au transformat în comentariu liric şi subiectiv! A fost 
nevoie de o intervenţie cu lama, care, tăind în felii neverosimilul produs al cronica- 
rului dintii, a furnizat o rigidă lecţie de imparţialitate! A fost nevoie de o luare de 
poziţie teoretică, susținută cu autoritatea unui academician şi ilustrată cu talentul 
unui mare stilist, care din păcate s-a dezminţit însă pe măsură ce s-a explicitat prin 
exemplificare ! În sfirşit, a fost nevoie de două cronici oneste care să mulțumească, 
în acelaşi timp, pe intelectualul rafinat şi pe spectatorul modest, îndreptăţiţi să-şi 
vadă exprimate în scris propriile lor impresii! 

Să stea explicaţia acestui efort în structura fenomenului analizat sau, pur și 
simplu, intr-o ineficientă a instrumentelor de analiză folosite ? Putem oare conchide 
că operantă asupra valorilor literare, cronica dramatică nu poate face pasul de la 
text la spectacol ? Că, fundată teoretic, ea nu se poate aplica în mod just cazului 
particular ? Că, atunci cind sezisează așa cum trebuie complexul spectacologic, o face 
în dauna propriei sale străluciri şi originalităţi ? 

Nu, desigur că nu. Cronica dramatică trebuie să aibă frecvenţa ideilor generale 
pe care o dovedeşte un G. Călinescu. Dar, relativă prin însăși definiţia sa, ea nu-şi 
poate permite o nouă relativizare prin subiectivism, căci s-ar autodesfiinţa. Cuprinzind 
în aceeași privire textul şi spectacolul dramatic, cronica este chemată să releve modul 
şi măsura in care teatralul — adică contribuţia specifică a regizorului ca armoni- 
zator al factorilor spectacologici — este realizat. Aceasta implică recunoaşterea rolului 
şi valorii acestor factori (text, actor, scenograf) care numai subliniindu-se unul pe 
celălalt pot ajunge la o creaţie artistică. Majoritatea cronicarilor noștri dramatici ştiu 
toate acestea ; e nevoie doar ca, perfectindu-și mijloacele, să facă din pana lor un 
instrument mai desăvirşit al dezvoltării frumuseții şi adevărului. 

EUGEN LUCA 


Victoriile ŞI infringerile 
agelaştilor ŞI misoselaştilor 


Rabelais, care şi-a permis nelegiuirea de a ride în hohote de persoane și 
instituții ce se cereau pe vremea lui respectate, elogiate, omagiate chiar, avea, 
cum e şi firesc la un personaj atit de puţin reverențios ca dinsul, o. părere nu 
tocmai bună despre unii oameni serioşi care nu ştiu şi nu pot ride şi nici nu vor 
să ridă, socotind acest act un soi de ușurătate, o ușurătate pe care un cetăţean 
pătruns de sentimentul propriei sale demnități o poate, în cazul cel mai bun, 
îngădui la alţii, dar nu şi-o poate, în mici o împrejurare, permite sieşi, fiindcă 
s-ar compromite. Pe aceşti indivizi, ciudaţi chiar numai prin gravitatea lor mar- 
ţială, veteranul autor de romane umoristice îi botezase, ca un adevărat umanist 
ce era, agelastes. Porecla elină a plăcut, pesemne, unui poet şi romancier englez 
din a doua jumătate a veacului trecut, George Meredith. Într-un „Eseu asupra 
comicului“ unde susține multe teorii eronate, dar unde face şi citeva observaţii 
interesante, acesta o reia. Mai mult încă, apărător al comicului într-o societate 
îmbicsită de puritanism, Meredith descoperă și alte specii umane care, prin însăşi 
existența lor, frinează risul. E vorba, de astă dată, nu de nişte inși solemni care, 
numai datorită prestanței lor, pot exercita o oarecare influență asupra celor din 
jur şi prin exemplul lor invită la seriozitate, ci de nişte adversari declarați şi de 
neîmpăcat ai risului de orice fel, de nişte inamici foarte periculoși, pe care, după 
modelul bunului creator al uriaşilor Gargantua şi Pantagruel, el îi numește miso- 
gelastes. Socoate acest înflăcărat apărător al risului, care a fost George Meredith, 
că aceşti domni misogelastes, acești iacobini fanatici ai revoluţiei impotriva risului, 
se folosesc în războiul lor crunt, pe viață și pe moarte, dus impotriva zimbetului 
celui mai discret, nu numai de aportul confraților lor girondini (alias agelastes), 
dar și de acela al oamenilor ce rid excesiv, necontenit, fiind veşnic pradă unei 
veselii nejustificate, deoarece aceștia, prin risul lor năting, compromit însăşi ideea 
de a ride. Pe acești cetățeni care se pot îmbăta cu apă de fintină şi care se află 
într-o permanentă ebrietate, eseistul englez îi numeşte hypergelastes. 

Dacă autorii noştri dramatici au neglijat cu dezinvoltură genul atit de 
popular al comediei satirice, deşi în această privință dramaturgia noastră are o 
tradiție atit de bogată, care se cuvenea valorificată din plin; dacă astăzi comedia 
constituie incă un sector codaş al noii noastre literaturi dramatice, aceasta se dato- 
rează într-o oarecare măsură faptului că ogorul literaturii noastre a fost prășit 
o vreme nu numai de prășşitori experimentați, ci şi de agelaşti şi misogelaşti, de 

oameni care nu catadixesc — doamne fereşte! — să ridă, precum şi de oameni 
care urăsc risul. Nu catadixesc bieții să ridă, nu din răutate, ci fiindcă risul pre- 
supune facultatea de a sezisa contraste nu totdeauna uşor sezisabile (contrastul 
dintre aparență şi esența ei minoră, contrastul dintre viaţă şi ideal, contrastul 
dintre urit şi frumos) și, de!, nu toţi oamenii se află în posesia acestei facultăți. 
Şi urăsc risul, fiindcă risul, departe de a fi un act gratuit şi neserios, este în 
viață, deci şi în literatură, o armă de luptă, şi încă una dintre cele mai ascuţite, 
de tăişul căreia cei vizați au, pe bună dreptate, toate motivele să se teamă. Fiindcă 
— aşa cum observa cindva un mare maestru al risului serios, Gogol — „de o 
simplă ironie se teme şi acela care nu se teme de nimic“. 

E de la sine înțeles că agelaştii noştri nu-şi puteau declara fățiș infirmi- 
tatea, de care de altfel ei înşişi erau inconştienți, după cum misogelaştii nu se 
puteau declara partizani ai unor fenomene negative pe care prin ris le puteam 
anihila. Ei încercau să ne dovedească, dimpotrivă, capacitățile lor excepționale şi 
adeziunea lor totală la lupta pe care creatorii noştri ar fi trebuit s-o dea, prin 
comedia satirică, împotriva tuturor fenomenelor negative ce frinau şi mai frinează 
mersul nostru înainte: fenomenele izvorite din existența dușmanului de clasă, din 
existența rămășițelor burgheze în conștiința oamenilor muncii, din contradicţiile 
ce se ivesc în devenirea propriilor noastre instituții sociale. Şi atunci, domnii 
agelaşti şi misogelaști s-au transformat în teoreticieni. Sofişti pricepuţi, ei au 
construit nişte raționamente foarte curioase şi au organizat aceste raționamente 
intr-un sistem a cărui concluzie era deosebit de gravă şi anume: a ride înseamnă, 
conștient sau inconştient, a face jocul dușmanului. Fiindcă — argumentau ei — 
în esență, de cine poți ride astăzi, de dușmani sau de oameni de ei noştri? Şi 
după ce ajungeau la această concluzie, îți puneau o întrebare fără replică: „Nu?“ 
Apoi reluau : „De duşman? Păi problema luptei de clasă e o problemă foarte se- 
rioasă (ca orice sofism, conținea şi acesta o constatare justă, n.n.), iar rizind de 
dușman, îl bagatelizezi, lași cititorului impresia că el nu e chiar atit de periculos. 
Şi așa, fără să-ţi dai seama, îi duci apa la moară. Acta e o problemă prea se- 


rioasă — adăugau „teoreticienii“ — ca să-ți permiţi să rizi“. Şi fără să-ţi lase un 
moment de răgaz, grăbiţi foarte să-și termine argumentaţia, continuau: „Sau te 
pomeneşti că vrei să rizi de oamenii noștri, de tovarăși cinstiţi care au — nu zic 


— unele lipsuri, dar care, totuși, tovarăşe, construiesc socialismul“. Imediat lansau 
o nouă întrebare insidioasă: „Spune-mi, vrei cu tot chipul să-i 'compromiţi şi, 
prin ei, regimul ? Spune-mi cinstit“. 

Ce se putea răspunde ? Se putea trage doar o încheiere: că satira e un gen 
de prisos, fiindcă n-ai pe cine satiriza. 


* 


De ris, însă, trebuie să se ridă, în pofida tuturor teoriilor. Şi, intrucit se 
împămiîntenise la unii convingerea că fenomenele actualității nu se pretează la 
ris, pentru a satisface nevoia de a ride a omului, autorii de comedii şi-au aruncat 
privirile în trecut, într-un trecut mai apropiat sau mai îndepărtat, după preferinţă, 
ajungind (ca în cazul lui Lascăr Sebastian), pină în epoca tulbure a lui Tudor 
Vladimirescu. În felul acesta — nu se poate tăgădui — dramaturgii noştri au inovat 
foarte ingenios genul comediei însăşi, care — de la bătrinul Aristofan, certat 
foarte cu războinicii, sofiștii, întreținătorii miturilor din vremea lui, trecînd prin 
Flaut, Terentiu, şi apoi prin Moliere, Gogol, Caragiale și ajungind în vremurile 
noastre la Shaw şi Maiakovski — am învățat că trăieşte cu deosebire din actua- 
litate, din actualitatea imediată. 

E drept, Marx spunea că omenirea se desparte rizind de trecutul ei. Dar el 

viza nu un trecut înmormîntat de mult, ci fenomenele, instituţiile, eroii anacronici 
din realitatea prezentă. Altminteri, n-ar fi spus răspicat că „cea din urmă fază a 
unei forme istorice este comedia“ (sublinierea lui K. M.). 

Or, la noi, cele mai multe comedii satirizează nu ceea ce este anacronic, dar 
supraviețuiește încă (şi supravieţuieşte şi din vina autorilor de comedii), ci ceea 
ce a fost de mult înmormîntat. Cind afirmăm aceasta, nu ne referim totuși la 
o piesă cu caracter simbolic, cum e, de pildă, Cu piine și sare de Lascăr Sebastian, 
fiindcă aci autorul, folosind mijloacele specifice farsei, îşi propune şi reuşeşte 
să recreeze, prin chipul unui fost clăcaș, pe care răscoala lui Tudor îl află slugă 
la un han, figura legendară a lui Păcală. lar Păcală, întruchipind bunul simt, 
istețimea, setea de dreptate, spiritul ironic şi activ al poporului nostru, e veşnic 
actual. Şi apoi, nu ne este permis să uităm că un erou legendar nu poate fi pla- 
sat decit într-o atmosferă legendară. De altfel, în paranteză fie spus, scuzele 


noastre privitoare la Cu piine și sare sint — se pare — neavenite, fiindcă farsa lui 
Lascăr Sebastian nu mai figurează — de ce oare? — de multă vreme în repertoriile 
teatrelor noastre, care, însă — şi aceasta e ciudat — în lipsa unor lucrări de acest 


gen, au găsit nimerit să monteze producţii de talia Ciorii vopsite. 

Ne referim însă la atitea piese nu lipsite de unele calități, care își propun 
să lovească în fenomene, oameni, moravuri, mai puţin legendare, de care nu trebuie 
să ne despărțim, pentru simplul motiv că ne-am despărțit de mult, că ele nu 
mai există printre noi, datorită nu acestor scriitori, ci luptei clasei muncitoare, 
a oamenilor muncii în genere şi — în domeniul artei — datorită unor Caragiale, 
Mușatescu, Mihail Sebastian... Şi ne referim mai ales la această orientare către 
trecut a dramaturgilor noștri satirici, pe care o considerăm dăunătoare dezvol- 
tării noii noastre comedii. 

Nu-i oare o acțiune epigonică împrejurarea că Baranga, în Bulevardul îm- 
Păcării, Ionel Ţăranu şi Ştefan Tita în Articolul 19, Tudor Soimaru în Afaceriștii, 
Mircea Ştefănescu în Patriotica romină, rid de fenomene de care au ris alții sau 
chiar ei înşişi, mult mai bine in trecut, de fenomene de mult depășite? Oare 
Caragiale nu ne-a lăsat o oglindă destul de fidelă a alegerilor burghezo-moșiereşti ? 
Şi oare Tudor Muşatescu în Titanic vals, dar mai ales în ...Escu, n-a avut o paletă 
destul de colorată şi m-a zugrăvit din plin moravurile politice din ţara noastră în 
perioada dintre cele două războaie? N-a fost oare epuizată tema aceasta inca 
înainte de 23 August? Să vedem. Şi să începem chiar cu Tudor Mușatescu, care 
în primele acte ale uneia din ultimele sale comedii satirice, Burtă verde, nu face 
decit să-l repete pe autorul piesei ...Escu, adică tot pe Tudor Muşatescu, spiritua- 
lul dramaturg care îmbogățise la momentul potrivit galeria noastră satirică cu 
figura arivistului politic, navigind, pentru a-şi atinge țelul, dintr-un partid în 
altul. Să continuăm cu Ionel Ţăranu şi Ştefan Tita, autorii comediei satirice 
Articolul 19. Ce aduce nou comedia lui Ionel Ţăranu și Ştefan Tita (şi ne referim 
la această comedie fiindcă ni se pare mai deosebită de altele de acest gen) fața 


, 


de O scrisoare pierdută, care — să nu uităm — în anii regimului de democrație 
populară, a ținut mereu capul de afiş al teatrelor noastre ? Cîteva vagi aluzii — 
fără mici o forță convingătoare — la existența Partidului Comunist Romin. Alături 


de aceste aluzii, încercarea de a scoate în evidență faptul că politicienii burghezi 
slujeau interesele trusturilor străine, ai căror reprezentanți aveau legături directe 
cu Hohenzollernii. 

Nu credem însă că are vreun sens ca autorii moștri de comedii să ilustreze, 
astăzi mai ales, etapă cu etapă, istoria feluritelor aspecte ale guvernărilor bur- 
ghezo-moșierești, cind Caragiale a reflectat esența acestor guvernări. Esenţial e 
că foștii politicieni erau nişte demagogi venali lipsiți de orice convingere, gata sá 

se vindă oricui pentru a-și realiza scopurile înguste, antipopulare, şi să aibă 
aşadar o atitudine servilă și față de puterile imperialiste. Esenţa fiind oglindită 
cu mare forță artistică de Caragiale, munca de a ilustra prin noi situații aceeaşi 
esență, oricît de surprinzătoare ar fi noile situații, ni se pare zadarnic irosită, 
dacă autorii, oglindindu-le, nu ajung — şi, din păcate, n-au ajuns — să creeze 
şi caractere noi, aşa cum a făcut-o cindva Mușatescu în ...Escu. Mai toate perso- 
najele pieselor pomenite amintesc izbitor de eroii lui Caragiale. Sau dacă nu, lipsa 
de invenție creatoare a actualilor autori de comedii a dus la copierea șarjată 
a realităţii, la „crearea“ unor personaje cu cheie: Brătianu se numeşte Viziru; 
Constantinescu-Porcu, Costăchescu-Mistreţ ; Iuliu Maniu, Augustus Mangiru ; Ion Miha- 
lache, Vasile Marinache. „Damele cu voaletă“ care trag sforile descind direct din coana 
Joițica, şi ea, cum ştim, „damă bună“ circulă fără pașaport şi fără bilet de voie din 
Articolul 19 în Burtă verde, din Bulevardul împăcării în Patriotica romînă, de acolo 
în Afaceriștiui ş.a.m.d. 

Dar alături de seria comediilor cu tematică electorală şi viziune caragia- 
liană, întilnim în noua noastră comediografie o seamă de alte piese în care autorii 
merg pe linia comediei Ultima oră de Mihail Sebastian, propunindu-și astăzi, cînd 
industriile şi băncile sînt în miinile poporului, să demonsireze faptul că în vechea 
Rominie cuvintul hotăritor în treburile politice, în dirijarea opiniei publice, il 
avea capitalul industrial şi bancar. Ce e drept, în aceste comedii atit de... actuale, 
liniile sînt uneori mai îngroșate, totuși cu rezultate ce mici nu pot fi comparate 
cu acelea prilejuite de Ultima oră. Trebuie s-o spunem deschis: Teofil Răcaru, 
directorul de ziar din Afaceriștii lui Tudor Şoimaru, ca să luăm un singur exemplu 
din această piesă, nu aduce nimic nou faţă de confratele său din Ultima oră. Şi 
trebuie să spunem că senilul general Filip lonescu-Muscă, şantajist de clasă, erou! 
lui Mircea Ştefănescu din Patriotica romină, nu e decit o copie a lui Agamemnon 
Dandanache (O scrisoare pierdută), după cum afaceriștii Aurică Vlaşca şi Emil 
lacovache-Teleorman copiază, la rindul lor, pe Bucşan (Ultima oră). Pesemne că 
originalitatea lui Mircea Ştefănescu constă în felul în care a ştiut să îmbine cele 
două filoane tipologice care l-au inspirat. Parcă-i vedem pe anumiţi confraţi re- 
proşindu-ne că am omis faptul că Mircea Ştefănescu vrea să reflecte, spre deo- 
sebire de M. Sebastian, legătura finanţei romineşti cu trusturile străine. Vrea, e 
adevărat. Dar elementul acesta nou nu se reţine, pentru că e susținut de o prea 
slabă temelie artistică. Ni se pare că în Articolul 19, rolul lui King e reliefat, mai cu 
putere, deşi nici King nu-i ceea ce se numește un caracter. 


Războindu-ne cu autorii care amintesc prea strident pe Caragiale sau pe 
Sebastian, noi n-am intenționat — doamne fereşte! — să ne ridicăm împotriva 
folosirii procedeelor utilizate de clasici sau de valoroşii scriitori realiști din tre- 
cutul nostru apropiat. Sintem însă pentru valorificarea creatoare a moştenirii 
lăsate de aceştia, pentru folosirea procedeelor clasicilor, nu de dragul procedeelor, 
nici pentru a biciui moravuri, personaje, instituții de mult înmormintate, ci pen- 
tru combaterea fenomenelor negative, cite se manifestă astăzi în viața noastră. 
În acest sens, Aurel Baranga oferă in Mielul turbat un exemplu pozitiv, care se 
cuvine — credem — subliniat. E evidentă pentru oricine similitudinea dintre scena 
din Revizorul, în care  onorabilii reprezentanţi ai autorităţilor ţariste dintr-un 
trguşor amărit al Rusiei citesc scrisoarea lui Hlestakov, şi scena din Mielul turbat, 
în care îi vedem pe membrii comisiei de inovaţii dind lectură unei corespondențe 
dintr-un ziar, care corespondență — cred ei — îi vizează direct. Folosind pro- 
cedee specifice satirei lui Gogol, Aurel Baranga denunţă un rău actual, îi demască 
pe birocraţii „noştri”, luptă împotriva a ceea ce ne împiedică pe noi, azi, să 
ajungem cu un ceas mai devreme in evul socialist. 

Sintem acum, în sfîrşit, în actualitate. Ne vedem insă şi de astă data 
- nevoiţi să spunem că influenţa agelaştilor şi misogelaştilor noştri s-a făcut sim- 
ţită, chiar şi asupra celor care au căutat să se sustragă influenţei lor şi, crezind 


poate că s-au eliberat definitiv de ea, au atacat — tirziu, nu-i vorba, — teme 
contemporane. lată, bunăoară, faimoasa problemă a eroului pozitiv care, — ca 
atitea răspîndite de scolasticii şi talmudiştii noştri esteticieni (vorba lui Cice- 
rone Teodorescu) submarxişti şi discutate pe zeci şi zeci de coloane — nu e 


decit o falsă problemă. Fiindcă, să fim o dată serioşi, domnilor agelaști şi miso- 
gelaști, în comediile lui Moliere, valeții şi servantele nu sint roluri pozitive? 
Oare în centrul comediei Mizantropul nu se află bunul şi inteleptul Alceste, un 
erou atit de pozitiv încît aceasta l-a iritat foarte tare pe Rousseau care, în celebra 
lui Scrisoare despre spectacole, s-a situat pe poziția misogelaştilor? Să amintim 
de iscusitul bărbier al lui Beaumarchais, de Ceațki al lui Griboedov, de persona- 
jele pozitive din piesele lui Maiakovski? O facem nu din plăcerea etalării unor 
lucruri prea bine știute, ci numai ca să demonstrăm că problema eroului pozitiv 
în comedia realist-socialistă a fost nu fără scop luată de unii în braţe: cu scopul 
de a frina risul; căci agelaștii şi misogelaștii noştri nu-l puteau concepe pe eroul 
pozitiv decit pur (de o puritate angelică, mai bine zis, angelică-revoluţționară), 
decit serios foarte (atit de serios, încît publicul, căruia, — ce să-i faci? — ne- 
educat cum e, îi mai place să şi ridă, căsca şi îl privea cu antipatie pronunţată). 

Să trecem la exemple. Îmi stau la indemină două comedii, fără pronunțate 
intenţii satirice, dar în care abundă nota umoristică: Nota zero la purtare de 
Virgil Stoenescu şi Octavian Sava (autori tineri) şi Primăvara, o comedie inedită a lui 
Tudor Mușatescu (dramaturg cu o bogată experienţă). 

În Nota zero la purtare, personajul negativ, deopotrivă cu personajele care 
în cursul acţiunii au o evoluţie pozitivă, se comportă într-adevăr ca nişte elevi 
de clasa a VII-a de liceu: sînt poznașşi şi se ţin de farse, işi dau aere de oameni 
în toată firea, care contrastează cu virsta şi apucăturile lor. Publicul, văzindu-i 
cum se mișcă şi vorbesc, ride, ride cu risul sănătos, tonic cu risul contaminant 
al simpatiei. Numai Ştefan Vardea, utecist, erou „pozitiv“, este, ca atare, foarte 
serios. El nu glumeșşte; ştie să descopere ca prin minune taina fiecăruia; are 
totdeauna în buzunar replica potrivită şi — se putea altfel? — matură. E în- 
zestrat cu toate calitățile : învață grozav, e inteligent, e bun, e disciplinat, e în- 
drăgostit, cîntă admirabil la vioară; nu-i poţi reproşa nici cel mai mic cusur, 
să-l cauţi cu lupa. Şi fiindcă eroul pozitiv se prezintă așa cum am văzut, adver- 
sarul lui, Felecan, băiatul colonelului, e nevoit să devină şi dinsul, la un moment 
dat, serios. În consecință, acţiunea se cere astfel construită încît hazul să cedeze 
un anumit loc și problemelor mai „adinci“, adică unui sentimentalism romanţios, 
dulceag, pe placul duduilor de ieri, din pensioanele călugărițelor franceze. Bine- 
înțeles, lucrurile se termină cu happy-end, așa că, printre lacrimi, ne permitem 
să mai şi zîmbim. 

Tudor Muşatescu e mai cutezător în Primăvara. El îşi îngăduie să ridă şi 
de unii dintre eroii săi pozitivi; să ridă cu înțelegere şi dragoste. De pildă, e 
face haz de muncitorii Brabete și Aghionoasi, straşnici jucători de şah, care, deşi 
prieteni la cataramă, sint într-un permanent conflict, iscat de pasiunea comună 
pentru această nobilă petrecere ; face haz și de regionalismul lor accentuat. (Bra- 
bete e oltean: spune zeamă de varză şi nu poate suferi moarea de curechi a 
moldoveanului Aghionoaei ; acesta, în schimb, nu se împacă de loc cu picerele 
oltenilor). Irenizind vorbirea pronunțat dialectală a celor doi adversari, lăudă- 
roşenia olteanului și filozofia uşor sceptică a moldoveanului, seriozitatea aparentă 
a certurilor dintre ei, Tudor Muşatescu cheltuieşte multă vervă. Uneori, ca bună- 

oară în cazul mătuşii Anicuţa, chiar prea multă, fiindcă alunecă pe panta unui 
comic gras cu nuanță de vulgaritate. Mătuşa Anicuţța, mahalagioaică bucureșteană, 
femeie de serviciu la Teatrul Naţional, în preajma pensionării (în final, e chiar 
pensionară), de altfel eroină pozitivă, dar căreia autorul nu-i poate ierta pe bună 
dreptate limbuţia, e pusă, biata, să parodieze fără nici un rost (fiindcă autorul 
nu vrea în felul acesta să evidenţieze nici tendinţa de a imita „lumea bună“, pe 
care bătrinica o cunoaşte şi o detestă, nici faptul că a fost ţinută departe de 
cultură) limbajul eroilor caragialeşti și ai vestitului domn Goe. Aci, Muşatescu 
face anume concesii unui gust îndoielnic, hypergelaștilor. Chiar și muncitorul poet, 
Sufleţel, comunist destoinic, e privit cu o dulce ironie, cind se află cuprins de 
febra creaţiei care, la el, e asociată cu cea a amorului. Nici Maria, viitoare actriţa, 
nu e scutită de unele ironii, cînd se arată a fi naivă. Singur directorul fabricii, 
care ciocneşte cite un pahar și nu se teme nici să arunce cîte o glumă, e oare- 
cum, favorizat. Dramaturg încercat, Mușatescu a fost așadar puţin înclinat să 
plece urechea şi să ia în serios sfaturile binevoitoare ale agelaştilor şi hyperge- 
laștilor noştri. 

Totuşi, în pofida „indrăznelilor“ pe care le-am pomenit, şi Muşatescu — sub 
presiunea teoriei dogmatice şi timorate a eroului pozitiv — descoperă la toţi 
eroii săi pozitivi atitea calității şi îi priveşte cu o duioşie atit de ostentativă, încit 
conduce astfel acțiunea ca să nu ridice în calea lor nici o dificultate serioasă, 
să învăluie totul în aburii unui sentimentalism dulceag. lar moi, cititorii piesei, 
mai mult ne înduioșăm decit ridem, deşi ridem mereu. 

E drept, la Muşatescu sentimentalismul acesta e o meteahnă mai veche 
(vezi Titanic vals). Dar se poate afirma că teoriile despre eroul pozitiv în comedie, 
frica de a nu compromite prea mult acest erou nu l-au ajutat deloc să-şi în- 
vingă slăbiciunea. 

Să nu se creadă că noi am fi înclinați să alungăm elementul dramatic din 
comedie. Nici noi nu sintem partizanii genurilor „pure“. De atita puritate, ele 
sfirșesc prin a falsifica viața care e, cum știm, impură şi în care risul se amestecă 
adesea cu plinsul. Numai că, în primul rind, o anume proporţie — dictată de natura 
genului abordat — trebuie totuși păstrată. Şi, aici, în Primăvara, proporţia nu e cea 
firească. Numai că, în al doilea rind, în Primăvara lui Muşatescu n-avem, propriu-zis, 
elemente dramatice, cijun pseudodramatism duios. 1 


% 


Să trecem însă la piese în care accentele satirice sînt mai tari, predomi- 
nante. Ne gindim la Furtună în cancelarie de Vera Călin şi Silvian losifescu şi la 
Avansarea şefului de Eugen Naum (folosind versiunea publicată în nr. 2 din 1953 al 
„Almanahului literar“ din Cluj, fiindcă nu posedăm alta mai recentă). 

Cit priveşte Furtună în cancelarie, cu toate calitățile şi defectele piesei, 
cu greu s-ar putea descoperi la ea vreo urmă agelastă, autorii — doi critici de 
prestigiu — fiind avizaţi asupra unei astfel de primejdii. Piesa are de toate şi 
mai ales, probleme : lupta de clasă în universitate (şi, unde ? tocmai la catedra de 
limbi antice, acolo unde, în mod firesc, te-ai fi așteptat mai puţin, fiindcă eşti 
tot timpul dispus să crezi că personajele trăiesc într-o altă lume, de secola 
dispărută), lichelism, orgoliu puternic, invidie, mincătorie, intrigi; toate  tarele 
specifice mediului intelectual, rămăşiţe burgheze mai accentuate sau mai puţin 
accentuate în conștiința unora dintre eroi; apoi sentimentul justiţiei, al demni- 


1 Comedia Primăvara, cum arătam, se află încă în stadiu de manuscris. Autorul ei ne-ar putea, pe 
bună dreptate, dojeni pentru observaţiile critice pe care le aducem unei lucrări supuse piaă la reprezentare, 
oricînd îndreptărilor. lerte-ne Tudor Muşatescu această încumetare a unei critici preventive. In altă ordine 
de idei, observaţiile noastre pe marginea manuscrisului Primăvara au fost făcute „demonstrandi causa“. 

tății intelectuale, al onoarei; ridicarea de noi cadre intelectuale din rindurile 
muncitorilor şi ţăranilor, transformarea în bine a celor vechi şi eliminarea celor 
dușmănoase şi incompetente ; probleme ale tineretului studios etc., etc. Piesa 
este construită astfel încit să nu lipsească nimic. Eroul pozitiv, fiu de muncitor 
grevist, a studiat în U.R.S.S.; are, totuşi, unele ciudățenii. Eroina pozitivă nu e 
lipsită de o anume cochetărie ; personajul negativ are şi el problemele lui. Există 
în piesă, pentru a satisface toate gusturile, şi un moş duios (portarul — se putea 
altfel ?)- şi intrigi amoroase și certuri casnice (ca să se dovedească cititorului, 
everitual spectatorului, că autorii n-au conceput nici o clipă viața pe care eroii 
o trăiesc în societate, ruptă de frămintările lor personale). Avem de-a face și cu 
fiinţe bovarice (Eleonora Sofronie), cu studenţi 'conştiincioşi, disciplinați dar vioi 
şi cu alții leneşi şi scandalagii. 

Şi totuşi, totuși, piesei îi lipseşte ceva; îi lipseşte viața. De aceea, Furtună 
în cancelarie se reduce, de fapt, la o furtună într-un pahar cu apă. Totul lasă 
impresia de artificial, de făcut. Umorul nu e spontan, ci confecționat; personajeie 
nu trăiesc, ci figurează. Profesorul Filip Hartular, de pildă, care la început apare 
în culori foarte negre, pentru ca pină la urmă să aflăm că e un cetățean foarte 
onest şi cu un ascuţit simț al demnității, nu convinge. Nici bovarica Eleonora 
Sofronie, a cărei teamă tăinuită oarecum va fi soluționată pozitiv în final. Să 
continuăm lista ? Nu cred că e necesar. Cu un cuvint, în ciuda problemelor juste 
pe care le-au ridicat, a eforturilor lăudabile pe care le-au depus pentru a evita 
orice reproș, autorii comediei nu reuşesc să ne facă să ridem decit rar de tot, 
şi atunci mai mult din convenienţă, fiindcă ne dăm seama că aci ei ar fi vrut 
să ridem. 

Chiar dacă vina acestui eşec nu se datorește unei frine, să-i zicem, miso- 
comice, ci aparține în întregime şi exclusiv autorilor comediei, ea e totuși pe linia 
agelaștilor şi misogelaștilor, le serveşte de minune cauza: e o comedie serioasă, 
o comedie care nu provoacă risul. Vera Călin și Silvian Iosifescu, critici preocupați 
de problemele umorului şi satirei, după cum o dovedesc volumele lor, ne-au în- 
şelat aşteptările. 

Dacă asupra autorilor piesei Furtună în cancelarie, agelaștii şi misogelaştii 
n-au avut o influență directă, asupra lui Eugen Naum, ei au exercitat — e cert — 
o înrîurire puternică. Piesa Avansarea șefului e menită parcă anume să confirme 
din plin toate teoriile absurde ale agelaștilor și misogelaştilor noștri; ea consti- 
tuie, ca să spunem aşa, răzbunarea acestora împotriva noastră, a celor cărora ne 
place să ridem şi vrem să facem din risul nostru o armă. Mai întîi, fiindcă în- 
tr-adevăr, comedia lui Naum denigrează realitatea, societatea noastră (finalul ne- 
fiind de loc convingător, nu poate fi luat în considerație) şi aceasta e foarte grav. 
O denigrează, prezentind o bandă de hoți şi escroci, de lichele, care acționează 
sub ochii unor eroi pozitivi: aceştia, fie săraci cu duhul şi atunci foarte serioşi 
ca Victoria, secretara organizației de bază; fie nişte inşi violenți, frizind nebunia, 
dublaţi de nişte naivi ce se țin de farse, ca Ion Ionescu (e clară intenția: a com- 
promite ideea că se poate ride şi de eroul pozitiv); fie nişte mameluci (Nicu Dra- 
gomir, Grigore Văluriș) ; fie, în fine, nişte abstracții atotştiutoare, omnipotente și 
omnicompetente care rezolvă toate, cît ai bate din palme (Petre Lopătaru). În 
această piesă, umorul se confundă cu vulgaritatea crasă, cu trivialitatea, ceea ce 
scîrbeşte. Două mostre luate la întîmplare pentru exemplificare. Prima: „Domnule 
șef să trăiti, n-o minca (e vorba de un cal, n.n.) dacă știa că e nevasta dumnea- 
voastră. Şi apoi, eu v-o plătesc, să mor dacă n-o plătesc“. A doua: „Du-te, Pupi, 
de te culcă puțin, să te linişteşti. Îți cumpără papi al tău pălărie şi mai şi... 

Pînă şi numele personajelor (Vasile Borcan, Napoleon Păstrămache, Manole Gra- 
mofon, Costişor Gizulice, Mapamonda Borcan etc.) denotă această tendință de a 
obține prin mijlcace ieftine, triviale, un ris prostesc, care să compromită însăși 
ideea de ris. 

Aurel Baranga s-a descotorosit primul (nu ţinem seamă de data apariţiei), 
de influențele agelașştilor şi misogelaştilor noștri şi a creat în Mielul turbat un 
erou pozitiv valabil pentru comedia zilelor noastre, pe care-l simpatizăm (fiindcă 
încurcă socotelile birocraților, impostorilor, escrocilor) şi de care ridem totuşi, 
cu un ris indulgent” (pentru că are slăbiciuni omenești, defecte inofensive, corija- 
bile). E vorba de Spiridon Biserică. Entuziasmul celor care iubesc risul a fost atit 
de mare, încît pînă și unii critici literari, îndeobște exigenți, ca Ovid S. Crohmăl- 
niceanu, au aplaudat de astă dată în așa măsură, încît au lăsat impresia că -piesa 
-- mai curind o iniţiatoare in comedia care ne trebuie — ar fi o capodoperă; 
că eroul ei, Spiridon Biserică, deşi bintuit de unele contradicții inexplicabile (o 
vreme, pare prostuț şi nu un ins ce simulează prostia din motive tactice), ar îi 
un erou comic exemplar; că satira ar corespunde din plin cerinţelor comediei 
realiste, deși comicul lui Baranga se păstrează incă de multe ori la calambur 
(vezi jocul de cuvinte:  biserică-mitropolie-catedrală-sinagogă) şi-l determină pe 
autor să recurgă adesea la recuzita teatrului bulevardier. Aceste furtunoase aplauze 
l-au făcut pe Aurel Baranga să se socotească fără prihană și să continuie pe 
aceeași linie de suprafață în scenele hazoase din Arcul de trumf. 


* 


Mielul turbat trebuie totuşi consemnată ca o reală victorie asupra agelaşti- 
lor şi misogelaştilor noştri şi ca o certă dovadă că asemenea victorie e posibilă 
şi de acum încolo, mai ales de acum încolo. Totul stă — dincolo de cerința ta- 
lentului — în curajul de a surprinde, fără teama încruntărilor puritane şi sco- 
lastice, contradicţiile vieții noastre. Aceste contradicții sint serioase şi dramatice, 
dar au reversul lor comic... 

HORIA DELEANU 


Triumful lui Goldoni 


Chemarea Thaliei şi Melpomenei 


Încă prima piesă, scrisă pe la vreo opt ani, vădea predispoziţiile literare ale lui 
Carlo. Viciul acesta nu l-a mai părăsit şi de-a lungul anilor, în diverse situaţiii triste 
sau vesele, el îşi îneca amarul sau iși amplifica bucuria, făcînd mărturisiri filelor de 
hirtie, păstrate apoi cu mare grijă, care îi recepţionau şi consemnau gindurile. 

În perioada studiilor la colegiu, Goldoni dovedise o oarecare uşurinţă în dome- 
niul compunerii versurilor, ceea ce a determinat solicitarea lui destul de frecventă 


pentru alcătuirea diverselor panegirice. 
Într-o vacanţă” petrecută la Chioggia i se oferă, de asemenea, prilejul să-și 


valorifice talentul. Fuseseră aduse relicvele fondatorului bisericii, care purta numele 
sfîintului Francisc. Un abate nu prea experimentat oficia în mod obișnuit aici slujba; 
el trebuia să ţină, în cinstea acestui eveniment, o predică deosebită. Din păcate, nu 
era înzestrat nici cu o bogată fantezie, nici cu o elocinţă corespunzătoare. O prietenă 
a Margheritei care îl proteja, din motive necunoscute, pe abate, face apel la Carlo, 
apreciindu-1, în mai multe convorbiri, darurile excepţionale. 

Tînărul este foarte măgulit de increderea care i se acordă şi nu precupeţeşte 
nici un efort pentru a o confirma. Lucrind de zor cincisprezece zile, el izbuteşte să 
realizeze o predică originală, în care abundau broderiile stilistice și metaforele indrăz- 
neţe. Abatele, incintat de virtuozitatea acestei opere, o învaţă pe dinafară şi o pro- 
nunţă cu .patetism şi convingere în fața credincioşilor. El repurtează un mare succes. 

Dar și mai strălucit e succesul lui Carlo, deoarece toată lumea cunoaşte secretul 
lui Polichinelle şi-l felicită călduros pe dotatul tinăr, care făcea cinste oraşului. 

O altă încercare literară izbutită, care a avut o serie de consecinţe nefaste, se 
leagă de timpu! petrecut de Goldoni la Colegiul Ghislieri. 

Unii tovarăși de învățătură ai lui Carlo nu-l prea iîndrăgiseră, îl invidiau, deoa- 
rece el se bucura de simpatia, de atenţia conducătorilor colegiului, făcînd şi o figură 
foarte bună în societate. Ei pun la cale o maşinaţie destul de abil ticluită. Pretextind 


un complot al paviezilor împotriva celor de la colegiu — pasă-mi-te, cetăţenii oraşului 
ar fi hotărît ca nici o fată care se va intilni cu un student să nu mai fie luată în 
căsătorie de un localnic —, ei cer concursul lui Goldoni pentru a se răzbuna. Au ajuns 


la concluzia că ar trebui scris ceva muşcător la adresa paviezilor. Cine ar putea face 
mai bine treaba aceasta decit Carlo, recunoscutul poet al colegiului ? 

Tinărul nostru de bună credinţă se lasă lesne indus în eroare. Ar vrea să com- 
pună o comedie în maniera lui Aristofan. Intenţiile sale lăudabile se arată însă foarte 
greu de realizat. Şi atunci recurge la un gen care i se pare mai ușor: scrie o satiră 
intitulată „,Colosul'“'. Pentru a obţine perfecțiunea statuii colosale a Frumuseţii, el ia 


* Fragmente dintr-o monografie literară în curs de apariție. 

ochii unei domnişoare cunoscute din oraş, nasul alteia, gura unei a treia, mergind tot 
așa mai departe, fără să uite nici o parte a trupului. Opiniile lui nu sînt însă pe deplin 
confirmate de ceilalţi şi o serie de artişti, de amatori, se apucă să critice alegerea sa, 
găsind nenumărate cusururi la fiecare din detaliile selecţionate de poet. În chipul 
acesta, în satiră, in loc de elogiul diverselor domnişoare din oraş, apare critica necru- 
tătoare, dar foarte amuzantă, a imperfecţiunii lor. 

Colegii lui Carlo fac haz nespus, apreciind deosebit opera şi măgulindu-l fără 
nici o rezervă. Ei îi făgăduiesc să nu spună nimănui cine a realizat-o, pentru a evita 
consecinţele neplăcute. Se grăbesc, însă, să adauge în coada satirei un catren al lui 
Goldoni, scris mai de mult și prea bine cunoscut în societatea pavieză. Fac apoi o 
serie de copii de pe lucrarea astfel aranjată şi o difuzează cu conştiinciozitate. 

Se stirneşte un scandal monstru. Toată lumea bună din oraș e în culmea in- 
dignării. Încep insistenţele pe lingă conducerea instituţiei şcolare, cerindu-i-se să ia 
măsurile cele mai severe cu putință. Conducătorii colegiului, care îl prețuiau pe Carlo, 
încearcă să muşamalizeze afacerea, dar nu izbutesc, şi prietenul nostru e eliminat din 
şcoală. 

Mai tirziu, tot nişte discursuri religioase, ca altă dată, îl determină să scrie un 
ciclu de versuri. Ascultă la Udine o predică ce-i place foarte mult; extrage, apoi, 
ideea ei principală şi compune un sonet. Il reciteşte de nenumărate ori şi i se pare din 
ce în ce mai desăvirşit. În dorinţa de a se verifica, îi prezintă această lucrare lui 
Lucrezio Treo, un om deosebit de cultivat şi cu un gust foarte rafinat în materie 
de poezie. 

Aşteptarea e chinuitoare. Cit i-o fi trebuind oare unui critic ca să citească 
citeva versuri ? Să zicem că azi e ocupat, miine e indispus, poimiine are de lucru. Dar, 
totuşi, și răbdarea are o limită ! Carlo renunţă la convenienţe şi se duce să afle rezul- 
tatul. Îşi ia, în drum, pulsul — ah, pulsul acesta pe care l-a detestat atita în bles- 
temata-i „pračtică“ medicală de altă dată! — şi constată că a atins o cifră record. 
iși stăpîneşte emoția, bate la uşă, şi începe martirajul întilnirii primelor manuscrise 
cu critica. 

Lucrezio Treo, nebănuind frămintarea exagerată a debutantului, îl pofteşte să 
ia loc, face o conversație convențională asupra timpului şi cunoștințelor comune, pen- 
tru ca într-un tirziu — în sfirşit! — să aducă vorba și despre versurile lui Carlo, 
pronunţindu-şi verdictul : 

— Domnule Goldoni, sonetul nu e prost. Sint unele stingăcii evidente, dar aces- 
tea nu afectează grav prospeţimea, autenticitatea lui. 

Cine mai știe, într-o asemenea situaţie, să ţină seama de bunele maniere? 
Carlo o ia la goană, fericit, uitind să-l salute pe interlocutorul său. Urmează încă 
35 de sonete, scrise pe tema unor alte predici și cele trei duzini de poezii sint, foarte 
curind, adunate într-un volum care vede — primul în cariera literară a lui Goldoni — 
lumina tiparului la Udine, în 1726. 

Există prejudecata că fiecare e dispus, întotdeauna, să se întoarcă la prima sa 
iubire. Nu știu cine s-ar încumeta să verifice valabilitatea acestei teze pe plan uni- 
versal, dar dacă s-ar opri la Goldoni, probabil că ar fi îndemnat să se asocieze cu 
susținătorii afirmației pomenite. 

Prima iubire a lui Carlo, pe tărimul literaturii, a constituit-o teatrul. Nu îm- 
plinise încă nouă ani, cind şi-a manifestat patima, dragostea, închinindu-i o piesă, cel 
dintii omagiu. L-au încîntat, în anii care s-au scurs, şi alte muze, inspirindu-l să 
scrie panegirice, sonete, versuri. Dar visa mereu in taină, cu gelozie, la prima sa 
iubire, către care s-a întors în cele din urmă, credincios pentru o viaţă. 

O serie de împrejurări favorabile şi-au adus contribuţia la întărirea acestui sen- 
timent, care a devenit dominanta întregii existenţe goldoniene. 

În vremea în care lucra în calitate de coajutor şef la Feltre, se nimereşte în 
oraş c trupă de teatru. Carlo nu rezistă tentaţiei şi e prezent la primul spectacol, 
fiind nelipsit la toate cele următoare. Îl cunoaște pe director, Carlo Veronese, cu care 
intră în relaţii prietenești, legindu-se, prin intermediul lui, şi de alți membri ai 
ansamblului. 

Mare-i e mirarea şi bucuria, cînd îl întilneşte aici și pe bunul, vechiul său 
prieten, Florindo dei Maccheroni. Se îmbrățișează, nu se mai satură privindu-se şi 
incep să depene amintiri: 

„> Nu l-aţi uitat pe copilul refugiat la Rimini in barca dumneavoastră ? 

— Cum îţi închipui ? Te-am pomenit de nenumărate ori de atunci. 

— Aţi fost atit de mărinimos. Călătoria aceasta a avut o mare înriurire asu- 
pra mea. 

— Sint foarte bucuros că nu te-am dezamăgit. De altfel, nu cred că e indicat 
să regreţi vreodată lucrurile intimplate ; e înțelept însă, întotdeauna, să tragi din ele 
învăţăturile cuvenite. 

— Poate că aveţi dreptate. Dar spu- 
neţi-mi, sînteți de mult cu Veronese? 

— De vreo doi ani, de cînd nu mai 
am trupa mea. 

— V-am văzut jucind astă seară. 
M-aţi fermecat, ca prima dată. 

— Eşti amabil, tinere. S-au dus zi- 
lele de glorie. Am îmbătrinit şi am fost 
silit să intru în rîndurile aristocrației. 

— Cum ? Nu pricep prea bine. 

— E foarte simplu. Nu mai sînt în 
stare să joc un Arlecchino sau un Bri- 
_ghella cumsecade. Am devenit interpre- 
tul consacrat al regilor în tragedie şi al 
taților nobili în comedie. 

— Observ că v-aţi păstrat nealterat 
umorul. 

— Şi dumneata, pasiunea pentru tea- 
tru, după cum s-ar părea. 

— Da, oarecum. 

— N-o părăsi, e păcat. Inteligența 
dumitale, sensibilitatea te-ar ajuta să faci 
lucruri interesante. 

— Credeţi ? 

-— Sint convins. Nu te apuca însă de meseria noastră, care nu e intotdeauna 
foarte generoasă. Mai bine scrie pentru noi, e atita nevoie de piese bune. 

În sufletul lui Carlo, mocnea un foc, care abia aştepta să-şi ridice flăcările, 
să ajungă la incandescenţă. Fiecare îndemn îl zgindărea, îi dădea aripi. 

După convorbirea cu Florindo dei Maccheroni, care pleacă foarte curind cu 
intreaga trupă, îşi aminteşte că nişte prieteni i-au propus să folosească sala de 
spectacol din Palatul guvernamental pentru organizarea unor reprezentanţii de ama- 
tori. Îi adună imediat, punind bazele unei activităţi prospere. 

Goldoni nu-și mai găsește liniştea, ca un adevărat director de teatru, căutind 
piese, schimbind distribuțiile, reflectind la fiecare detaliu al punerii în scenă. Ar vrea 
să joace nişte comedii. Citeşte mai multe, dar nu găsește nici una potrivită. Se oprește 
atunci la lucrări cu intonaţie tragică, alegind Didona şi Siroe de Metastasio. Dar vai, 
ele erau scrise pentru teatrul de operă! Nenorocirea e mare: ansamblul improvizat 
nu cuprinde, în rîndurile sale, prea mulți actori care să facă exces de muzicalitate. 

Carlo găseşte pînă la urmă soluţia. Va adapta lucrările lui Metastasio pentru 
nevoile lor modeste. Începe o muncă febrilă: el transformă ariile în recitative, după 
care purcede la repetiţii. În sfîrşit, se pot lansa invitaţiile, spectacolul e gata. Publicul, 
îngăduitor, își manifestă adeziunea caldă, și toată lumea, inclusiv entuziastul nostru 
animator, e foarte mulțumită. 

Pentru a evita alte complicaţii, Goldoni se gîndeşte să scrie el nişte piese 
simole, pe măsura interpreţilor pe care-i avea la îndemină. Așa iau naștere, în 1729-30, 
intermediile Tatăl cel bun şi Cintăreața, primele sale opere care văd lumina rampei, 
bucurîndu-se de succes. 

Trebuie menţionat că tinărul poet nu considera că aceste lucrări pot aspira să 
ocupe scena unor teatre serioase, profesioniste. A fost foarte mirat şi încintat în 
acelaşi timp, cînd, mai tirziu, a revăzut la Veneţia, într-un cadru grandios pentru 
ochii amatorului, Cîntăreața. 

De altfel, cu această piesă, de modeste pretenţii, s-au mai petrecut nişte lucruri 
nu prea obișnuite. Un tînăr avocat, Antonio Gori, a apreciat-o atit de mult, încît a 
considerat-o demnă de numele său. Botezind-o altfel — Pelarina — el a lansat-o în 
lumea teatrului, primind degajat omagiile cuvenite altuia. Poate că Gori ar fi izbutit să 
se mai lase admirat destulă vreme, dacă n-ar fi avut imprudenţa să şi publice Cîn- 
tăreața, cunoscută în unele cercuri şi sub numele de Pelarina. Plagiatul a fost- desco- 
perit şi ruşinea a acoperii gloria efemeră a avocatului fără talent, însă dornic de 
succese. 

Dar să nu uităm că şi Carlo şi-a luat licenţa în drept, în anul de glorie 1731. 
După desfăşurarea acestui eveniment, despre care am auzit mai multe cu alt prilej, 
el îşi face ucenicia la un cunoscut maestru al baroului, veneţianul Carlo, Terzi, pentru 
ca la capătul citorva luni să ajungă avocat definitiv în oraşul său natal. 

Goldoni își îmbracă cu seriozitate roba şi peruca şi aşteaptă ca aceia care caută 
justiţia să-i aprecieze costumul şi priceperea. Din păcate, acţiunea se desfășoară foarte 
lent și clienţii nu se îmbulzesc de loc la ușa biroului său. S-ar părea că nici proaspătul 
avocat n-are suficientă aplicaţie ca să-și comercializeze rodnic meseria, cum fac cu 
iscusință confrații săi. 

De altfel, eroul nostru îşi dă foarte bine seama de acest lucru. El povesteşte 
amicilor săi o anecdotă autentică, menită să demonstreze cum obişnuiesc să lucreze 
în această vreme slujitorii justiţiei. Un celebru avocat venețian, foarte stimat în toate 
cercurile, roagă pe un client să-i facă o trăsură. Acesta se străduiește în mod deosebit 
si realizează un exemplar excepţional, pe care îl aduce, mindru, avocatului. Nu numai 
atit, dar el nu acceptă plata destul de importantă, considerindu-se chiar jignit de pro- 
punerea apărătorului său. În aceeaşi zi, se şi sfătuieşte cu acelaşi avocat într-o chestiune 
personală ; aceşta din urmă îşi face conştiincios datoria, uitind însă să refuze cei trei 
ţechini oferiţi de client ca o contravaloare a consultaţiei. Întrebat de un prieten, 
intrigat de această procedură, ce l-a determinat să acţioneze astfel, avocatul declară 
cu ingenuitate : 

--- Clientul mi-a făcut un dar; i-ain mulțumit şi după aceea n-am mai avut 
nici o socoteală. Eu i-am dat o consultaţie, el mi-a plătit trei ţechini, și iar n-am 
mai avut nici o socoteală. 

Goldoni nu uita niciodată, cind interlocutorii săi rideau amuzaţi de această anec- 
dotă, să adauge: 

— Dacă ăsta este secretul succesului, puteţi să puneţi de pe acum cruce pe 
cariera mea de avocat. Niciodată n-am să fiu în stare să-mi aranjez astfel socotelile. 

În timpul liber, care, slavă domnului, nu-i lipsea, el işi continuă încercările lite- 
rare, preferindu-le clienților hotăriți să nu se arate prin biroul lui cu zilele. Scrie 
şi i se publică un almanah pe 1732, în care se amuză, făcind în terţete o expunere 
generală asupra anului şi a anotimpurilor, ca și cite un pronostic asupra fiecărei zile, 
unde apare spirituală o glumă sau o critică la adresa moravurilor secolului. 

Muzele care il tulbură însă obsedant sint Thalia şi Melpomena, solicitindu-l 
necontenit. Ar vrea să scrie comedie, dar are impresia că ea nu convine gravităţii care 
trebuie să insoţească roba sa solemnă. Pe de altă parte, treburile merg foarte prost 
şi Carlo e silit să facă şi nişte calcule meschine: comedia e mult mai slab plătită, în 
vreme ce pentru o tragedie lirică se poate obţine pînă la o sută de ţechini. Cu o 
asemenea sumă şi-ar mai putea prelungi răbdarea, în aşteptarea clienţilor îndărătnici. 
Aşa se naște infidelitatea temporară faţă de Thalia și gindul tragediei lirice Amalasunta. 

lată insă că-l întîlnim pentru un timp pe Goldoni, în acelaşi an 1732, la Milano. 
Aici el face o cunoştinţă foarte interesantă, care va determina, între altele, și reali- 
zarea unei piese. 

ÎI chema Bonafede Vitali, dar îşi zicea mai cu seamă Anonimul. Era de familie 
nobilă : fusese călugăr iezuit, pentru ca apoi să se lase pasionat de medicină şi să 
funcţioneze chiar o vreme ca profesor la Universitatea din Palermo. Părăseşte şi 
această foarte onorabilă profesiune și începe să se îndeletnicească, colindind întreaga 
lume, cu niște lucruri destul de curioase. 

În pieţe publice, el acceptă întrebări din orice domeniu — istorie, literatură, 
medicină ş. a. — formulate de cine dorea, răspunzind pe loc. Expunerile sale impro- 
vizate dovedeau o mare erudiție, un remarcabil talent oratoric şi o neobişnuită vioi- 

ciune a spiritului. În acelaşi timp, el vindea tot aici nişte medicamente foarte simple, 
cărora le atribuia daruri miraculoase. Aşa, de pildă, se povestea că el a combătut o 
groaznică epidemie la Verona, tămăduind oamenii cu merișoare şi vin de Cipru. 

Dorind să capteze bunăvoința cumpărătorilor, bolnavi sau virtuali pacienţi, el 
ţinea în preajmă actori care întruchipau cele patru măşti ale comediei italiene — Pan- 
talone, Doctorul, Arlecchino şi Brighella — şi care dădeau mici reprezentații, stirnind 
hazul şi simpatia celor din jur. 

Carlo, auzind de existenţa Anonimului, se grăbeşte să-l vadă evoluind. E încintat 
de fantezia sa strălucitoare, de farmecul său irezistibil, şi i se prezintă, pornind o 
lungă discuţie, care nu putea să nu ajungă, în mod fatal, și la teatru: 


— Cei patru actori pe care i-am văzut cu dumneavoastră mi s-au părut ta- 
lentaţi. 


— Aţi observat foarte bine. 

— De ce nu încercaţi să le oferiţi posibilitatea de a inchega nişte spectacole 
de mai mare întindere ? 

— Sint foarte preocupat de acest lucru. De altfel, am-o trupă completă de 


actori, dintre care excelează Casali în interpretarea primilor amorezi si Rubini în 
rolul lui Pantalone. 


— Am auzit vorbindu-se despre ei. 
— Şi veţi mai auzi, fără îndoială, domnule Goldoni. Nenorocirea face ca să nu 
le pot înlesni citeva reprezentații la Milano. 

— De ce? 

— E o poveste mai complicată. Dar fiindcă văd că vă interesează, am să 
v-o relatez. 

— Vă rog foarte mult. 

— Eu intenţionam, cu trupa mea, să prezint milanezilor citeva lucruri valo- 
roase. Sala de spectacole este însă reţinută pentru niște actori mult așteptați, care 
au anunțat de curind că nu mai pot veni. Cu toate acestea, n-am obtinut nici pînă 
acum permisiunea de a deschide stagiunea. 

Carlo se încălzeste repede, aşa cum îi stă lui bine: 

— Daţi-mi voie să vă ajut. 

— Cu cea mai mare plăcere — acceptă generos Vitali. 

Tinărul nostru entuziast fuge intr-un suflet să-l găsească pe rezidentul Vene- 
ţiei la Milano, şi în scurt timp are posibilitatea să-i ducă Anonimului o veste îm- 
bucurătoare : 

— Începeţi de zor preparativele. De marți, sala vă stă la dispoziţie. 

Oricine îşi poate lesne închipui că Goldoni n-a mai cunoscut în săptăminile 
următoare altă adresă decit aceea a teatrului. Stătea zile întregi, urmărind repetițiile, 
cunoscind actorii, savurind fiecare replică, fiecare mişcare. 

După un timp, Bonafede Vitali îi propune să scrie ceva pentru trupa sa. Şi 
Carlo compune un intermediu pe două voci, Gondolierul venețian, prima lucrare 
comică — acum Melpomena căzuse în disgrație! — in manieră caracteristică goldo- 
niană, care apare şi pe scenă şi în volum, fiind foarte bine apreciată de public. 

Astfei, s-a consumat, cu emoţiile și marile satisfacţii inerente, şi debutul scrii- 
torului începător într-un teatru profesionist. 

Intermediile scrise pentru actorii de la Feltre, ca şi recentul Gondolier venețian 
au marcat, cu certitudine, perioada de pregătire artistică a lui Goldoni pe șantierul 
dramaturgiei. Nu erau nişte amuzamente inofensive, ci adevărate tatonări pasionate 
ale unui om care-şi căuta cu fermitate drumul. El se constituia din ce în ce mai mult, 
în mod conștient, prizonierul Thaliei şi Melpomenei. 


G 


Şaisprezece piese într-un an 


La sfîrşitul carnavalului din 1750, dramaturgul joacă la San Angelo Moştenitoarea 
fericită. Nu la fel de fericită este însă și soarta piesei, care nu intimpină adeziunea 
publicului şi cade. Odată cu aceasta, Carlo, alături de intregul ansamblu, suferă o 

altă pierdere gravă: marele actor Darbes părăseşte trupa lui Medebach, plecind la 
curtea regelui Poloniei. 

Situaţia era destul de dificilă. Teatrul îşi ciştigase simpatia spectatorilor vene- 
tieni cu o serie întreagă de lucrări goldoniene mult gustate și aplaudate. Publicul 
nerecunoscător părea însă acum să fie pradă unei amnezii, care-i intuneca memoria 
şı îl făcea să uite bucuriile trecute. Fără nici o reticenţă, a fluierat piesa care nu-i 
fusese pe plac, dezorientind, pentru o clipă, pe autor şi actori. Dispariţia dăruitului 
interpret al lui Pantalone contribuia la această vremelnică derută, deoarece scriitorul 
nu găsise încă actorul căruia să-i închine piesele de reabilitare. 


Cu toate acestea, Goldoni, călit într-o oarecare măsură în lupta cu gustul 
celor ce frecventau sălile de spectacol, nu-şi pierde cumpătul şi ia o iniţiativă extrem 
de anevoioasă. La ultima reprezentaţie din stagiune, el face o surpriză admiratorilor 
săi de pină mai ieri. În complimentul de închidere, adresat de prima actriţă (Teodora 
Raffi) publicului, sună, în ritmul versurilor de sonet, un angajament solemn: în anul 
următor, prietenul nostru făgăduia să aducă la lumina rampei 16 piese noi, care să 
îintilnească la San Angelo pe amatorii de teatru. 

Furtunile de aplauze consemnează marele credit de căre dispunea dramaturgul 
iubit în rîndurile compatrioţilor săi. Pînă într-o săptămînă, ei îşi întăresc practic 
entuziasmul din seara de adio, demonstrindu-şi încrederea și cumpărind toate lojile - 
pentru stagiunea care urma să se deschidă. 

Bietul Goldoni n-avea pregătit în acea seară cvasitragică nici un subiet care 
să ofere măcar garanţia realizării unei prime lucrări. Se bizuia însă, şi în această 
conjunctură nefavorabilă, pe fantezia sa neobosită, care avea darul de a-l scoate din 
cele mai mari încurcături. 

De altfel, el dispunea şi de o mare ușurință în elaborarea lucrărilor dramatice, 
fapt care explică în bună măsură volumul considerabil al operei sale. După ce imagina 
subiectul şi alegea caracterele esenţiale, el purcedea la patru operaţii succesive. 
Întii, îşi construia planul piesei şi stabilea diviziunea ei în cele trei părţi principale: 
expoziţia, intriga, deznodămintul. Apoi, se apuca de împărţirea acţiunii în acte şi 
scene. Acest moment fiind depășit, trecea la dialogul scenelor celor mai interesante, 
pe care il completa ulterior cu dialogul întregii lucrări. 

Adesea, ajungind la ultima operaţie, el le modifica substanţial pe cele prece- 
dente, deoarece un cuvint găsit la întimplare solicita un gind nou, care putea să 
nască o scenă nouă, de natură să schimbe bună parte din succesiunea ideilor şi. 
respectiv, a momentelor acţiunii. 

Pe parcursul activității sale scriitoriceşti excepţional de bogate, el şi-a sim- 
plificat şi perfecţionat metoda, înlocuind cele patru operaţii cu una singură, muncită 
insă cu o neostenită migală. Avind în cap așezat cu limpezime planul piesei şi împăr- 
ţirea ei în cele trei secțiuni fundamentale, el se aşeza la masa de scris şi-şi inaugura 
lucrul, însemnind „Actul I, scena 1“. Urmărit apoi necontenit de ideea că toate firele 
trebuie să conveargă către un punct nodal, el iși așternea pe hirtie rodul imaginaţiei 
rutrite de realitate, purtindu-și cu grijă eroii prin focul acţiunii şi aaucindu-i, in 
cele din urmă, copţi la sărbătoarea finală a deznodămintului. 

Cu toate datele avantajoase existente pe acest plan, independent de inepuiza- 
bila sa fantezie și de marea ușurință cu care scria, începe pentru dramaturg un an 
extrem ae greu: el se cheltuieşte acum fără milă, depunind uriaşe eforturi intelec- 
tuale şi șubrezindu-şi sănătatea pentru o vreme îndelungată. Însuflețit de o mare 
dorinţă, aceea de a nu mai părăsi teatrul şi de a-l aduce la culmile gloriei, el îşi 
risipește destul de necugetat energia nervoasă, fără să măsoare în perspectivă reper- 
cusiunile serioase, pe care avea să le infrunte o viață întreagă. 

Dar deschiderea anului teatral bătea la ușă şi trebuiau așezate temeiurile ei. 
În primul rind, era necesară înlăturarea consecinţelor plecării lui Darbes, prin găsirea 
unui nou Pantalone. El apare în persoana unui actor originar din Vicenze: Antonio 
Matiuzzi, zis Collalto. Avea un fizic bun, o voce plăcută, cînta frumos, fiind înzestrat 
in general cu mult farmec personal. Era interesant și cu mască, dar compunea şi 
mai virtuos în rolurile în care evolua cu faţa descoperită. 

Goldoni îi apreciază calităţile şi începe, cu răbdare, să-l crească în spiritul 
teatrului nou, obținind rezultate admirabile. Collalto — care, între altele, a scris şi 

teatru, realizind vreo 17 comedii destul de izbutite — îi datorează, în bună măsură, 
dramaturgului nostru ascensiunea şi cariera sa strălucită de actor. 

Stagiunea 1750/51 debutează cu Teatrul comic, o adevărată artă poetică în 
acțiune. Scrisă pe formula teatrului în teatru, această piesă iși propune să aducă la 
cunoştinţa publicului crezul și intenţiile de mai departe ale autorului ei. 

Actorii se adună la teatru pentru a pregăti premiera lucrării Tatăl, rivalul 
fiului său. După puţin timp, iese în scenă şi prima actriţă, prinzindu-se în discuţie 
cu colegii ei şi anunţind cu acest prilej titlul celor 16 piese pe care le va scrie 
anul acesta dramaturgul trupei. 

Începe repetiţia... În timpul ei, directorul dă diverse indicaţii interpreţilor, 
îindrumindu-i, ajutindu-i să-şi înţeleagă rolurile. Observațiile sale au darul de a 
enunţa, fără un aer didactic, mai multe principii ale noului stil de teatru. 

lată însă că apare şi un autor: el întrerupe repetiţia, propunind trupei spre 
jucare nişte piese scrise în maniera commediei dell’arte. Refuzind aceste lucrări, 
directorul nu pierde prilejul de a compara cele două stiluri, criticind operele propuse 
şi expunind, la antipod, o altă serie de teze fundamentale ale noii poetici. 

Dacă autorul pare convins de soliditatea argumentaţiei directorului, nu acelaşi 
lucru se întîmplă și cu alți oameni dinafara teatrului, care, continuind să stinjenească 
repetiţia, înlesnesc noi polemici şi noi luări de poziţie. 

În focul discuţiilor, personaje diverse pun probleme foarte însemnate, legate 
de tehnica scriitoricească sau actoricească. Aşa, de pildă, un erou al Teatrului comic 
pare, într-o replică, să iniţieze un fel de tratat al artei actorului, aşa cum făceau 
altădată protagonişti de ai lui Shakespeare, sau mai tirziu Maiakovski. El spune, 
adresindu-se interpreţilor : ,„Vorbiți încet, dar nu tărăgănaţi peste măsură: în 

rați ritmul obişnuit al 

de hiperbole, epitete or- 
nante, maniera marinistă; 
se combate improvizațţia, 


piesa fundată pe scena- 
riu, exclusivitatea măş- 
tilor, opunindu-li-se sim- 
plitatea, naturaleţea lim- 
bajului, lucrările drama- 
tice scrise, teatrul ca- 
racterelor. 

În această operă a 
lui Goldoni nu e evi- 
dentă doar credinţa în 
victoria mai apropiată 
sau mai îndepărtată a 
reformei, ci se simt chiar 
mugurii triumfului. Ea 
reprezintă, între altele, 
izbinda bunului simţ, a 
firescului, a realismului 
în literatura dramatică și 

teatru. Interesant document istoric, scris cu foarte mult spirit, ea rezistă şi 
astăzi la lectură, dovedind că nu-şi trăgea valabilitatea numai din interesul provocat 
de dezbaterea amplă a unei probleme la ordinea zilei. 

Succesul Teatrului comic, reabilitarea dramaturgului după căderea Moștenitoarei 
fericite nu au însă darul de a-l linişti. Mai trebuiau încă scrise, conform promisiunii 
făcute, 15 piese. 

Una dintre primele şi cele mai reuşite din această perioadă este Cafeneaua, 
care îşi fixează centrul acţiunii la o răspintie a Veneţiei, unde s-au aşezat trei pră- 
vălii, frecventate de oameni diferiți. Principalele evenimente se petrec la cafeneaua 
vizitată de personaje din lumea burgheză — şi lucrul acesta acordă un interes nou 
lucrării lui Goldoni —, care se descoperă publicului, grație unei intrigi nu prea în- 
tortochiate, dar conduse cu măiestrie. 

Apar aici o sumă de caractere iscusit conturate, dintre care cel mai pregnant 
e acela ai clevetitorului Don Marzio. Despre acest protagonist vorbea cu decenii îv 
urmă marele dramaturg A. N. Ostrovski, traducătorul Cafenelei — pe care o considera 
una dintre cele mai bune lucrări goldoniene — în rusește: „Don Marzio demonstrează 
că Goldoni a fost un mare artist în zugrăvirea caracterelor“. 

Piesa aceasta s-a bucurat de o mare popularitate — a fost tălmăcită ulterior 
în spaniolă, engleză, romînă, germană, greacă modernă, rusă ş. a., dovedind, între 
altele, că povara celor 16 piese nu l-a împiedicat pe autor să-şi continuie opera 
începută, dăltuind din ce în ce mai viguros caractere, care înlăturau în mod implicit 
din scenă paliditatea şi lipsa de expresie a măştilor uzate de vremuri. 

Urmează curind Mincinosul, în care scriitorul reia o temă folosită şi de Cor- 
neille, și de spaniolul Juan Ruiz de Alarcon; ea dobindește însă acum cu totul alte 
dimensiuni, fiind impregnată de o intensă culoare venețiană și tratată în originala 
manieră goldoniană. Interesant e văzut aici eroul principal, Lelio, care aduce sugestia 
expresiei poetice a mitomaniei, chintesenţa caracterului unui mincinos de o anumită 
factură. 

Comedia aceasta a fost foarte populară, găsindu-șşi interpreţi în teatrele fran- 
ceze, portugheze, romineşti, engleze, ruse, poloneze, ungare, dintre care celebră a 
rămas realizarea lui Hermann Thimig la Burgtheater din Viena. 

Inspirindu-se din romanul englezului Richardson, tradus în Franţa de abatele 
Prévost şi bucurindu-se de mare vogă şi în Italia, Goldoni scrie Pamela, o lucrare 
cu tendinţe de dramă sentimentală. Maestrul risului ştie, la nevoie, să stoarcă spec- 
tatorului şi o lacrimă delicată, demonstrind o foarte bună, fină cunoaştere a psiho- 
logiei feminine. > 

Piesa aceasta, care dezvăluie o altă latură — nu însă cea mai interesantă — 
a talentului goldonian, a marcat în dezvoltarea reformei teatrului italian un însemnat 
pas înainte, în măsura în care este prima. lucrare dramatică a scriitorului nostru, 
unde lipsesc cu desăvirşire măştile. 

Se părea acum, în această perspectivă, că dramaturgul izbutise, la capătul unei 
călătorii complicate în care întovărăşise spectatori tradiţionalişti şi în acelaşi timp 
foarte exigenţi, actori rutinieri şi capricioşi, să se elibereze de tirania uneia dintre 
cele mai riguroase recomandări a commediei dell'arte. 

Pamela a constituit o mare victorie a autorului, fiina unanim apreciată de 
public timp de mai mulţi ani. Ea a stat şi la baza unor spectacole celebre mult mai 


tirziu, ca acela de la Florența, la centenarul morții autorului — 1893 — cu Tomaso 
Salvini în rolul lui Bonfil, sau acela de la Veneţia, la al doilea centenar al naşterii 
scriitorului — 1907 —, dat de trupa Gramatica. 


Piesele se succed vertiginos una după alta,ajungind la impresionanta cifră de 15. 
Calvarul se apropie de sfîrşit: încă una şi chinuitorul legămint va fi ţinut întocmai 

Epuizat, Goldoni caută subiectul, după care va obţine răgazul mult așteptat, o 
prea bine meritată respirație. Şi nefericirea face ca tocmai acum să nu găsească nimic, 
cu toate că își răscoleşte, fără odihnă, creierii. Începe să rătăcească pe străzile şi 
canalele Veneţiei, oprindu-și atenţia încordată asupra fiecărui detaliu care ar putea 
să-i sugereze ceva. Dar toate i se par terne, colorate nesemnificativ, incapabile să 
genereze baza unei piese. Istovit, face în fiecare seară bilanțuri deprimante, răminind 
cu ochii în gol şi cu condeiul suspendat jalnic în aer, în fața hirtiei obsedante, pe 

care a caligrafiat de mult, în colțul din stinga, citeva cuvinte angajante: „Actul I, 
scena 1”. 

Căutarea aceasta dureroasă, constringerea pe care o simte se aşază greu 
peste oboseala acumulată generos şi contribuie la impasul momentului. E la capătul 
puterilor şi intenţionează, în disperare de cauză, să caute o soluție de compromis, 
cu ajutorul căreia să iasă, mai mult sau mai puţin onorabil, din încurcătură. 

Porneşte a doua zi devreme la Medebach să-i ceară un sfat, să-i solicite 
ajutorul. E mai puţin crispat ca în ultima vreme, are iluzia amăgitoare a unei eli- 
berări, pe care directorul, înzestrat cu forțe miraculoase în imaginaţia sa contor- 
sionată, secătuită ca de o boală, ar putea să i-o acorde. 

Își tiriie ritmic paşii pe marmora strălucitoare, în luminile luxuriante ale 
dimineţii, din piața San Marco. Privirile îi lunecă mingiietoare pe suprafețele impo- 
dobite ale clădirilor durate în alte vremi de Iacopo Sansovino. Zimbeşte trist gigan- 
ţilor ecveştri din fața bazilicii, care-i incintaseră copilăria. Trece, parcă halucinat, 
pe lingă Procuratie Vecchie şi Procuratie Nuove, poposind o clipă lingă Turnul 
orologiului. 

Şi deodată vede, parcă prin vis, un bătrin, amestecat între aceleaşi măşti. 
acrobaţi, neguţători ambulanți, pe care-i întilnise de mii de ori şi în ultimele sale 
peregrinări chinuitoare. E un armean în vîrstă, prost îmbrăcat, neingrijit, murdar, 
cu o barbă patriarhală încilcită, care strigă periodic ceva, plecind apoi resemnat capul. 

Goldoni trece febril prin aglomeraţie, își face cu o violență nestăpinită drum 
printre oameni și se îndreaptă spre bătrin: acesta se străduia să vindă nişte fructe 
uscate, levantine, asemănătoare intr-o oarecare măsură cu semințele. Dorind să le 
recomande cît mai călduros, el repeta un refren straniu — „abagiggi“, care nu re- 
prezenta altceva decit un cuvint italienesc stilcit. 

Era destul de curioasă revelaţia, a cărei victimă părea să fie scriitorul nostru. 
Tipul acesta de vinzător de „abagiggi“ se întilnea foarte des în Italia. Îndeletnicirea 
sa jalnică era proprie oamenilor extrem de săraci, care işi găseau aici un refugiu 
relativ. De multe ori, această ocupaţie devenea obiect de batjocură: aşa, cind voiai 
să-ţi rizi de o fată, îi propuneai să se căsătorească cu... Abagiggi, jignind-o ast- 
fel profund. 

Dar Goldoni avea nevoie numai de un pretext, pentru a intreprinde sondagii 
adinci, fertile, în tezaurul inepuizabil al fanteziei sale. Şi bătrinul vinzător de „aba- 
giggi“ l-a iluminat, făcîndu-l să descopere acel subiect, după care umblase, ca obsedat, 
atita vreme. 

Renunţă la vizita proiectată și se întoarce într-un suflet acasă. Se apropie 
ușurat de masa de lucru, priveşte fără teamă de astă dată foaia de hirtie, şi sub 
„Actul I, scena 1“ începe să se aștearnă armonic, într-o arhitectonică chibzuită, gin- 
durile care ţişnesc vesele, stringindu-se solidar în calea spre deznodămintul noii piese 
Birfeli femeiești. 

Eroina principală, Checcina, trece drept fata unui marinar venețian, căruia i-a 
fost încredinţată din copilărie. lubită de Beppo, e gata să se mărite cu el, dar aici 
intervin, ca o ciumă, birfelile femeiești. Din gură în gură, şoptite în cea mai mare 
taină la ureche, circulă zvonuri, care se străduiesc să demonstreze că ea nu e fata 
marinarului. Întimplarea face ca, după foarte mulți ani, să apară în orașul lagunelor 
adevăratul ei tată. În căutarea fiicei sale, el umblă, însoţit de un vinzător de „aba- 
giggi'“* de prin partea locului. E destul pentru ca aceleaşi cumetre neobosite să 
inventeze o nouă formulă, conform căreia neguţătorul ambulant, de o sărăcie lucie, 
e adevăratul tată al Checcinei, supranumită acum, în batjocură, domnişoara Abagiggi. 

Pină la urmă se lămuresc toate complicațiile, femeile guralive sint silite să 
se potolească, şi Beppo rămine să trăiască fericit cu Checcina, aleasa inimii sale. 

Aşa se petrec lucrurile în cea de a șaisprezecea piesă scrisă de Goldoni în 
acest an crunt. Bătrinul întîlnit în piața San Marco i-a slujit doar ca un motiv, nu 
de prim ordin, pentru înnodarea acţiunii. Probabil că această înlănţuire de fapte era 
de mult pregătită în mintea scriitorului, care căuta cu greutate, la capătul unei munci 
abrutizante, resortul susceptibil să organizeze toată desfășurarea Birfelilor femeiești. 

Căutarea îndelungă, însoțită de mari frămintări morale, nu a stinjenit reali- 

in întregime scrisă intr-un savuros dialect venețian, care-i atribuie mult farmec 
şi autenticitate. Admirabile sint puternicele intonaţii populare, traduse mai cu seamă 
intr-o serie de scene, care parcurg această zgomotoasă, optimistă comedie venețiană. 
E de remarcat că acţiunea nu se petrece înghesuită între pereţii unei case, ci 
irumpe larg în limitele cuprinzătoare ale străzii, care se umple de voci, de o mişcare 
îirească. În acest cadru, în atmosfera specifică, prinsă cu meşteşug, sînt vehiculate 
în mod virtuos veritabile caractere populare, animate de sentimente diverse. 

Seara in care s-a jucat piesa era una neobişnuită. Publicul aştepta nerăbdător 
cea de a şaisprezecea promisiune, înfierbintat de zvonurile tendenţioase care puneau 
la îndoială respectarea angajamentului luat. Se auzeau vociferări iritate şi puneri la 
punct energice ale partizanilor autorului: 

— N-au de gind să-i dea drumul. Ne pregătesc o festă. 

— Nici pomeneală ! Goldoni se ţine de cuvint. 

— S-ar fi ţinut el, dar i-au plecat muzele in vacanţă. 

— Ai să te convingi foarte curind că nu ştii ce spui. 

— Ba ştiu foarte bine. Şi ai să afli şi tu acuși. 

— Nu cred nici mort că e în stare să ne înşele. Cind a pus-o pe Teodora 
să vorbească în numele lui, el avea, probabil, în schiță pregătite toate cbmediile. 


— Deţin informaţia de la un om demn de încredere: s-a chinuit el cît s-a 
chinuit, dar pe aceasta din urmă n-a putut s-o scoată la capăt. 

— Nostim ar fi să vină cu o piesă veche. 

În atmosfera de vacarm, se aude parcă, insinuant, un tfoşnet discret. Oamenii 
ciulesc urechile, se liniştesc, urmărind freamătul cortinei. S-au stins molcom luminile 
şi scena a prins viaţă, lăsindu-se populată de Checcina, Beppo, Musa zis Abagiggi şi 
alţii. Nu se mai aude nici un foşnet. Scepticii îşi ascund rușinați nedumerirea, în 
vreme ce susținătorii scriitorului nu-și mai găsesc loc de bucurie. Toţi urmăresc 
cu sufletul la gură întimplările nefericite ale Checcinei, nestăpinindu-şi murmurul 
de satisfacţie cind nenorocirile ei nemeritate iau sfîrşit. 

O tăcere aproape evlavioasă acoperă ultimele replici şi căderea lentă a cortinei 
finale. După citeva clipe, izbucnesc explozii de aplauze, care nu mai contenesc. Entu- 
ziasmul e de nedescris: şi-au dat mina la această demonstraţie de simpatie prietenii 
și adversarii dramaturgului. Goldoni e purtat pe braţe, fiind obiectul unei manifestații 
de proporţii neobișnuite pentru cadrul teatral. 

E un adevărat triumf al piesei şi al autorului ei, care îşi vede încununate, răs- 
plătite moralmente eforturile supraomeneşti depuse timp de un an. 

Această perioadă extrem de grea din viaţa lui Goldoni nu reprezintă numai 
o vreme a performanțelor neobişnuite, ci și un interval în care el nu şi-a uitat nici 
un moment obiectivele principale, dezvoltindu-şi cu devotament reforma. 

Marile sale sacrificii au rodit deplin, fortificind solul bogat, dar insuficient 
sau defectuos exploatat al noului teatru italian. 


. . . . . . . . . 


Bătrinul de pe strada Pavé Saint-Sauveur 


La Paris, pe strada Pavé Saint-Sauveur, la numărul 1, îşi prelungeşte existența 
ternă o casă cu lespezile afumate, care se pierde cenuşie, timidă, tristă printre su- 
ratele ei mai răsărite, mai arătoase. Cine se învredniceşte să-și arunce privirea asu- 
pra acestei așezări prin nimic remarcabilă, poate zări, zi de zi, la o ferestruică asi- 
metrică, un bătrin cu figura visătoare, care privește departe, peste capul trecătorilor, 
intr-o lume a amintirilor frumoase ca soarele îmbietor al primăverii. Tresare din 
cind în cînd, neliniștit de o rază care i se strecoară printre gene, sau de un zgomot 
care Îl trezeşte prozaic la realitate. 

Numără mai bine de 80 de ani şi nu simte, totuși, apăsindu-l povara multelor 
decenii adunate cu trudă. Fantezia sa febrilă, neistovită amestecă reminiscenţele 

cu ginduri şi eroi noi, care se așază, tulburătoare, la temelia unor opere ce nu 
vor mai fi scrise niciodată. 

Virsta işi spune din ce în ce mai des cuvintul, contrazicind tinereţea tumul- 
tuoasă a unui spirit proaspăt. Cu un ochi nu vede de mult, al doilea trădează adesea 
intenţiile bătrinului, care e silit citeodată să se refugieze exclusiv în ceața aminti- 
rilor, folosind cu disperare ochiul credincios al minţii. Inima, care a știut să frea- 
măte întotdeauna atit de cald, de solidar, la suferințele şi bucuriile oamenilor, şi-a 
descoperit acum un ritm capricios: crizele prelungite de palpitaţie întrerup cursivi- 
tatea senină, coerentă a impresiilor din trecut. 

Nopțile îi sint frămintate uneori de insomnii, care rod rezistenţa slăbită a unui 
trup călător de aproape un veac pe diverse meleaguri. Foloseşte tot soiul de som- 
nifere și se opreşte asupra unuia foarte eficace: cind intunericul nu aduce odih- 
nitoarea evadare din trezie, el ia un cuvint din limba maternă, îi caută echivalentul 
în toscană şi franceză, apoi urmăreşte aceeaşi metodă cu cuvinte care urmează în 
ordine alfabetică, pînă... adoarme. Poate că dacă insomniile iîncăpăţinate se prelun- 
gesc peste măsură, va duce la capăt ace! plictisitor vocabular al dialectului venețian, 
pe care şi-a propus să-l alcătuiască în urmă cu vreun sfert de secol. 

Îndeletnicirea sa preferată rămine însă depănarea poetică a memoriilor îngră- 
mădite într-o viaţă care nu şi-a găsit răgazul să le cearnă, să le orinduiască riguros. 

Parcă ieri, copilul, care a imprumutat astăzi straiele bătrineţii, se plimba la 
brațul prea bunei Margherite, mama sa, bătind dalele de marmoră ale pieţei San 
Marco şi acumulind cu lăcomie impresii de neuitat din lumea contagios de veselă a 
carnavalului venețian. 

În aceeaşi zi, sau poate intr-a doua, îl întovărăşea pe Giulio, pe insula San 
Giorgio Maggiore, în Piazetta, şi admira, alături de tatăl său, pinzele minunate ale 


lui Tizian, Veronese, Tintoretto, din Palatul dogilor. 
S-au mai scurs citeva clipe şi copilul s-a costumat cu abilitate în adolescent, 


ezitind între Aforismele lui Hippocrate şi Codul lui Justinian, şi alegindu-şi, pînă la 
urmă, ca muze pe Thalia şi Melpomena. 


Dar cind a trecut pe la Colegiul Ghislieri — despre satira „Colosul“ nu-şi 
aminteşte cu intenţie —, cînd a întreprins aventura fermecătoare de pe barca lui 
Florindo dei Maccheroni ? Parcă tot în vremea aceasta, in aceeaşi rapidă secţiune 
de timp. 


Şi n-apucă bine să se dumirească, că apar, proaspeţi, eroii din Amalasunta şi 
Belisario, peripeţiile lor și ale pieselor care i-au zămislit. 

Simte marea, inegalabila emoție a debutului, şi imediat se precipită asupra lui 
imagini pregnante, într-o succesiune ameţitoare: personaje numeroase, familii în- 
tregi, societăţi constituite, care se întimpină în interpretarea sutelor de actori cu- 
noscuţi, dindu-i replici din Văduva isteață şi Hangiţa, din O întîmplare amuzantă şi 
Certuri la Chioggia, din Bădăranii şi Mincinosul, din altele, din cele aproximativ 
200 de comedii, tragedii, scenarii, intermedii, librete de operă, scrise de-a lungul 
anilor. 

Se imbulzesc şi Imer, Medebach, Vendramin — nu cumva sînt nemulţumiţi 
şi mai revendică niște piese ? —, căutindu-și trupa de la San Samuele, San Angelo, 
San Luca. 

Dintr-un colţ privesc, cu un zîmbet ironic, foarte puţin prietenos, Carlo Gozzi, 
Giuseppe Baretti, abatele Chiari. Ăştia parcă ar merita o mică mustrare şi acum. 
Dar nu e nevoie; li se aşază în cale, foarte hotăriţi, Gasparo Gozzi, Voltaire, Ro- 
berti, Verri. 

Această intilnire devine halucinantă : scriitorii se transformă într-un fel de 
conducători de oști, în rindul cărora se aliniază eroii pieselor lui Goldoni. Îndărătul 
lui Carlo Gozzi, răsar înfumuraţi contele Anselmo din Familia amatorului de anti- 
chități, Don Sigismondo din Lingușitorul, seniorul Florindo din Feudalul, cîțiva ofi- 
teri înarmaţi pînă în dinţi din Războiul, marchizul de Forlipopoli şi contele d'Alba- 
fiorita din Hangița. După aceştia, vin mereu alţii şi toţi par să se îndrepte amenin- 
tători asupra dramaturgului înspăimintat... 

Dar, slavă domnului, marşul lor îşi încetinește, liniştitor, pașii. S-au împiedicat 
de oastea minunată a lui Gasparo Gozzi şi Voltaire, formată din Nane din Momolo, 
om de lume, Rosaura din O femeie cumsecade, Bettina din Soția bună, vesela Miran- 
dolină din Hangiţa, Tita-Nane, Lucietta, Orsetta, Beppo, Toffolo, Cecca din Certuri 
la Chioggia. Sint nenumărați gondolieri, pescari, ţărani, oameni simpli, care potolesc 
entuziasmul războinic al celor din familia marchizului de Forlipopoli. 

Cu o mişcare largă a miinii, bătrinul pare să înlăture urmele acestui coşmar 
chinuitor, lăsind loc amintirilor să curgă mai departe, în viteza vertiginoasă a to- 
rentului. 

Veneţia a rămas învăluită în umbra asfinţitului, făcînd loc, pe ecranul minţii, 
luminilor orbitoare ale Parisului. Într-o străfulgerare, se succed imagini care cuprind 
cei douăzeci şi mai bine de ani petrecuţi în oraşul de pe Sena. 

Şi ficţiunea faceloc realităţii: sintem din nou în strada Pavé Saint-Sauveur, 
la fereastra strimbă, din care răsare chipul bun al bătrinului visător. Goldoni, astăzi 
în vîrstă de peste 80 de ani, îşi continuă observaţia absentă a străzii aproape pustii. 

Un trecător cu faţa lunguiaţă şi cu aerul morocănos, sumbru, îi aminteşte de 
unul dintre primii critici ai Amalasuntei, care era dispus să-i nimicească din faşă 
dorinţa scrisului, îndemnindu-l să-şi aleagă orice altă meserie în afară de aceasta. 
Un altul îi trezeşte, prin contrast, în memorie imaginea primului apologet al operei 
sale, la inceputurile ei îndrăzneţe şi dificile. Si bătrinul participă, parcă, la un dialog, 
in care se încrucişează cu violenţă spadele, se înfruntă aprig opiniile, dezbătindu-se 
în amănunt lucrările goldoniene; nu mai identifică fiecare preopinent, dar îi revin 
proaspete în memorie fraze întregi, pasaje din articole, din broşuri, din discuţii de 
altădată. 

Prietenul nostru pleacă încă o dată din săraca realitate înconjurătoare a casei 
şi străzii solitare, descinzind în trecut şi învălmășind impresiile din vremi îndepărtate 
cu ecourile vagi, aproape imperceptibile, presupuse ale posterităţii, care îl judecă ală- 
turi de contemporani. Şi asistă, ca în vis, la o vehementă polemică, în care se 
intilnesc intransigente elogii și imputări, aprecieri favorabile şi critici neîngăduitoare. 

— Eroii lui, care fac atita caz de originalitate, nu sînt decit vechile măşti 
ale commediei dell’arte, puţin altfel aranjate. 

— Nici pomeneală ! Există în opera scriitorului italian o mare varietate de 
personaje. tipuri, cu desăvirşire noi în peisajul uman al epocii. De altfel, numărul 
imens al eroilor din lucrările sale poate fi foarte rar reiîntilnit în opera celor mai 
mari dramaturgi ai lumii. 

— Şi chiar dacă ar fi așa, aceasta nu implică însă și un interes corespunzător, 
trezit de tipurile goldoniene. 

— Ba, dimpotrivă. Ele izbutesc să cucerească, să pasivneze, fiind cunstruite 
clar, cu simplitate, tratate cu o mare fineţe psihologică, uducind în scenă date 
umane fundamentale, care decurg din complexul vieţii sociale şi care le atribuie 
o valabilitate dincolo de fruntariile unei epoci limitate. 

— Eu înclin să consider că oamenii din teatrul său sint rodul unei observaţii 
facile, neaprofundate, şi că nu rezistă încercărilor obositoare ale vremii. 

— Mie mi se pare că opera sa trăiește mai cu seamă prin caracterele rezultate 
din descoperirea aplicată, adincă a trăsăturilor lor esenţiale, manifestate firesc în 
ambianța socială a timpului. Goldoni cunoaște secretul sufletelor simple şi de aceea 
preferă să zugrăvească fermecătoare tipuri comune, nelăsindu-se ispitit de exceptiile 
morbide, goale de semnificaţie. 

— Această preferinţă nu face altceva decit să circumscrie circulaţia pieselor 
sale, situindu-le în zona de interes exclusiv a compatrioţilor venețieni din secolul 
al XVIII-lea. 

— N-aş spune. Alături de oamenii simpli, apar, în perspectivă satirică, şi pa- 
tricieni care evoluează în scenă în tot cinismul şi uneori absurdul existenţei lor ana- 
cronice. Şi unii şi alţii, plămădiţi din pasta eternă a realităţii, izbutesc şi vor izbuti 
intotdeauna să rămină în cercul de preocupări al spectatorilor. Încearcă, dumneata, 
să judeci cu mintea urmaşilor noştri de peste citeva veacuri şi vei intilni în această 
viziune oameni din 1850, 1950, de mai tirziu, care simt aproape de Mirandolina, 
Lunardo, Tita-Nane, caractere cu tendințe universale şi potenţe de a se regăsi în 
diverse vremuri. 

— E şi acesta un mod de a gîndi. Dar, astfel, ajungem să credem — şi eu 
sint foarte dispus s-o fac — că opera goldoniană nu mai aduce parfumul autentic 
al epocii sale, fiind rătăcită undeva ín noianul observaţiilor generale, universal 
valabile. 

— Superficialitatea îndeamnă și la o asemenea concluzie. În fond, scriitorul, 
care şi-a sorbit inspiraţia originală, în cea mai mare parte, din cunoaşterea nemij- 
locită a persoanelor, a faptelor reale, s-a aplecat cu cea mai mare grijă, folosind 
capacitatea sa neobișnuită de analiză pătrunzătoare, asupra moravurilor epocii sale. 
Astfel a renăscut, vie, în opera sa, viața venețiană, mult mai plină, mai adevărată 
decit aceea care se ridică palidă, firavă din paginile cronicilor scrise de istorici, 
dispuși s-o privească numai din Palatul dogilor sau din alte reşedinte rafinat de 
elegante. 

— Parcă văd cum începe acum apologia înclinațiilor democratice ale drama- 
turgului. 

— Ai ghicit. Această trăsătură il caracterizează cuprinzător pe scriitor. El e rap- 
sodul Veneţiei, nu însă al acelei Veneţii care se pierde în lux, risipă şi fast exor- 
bitant, ci mai cu seamă al lumii umile şi pline de poezie, ce reflectă incomparabil 
mai veridic viaţa cetăţii lagunelor. Din paginile sale respiră pulsaţia febrilă şi fizio- 
nomia exterioară a împărătesei Adriaticei, care nu apare din cale afară de somptuoasă : 
in acest peisaj încîntător, întîlnim personaje circulind în gondole şi o bună parte a 
anului cu obrazul acoperit de măşti, fiind însă, în ultimă analiză, oameni ca toti 
oamenii. 

— Elocvența dumitale entuziastă il idealizează pe acest dramaturg obişnuit. 
Să nu mai vorbim despre democratismul său; aceasta nu mă interesează de loc. 
Trebuie să fii, însă, de acord cu mine că, sub raportul artei, al compoziţiei, al haru- 
rilor literare, avem de-a face cu un mediocru. 

— Îmi pare rău, dar nici de data aceasta nu pot să fiu absolut de loc de 
acord cu o teză falsă. Dacă ar fi vorba numai despre viabilitatea caracterelor goldo- 
niene, despre reflectarea atit de izbutită, în limitele unei arte inspirate, a înclinațiilor 
sale democratice, şi incă ar fi destul pentru infirmarea afirmațiilor dumitale mai 
mult decit şubrede. Dar, reflectă puţin la originalitatea, graţia, armonia, firescul 
dialogului goldonian, la fantezia şi culoarea sugestivă proprii fiecărei lucrări în 
parte. Opreşte-ţi atenţia asupra modului în care se dezvoltă la el acţiunea: rapid, 
cu naturaleţe, abundind în admirabile situaţii de comedie şi fremătind în mişcarea 
spontană, vioaie a scenelor ce se succed într-un ritm trepidant. 

— Mă covirşeşte cascada cuvintelor. Opreşte-te şi spune-mi, dacă o ştii şi pe 
aceasta, ce rămîne din comediile lui Goldoni, care e raţiunea lor utilă ? 

— Aici ne vom înțelege iarăşi extrem de greu, fiindcă vorbim de la doi poli, 
mai depărtaţi parcă decit capetele pămîntului. Dar, totuşi, nu mă sfiesc să spun, 
să strig ce cred. Apreciez azi, şi în perspectiva timpului, optimismul său dătător de 
încredere în viaţă și în oamenii cei mai buni. Goldoni ride, şi risul său, care nu iartă 
viciile, seamănă nădejdea că ele pot fi îndreptate. Renunţind la grotescul absurd, 
frecvent la virsta amurgului comediei măștilor, el îl înlocuiește cu o viziune sinceră, 
realistă a vieţii, în care descoperă oamenii cei mai demni de simpatie, fără să-i uite 
pe cei lipsiţi de omenie. Toate acestea atribuie operei sale calități importante, care 
ii păstrează aproape aceeași valabilitate la diverse meridiane și în nenumărate sec- 
țiuni de timp ale istoriei. 

— Mai adaugă că e părintele, reformatorul teatrului italian, că e creatorul 
comediei moderne în Italia, şi ai găsit şi un final apoteotic al pasionantei dumitale 
pledoarii. $ 

— Sigur că da, subscriu integral la cele spuse de dumneata, exceptînd intenția 
ironică. Şi, alături de scriitorul spaniol, L. F. de Moratin, susțin că ‚Goldoni... este 
cel mai bun poet dramatic italian al vremii noi“. 

Glasurile interlocutorilor imaginari s-au stins undeva departe, lăsindu-l pe 
bătrin încă o dată singur, cu gindurile sale ca nişte stele rătăcitoare între umbrele 
trecutului şi luminile incerte ale viitorului. Astfel au vorbit, contrazicîndu-se, în 
viltoarea pasiunilor, contemporanii. Cum va reacţiona însă severa, neiertătoarea pos- 
teritate ? Îşi va aminti oare cineva, dincolo de veacuri, de omul care a înfruntat 
cu seninătate, dar şi cu inima strinsă de atitea ori, mii de privațiuni materiale şi 
torturi morale, sortite parcă înadins să-l abată de la calea aleasă, să-i fringă voința 
neclintită ? Cine va mai şti, în afară de cite un biograf ciudat și neluat în seamă 
de lume, despre eforturile supraomenești depuse în munca la Medebach, Vendramin, 
Comedia Italiană de la Paris, cînd fantezia istovită, chinuită de un consum nefiresc, 
nu mai voia să se supună şi solicita, intransigentă uneori, emanciparea din ghiarele 
mizerabile ale contractelor înrobitoare ? Va mai ciîntări oare cineva, în balanţa drep- 
tăţii, sacrificiile enorme şi satisfacțiile incomparabil mai mici şi mai inconstante care 
l-au întovărășit cu o perseverență diabolică, în viaţa-i complicată, grea, pe dramaturgul 
de demult ? Şi în sfîrşit, i se va recunoaște în viitorul îndepărtat vreun merit tru- 
ditorului onest pe tărimul literaturii, aceluia care şi-a dăruit necondiționat viaţa dez- 
voltării strălucitoare, gloriei teatrului italian şi universal ? 

Între amintiri neverosimil de frumoase şi reminiscenţe aspre, întunecate, între 
ginduri optimiste şi incertitudini neliniştitoare, s-au scurs, în anonimat şi izolare, 
ultimele zile ale bătrinului de la fereastra din Pavé Saint-Sauveur, nr. 1. Număra 
optzeci şi şase de ani, cind i s-au curmat insomniile și i-au încetat palpitaţiile 
inimii, în acel înnourat, trist, 6 februarie 1793, în care credincioasa Nicoletta i-a 
inchis pentru vecie ochii, lacomi să mai scruteze cu puţin înainte lumina soarelui, 
zorile viitorului. 

Aşa sfirşește, sub oprobriul uitării şi ingratitudinii vremelnice, romanul vieţii 
unui neobosit cercetător al adevărului, al frumosului. Peste veacuri, posteritatea, 
mult mai dreaptă decit animozitatea unor contemporani, a consacrat gloria nemuri- 


toare a Poetului, încununind cu laurii recunoştinţei eterne triumful ideilor, operei 
goldoniene. 

lon Chica ȘI teatrul 


Ion Ghica a iubit teatrul și, cind a fost nevoie, s-a ocupat sau a scris despre 
el cu competenţă și cu pasiune. Tinăr fiind, „parastisise“ * pe Fiii lui Brutus cu Aristia. 
La virsta de 19 ani, înainte de a pleca la studii, lăsase o primă traducere a Pre- 
cioaselor lui Moliere. Patruzeci de ani mai tirziu, Ghica patronează constituirea 
Societăţii dramatice a actorilor, fiind, după Al. Odobescu, primul mare director al 
Teatrului Naţional. Calitatea aceasta, pe care a păstrat-o patru ani (1877—1881), 
l-a apropiat şi mai mult de teatru. Din această perioadă, precum şi din anii ce au 
urmat, datează o bogată corespondență cu Alecsandri, Gr. Ventura, C. D. Ollănescu, 
în care Ghica le adresează repetate îndemnuri să scrie teatru, să se inspire din 
viața societății romineşti, spre a contribui, fiecare după puterile sale, la imbogă- 
țirea repertoriului original. El însuşi încearcă, împreună cu Ollănescu, să scrie o 
comedie, dar proiectul este curind abandonat, astfel încit cele citeva scene rămase 
nu reprezintă un lucru demn de luat în seamă. Alături de aceste fapte, amintite în 
mod sumar mai sus, cercetări recente au dus la descoperirea, în fondul de manuscrise 
al Academiei R.P.R., a unor texte inedite, în care Ghica notează citeva lucruri în 
legătură cu teatrul. 

Nota de față îşi propune să informeze cititorii despre conținutul acestor 
materiale. 

O scrisoare — pe care o reproducem parțial — datată Londra, 10 martie 1882, 
si adresată lui Ollănescu, cuprinde citeva păreri ale lui Ghica asupra spectacolului 
Romeo și Julieta, văzut în Anglia, spectacol în care o deosebită impresie i-au lăsat 
interpreta Julietei (celebra artistă Ellen Terry) şi punerea în scenă. 

Manuscrisul 2822 conţine o înşirare de citeva articole de gazetă, precedate de 
o introducere care ar lăsa impresia că avem de-a face cu o povestire sau o nuvelă. 
În introducerea aceasta, scrisă la persoana întii, povestitorul își descrie viaţa grea pe 
care o duce: el, ieşit de curind din închisoare, e conţopist „surnumerar“, iar iubita 
lui, Sofia, lucrează croitoria. Angajat la o gazetă, tinărul începe să scrie, işi face 
popularitate, e ales deputat, dar directorul gazetei îi ia deputăția, astfel că junele 
ajunge din nou la sapă de lemn. Sofia, sătulă de sărăcie, il părăseşte pentru un 
boier bogat. Tînărul nu se sinucide, ci se dedă jocului de cărți, cîştigă, îşi face o 
stare bună și, în cele din urmă, e numit ispravnic. 

Caracterul critic e evident. Bucata, deși n-are calități literare, prezintă totuşi 
interes, întrucît întregeşte cunoaşterea concepţiei politico-sociale a lui Ion Ghica. Lucra- 
rea e nedatată, dar, după tema și tonul ei, pare să facă parte din încercările de 
tinerețe ale scriitorului. Reproducem un fragment, în care 'se vorbește de teatru, 
ca instituţie de cultură în general, și de teatrul din București în special. 

În același manuscris se mai găsesc două piese traduse de Ion Ghica. Prima e 
Hernani (f. 31—140); menţionăm că din această traducere lipsesc citeva foi de la 
început. Cea de a doua (f. 140—281) e o piesă în 5 acte, fără titlu și fără indicarea 
numelui autorului, în care apar personajele: 


* Jucase. 

— Daniil Rochat, deputat francez, ateu, adept al doctrinei lui Voltaire; 

— Doctorul Bidache, prietenul şi, într-o măsură, secretarul particular al lui 
Rochat ; 

— Guillaume Fargis, prieten cu Rochat, neimpărtăşindu-i însă opiniile anti- 
religioase ; 

— Casimir Fargis, fratele său; 

— Lea şi Esther Anderson, două „miss 

— Mistress Powers, mătușa lor; 

— Dr. Clark, pastor englez; 

— Laurentio, valet ; 

— Pierron, Audran, Stephens, ziarişti ; 

— Claveron, secretarul lui Bidache ; 

— Charley, vărul Lea-ei şi al Esther-ei ; 

— Turler, notar. 


Piesa are în centrul ei un conflict religios şi eroii principali care-l poartă sînt 
Daniil Rochat, ateu, şi Lea, protestantă. Îndrăgostiți şi apoi căsătoriți, dintr-o gre- 
șită înțelegere inițială a convingerilor lor, Rochat şi Lea ajung să se despartă atunci 
cînd îşi dau seama că, de fapt, ideile lor nu se pot împăca... 


Acţiunea se petrece la castelul Ferney, din Elveţia, în ziua dezvelirii unui bust 
al lui Voltaire (actul I), în vila englezoaicelor (actele II, III, IV) şi în casa lui Fargis, 
unde Lea, Esther şi mătuşa cheamă notarul ca să scrie actul de divorţ (actul V). 


Ambele traduceri sînt scrise cu creionul şi cu cerneală, de mina lui Ghica, şi 
par să reprezinte o primă formă. Nici una, însă, nu poartă vreo indicație asupra 
Gatei cind au fost făcute. 

Consemnind aceste lucruri dăm la lumină citeva date noi asupra activităţii lui 
Ion Ghica, legată de teatru, și cinstim totodată memoria scriitorului de la a cărui 
naștere (12 august 1816) s-au împlinit 150 de ani. 


LI 


engleze, protestante ; 


Mihai FLOREA. 


„Teatrul este o invenție a Elinilor, de la ei l-au luat Romanii și mai pe urmă, 
de la aceştia, toate neamurile, prefăcindu-l şi schimbmdu-l fiecare după geniul, tre- 
buințele, obiceiurile şi instituțiile sale. Un teatru care a slujit la mai multe neamuri, 
unul după altul, este un monument arhitectonic din cele mai însemnate pentru. 
studiul istoriei; unul dintre aceste monumente, și poate cel mai vrednic de însem- 
nat, este ruina teatrului de la Taurmina în Sicilia, acel teatru zidit de Greci care 
trăiau într-o republică democratică, în formă de amfiteatru cu o singură galerie, 
care duce pe toți spectatorii, de orice condiţie, la galerie, deosebitele porți şi scări 
ce dau în amfiteatru sau se suiau la locurile de sus, într-acel amfiteatru vede cineva 
duhul de egalitate care domnea la această natie. După aceea Sicilia căzind în mii- 
nile Romanilor, teatrul de la Taurmina a primit preschimbările şi prefacerile tre- 
buincioase, vede dar cineva intrări deosebite, locuri clasificate după treapta de 
oameni care trebuiau să le prinză, alta este intrarea patriciilor şi alta a plebeinilor, 
alta este galeria vestalelor și alta a proconsulilor. Teatrul a luat schimbări potrivite 
instituțiilor şi obiceiurilor aristocratice ale Romanilor. Sarasinii mai pe urmă au 
făcut dintr-acest teatru un palat și astăzi acea ruină mulțumește originalitatea unui 
anticar englez care, cu citeva bucăți de marmură căzute şi-a făcut o locuință puțin 
confortabilă dar foarte ciudată. Într-acea ruină poate deosebi un arhitect toate 
prefacerile și restaura planul teatrului cum a fost el în deosebite epoce. Teatrul 
este cea mai bună școală de morală și de gust, inscripția ridendo castigat mores 
este cel mai frumos frontispis al unui teatru. Localul ce avem în curtea D-lui Gero- 
lomo Cardenio Momolo nu este o zidire vrednică de un public al cărui gust este 
dezvoltat, nici vrednic de compania de artiști ce ne-a adus anul acesta D-na Max, 
noua impresarie. Această sală ar putea mulțumi abia pe Hagi Haivat și pe Caraghios, 
toaleta damilor nu arată nicidecum cea mai mare frumusețe, nu face nici un efect; 
optica este atit de rea incit trebuie să fie o damă foarte groasă și foarte buboasă 
pe obraz cu să arată ceva frumușică dintr-o lojă. Cu toate acestea, citi despre 
acustică. sala noastră este foarte mulțumitoare; arhitectul a știut a păzi propor- 

tiile cerute de artă. Norma, opera cu care a debutat compania cea de estimp, este 
capo d'opera al famusului maestro Belini.“ 1 


Urmează un comentariu elogios la adresa muzicii Normei şi a compozitorului 
ei, Bellini. Dintre interpreți menționează pe „demoasela Eftinini“, care „are o comoară 
nepreţuită în gitlejul dumneaei“, și, subliniază îndeosebi Ghica, în legătură cu aceeași 
„demoaselă“ : 

„Are jocuri din mini şi din fisionomie care sint foarte dramatice şi pe care 
publicul a ştiut să le prețuiască; am văzut cu ochii noştri o damă moțăind din 
cap şi cu ochii plinși de lacrămi cînd Norma zice „in mia man al fin tu sei.“2 (în 
sfîrşit ești în mina mea, n.'red.) 


Londres, le 10 mars 1882. 
Princes Gate No. 59 


„„Dites-mot, comment va la traduction d'Horace et la comedie en vers, dont 
vous vous occupiez; mais, à propos de théâtre, je viens d'assister à la représenta- 
tion de Romeo au Lyceum (?): une Juliette très satisfaisante, ni jeune, ni jolie, 
mais gracieuse, sobre de mouvements, en prononçant de manière à être entendue et 
comprise, comprenant très bien ce que Shakespeare a voulu faire (Ellen Terry); 
une nourrice parfaite (Mrs. Sterling), un très bon Mercutio et un Roméo ridicule 
(le célèbre Irving); mais, après cela, une mise en scène comme je wen ai vu, 
ni rêvé. Shakespeare wa jamais espéré que sa pièce serait jamais montée de la 
sorte. C'est la perfection, les décors tout ce qwon peut voir de plus beau, des 
costumes d'une richesse admirable et des jardins: citronnier, oranger, rhododen- 
dron, camelia et mille autres fleurs au naturel.” ? 


1 Mss. rom. 2822, f. 13 V-14 V, Biblioteca Academiei R.P.R. (Textul citat aici e unul dintre puținele 
care oferă o descripție a sălii de teatru a Jui G. Momolo, singura din Bucureşti în care au avut loc reprezen- 
taţii de teatru şi de operă pînă la inaugurarea Teatrului Mare (1852) şi a sălii „„Bossel“'. E sala în care s-au 
dat reprezentațiile organizate de şcoala „Filarmonică“ (1834-1837). 


Mss. rom. 2822, f. 16, , | 
3 Mss. rom. 1687, f. 12-13, Biblioteca Academiei R.P.R. Scrisoare către Ollănescu. „Spune-mi, cum stai cu 


traducerea din Horaţiu şi comedia în versuri, la care lucrai; dar pentru că veni vorba de teatru, am asistat la 
reprezentarea lui Romeo la Lyceum (?): o Julietă foarte satisfăcătoare, nici tînără, nici frumoasă, dar plină de 
graţie, cu mişcări sobre, pronunțînd în așa fel încît putea fi auzită şi înțeleasă, înțelegînd foarte bine ce a 
voit să facă Shakespeare (Ellen Terry): o doică desăvirşită (Mrs. Sterling), un foarte bun Mercutio şi un Romeo 
ridicul (celebrul Irving); dar în afară de aceasta, o punere în scenă Cum n-am mai văzut, nici nu am visat. 
Shakespeare n-a sperat nici cînd că piesa lui va fi montată vreodată în felul acesta. O perfecțiune, tot ce poate 
fi mai frumos în materie de decor, costumele de o bogăţie admirabilă şi parcuri: lămii, portocali, rododendroni, 


camelii şi mii de alte flori naturale.'* 

FUNC Ip "D EVREDE RY 


RADU STANCA 


„Reteatralizarea teatrului 


Într-un articol substanţial, publicat în nr. 2 al revistei „Teatrul“, Liviu Ciulei 
pledează pentru „teatralizarea picturii de teatru“, ca pentru un act făţiş de supunere 
a așa-numitei „arte scenografice“ față de arta, mai cuprinzătoare şi mai complexă, 
„a spectacolului“. 

Chemind arta decorului de teatru la o nouă disciplină în front, acest articol 
recomandă, în esență, scenografiei să încline steagul şi — după lupta tacită pe care 
a dus-o, în ultimii ani, pentru exacerbata sa emancipare — să redevină ceea ce a 
fost şi a trebuit să fie totdeauna: o artă ajutătoare artei propriu-zise a spectaco- 
iului ; credincioasa ei servitoare. Simptomatic, articolul menţionat reflectă cu lim- 
pezime tendinţa din ce în ce mai manifestă a oamenilor noștri de teatru de a se 
reintoarce la adevărata substanţă a artei spectacolului: teatralul. Tocmai de aceea, 
apelul adresat de Liviu Ciulei unui sector special al acestei arte, poate fi — după 
părerea mea — intins peste intreaga suprafaţă a artei spectacolului. Şi ceea ce 
autorul de mai sus cere pictorului scenograf, anume de a se intoarce la esenţele 
liminare ale artei sale, de a şi-o „teatraliza“, se poate — cu bună dreptate — 
reclama tuturor factorilor ce concură la realizarea spectacolului de teatru. 

Tot mai clar apare astăzi iubitorilor scenei că teatrul este o expresie a vieţii, 
specificată de elemente proprii, ce-l diferenţiază de toate celelalte forme de expri- 
mare artistică a vieţii. Teatrul nu este, prin urmare, numai o artă colectivă ce însu- 
mează laolaltă o seamă de alte arte individuale, precum poezia, dansul, pantomima, 
pictura sau muzica ce-şi dezbat înseși ele supremaţia, ci mai este și teatru propriu 
zis ; iar acest fapt obligă toate celelalte arte componente să se adapteze la esenţa 
lui personală, să se „teatralizeze“. 

Din acest punct de vedere, istoria modernă a teatrului este o istorie a luptelor 
intestine duse de artele componente ale spectacolului pentru supremație. După o 
îndelungată perioadă de dominație a poeziei dramatice, în care — de la teatrul redus 
la simpla lectură literară, din primele timpuri ale Renaşterii, pină la teatrul literar 
a] clasicismului francez — poetul conduce cu autoritate competiţia, — sub influenţa 
stilului baroc, poetul cedează locul actorului, care devine protagonistul necontestat 
a! artei teatrale. „Misterele“ şi, în deosebi, „moralităţile““, — aceste forme atit de 
livreşti, atit de pline de literatură, în care tendinţele moralizatoare apar întruchipate 
sub forma dezumanizată a abstracţiunilor (Viciul, Virtutea etc. ca personaje aidoma), 
— pierd pasul în favoarea unei explozive umanizări a spectacolului — Commedia 
dell'arte, supremă biruință a artei actorului în pofida poetului. 

Disputa insă, departe de a se stinge, a continuat timp îndelungat, împărțind 
victoriile cînd de o parte, cînd de cealaltă, pînă cînd nevoia unui echilibru specific 
între artele ce concură la realizarea spectacolului de teatru s-a făcut, cu luciditate, 
resimţită. Şi, interesant de remarcat, tocmai sub imperiul acestei nevoi de echilibru 
a forțelor antagoniste din teatru, tocmai sub imperiul nevoii de „teatralizare a tea- 
trului“, apare în istoria spectacolului un nou factor component: regizorul. 

De la Goethe, care, printre cei dintii, luptă pentru un echilibru specific între 
forţele artistice ce conlucrează în spectacol, pină la Stanislavski, al cărui efort s-a 
indreptat spre fundamentarea științifică a echilibrului dintre aceste forţe, — se 
înscriu numeroși regizori care, timp de un secol intreg, au încercat, fiecare în felul 

său, să pună de acord energiile antagoniste ce caută, în spectacolul teatral, să se 
anihileze unele pe altele. 

Pină la apariţia regizorului, aceşti factori componenți erau: poetul, actorul şi, 
de bună seamă, publicul, element social creator, indispensabil spectacolului şi care, 
in aceste dispute, şi-a avut şi el partea sa de glorie. Să ne amintim doar de peri- 
oadele cele mai strălucite ale Renaşterii italiene, cînd spectacolele cele mai repre- 
zentative sint „marile festivități“, „sacrele reprezentații“ sau  „,carnavalurile“, tot 
atitea forme ale artei spectacolului, in care supremația creatoare o deține publicul. 

Atit arta poetului, cit şi arta actorului îşi au insă originea în afara artei 
teatrului. Unul în poezia propriu-zisă, celălalt în pantomimă şi dans. Tocmai de aici 
probabil, şi încercările rebele pe care le fac, la perioade anumite, de a se supra- 
pune una alteia, atunci cind sint reunite în spectacolul teatral. Arta regizorului, în 
schimb, este o artă născută din chiar fenomenul teatral, ca o necesitate stringentă 
a acestui fenomen. Ea nu este reductibilă la o altă modalitate de exprimare artistică 
decit teatrul. Pe cind poetul nu are nevoie absolută, pentru a se exprima, de spec- 
tacolul propriu-zis, pe cînd actorul poate concepe lesne un recital pantomimic in 
care să se exprime independent de poet, regizorul nu se poate exprima decit in spec- 
tacolul teatral. Şi pe cind poetul şi actorul se pot concepe existind independent unul 
de altul, fapt care atrage cu sine reverberaţiile pentru supremație atit ale unuia, cit 
şi ale celuilalt, regizorul nu există decit în funcţie de amindoi şi de măsura în care 
ii reuneşte pe amindoi în spectacolul teatral. 

Dar tocmai pentru că e în strictă dependenţă de actul spectacolului, arta regi- 
zorului este cea mai apropiată de natura intimă a teatrului. Ea este cea mai „tea- 
trală“ dintre toate artele ce compun teatrul. Apărind ca un fenomen instinctiv, 
nediferenţiat, în antichitate (choregonul) sau ca un dat intrinsec în perioadele de 
mare înflorire a artei spectacolului (Shakespeare ca regizor), ea devine un concept 
limpede în timpurile noastre, după ce experienţa tuturor rebeliunilor poetice sau 
actoriceşti i-au făcut necesară, în mod ştiinţific, prezența. Rostul artei regizorale 
este acela de a da viață spectacolului de teatru. Ea trebuie să „contamineze“ pentru 
aceasta atit pe poet, cit şi pe actor, şi în fine publicul, de ceea ce este specific tea- 
trului. Si cum o face? Îmbiniînd toţi aceşti factori în cadrul spectacolului, sinteti- 
zindu-i pe toţi trei într-un întreg creator, in care — prin contagiune reciprocă — 
poetul devine „dramaturg“, mimul — actor, iar contemplatorul izolat — public. 

Astfel, regizorul obligă, prin felul cum transfigurează scenic textul poetului, 
ca acesta — Întrucît participă la complexul spectacolului — să-l presupună pe actor. 
De asemenea, regizorul obligă, ca la rindul său, mimul să presupună în actul său 
creator, nu imagini răzlețe, nici imaginea sa proprie de mim, ci imaginile poetului. 
cărora, prin întruchipare, să le dea viaţă teatrală. În sfîrşit, e limpede că spectacolul 
realizat de regizor presupune publicul, care, de asemenea, nu poate deveni public 
decit presupunind un spectacol. 

Conglomeratul de arte devine, sub mina regizorului ce-l frămintă, un con- 
glomerat artistic. Textul poetului nu mai e un simplu text poetic, ci o „piesă de 
teatru“, mimu! nu mai e un simplu choreut, ci un „interpret teatral“, masa de 
spectatori nu mai e o asistență indiferentă, ci un receptacol viu, un „public de 
teatru“. 

Sarcina regizorului este, prin urmare, așa cum arată undeva Otto Falckenberg 
„aceea de a reuni într-un organism viu, nu numai forţele individuale ale actorului, 
ci acelea ale „scenei“ în general“. Această sarcină se „desfăşoară în esență după 
principiile muzieii, hotăritoare nu numai în privința elementului acustic al unui spec- 
tacol (das Sprachliche), ci şi în privinţa elementului său optic”... înțelegind prin 
„optic“ valorile mișcării şi gestului (das Gestliche). 

Regizorul, deci, conform principiilor muzicii, „„armonizează“'* elementele dispa- 
rate ale spectacolului de teatru, îmbinindu-le într-un corp unitar nou. Acest corp 
unitar nou depăşeşte caracterul complexului artistic în felul cum îl înțelegea, de 
pildă, Wagner. El se ridică la un caracter de instituţie artistic-socială ; se imboaă- 
ţeşte astfel misiunea regizorului şi cu semnificația educativ-moralizatoare a peda- 
gogului. 
£ Dar funcția aceasta „teatralizatoare“ a regizorului (funcție ce se aseamănă 
atit de mult cu acțiunea catalizatorilor) ascunde în fond și ceea ce am putea denumi 
„drama regizorului“. Acţionind, în continuă dependență de factori eterogeni, regizorul 
a încercat — pe parcursul ultimului secol — un complex de inferioritate — deşi ne- 
justificat — pe deplin explicabil. Evidenţa cu care apărea pentru orice regizor faptul 
că spectacolul, deşi rezultat al iîngeminărilor sale creatoare, nu-l reprezintă totuși 
decit într-o măsură foarte echivocă, a ridicat în conştiinţa lui o seamă de întrebări 
în legătură cu limitele şi substanța artei sale. Mai mult decit atit, i-a ridicat însăsi 
întrebarea capitală a îndreptăţirii regiei ca artă. Şi într-adevăr, e lesne de înțeles 

sentimentul incercat de regizorul care, după o activitate creatoare intensă, era nevoit 
să constate că spectacolul său nu pare, decit unor puţini iniţiaţi, drept o expresie 
a sa, şi cá el rămine, îndeobşte, anonim în execuţia artistică propriu-zisă a repre- 
zentaţiei. Întrucit este artă activitatea sa şi în ce moment anume ?, cind şi prin ce 
se exprimă arta regiei, ştiut fiind că fiecare artă are o seamă de mijloace materiale 
pentru a se comunica în afară ? — iată tot atitea întrebări pe care, în mod firesc, 
cegizorul avea şi mai are a şi le pune. 

Dacă orice artă se face „vizibilă“ printr-o modalitate proprie, — poezia prin 
cuvint, aria actorului prin încorporarea fizică a unei imagini, muzica prin sunete 
etc. — este clar că şi arta regiei, întrucit e artă, trebuie să aibă o modalitate a sa 
materială de exprimare. Or, este foarte greu pentru cineva care asistă la un spectacol 
de teatru să determine cit şi ce anume din ceea ce se petrece pe scenă aparţine, 
ca expresie, regizorului şi nu poetului sau actorului. Aceasta o ştiu numai cei ce 
pregătesc spectacolul, uneori nici chiar ei, căci regizorul lucrează adesea asupra 
lor cu elemente psihice imponderabile. Şi atunci, este firesc ca în regizor să se fi 
dezvoltat acel complex despre care vorbeam mai sus şi o dorinţă arzătoare de a se 
face şi el „vizibil“. 

Artist „nevăzut“, artist ce rămîne în dosul culiselor spectacolului şi despre 
existența căruia se ştie şi nu se ştie; artist a cărui contribuţie în spectacol se poate 
sau nu recunoaște ; căruia nu i se adresează aclamații şi care nu simte direct efectul 
pe care-l produce asupra spectatorului ceea ce el ii comunică prin gură străină, — 
regizorul nu are nici măcar mulţumirea că opera sa poate persista ulterior ca un 
monument nepieritor, căci ceea ce realizează el poate fi oricind, cel puţin la o 
scrutare analitică, ignorat. 

Urmarea acestei drame — care oglindeşte în parte însăşi criza în care a intrat 
teatrul în pragul veacului nostru — a fost că regizorul s-a avintat intr-o extra- 
ordinară căutare a unor mijloace proprii de exprimare; într-o pătimaşă frămintare 
de a descoperi tichia cu ajutorul căreia, contrar personajului legendar, să se facă, 
din nevăzut, „vizibil“. 

În focul acestor căutări, arta regiei a atins forme dintre cele mai neobişnuite. 
Trecind, cu o înfometare de neofit, de la un stil la altul, de la o extremă la alta, 
fresca regiei moderne înfăţişează laolaltă cele mai variate aspecte. Şi nu rareori 
această dorinţă a regizorului de a se face „și el văzut“ a ajuns la pretenţia de a 
se face „numai el văzut“. Pretenţie ce a dus, în expresionism, la teatrul agresiv al 
unui Jessner, Piscator sau, mai ales, Meyerhold. Acest teatru agresiv, ca să urmăm 
o idee exprimată mai sus, reprezintă de astă dată tendinţa de supremație a artei 
regizorale în istoria spectacolului. 

Ivit cel din urmă în componenţa spectacolului de teatru şi tocmai din nobila 
nevoie de a împăca între ele elementele disparate ce conlucrau la realizarea lui, iată 
că și regizorul, uitindu-şi rosturile, formulează pretenţia rebelă de supremație. Şi de 
unde misiunea sa era tocmai „teatralizarea“ teatrului, adică aşezarea lui pe temeiul 
solid al conlucrării colective, regizorul se face promotorul „desteatralizării“ teatrului, 
Invitind marioneta în locul actorului (Craig), reducind textul la valoarea unui pretext 
(Meyerhold : vezi inscenarea Revizorului) etc. — regizorul reclamă exclusiv pentru 
sine spectacolul, iar acesta devine, intr-o atare ideologie, o modalitate de exprimare 
artistică, în exclusivitate, a artei regiei. 

Între mijloacele de expresia prin care regizorul a socotit că poate să se „facă 
vizibil“ în spectacol, a fost şi mai este, în bună măsură şi astăzi, decorul. Ridicat la 
un înalt prestigiu în teatru tocmai în timpul şi din pricina acestor căutări, decorul 
a dat regizorului iluzia că poate să-l exprime în spectacol, prin ceea ce denumim, 
indeobște „montare“. Lăsind impresia că şi el, deşi aparţine unei alte familii de arte 
și anume artelor plastice, poate fi un factor specific teatrului, decorul s-a infiltrat 
tot mai mult în concepția modernă a spectacolului. Treptat, alături de regizor şi 
favorizat de zbaterile acestuia pentru găsirea unui material propriu, care să nu fie 
comun şi celerlalte arte din sînul spectacolului teatral, pictorul scenograf, pînă nu 
de mult socotit un simplu auxiliar, nu tocmai indispensabil, a dobindit, pe nesimţite, 
o demnitate aproape egală celei a regizorului. Cu toate că nu este nici congenitală, 
nici structurală artei teatrului, arta decorului a uzurpat ideea de regie internă atit de 
proprie unui Goethe, Brahm sau Stanislavski, şi a căutat să o, înlocuiască cu ideea 
regiei externe (montarea). 

Consecințele s-au văzut imediat. Regia externă, ridicind problemele ` ` „cadrului“ 
la o însemnătate uriașă, în loc să-l ocupe pe regizor cu problemele de semnificaţie 
a spectacolului, l-au ocupat cu problemele, de mai redusă însemnătate, ale. „docu- 
mentului“. Spectacolele au devenit astfel documente istorice, :arhive științifice (Vlaicu 
Vodă la Teatrul Armatei, Intrigă şi iubire la Teatrul C.F.R.-Giuleşti, de pildă), repor- 
taje plastice cu valoare de muzeu (Cum vă place la Teatrul Municipal, de exemplu). 

Fără a contesta rolul artei decorative în complexul artei spectacolului, este 
totuşi necesar să se stabilească locul exact pe care ea îl ocupă în teatru. Teatrul, 
urmind o distincţie estetică devenită clasică încă de la Lessing, aparţine familiei 
artelor poetice sau muzice, arte prin excelență temporale — adică arte care se des- 
Jășoară în timp. Spre deosebire de acestea, artele plastice (pictura, sculptura, arhi- 
tectura) ni se înfățișează în spaţiu. Ceea ce ni se pare însă şi mai propriu acestei 
distincţii este că aceste două serii de arte, mai mult decit prin cadrul lor de mani- 
testare. temporal sau spaţial, se deosebesc între ele datorită materialităţii lor, adică 
datorită materialului de expresie pe care îl folosesc. Astfel, artele poetice (poezia, 
dansul, muzica şi, în cele din urmă, teatrul) folosesc un material viu, -organic, ca de 
pildă cuvintul pentru poezia propriu-zisă, mișcarea pentru dans, armonia pentru 
muzică şi toate, reunite la un loc, pentru teatru. Artele plastice folosesc un material 
anorganic, mort: imaginea, culoarea, spaţiul limitat etc. Între artele poetice (care 
utilizează pentru exprimare materia vie) şi cele plastice (care utilizează materia 
moartă) nu există, bine înţeles, punți de netrecut. Ele nu sint încarcerate în aşa fel, 
încît să nu comunice între ele. Numai că în măsura în care valorile de expresie trec 
dintr-o serie de arte în cealaltă, ele se transformă din valori specifice, în valori acce- 
sorii. Astfel, valorile specifice poetice, cînd apar în cadrul artelor plastice, devin acolo 
valori accesorii. Cuvintul în cinematograf (artă, prin excelenţă, plastică şi tocmai de 
aceea structural deosebită de teatru) este o valoare de rangul al doilea, valori speci- 
fice fiind acolo imaginea, culoarea, spaţiul limitat etc. Filmele unui Charlie Chaplin, 
unde cuvintul este inexistent, nu se resimt cu nimic, în substanța lor artistică, de 
această lipsă. Tot aşa, valorile specifice plastice, cînd apar în cadrul artelor poetice, 
devin acolo valori accesorii. Astfel, de pildă, culoarea, cind apare în dans, fie suh 
forma tatuajului, fie sub aceea — mai evoluată — a costumului, nu e decit o va- 
loare de rangul al doilea, valoarea congenitală, valoarea principală răminind mișcarea. 
În teatru, categoria spaţiului limitat, tipică arhitecturii, s-a constituit din valoare 
accesorie în valoare specifică prin constructivismul decorului. Astfel, în toate inte- 
rioarele pieselor ţărăneşti pe care le-am montat la Teatrul de Stat din Sibiu, s-a 
utilizat același greoi plafon de birne care sufoca şi spaţiul material al scenei, şi 
spaţiul psihologic al personajelor. 

Nu este locul să insistăm aici prea mult asupra acestei chestiuni a ,„,„materiali- 
tăţii expresiei“ artelor. Ea ni se pare de o fecunditate extremă, ce merită o preocu- 
pare cu totul aparte. Important în dezbaterea de față este faptul că, favorizată de 
degringolada regizorului în căutarea de mijloace de exprimare proprii, ieșite din 
comun, arta decorului, cu o funcţie strict accesorială, în teatru, a atentat în con- 
glomeratul acestuia la o dignitate majoră, aproape la supremație. 

În teatru, după cum ne-o dovedesc secole de istorie a teatrului, arta decorului, 
— nici structurală, nici absolut indispensabilă, — nu poate fi, oricît de prețioasă, 
mai mult decit o valoare de rangul al doilea, un mijloc de expresie accesoriu. Putem 
concepe un spectacol de teatru eminent, lipsit complet de cadrul său decorativ, căci 
mijloacele de exprimare proprii teatrului sint cu desăvirşire altele și acelea par sufi- 
ciente pentru a-l comunica. Arta decorului poate da o mină de ajutor acestei comu- 
nicări, în nici un caz ea nu are dreptul să se ridice la o valoare de comunicare spe- 
cifică, cu pretenţia de a înlocui valorile cuvintului, mișcării şi armoniei. 

Aceasta insă s-a întîmplat și împrejurarea a fost şi continuă să mai fie gravă. 
Căci de disperarea regizorului în căutare de mijloace personale care să-l facă „văzut“, 
a profitat scenograful care a delapidat, prin emanciparea sa, celelalte arte din com- 
plexul teatrului de formele lor de exprimare şi, apropiindu-şi-le, într-un oribil 
„kitsch“, şi le-a făcut moduri proprii. Şi astfel, am început să asistăm la spectacole 
în care în loc ca pateticul, grandiosul, eroicul, sublimul, graţiosul etc, să fie apanaje 
ale jocului actorilor, aceste valori specifice teatrale au apărut ca apanaje ale deco- 
rului ; actorii, în schimb, au rămas niște păpuşi „colorate“, simple imagini ale deco- 
ratorului, inexpresive teatral, dar foarte expresive din punct de vedere plastic. In 
aceste spectacole, ideea spectacolului o comunicau decorurile, care într-adevăr atin- 
geau sublimul, eroicul, pateticul, dar care copleşeau pe actorii simplificaţi la culme 
de un regizor ce „monta“. Această predominanţă a decorului în teatru, frecventă între 
cele două războaie, poate fi întilnită şi azi: Don Carlos de la Teatrul Municipal este 
un exemplu concludent de felu! cum pictorul scenograf (W. Siegfried), gindind plastic 
întregul spectacol, l-a redus la tăcere pe regizorul piesei (W. Siegfried) prin inter- 
mediul căruia, de fapt, trebuia să răsune cuvintul lui Schiller. 

La împrejurarea acesta, a mai contribuit și spaima multor regizori de a re- 
curge la vechile mijloace de expresie ale artei teatrului. În goană după ò pretinsă 
„modernitate“ şi supralicitind „simplul“ şi „firescul“, aceşti regizori au fost bucuroşi 
că rezolvă problemele de conţinut ale spectacolului prin „montarea“ lor hiperbolică. 


Înspăimintaţi de „teatral“, au preferat, în locul unei accepţii moderne a teatrului, 

o simplitate intimistă, străină teatrului, care este viața văzută prin lupa magică 
a scenei, deci viață mărită — după potențele regizorului — de zeci, sute şi mii de ori. 
Urmarea a fost, uneori, dispariția actorului tragic, căci tragicul, aceste decoruri oricît 
de grandioase, de colosale, nu-l mai puteau exprima. Şi astfel, din teama regizorilor 
de a „teatraliza“ teatrul, am asistat, la Teatrul Naţional din Cluj, la un Othello în 
care, deşi actorul avea toate atributele eroului tragic, el rata într-un final intimist, 
timorat de spaima regizorului (Marietta Sadova) de a înălța acest final la dimensiunile 
lui monumental-paroxistice ; iar la Teatrul Naţional din București, la un Lear (pus 
în scenă de Sică Alexandrescu) a cărui furtună interioară era acoperită de vijelia 
cinematografică ce se desfăşura pe un ecran, în spatele nefericitului rege. 


Articolul lui Liviu Ciulei are valoare de simptom. Din ce în ce mai mult se 
resimte falsitatea situaţiei pe care o ocupă în conglomeratul teatral arta decorului. 
„Teatralizarea decorului“, însă, nu poate fi rezumată numai la o repliere dramatică a 
artei decorative, numai la simpla ei condiţionare de către piesa de teatru. A spune 
că decorul trebuie să fie în slujba ideii generale a spectacolului încă nu înseamnă, 
a spune destul în această chestiune. In întreaga problemă a artei decorului şi situaţia| 
pe care acesta o deţine în munca de producere a unui spectacol trebuie să se meargă, 
un pas mai departe şi întreaga chestiune a „reteatralizării teatrului“ să fie luată în 
considerare. | 

Regizorul trebuie să se resemneze la ceea ce face frumuseţea artei sale: ano- 
nimatul ei. Lipsa de materialitate palpabilă a mijloacelor sale de creaţie dă artei 
sale un plus de demnitate și o așază la răscrucea dintre concreteţea creației artistice 
şi procesul abstract al concepţiei artistice. 


Determinanţi pentru caracterul teatral al spectacolului mi se par patru factori: 
poetul, actorul, regizorul și publicul. Măsura în care aceştia sint imbinaţi între ei, 
coeziunea sau lipsa de coeziune dintre ei, predominanţa sau absenţa unuia dintre 
ei, în sfirşit, echilibrul ideal in care se găsesc îngemănaţi, — sînt împrejurările ce 
dau nota caracteristică unui spectacol. Aceste echilibrări reciproce sint hotărite de 
temperamentele ce intră în joc, de concepţiile, gusturile ce se infruntă în cadrul unui 
spectacol. În orice caz, concepţia modernă a spectacolului nu poate face abstracţie 
de raportul dintre factorii lui determinanţi. lar acest „raport“ este, în esenţă, un 
rezultat al activităţii creatoare a regizorului. El este acela care pune în acord sau 
în dezacord aceşti factori, el determină măsura echilibrului sau dezechilibrului lor, 
el dozează jocul de preponderenţe dintre ei. Regizorul fixează cantitatea de „tea- 
tralitate“' a unui spectacol şi tot el este acela care are putinţa de a-l „desteatraliza“. 
Tocmai de aceea, răspunderea regizorului modern este atit de mare. Pentru că, între 
toţi factorii ce compun — în mod specific — spectacolul, el este acela care acţio- 
nează cel mai deliberat. Şi lui îi revine mereu misiunea de a căuta pentru spectacol 
formele cele mai „teatrale“ de exprimare ; lui îi revine, așadar, mereu sarcina de a 
„reteatraliza“* teatrul. Căci această „reteatralizare a teatrului“ nu e o chestiune de 
perioade, de intervale istoric determinate. E o chestiune de fiecare zi, de fiecare 
spectacol. Bogăția de viaţă pe care o conţine teatrul, domeniul lui cuprinzător ce-l 
face accesibil oricăror infiltrări din afară, familiare sau străine, trebuie să-l pună pe 
regizor, continuu, în stare de alarmă. Lecţia lui Stanislavski este tocmai de aceea 
mereu vie. Ea recomandă regizorului să stea în permanenţă treaz la postul său, să 
fie în permanenţă, modern, contemporan. El este chemat să dea mereu forme noi 
de manifestare modurilor vechi ale teatrului. Patosul, grotescul, retoricul etc. sint 
perimate în teatru, nu pentru că nu sint caracteristice teatrului, ci pentru că, 
fiind ostracizate la un moment dat, ele nu s-au putut îmbrăca în haine noi, nu s-au 
putut „reteatraliza“. Şi cit de mult se resimte astăzi, în teatrul nostru mai ales, 
absența acestor categorii eterne ale teatrului. Cit de mult deplingem adesea inca- 
pacitatea unor actori ai noştri de a atinge sublimul, tragicul etc. 


Este oare o vină a lor, a actorilor, sau o vină a teatrului în genere, deci mai 
ales a regizorilor, că tehnica marelui patos lipsește cu deosebire actorilor tineri ? 
Este şi o vină a actorilor, dar principalul vinovat este regizorul. El este acela care, 
în loc să caute pentru vechile tipare forme noi, adecvate zilelor noastre, a încercat. 
să le înlocuiască cu elemente străine, nespecifice. Şi, în felul acesta, în loc să gă- 
sească teatrului o nouă „teatralizare“* l-a „desteatralizat“. El este acela care, căutînd 
mereu să se exprime numai pe sine, a uitat că rostul său este mult mai bogat, că 
semnificaţia misiunii sale este mult mai largă. Regizorul trebuie să se exprime, îm- 
spectacol, nu numai pe sine, ci el trebuie să dea mereu viaţă unui organism supra- 
individual, cu structuri proprii, cu modalități specifice, cu categorii aparte, de sine 
stătătoare. Regizorul trebuie, într-un cuvint, să facă mereu teatru. 

lată de ce consider că „reteatralizarea teatrului“ este o comandă hotăritoare 
a ceasului de față. 

Paris, iunie 56 


Am ajuns la Paris înainte de a se întuneca. Aeroportul îşi aprindea lumi- 
nile, iar în înserare, Parisul își desena monumentele în siluete gri. În timpul scurs 
pe drumul destul de lung de la aeroport în oraș, s-a lăsat noaptea. Totuşi, orașul 
se lumina treptat, iar cînd am înconjurat arcul de triumf de la Etoile, acesta s-a 
lăsat admirat în impresionanta lui monumentalitate, sub jocul savant al proiec- 
toarelor. 

M-am plimbat noaptea prin oraş. Locuiam în cartierul Étoile, cartier care 
imi era mai puţin familiar, pentru că nu-l locuisem niciodată, dar în care am 
regăsit toate elementele caracteristice marelui oraş: fațadele gri, aceleaşi fe- 
restre, aceleaşi obloane, balcoane, terasele cafenelelor, arborii desenați în filigran 
cînd pe fondul de cer, cind pe storul unei cafenele luminate, chioșcurile cu flori, 
coloanele cu afișe, vitrinele şi reclamele luminoase. Fiecare colț al Parisului are 
caracterul lui propriu, dar în același timp, forma, culoarea, stilul. proporţiile se ` 
leagă într-un tot organic cu restul orașului. Mai tirziu, am locuit în inima Pari- 
sului : în stinga, Louvre şi grădinile Tuileries, în față, piaţa Concordiei şi la cîțiva 
paşi piaţa Vendôme. Acest ansamblu de grădini şi statui, piețe şi arcade, fintini 
şi monumente, creația marilor arhitecți francezi Pierre Lescot, Le Nôtre, Mansard 
şi Gabriel poartă în el spiritul de măsură, echilibru şi perfecțiune a proporţiilor, 
unite cu o concepţie de o anvergură neobișnuită. Omul realizează, în fața ma- 
gistralei compoziţii a peisajului parizian, măreţia şi eleganța spiritului clasic francez. 


* 


În cele două săptămîni care mă despărțeau de premiera teatrului nostru în 
cadrul Festivalului internațional de artă dramatică, am luat contact cu oameni de 
artă, am văzut diverse spectacole, am vizitat expoziţii, am revăzut vechi prieteni şi 
am legat noi prietenii. | 

Printre primii artişti care au sprijinit munca noastră, a fost marea actriţa, 
compatrioata noastră, Elvira Popescu. Elvira Popescu ocupă un loc de frunte în 
teatrul francez. În marea ei carieră pariziană, ea a cunoscut şi cunoaște succese 
strălucite. Un puternic temperament dramatic, un joc subtil, o vitalitate neintil- 
nită, o frumusețe şi un farmec răpitor au făcut din Elvira Popescu una din artis- 
tele cele mai iubite şi mai populare ale publicului francez. Conducătoare de teatru, 
ea are astăzi, în capitala Franţei, teatrul ei propriu — teatrul în care a jucat 
Râjane — cel mai frumos din Paris, prin ultimele lucrări de renovare realizate 

din iniţiativa şi sub îndrumarea directă, atentă şi plină de gust a marii actriţe. 
Elvira Popescu a primit cu bucurie să dea întregul ei concurs manifestării de artă 
rominească ; a înconjurat cu căldură co- 
lectivul Teatrului Naţional din București, 
a fost alături de emoţiile noastre și s-a 
bucurat, împreună cu noi, de succesul 
nostru. 

După treizeci şi cinci de ani de ca- 
rieră pariziană, Elvira Popescu păstrează 
o vorbire rominească desăvirşită, plină de 
culoare și de farmec. În stagiunea viitoare, 
impreună cu ansamblul francez, va da la 
noi o serie de reprezentații şi a făgăduit 
că va interpreta, cu această ocazie, şi un 
rol în limba romînă. 

Tot în stagiunea viitoare, Jean Yonnel, 
societar de onoare al Comediei Franceze, 
va da la noi un recital de poezie cu un 
repertoriu care merge de la Villon pînă la 
poeţii contemporani. 

Jean Yonnel este nobilul interpret 
al aproape tuturor eroilor din tragedia 
clasică franceză, de la Hippolyte la Mi- 
thridate, de la Oreste la Nâron, de la 


Cid la Tartuffe. Noi l-am văzut în Don Diego din Cidul de Corneille şi i-am admirat 
felul de a rosti versuri, gindirea poetică, armonia formei, unite cu sensibilitate, 
vibrație şi sinceritate. Punerea în scenă aparţine, de asemenea, marelui actor. Con- 
cepţia în care este realizat spectacolul are 
meritul de a fi păstrat stilul tradiţional: 
panașul şi eleganța epocii lui Ludovic al 
XIV-lea, rostirea nobilă, remarcabila pu- 
nere în valoare a cuvintului şi strălucirea 
versului. 

La Comedia Franceză în momentul 
de faţă, două mari spectacole de Moliere 
— Femeile savante şi Burghezul gentilom —, 
obțin un desăvirșit şi binemeritat succes. 
Jean Meyer, tînărul regizor principal al 
teatrului, păstrind tradiţia, aduce, totuși, 
ceva nou, un alt ritm, o altă frazare, 
uneori anumite suspensii neaşteptate, o 
subliniere a caracterelor şi o fantezie crea- 
toare, care fac ca spectacolele să aibă o 
mare putere de viaţă. 

Decorurile acestor două spectacole 
sint create de Suzanne Lalique, fiica ce- 
lebră a nu mai puţin cunoscutului deco- 
rator. Ele au o puritate de formă şi culoare 

Berthe Bovy Ă îi de un mare rafinament şi fantezie şi do- 

vedesc o ascuţită înțelegere a creatorului 

față de text. Prin toate aceste calităţi, decorurile lui Suzanne Lalique aduc pe 
scena Comediei Franceze o seducţie neasemuită. 


Elvira Popescu | 


58 www.cimec.ro 


Ta Paris, decorul îşi recapătă din ce în ce mai mult locul lui adevărat în 
economia spectacolului. El se sprijină din ce în ce mai mult pe elementele pic- 
turale, iar pictorul este prezent în spec- 
tacol prin calitatea intrinsecă a valorii 
plastice. În aceste noi tendinţe şi în 
această concepţie, atit la Comedia Fran- 
ceză, cit şi la Opera Mare din Paris, 
cele mai mari succese le obţine unul din 
cei mai însemnați pictori de teatru ai vre- 
mii noastre, Georges Wakevici. El exprimă 
întotdeauna, prin metafora plastică, ideea 
piesei. l 

Am văzut, ia Comedia Franceză, 
decorurile lui Wakevici pentru Cidul de 
Corneille, iar la Operă, decorurile pentru 
baletul Pasărea de foc de Stravinski. 
În Cidul, unul din decoruri reprezenta o 
stradă: era toată Spania, cu asprimea, 
culoarea ei toridă şi ferestrele ei fere- 
cate. Iar palatul era reprezentat prin 
elemente simple, sobre, mărețe. Conventia 
teatrală a decorului pictat era totală, iar 
imaginile, puternic expresive şi convingă- 
toare. În Pasărea de foc, Wakevici trans- 
pune elementele folclorului rus şi reali- 
zează prin proporții neobişnuite raportul 
om-natură din basmul popular, marcînd astfel diferența între fantastic şi realitate. 

x 

Pe. Berthe Bovy, celebra interpretă a teatrului lui Jules Renard şi Jean 
Cocteau, am văzut-o, tot la Comedia Fran- 
ceză, în rolul mamei din piesa lui Piran- 
dello Chacun sa vérité (Fiecare cu drepta- 
tea lui), spectacol pus în scenă încă cu ani 
în urmă de Dullin şi care şi-a păstrat în- 
treaga prospeţime și actualitate. Intrările 
şi ieşirile din scenă ale marii actrițe sint 
acoperite de aplauzele sălii. Jocul ei este 
subtil, discret și nuanţat, dar solid con- 
struit. Plină de grație, spirituală, inteligentă, 
de o vastă cultură, de o mare simplitate, 
Berthe Bovy este o inegalabilă interpretă 
a unui vast repertoriu, cu o gamă foarte 
largă de posibilităţi. 

De la De Max, de la Maria Ven- 
tura, iar astăzi de la Yonnel, Berthe Bovy 
cunoştea multe despre ţara noastră şi 
aștepta cu nerăbdare să vadă spectacolul 
teatrului rominesc. Entuziastă admiratoare, 
a fost pentru noi un bun prieten care 
a  dituzat în rindul actorilor francezi 
admiraţia ei pentru manifestarea noastră 
artistică. ' 

Am văzut multe spectacole. În teatrul francez contemporan se manifestă 
două tendinţe, două , concepţii diferite: concepția teatrului realist, care se exprimă 

prin mijloace foarte variate, şi concepţia teatrului abstract, in care, de asemenea, 
există curente şi stiluri deosebite. Prin dramaturgie, ca şi prin realizarea spec- 
tacolului, prin regie, interpretare şi decoruri, acest din urmă teatru încearcă să 
găsească drumuri noi, răspunsuri şi dezlegări. Doi dintre cei mai reprezentativi 
dramaturgi sînt Samuel Becket şi Eugen Ionescu. Independent de concepţia lor 


despre artă — cu care poţi fi sau nu de acord —, ei sint, incontestabil, doi scrii- 
tori de un mare şi real talent. Există o latură tragică în opera lui Eugen Ionescu 
— de altfel, piesa Scaunele se și intitulează farsă tragică — şi această latură 


este tulburătoare pentru că, dincolo de forma ciudată, neaşteptată, care violen- 
tează cite o dată gustul obişnuit al publicului, simţi o reală frămintare a dramatur- 
gului, o sinceră căutare a unei rezolvări de viață. Această latură a operei sale este 
aceea care emoționează şi reţine interesul spectatoruiui. | 

La teatrul „Antoine“, Jacques Fabri, cu trupa lui, prezintă o nouă piesă, 
care are un mare succes, Familia Arlequin de Claude Santelli — cu muzica de 
Edgar Bischof —, o comedie fermecătoare, jucată de o trupă tînără şi entuziastă. 

În decoruri şi costume semnate de Yves Fauchere, tinerii actori fac sá 
defileze prin faţa spectatorilor, cu spirit şi fantezie, personajele din commedia dell’arte, 
aspecte din istoria teatrului italian şi francez. 

Din păcate, două dintre cele mai interesante companii — Vilar şi Jean-Louis 
Barrault — erau plecate în străinătate, în turneu şi nu am putut revedea spec- 
tacolele lor. Am avut însă norocul să pot asista la un spectacol dat în teatrul 
reginei Marie Antoinette de la Petit Trianon. Sala, albastru și aur, în care încap 
aproximativ două sute de spectatori, cu banchete în loc de scaune, este o capo- 


doperă a arhitecturii- de la sfîrşitul secolului al XVIII-lea, creaţia arhitectului 
francez Richard Mique, împodobită cu un plafon pictat de Lagren6e. Aci nu s-au dat 


decit spectacole excepționale. Cel la care am asistat era al șaselea sau al șaptelea 
spectacol jucat pe această scenă de la Revoluţia: franceză încoace. El a avut loc 
sub patronajul Președintelui Republicii Franceze, în cadrul unei gale. Evenimentul 
artistic a fost opera lui Mozart, Cosi fan tutte, interpretată de mari cintăreţi de 
la Scala din Milano, de la opera din Viena şi de la Metropolitan Opera, în mizan- 
scena lui Marcello Cortis. 

În același cadru al sezonului parizian, a avut loc un ciclu de spectacole 
cu Misterele patimilor mintuitorului, interpretat de mari actori francezi. Spectaco- 
lul a fost montat în fața portalului catedralei Notre Dame, într-un amfiteatru 
construit special din tuburi metalice, cu un joc de proiectare care delimita ac- 
țiunea. lar în curtea pătrată a Louvre-ului am văzut jucată pentru prima oară, 
în fața a mii de spectatori, piesa Cromwell de Victor Hugo. 

Spectacolul a fost prezentat de Jean Cocteau, a cărui viaţă şi activitate 
sint legate, în momentul de față, de aproape toate evenimentele artistice şi cul- 
turale din capitala Franţei. 

Jean Cocteau, fostul copil teribil al Parisului, este azi de două ori acade- 
mician — membru al Academiei Franceze şi al Academiei Belgiene. El a fost, recent, 
făcut doctor honoris causa al Universităţii din Oxford. lar piesa lui, Mașina de scris, 
creată cu ani în urmă la teatrul Hâbertot, a intrat în repertoriul permanent al Co- 
mediei Franceze şi este jucată cu mare succes. 

Marele scriitor m-a primit în ajunul plecării lui în Anglia. Se întorcea de 
pe Coasta de Azur şi nu răminea decit o zi la Paris. Întilnirea a avut loc în 
apartamentul lui de sub arcadele de la Palais Royal. Prin fereastra joasă, am 
privit arcadele, lanternele, sulițele grilajelor de fier şi porumbeii care se jucau 
în iarba grădinii palatului lui Richelieu. Jean Cocteau s-a interesat de teatrul 
nostru. I-am vorbit despre piesa lui, Mașina de scris, montată acum cîțiva ani 
la noi la Teatrul Comedia. l-am vorbit despre minunaţii noştri interpreţi, despre 

Piața Notre Dame : Misterele patimilor mîntuitorului 


succesul repurtat de acest spectacol. Autorul ne-a mărturisit că a adus schim- 


bări esențiale piesei — întregul act III este transformat. În noua versiune, piesa 
a căpătat, astfel, o semnificație socială mult mai profundă. 
* 


La „Olympia“, în fiecare seară obține triumf celebra cîntăreață Edith Piaff. 
Mică, îmbrăcată într-un simplu taior negru, Edith Piaff înaintează sub aplauzele 
frenetice care ar părea că nu se vor mai sfirşi niciodată, dacă artista nu ar ataca 
primele măsuri. 

Lumina se stinge şi Edith Piaff rămine singură în pata de lumină a reflec- 
torului. Umbra ei se profilează cu precizie, în desen chinezesc, pe cortină. Or- 
chestra, corul şi cîteodată orga care o acompaniază se află în spatele cortinei. Ea 
cîntă fără dirijor. Deodată, acest omuleț capătă proporții uriaşe: ea işi creează 
un spațiu scenic, un univers al ei, pe care îl populează, rind pe rînd, cu imagini 
de neuitat. 

Arta lui Edith Piaff se leagă de marea tradiție a cîntecului francez. Ea 
este o sinteză a desăvîrşitului stil al marii înaintașe Yvette Guilbert, are forța 
dramatică a celebrei Damia și fantezia cîntăreților de stradă. Gestul ei este esen- 
tial, glasul ei capătă accente tragice nebănuite, gingăşie, prospețime, elan, poezie. 

Edith Piaff este astăzi unul din cei mai mari cîntăreți populari ai lumii. 


* 


Evenimentul central al sezonului teatral parizian a fost Festivalul interna- 
tional de artă dramatică, la care au participat aproape toate statele. 

Producțiile diferitelor ţări au ridicat probleme și au stimit discuţii foarte 
vii, din care se pot trage concluzii instructive. S-au afirmat concepţii regizorale 
și interpretări actoriceşti diferite, variate rezolvări de decor; unele s-au dovedit 
depășite ; altele, noi şi îndrăznețe; unele, lipsite de vigoare. S-a dovedit o dată 
mai mult că o formulă dată nu poate fi aplicată cu succes la orice, că arta cere 
o anumită formă pentru un anumit conţinut şi că nu se poate trece peste spe- 
cificul naţional şi nici peste personalitatea şi afinităţile artistului. 

Dintre succesele mari ale Festivalului trebuie să subliniez realizările tea- 
trului suedez, care s-a prezentat cu Tatăl de Strindberg şi Unchiul Vanea de Cehov, 
și ale teatrului vest-german din Bochum, cu piesa Diavolul și dumnezeu de Jean 
Paul Sartre. Acţiunea acestei piese se petrece în Germania, personajele sint ger- 
mane, iar problematica piesei a fost înțeleasă şi susținută cu un brio neintilnit, prin- 
tr-o interpretare magistrală, din care s-a desprins creaţia, pe care toată presa pari- 
ziană a socotit-o genială, a actorului Hans Messemer. 

Teatrul rominesc era așteptat cu interes de către publicul francez — cererea 
de bilete pentru spectacolul nostru a fost foarte mare, reţeta a atins cel mai 
înalt plafon al rețetelor din Festival. 

Directorul teatrului „Sarah Bernhardt“, animatorul Festivalului, A. Julien şi 
doamna Farrel — colaboratoarea lui — ne-au arătat, de la început, un mare interes 
şi o mare solicitudine, dindu-ne un concurs nelimitat în pregătirea spectacolelor 
noastre. Teatrul condus de Julien posedă un personal tehnic de prim ordin, cu o 
desăvirşită calificare, care a colaborat armonios cu specialiştii noştri. Un admirabil 
colaborator pentru mine a fost şeful electrician Martens; el a înţeles necesităţile 
spectacolului şi a realizat o lumină bine compusă, variată şi expresivă. 

Încă cu o săptămînă înainte de premieră, presa şi radioul francez și-au ma- 
nifestat interesul. Am dat interviuri la radio pentru emisiunea franceză şi cea 
engleză şi, din întrebările care mi-au fost puse, mi-am dat seama, cu bucurie, că 
teatrul nostru constituie o reală preocupare. 

Colectivul Teatrului Naţional a sosit la Paris în plină formă, actorii nu pier- 
duseră nici un moment contactul cu rolurile, pentru că au repetat, sub conducerea 
regizorului Sică Alexandrescu, şi în tren. Repetiţiile au continuat, apoi, la Paris, 
pină în seara spectacolului. La fel de intens a repetat şi colectivul piesei Ultima 
oră, în regia lui Moni Ghelerter. Această disciplină admirabilă, care dovedeşte o 
înaltă etică actoricească, această dorință colectivă de a izbuti, răspunderea, pe 
care fiecare actor o simţea că apasă pe umărul lui, au contribuit într-o largă 
măsură la obținerea marelui şi meritatului succes. - 

Ne aflam dincolo de cortină. Sala îşi aprinsese toate luminile, publicul începea 
să sosească. Atmosfera sălii era festivă, rumoarea publicului trecea dincolo de cortina 
de pluş şi mărea emoția noastră, a tuturor. Totul era gata pentru începerea spectaco- 
lului, întreg ansamblul aştepta lá arlechin semnalul de începere. (La Paris, după o 
veche tradiție, nu există gong, ci acele trei bătăi în duşumea, parcă implacabile.) 

La ridicarea cortinei, înainte de a se fi rostit prima replică, sala a izbucnit 
în aplauze. Actorii, emoționați, şi-au revenit şi au jucat într-un permanent cres- 
cendo al tuturor mijloacelor lor artistice, descoperind noi momente, urmăriți de 
bunăvoia spectatorilor şi de aplauzele la scenă deschisă şi la fiecare ieşire din 
scenă. Urmăream spectacolul alături de Sică Alexandrescu, de care rnă leagá 
începuturile mele de teatru, atîția ani de muncă, atitea emoții. Sică era costumat 
— el făcea parte din figurația actului II — şi era foarte comic să găsesc emoția 
artistului zugrăvită pe figura unui domn necunoscut de la 1880, cu baston, pălărie 
tare şi mustață. Nu era, oare, asta intruchiparea teatrului însuşi? Iar, cînd îm- 
preună cu actorii, la finalul actului IV, am privit de pe scenă în sala care aplauda, 

în picioare, am simţit bucuria izbinzii şi miîndria pentru strălucitul colectiv de 
minunați actori ai primului nostru teatru. 

Presa franceză, în unanimitate, a confirmat, chiar de a doua zi, succesul 
nostru. Entuziasmul publicului a crescut cu fiecare spectacol, iar actorii francezi 
şi-au arătat calda lor simpatie, primindu-ne în foaierul artiștilor de la Comedia 
Franceză, încărcat de atitea amintiri despre atiția iluştri actori ai casei lui 
Moliere. 

Opera Mare ne-a primit, de asemenea, în mijlocul celebrilor ei artişti, în 
„Foyer de la danse“. Aci, în timp ce dansatorii se pregătesc pentru intrarea în 
scenă, între coloane aurite, în fața unei oglinzi imense, ca într-un tablou de 
Degas, ei primesc vizite la locul lor de muncă. 

Artiştii francezi ne-au arătat calda lor preţuire și prietenie şi ne-am con- 
vins încă o dată că arta este unul din mijloacele de apropiere între popoare, că 
arta poate sluji nobilului scop al înfrățirii, al deschiderii de noi şi largi perspective 
de colaborare între ţări. 

Festivalul internațional de artă dramatică a deschis posibilitatea creării unui 
teatru al națiunilor, unde şi noi, împreună cu celelalte țări, vom putea participa, 
într-o mai largă măsură, în cadrul unei stagiuni teatrale. 


(Ilustraţiile autorului) 


„O scrisoare pierdută“, văzută de caricaturistul parizian Garcia 
De la stînga la dreapta : Marcel Anghelescu, Al. Giugaru, C. Bărbulescu, Cella Dima, Gr. Vasiliu-Birlic 
(Reproducere din „Les lettres francaises“ din 28 iunie 1956) 

File de jurnal din Ungaria 


În luna iunie, a avut loc la Budapesta Festivalul teatral, în cadrul căruia 
zece teatre regionale au prezentat pe scenele capitalei un bogat repertoriu, jucînd 
În fiecare seară o altă piesă. Timp de zece zile, spectatorul a avut de ales între 
52 de piese în proză şi versuri, nouă operete, spectacole de balet, de satirà, 
de păpuşi. 

lată numai cîteva din piesele mai cunoscute: Richard al III-lea, Mirandolina, 
Antigona, Tragedia omului, Intrigă şi iubire, Othello, Pygmalion, Cezar şi Cleopatra, 
Ruy Blas, Azilul de noapte, Paharul cu apă, Nora, Sfinta Ioana, Orologiul Kremli- 
nului, două piese de J. P. Sartre, două piese clasice maghiare şi citeva lucrări con- 
temporane din dramaturgia R. P. Ungare. 

„Cei mai buni autori clasici maghiari sînt Shakespeare și Molière”, spunea acum 
două săptămîni o personalitate a vieții teatrale maghiare, cu care am stat de vorbă 
la Budapesta şi care socotea că reprezentarea unui prea mare număr de clasici de 
peste hotare e un lucru ce se face în dauna dramaturgiei maghiare, mai ales a celei 
contemporane. „Directorii de teatru nu îndrăznesc. Sînt prea comozi. Merg la suc- 
cese sigure. Mai ales cei din capitală”. 

Această părere autocritică, din sorginte maghiară, ne arată cum este pri- 
vită în momentul de față problema repertoriului teatral din R. P. Ungară şi care este 
sensul orientării lui viitoare: cît mai multe piese clasice maghiare, odată cu ridi- 
carea nivelului dramaturgiei contemporane originale. 


* 


Arta scenică maghiară are o puternică tradiție revoluționară și realistă. În 
secolul al XIX-lea, actorii maghiari au avut un important rol politic şi social. Luptind 
împotriva teatrului german adus de stăpinirea habsburgică, trupele de teatru ma- 
ghiare au trăit o viaţă grea. Astăzi, în muzeul teatral instalat într-un castel în 
stil baroc din Buda (oraşul vechi), se poate vedea toată istoria tragică a teatrului 
maghiar, rezumată în șase săli. 

„Veţi vedea o tragedie în cinci acte şi un epilog”, ne-a spus Hont Ferencz, 
directorul şi creatorul muzeului, laureat al premiului Kossuth, conducîindu-ne în 
prima sală. Cu ajutorul afișelor, gravurilor, programelor, articolelor de ziar şi al 
machetelor reconstitutive, am putut urmări în acest muzeu viața grea a actorilor din 
trecut, strinși în trupe ambulante, jucind prin șure, circiumi sau sub cerul liber. 
Nemincaţi, oamenii aceștia peregrinau din orăşel în orășel, din sat în sat, prin 
ploaie și viscol, în căruţe şubrede sau pe jos, ducind pretutindeni flacăra artei şi 
„slava limbii maghiare”. În sate cu citeva sute de locuitori, ei jucau Hamlet, Avarul, 
Hoţii, Tragedia omului și altele. | 

În muzeu se află şi o caricatură din vremi trecute, înfăţișînd pe singurul actor 
care şi-a trădat patria și colegii, colaborind cu stăpînirea austriacă. Acum, el este 
expus în muzeu, spre disprețul generaţiilor. 

* 


Actorii maghiari din trecut, în rîndul cărora s-a numărat cîtva timp şi poetul 
Petőfi, nu s-au pus niciodată în slujba stăpînirii şi a protipendadei reacționare. 

Arta lor realistă, de un fierbinte patrio- 
tism, a fost totdeauna legată de popor. 
Actorii de azi sint îmbrăţișaţi cu dragoste 
de mase. M-au impresionat în mod deo- 
sebit manifestaţiile pe care spectatorii le 
fac actorilor iubiţi. Ieşirile din scenă sînt 
subliniate de aplauze prelungite, fără ca 
actorii să le provoace printr-un joc aşa- 
zis de „efect“. 

Cu totul nou a fost pentru mine 
felul în care actorii mulţumesc publicului. 
Ieşind în faţa cortinei, ei urmează un anu- 
mit „rit”. Mai întîi, apar la aplauze actorii 
care au interpretat rolurile cele mai mici, 
— mulţumesc şi pleacă; apoi, treptat, se 
perindă cei cu sarcini din ce în ce mai im- 
portante în spectacol. După lăsarea cor- 
tinei de fier, capetele tuturor interpre- 
ţilor apar, pe rînd, în aceeaşi succesiune, 
în cadrul unor uşițte care se deschid în 
mijlocul cortinei. În acest timp, nici un 
spectator nu întoarce spatele părăsind sala. 
Foarte frumoasă este şi modestia, dem- 
nitatea simplă, pe care interpreţii o păs- 
trează, în timp ce mulțumesc la aplauze. 


* 


Festivalul a început cu Antigona de 
Sofocle, jucată de trupa din Miskolc. Lumea 
artistică a apreciat îndeosebi curajul acestui 
teatru, care a inscris în repertoriul său, 
Înaintea metropolei, o tragedie greacă. Interpretarea, tinerească; regizorul a realizat 
un stil simplu şi nobil. Ideea de a readuce pe Antigona în scenă, după ce a fost ucisă, 
a luat. însă un caracter nepotrivit de apoteoză mistică. 

Din repertoriul festivalului, am mai văzut doar La putain respectueuse (Tirfa 
respectuoasă) de J. P. Sartre, jucată de Teatrul din Szeged. 

Alăturarea celor două cuvinte din titlul piesei pare paradoxală; autorul arată 
însă, prin acțiunea piesei, că într-o societate cum este cea americană, în care om 
alb înseamnă „respectabil“, iar om negru este egal cu ,„necinstit“, numai femeia de 
stradă mai poate respecta omul. Ea singură îndrăzneşte să înfrunte falsa onestitate. 
Toată simpatia autorului se îndreaptă spre ea. Cinstea, buna credință a Lizzi-ei — 
eroina piesei — este însă înfrintă prin demagogie, lacrimi prefăcute sau brutalitate 
iar dacă piesa are, totuşi, un happy-end, el nu contrazice teza autorului, ci, 
dimpotrivă, întregeşte ideea că o societate în care onestitatea nu e reală merge 
spre pieire. 

Regizorul Horváth Jenő a reuşit să redea ambianța socială, prezentind pe 
scenă o serie de acțiuni fizice din viața unei femei uşoare, din relațiile ei cu băr- 
bații, comportări care poartă „pli”-ul profesional, fără să cadă însă în prost gust 
sau în naturalism. Aceasta, nu pentru că regizorul ar fi estompat, pudic, tablourile 
caracteristice. Nu. El a redat cu îndrăzneală atmosfera. Ajutat de interpretă (actrița 
Ambrus Edit), el a înfățișat veridic pe vinzătoarea de plăceri, mobilitatea ei expre- 
sivă, plastica ei în raporturile cu bărbații, dar în acelaşi timp şi vulgaritatea ei. 

Desigur, anumite „îndrăzneli“* devin primejdioase, atunci cînd și le iau un regizor 
şi o interpretă lipsiți de gust, de imaginație, mai pe scurt: de talent. Ele se pot 
transforma în vulgarități jignitoare. În spectacolul trupei din Szeged însă, toate 
amănuntele de care am vorbit mai sus au încintat prin adevărul lor. De altfel — și 
de aceea am stăruit asupra acestui aspect al reprezentației trupei din Szeged — în 
teatrele maghiare, realismul scenic este, in general, obținut tocmai prin această 
redare cu mult curaj a adevărului din viaţă. Aceasta lărgește sarcinile de interpre- 
tare ale actorilor şi dă putință regizorilor să adincească viziunea piesei. Scriind cele 
de mai sus, mă gindesc și la celelalte spectacole realiste pe care le-am văzut: 
Casa Bernarde: Albu de Federico Garcia Lorca, Azilul de noapte, Pugmalion şi O mie 
de ani a lui Karinthy Ferenc. 


Scenă din „Intrigă şi iubire“ 

La studioul Teatrului Naţional — 
Teatrul „Katona József“ — se joacă dra- 
ma O mie de ani. Este cel mai important 
eveniment teatral din ultimii ani, aşa cum 
a fost la noi Citadela sfărimată. 

Între aceste două piese, nu este 
însă nici o asemănare. Mediul Citadelei 
este burghezia în curs de destrămare, 
pe cînd O mie de ani se petrece într-o 
mahala a Budapestei, unde întunericul în 
care oamenii au fost ţinuţi timp de „o mie 
de ani“ mai stăpineşte încă. Incultura şi 
sărăcia n-au dispărut încă din această 
lume : sînt triste moşteniri ale vechii so- 
cietăți, „pete albe”, asemenea zonelor neex- 
plorate de pe hărți. 


Îndrăzneala autorului a surprins şi 
a încîntat. Evenimentele din piesă se în- 
temeiază pe fapte reale, prelucrate pentru 
scenă după niște reportaje care au făcut 
vilvă acum un an şi jumătate, scrise chiar 
de Karinthy Ferenc. 

O fată de 17 ani, lipsită de expe- 
rienţa vieţii, se lasă sedusă de un bărbat 
însurat. Rămine însărcinată. Fapt divers. 
Valoarea piesei o constituie însă nu su- 
biectul, ci conţinutul de idei: atitudinea 
faţă de fată a familiei, a societăţii, a legii 
şi mai ales a bărbatului. 

Cu ajutorul sorei sale, această fată, 
Szabó Anna, recurge la oficiile unei moaşe 
care se ocupă cu avorturile. Ca s-o hotă- 
rască, Anna nu-i spune cit de înaintată 
este sarcina sa. Moașa, făcînd operaţia în grabă, se pomenește cu un copil viu. Îndem- 
nată de sora Annei, moaşa ineacă copilul într-o găleată cu apă. După ce crima este des- 
coperită, moașa se sinucide. Actul al II-lea, ocupat în întregime de fazele unei anchete 
judiciare făcută la locul crimei, mai aduce — pe lingă momentele de un puternic 
dramatism ale reconstituirii pruncuciderii — aspectul unei justiţii umanizate, care 
aduce o nouă înţelegere a fenomenelor de viață: este condamnată numai sora Annei. 
In actul al III-lea, Anna, rămasă fără nici un sprijin, este gata să pornească din nou 
pe drumul greşit care a dus-o la prăpastie; dar un eveniment, prin care sensul vieţii 
și al datoriei ce are de indeplinit în viață i se relevă în mod neașteptat, o salvează 
la timp: în casa ei soseşte un copil, o mică ființă omenească, alungată de oameni. 
Este copilul propriei sale surori, odraslă de pușcăriașă, izgonită de familia mamei. 

Regizorul Major Tamâs a renunțat la orice efect așa-zis „regizoral“. Decorul 
este simplificat, toată atenţia este concentrată asupra problemelor de interpretare. 
Actorii sint orientaţi spre ţinte foarte precise. Nici un gest, nici o privire nu se 
risipeşte În vint. Ei nu joacă stări psihice, ci acţionează. Din această cauză nu trăiesc, 
așa cum se întîmplă uneori, un singur sentiment. Caracterul emoţional al acţiunilor, 
în interpretarea actorilor, porneşte totdeauna de la idee. Avind o precisă viziune de 
perspectivă, regizorul Major Tamâs pregătește și dezvoltă acţiunea printr-o mare artă 
a detaliului esenţial. Toate evenimentele sint riguros justificate. Un exemplu: moaşa 
nu trebuie să-şi dea seama cit de înaintată este sarcina Annei; altfel, n-ar fi logic 
ca ea să se incumete a face o intervenție imposibilă. Dar cum este oare cu putinţă 
ca o profesionistă, trecută „prin ciur şi prin dirmon“, așa cum este ea, să facă o 
asemenea greşeală ? Era beată ? Aşa ceva nu se admite. Interpreta, marea actriţă 
Ladomerszky, face, într-o apariţie scurtă, o compoziție magistrală, justificind greşeala 
moașei atit prin abrutizare, cit și prin graba de a termina cit mai repede o inter- 
venţie, pe care legea o pedepsește. Cu gura strimbă, cu un umăr mai jos decit celălalt, 
greoaie dar grăbită, cu o privire în care se poate citi conștiința primejdiei, Lado- 
merszky Mâria rezolvă în modul cel mai just o dificilă problemă de prevedere regi- 
zorală. 

Cu mijloace de o simplitate uluitoare joacă actorul Rajz Jânos, tot un rol scurt, 
fără multe replici. Interpreta Annei, Berek Katalin, este o actriţă tînără care cîştigă 

pe spectatori de la primele replici, prin 
sinceritatea cu care își trăiește personajul. 
În actul al II-lea, timp de o jumătate de 
oră nu spune nici un cuvint; toată tra- 
gedia i se poate însă citi în priviri. În- 
treaga acţiune de pe scenă, variatele mo- 
mente ale anchetei se concentrează astfel, 
cum e şi firesc, în jurul său. În distribuţie 
sînt actori cu 40 de ani diferenţă de vîrstă 
între ei, dar unitatea de stil a interpretării 
este desăvirşită. 

Aceeaşi concentrare a  interpreţilor 
asupra conținutului spiritual al operelor 
reprezentate, acelaşi dispreț față de efec- 
tele scenice parazitare şi de jocul „în ge- 
neral” se poate întilni în alte două spec- 
tacole pe care le-am văzut la Budapesta: 
Casa Bernardei Alba şi Azilul de noapte; 
primul, tot la Teatrul „Katona József“, — 
cel de al doilea la Teatrul „Madách“, unde 
joacă o trupă cu nimic inferioară celei 
de la Teatrul Naţional. Regizorul Azilului 
de noapte, Bozoky István, a dat piesei o 
sugestivă mişcare scenică. Tratarea carac- 
terelor, jocul „de al doilea plan“ şi sub- 
textul, scenele colective au fost conduse 
de regizor cu măiestrie. 

Dintre interpreţi, se desprinde pu- 
ternic actorul Pécsi Sándor, care realizează 
pe Erei 23 mod neobișnuit de simplu, cu 
mijloace de un firesc care entuziasmează. i 
El întruchipează întocmai pe ,„consolatorul ouă din „Cusa Dornaifel Alba’ 
profesionist“, cum îl numeşte Gorki, care 
„consolează, fiindcă pentru asta este plătit“. Pécsi Sándor nu ridică niciodată tonul, 
nu insistă asupra nici unei intenții, vocea lui e blîndă; el captivează prin umorul său 
subtil, pe care-l exprimă fără nici un artificiu: totul se consumă între o licărire 
fugară a privirii şi o umbră de zîmbet. Atit. Miinile și atenția lui Pécsi Sándor sînt 
aproape în mod permanent ocupate să îndeplinească mici acțiuni logice în compor- 
tarea scenică a unui personaj care sosește de la drum „cu un toiag în mină, o 
traistă în spate, o tingire şi un ceainic la cingătoare“. El nu-şi întrerupe nici o clipă 
ocupațiile zilnice: îşi pregăteşte ceaiul, îşi cîrpeşte îmbrăcămintea, mănîncă o bucăţică 
de slănină, pe care o taie metodic cu briciul. 

Relaţiile care se creează, prin aceste mici acțiuni fizice ale vieţii cotidiene, între 


Luca şi obidiţii care locuesc „azilul“, devin astfel impresionante prin adevărul vieţii 
pe care îl conțin. 


* 


La Teatrul Naţional, se joacă exclusiv piese clasice de mare montare. Am 
văzut Tragedia omului de Madách, Richard al III-lea şi Othello. Asupra acesteia din 
urmă, mă voi opri mai mult, pentru a vorbi de interpretarea extraordinară a lui 
Bessenyei în rolul titular. 

Comun acestor trei spectacole este modul cum regizorul a înaintat cu scena 
spre public, utilizind „fosa“ orchestrei pentru decorul fix al spectacolului: a construit 
în ea trepte, stinci etc. Intrările în planul stabil din fața cortinei de serviciu se fac 
prin uşile laterale ale fosei orchestrale și — ca la Richard al Ill-lea — prin lojile 
din dreapta şi din stinga, transformate în acest scop. Se obține astfel o mare varie- 
tate de planuri, o mișcare amplă, intrări şi ieşiri din toate direcţiile şi prim-planuri 
impresionante; așa este, de pildă, trecerea prin proscenium, dintr-o parte în alta, a 
tuturor celor osindiţi de Richard; înconjurați de gărzi, în drumul lor spre supliciu, 
victimele se opresc în mijlocul proscenium-ului; imprecaţiile lor creează, prin repetare, 
un zguduitor act de acuzare, în imagini. (Regizor Nadâsdy Kâlmân.) 

In general, toate inscenările Teatrului Naţional, construite pe proporţiile mari 
ale scenei, creează atmosfera de grandios de care au nevoie spectacolele clasice. 
Impresia pe care ţi-o lasă aceste construcţii gigantice — castele medievale, cetăţi, 

păduri — este foarte puternică. Lumina, împărțită cu mult simţ artistic, dă decoru- 
rilor aspectul unor mari tablouri picturale. Tot în Richard al Ill-lea, am văzut 
realizat un lucru care. de obicei, pe scenă, este ratat: o luptă între două oştiri. 
Deoarece azi nu mai este îngăduit a se reprezenta lupta a două armate prin încru- 
cișarea a patru spade, ca pe timpul lui Shakespeare, regizorii moderni încearcă să 
insceneze luptele în mod real, şi tocmai de aceea nu izbutesc totdeauna să le salveze 
de ridicol. In Richard al Ill-lea, am văzut ciocnirea a două armate care se luptă 
în pădure, printre cioturi strimbe de copaci, în ceaţă, luminate de fulgere. Iluzia 
era deplină. 


x 


Ultimele rinduri le-am rezervat actorului care mi-a dăruit clipele cele mai 
zguduitoare: Bessenyei. 

In interpretarea pieselor. clasice, actorii maghiari se străduiesc cu o pasiune 
extraordinară. Temperamentul maghiar aprins, renumit de altfel, nu scapă totuşi, pe 
scenă, de sub conducerea judecății. Nu este vorba, deci, numai de un „voltaj afectiv“. 

Un asemenea temperament, cind dezlănţuit ca uraganul, cînd stăpinit pînă la 
șoaptă, pune Bessenyei F. in interpretarea lui Othello. Actorul este înalt, are umerii 
largi, e statuar. O voce de bas, tunătoare. El impletește forţa cu gingăşia, tortura 
îndoielii cu increderea nemărginită, furia cu adorarea. Prin zimbete şi priviri, el arată 
lui Iago prietenie şi incredere. Se apropie de Desdemona cu gingăşie, îi ia mina cu 
delicatețea cu care s-ar purta cu un copil, ca şi cind i-ar fi teamă să n-o strivească, 
conștient de forța vulcanică a pasiunii lui. Cind Iago îi strecoară otrava îndoielii, 
Othello este, rind pe rind, surprins, nedumerit, furios; apoi, crezind că Iago se 
înşală, ride ca de un lucru imposibil. Sentimentele lui devin din nou furtunoase în 
clipa următoare: un simplu cuvint al lui Iago îl face să se repeadă asupra lui ca un 
tigru, să-l trintească la pămint, gata să-l sugrume. Reconfortant în toată această 
izbucnire a unei patimi împinse pînă la paroxism este felul cum actorul poate să-şi 
păstreze pînă la sfîrşit mijloacele de exprimare, nealterate nici de oboseală, nici de 
repetare. Jocul lui are o vitalitate grandioasă care se transmite sălii. 

Othello al lui Bessenyei este un om generos în sentimente, un prieten bun, 
un îndrăgostit, un erou. El aparţine totuși, biologic, rasei sale, de aceea dragostea 
sa nu este numai gingășie, ci și sensualitate. Iată pentru ce ucide ceea ce crede că 
nu mai e pur, iată pentru ce îşi ia el însuşi viața. E insă un om curat sufleteşte. 
E încrezător. Intrigile lui Iago otrăvesc repede un astfel de suflet. Purtarea lui față 
de Desdemona nu-ţi inspiră repulsie. Bessenyei interpretează tragedia unui suflet 
curat, înşelat de un prieten. Nu este vorba deci, pur şi simplu, de o dramă înăbuși- 
toare a geloziei. 

În interpretarea lui Bessenyei, gindurile personajului se nasc pe scenă, sub 
ochii noştri, monoloagele sînt şoptite ca pentru sine însuşi; apoi, deodată, revolta 
creşte, glasul lui izbucneşte din adincuri, parcă ar sparge stinci. 

Cu toate. acestea, Bessenyei nu devine niciodată grandilocvent, fiindcă se 
menţine mereu în limitele adevărului, creind sub ochii noştri un caracter grandios, 
dar uman: un adevărat om al Renașterii. 


x 
Notele din jurnalul meu nu s-au epuizat. Dar mă opresc aici. Voi mai spune 


doar că socotesc plină de roade cunoştinţa pe care am făcut-o cu arta profund 
realistă a regizorilor și actorilor maghiari. 

Avea dreptate Soare 


Care este natura artei actoricești ? Cum se plămădeşte viața pe scena con- 
venției teatrale ? Ce determină făurirea acelui miraj contagios care ia ființă la 
lumina rampei ? 

lată numai citeva din nenumăratele întrebări la care au încercat, tulburați de 
muzele poeziei dramatice, să răspundă de-a lungul vremii Aristofan şi Moliere, Gol- 
doni și Ostrovski, Gorki şi Caragiale, Eminescu şi Maiakovski. 

Sint probleme de natură să agite şi astăzi lumea oamenilor de teatru, care 
caută neistoviţi, pe acest tărim, soluții ingenioase, explicații cuprinzătoare. 

Deunăzi, Bertolt Brecht propunea o așa-numită tehnică a „distanțării“, menită 
să împiedice identificarea actorului cu personajul interpretat. Propagator al „teatru- 
lui epic“, marele dramaturg şi om de teatru german susținea necesitatea de a se 
evita iluzia realității în scenă, în intenția solicitării unei atitudini „obiective şi cri- 
tice“ din partea spectatorului. 

“Doi mari actori, Jean-Louis Barrault şi Michael Redgrave s-au pornit să-l 
contrazică, apropiindu-se de tezele celebre ale lui Stanislavski, care recomanda acto- 
rului să nu reprezinte personajul, ci să devină efectiv eroul interpretat, însuşindu-și 
in mod organic gindurile şi sentimentele lui, acționind în scenă ca și cum acțiunea 
s-ar petrece în realitate. 

N-am de gind — nu-i vorbă, n-am nici calitatea — să demonstrez cu un ton 
sentențios cit de tare greșește unul și cit de multă dreptate are celălalt. Mi s-a 
intimplat însă nu de mult să văd, la noi în București, citeva spectacole ale unui 
mare teatru:  M.H.A.T. Şi l-am crezut încă o dată, cu toată tăria, pe Konstantin 
Sergheevici Stanislavski... 

Am fost în zilele acestea contemporanul lui Gogol şi Tolstoi, al lui Cehov și 
Pogodin. Am avut iluzia deplină a realităţii, în calitate de martor al vinzării sufle- 
telor moarte, de participant la începuturile electrificării în țara sovietelor, de prieten 
îndurerat al Annei Karenina. Şi nu mi-am pierdut pe drum, în aceste seri încîntă- 
toare, atitudinea obiectivă şi critică, izbutind să-l condamn pe Karenin, să apreciez 
lucid drama Irinei şi a Mașei, să descifrez cu simpatie evoluția interesantă a ingi- 
nerului Zabelin. 

Toate acestea nu m-au împiedicat nic. o clipă să fiu prizonierul unei mari 
emoții artistice, generate cu supremă iscusință de colectivul M.H.A.T. 

Poezia dramei cehoviene am auzit-o transmisă în niște tonuri oarecum deose- 
bite de acelea cunoscute pină acum pe scenele noastre. S-ar putea vorbi de simfo- 
nismul acestui spectacol, care a sunat pe tot parcursul grav, cu unduiri lirice învă- 
luitoare şi cu subtile accente de comedie; pe alocuri, cite un solist discret, cu glas 
de flaut sau violoncel, a împlinit această armonie desăvirşită. Atmosfera cehoviană, 
care constituie totdeauna obsesia regizorilor, n-a fost insinuată prin pauze istovi- 
toare, prin suspendarea artificială a acțiunii și prin tăceri care se măsoară cu minu- 
tele ; ea a existat prin valorificarea substanței dramatice dense a piesei, prin puncta- 
rea măiastră a cuvîntului, prin mișcarea sugestivă a personajelor în drumul lor spre 
deznodămint. 

Actorii nu s-au sfiit să joace în Trei surori și replicile de comedie, fără să con- 
sidere că au comis o impietate la adresa lui Cehov. Şi am avut impresia că ele n-au 
alterat fundalul sentimentelor răvăşitoare care-i macină pe eroi, avind aerul, atit 
de propriu artei marelui scriitor rus, de a apărea ca efectul unui ris printre lacrimi. 


Risul s-a eliberat de lacrimi în Roadele învățăturii şi în Suflete moarte, unde a 
oscilat, cu o limpezime cristulină, între umorul fin şi momentele îmbibate de pastă 
grotescă. În toate situațiile, însă, un impresionant simț al măsurii a păstrat neîntinat 
echilibrul artistic, care n-a frizat nici o clipă vulgaritatea. Am avut sentimentul că 
actorii au privit cu aceeași seriozitate şi neintrecut simț al răspunderii comedia 
ca și drama, că au pornit la drum în ambele situații cu mijloace asemănătoare, 
drămuind cu migală valorile cele mai subtile numai în etapa finală şi ajungind la 
soluțiile unui comic prin excelență artistic. N-am putut să nu-mi amintesc cu un 
sentiment penibil, prin jocul unei capricioase asociații, spectacolele molicreşti de 
anul acesta de la Teatrul Naţional, în care vulgaritatea și instrumentele depreciate, 
ale risului de dragul risului cu orice preț, au inlocuit, cu totul nemotivat, ade- 
vărata artă a interpretării comice. 


În comedie și în dramă, admirabilii actori moscoviți s-au mişcat la fel de 
firesc, compunind cu o virtuozitate egală. 


Îmi va fi foarte greu să-l uit vreodată pe Gribov, a cărui magistrală artă 
nu s-a dezmințit în Cebutikin — care mi se pare cea mai puternică realizare din 
Trei surori —, în Primul țăran din Roadele învățăturii, în Sobakievici din Suflete 
moarte. E poate o impresie foarte subiectivă, dar în fiecare spectacol în care a evo- 
luat, Gribov m-a convins cu prisosință că e unul din cei mai mari actori dintre cei 
mari. O ascuțită sensibilitate, completată de o fină intuiție scenică, o mare capacitate 
de reflecţie, completată de spontaneitatea mișcărilor celor mai neaşteptate cuprinse 
cu fidelitate în logica personajului, caracterizează această personalitate artistică 
neobișnuită. 


O excepțională pluralitate a registrului sensibil a dovedit, de pildă, şi Kedrov. 
Momentul explicaţiei, în care Anna Karenina îi declară că nu-l iubește şi că are un 
ibovnic, l-a făcut, pentru citeva clipe, să pară neînsuflețit în scenă: l-am văzut, 
parcă, cu orbitele goale, îmbrăcind o mască mortuară, din care răminea evident doar 
un rictus amar, tragic, întins pe întreg obrazul. Pentru ca, numai după o jumătate 
de ora, in fragmentele din Suflete moarte, să compună un Manilov copios de comic, 
marcat pină la grotesc în fiecare clipire, în surisul timp, arborat egal şi expresiv de-a 
lungul întregii scene, în fiecare mișcare abia schitată. 

Să nu-l nedreptățim — e atit de greu într-o enumerare sumară, care nu 
poate să-și propună să cuprindă decit un număr infim de aspecte — pe Livanov. 
Tragismul primei părți a existenței lui Zabelin din Orologiul Kremlinului, exceptionala 
creație a lui Solenii din Trei surori — în care a realizat o compoziție minunată, 
culminind în scena despărțirii simbolice de Irina (din actul IV) — au făcut loc în 
Suflete moarte volubilității temperamentale, punctate de grotesc, a lui Nozdrev. 

Trecerea aceasta de la un gen la altul, schimbind haina, sentimentele şi gin- 
durile unor personaje situate la antipod, a dovedit alături de marea virtuozitate a 
actorilor de la M.H.A.T. falsitatea tezei care susține în teatru valabilitatea „emploi”- 
ului. Ea ne-a amintit de interesanta experiență de la Teatrul Naţional cu O che- 
stiune personală, în care Costache Antoniu, Ion Finteșşteanu ș. a. au fost distribuiți 
altfel decit „se cuvenea” pină atunci. Văzindu-i pe Livanov, Kedrov, Gribov, am 
fost ispitiți să așteptăm și alte „experiențe“ interesante de acest ordin pe prima 
scenă a țării noastre. 

Şi dacă tot veni vorba de teatrul nostru, mi-au reapărut insistente în me- 
morie interminabilele discuţii în legătură cu rolurile „„mici”, pe care nu contenesc 
să le refuze actorii „mari”. 


Zueva în Anna Ciudnova din Orologiul Kremlinului sau în Bucătăreasa din 
Roadele învăţăturii, Petker în Ceasornicarul din piesa lui Pogodin, Gribov în comedia 
lui Tolstoi au mai demonstrat o dată, dacă era nevoie, că nu există roluri „mici“, 
ci numai actori care nu știu să le facă mari. 

Şi cite alte nenumărate lucruri au izbuiit să demonstreze în acest iunie de 
sărbătoare artistică, mesagerii artei teatrale sovietice. 

Cu gindul la ei, citeam acum citeva zile niște însemnări publicate de Soare Z. 
Soare în „Rampa“ din 17 august 1934: „Relaţiile cu Rusia au fost reluate, în sfirșit. 
În sfirşit, ne vom putea duce să-i vedem la ei acasă, pe acei care acum au cele mai 

Stînga, de sus în jos, A. N. Gribov în: Doctorul („Trei surori“), Sobakievici („Suflete moarte“), Primul 
ţăran („Roadele învăţăturii“) 


Dreapta, de sus in jos, B.N. Livanov în: Solenii („Trei surori“), Nozdrev („Suflete moarte“), Zabelin 
(„Orologiul Kremlinului“) 


(Desene de Cik Damadian) 

bune teatre din lume. L-am admirat în turneele întreprinse în Franța şi Germania pe 


întemeietorul” teatrului modern rusesc: 


K. Stanislavski. Livada cu vişini, Unchiul 


Vanea, Fraţii Karamazov, Trei surori, Hamlet vor rămîne neșterse în amintirea celor 
care le-au văzut.” Şi în încheiere, vorbind despre ansamblul M.H.A.T., nu-și precupe- 
tea elogiile, pomenind despre „trupa celui mai artistic teatru care înnobilează arta 


noastră de mai bine de 40 de ani“. 


Sint mai bine de două decenii, de cind marele om de teatru romin aşternea 
aceste rinduri. E foarte greu, însă, să nu admitem și azi că Soare avea perfectă drep- 


tate.... 


H. DEL. 


Jocul ambiţiei şi al fatalității 


Ce eřa fermecător pentru Alecsandri — 
ca şi de altminteri pentru istoricii noștri, 
în frunte cu Xenopol — în apariția Era- 
clidului era briza de Renaștere apuseană 
care a trecut o clipă peste încețoşatele 
tărimuri de la poalele Carpaţilor, odată 
cu răsărirea la curtea Moldovei a acestui 
„cavaler de aur“, a acestui „prinț de la 
Elada“, ce cutreierase curțile, cîmpurile 
de luptă și universitățile Europei. 

Figura lui Despot l-a atras apoi pe 
Alecsandri, după cum o mărturiseşte el 
însuși, prin  meteorismul său romantic: 
„În el, m-am încercat a prezenta nu un 
simplu rivnitor de putere, ci un ambițios 


îndemnat de. un ţel măreț la început, însă, 


zdrobit de fatalitate, nimicit în aspirările 
lui prin un concurs de împrejurări nepre- 
văzute şi rătăcite prin ameţțeala înaltei 
regiuni la care a ajuns.” Puternic înriurit 
desigur de romantismul francez, și mai cu 
seamă de pasionata animare a persona- 
jelor lui Victor Hugo, Alecsandri şi-a 
conceput eroul nu numai în spiritul ideii 
romantice, dar și după un gînd romanţios: 
„El mi-a reprezentat tipul acelor vintură- 
lume din secolul al XVI-lea, jumătate eroi, 
jumătate spadasini, care trăiau într-o epocă 
de mari avinturi şi de principii nepotri- 
vite cu filozofia civilizației moderne.“ 

Deoarece în drama sa, Alecsandri a cău- 
tat să surprindă tocmai acest moment: 
întîlnirea dintre o Moldovă frustă, cuib 
al uneltirilor boierești împotriva tronului, 
şi eroul de tip apusean, a cărui ambiţie 
se îmbracă în mantia strălucitoare și pri- 
măvăratică a culturii, se înțelege că orice 
spectacol trebuie să-l releve, să-l scoată 
în lumină. 

Punind în scenă Despot Vodă, tinărul 
regizor al Teatrului Armatei, Gh. Cheţa, 
nu a sezisat, din păcate, importanța dra- 
matică a acestei întilniri dintre cele două 
lumi istorice. Ceea ce explică în mare mă- 
sură trăsăturile confuze ale spectacolului 
de care acest regizor răspunde. 

Totul plutește aici în tulbure, vag, in- 

consistent, deşi materialul literar de care 
dispune regia oferă un excelent prilej 
pentru desfășurarea de idei clare, de fan- 
tezie, de stil. În privința stilului, spectaco- 
lul s-ar {fi putut realiza, pomind 
fie de la vigurosul suflu romantic care 
străbate prin ritmurile. gracile şi proaspăt 
naive ale dramei, favorizind ambiția, no- 
rocul, dragostea şi moartea să-și împli- 
nească ciclul, fie de la puritatea expresivă, 
de la simplitatea și transparența pe care 
versul lui Alecsandri le atinge uneori, ca 
de pildă, în mica scenă dintre Lăpuşneanu 
şi Doamna, unde cuvintele par brodate cu 
inseşi mîinile candorii, pe „aer“: | 


Lăpuşneanu : 


„În vremea-ndelungată cît singur, cu 
smerire, 
Am fost spre închinare la sfânta 
monastire 
A Slatinei, aice cum ai mai petrecut 
Iubita mea Rucsandră ? 


Doamna : 


În aur am cusut 

Doi îngeri lingă sfinta Maria-năs- 
cătoare, 

Pe aer. 


Lăpuşneanu : 
Este gata ? 
Doamna : 


Mai am încă o floare, 
De crin deschis a coase în alb-măr- 
găritar 
Şi aerul l-om pune pe-al Slatinei 
altar“. 


Numai pe fondul unui stil general unitar 
al spectacolului, personajele prind acel 
exaot contur, care le definește artistic şi îm- 
prumută liniei şi mișcării scenice o armonie 
ce reflectă viaţa lor lăuntrică, și prin ele, 
substanța dramei. 

Profilul interior al lui Despot se lasă 


lesne — şi în mod fecund — surprins, 
dintr-o lectură atentă a textului lui Vasile 
Alecsandri. E nevoie doar să se ia aminte 
la felul în care figura Eraclidului se o- 
glindeşte in ochii celor de la curtea din 
Suceava : în ochii cu lacrimă de diamant 
ai Doamnei, în cei încinși de o flacără 
amară ai jupîneselor, în ochii sîngeroși 
ai lui Lăpușneanu și în cei înnegurați ai 
boierilor. 

Sumbru și cu gin- 
dul pururi treaz, Lă- 
pușneanu cunoaște 
prea bine primejdiile 
care fac atit de pre- 
cară aşezarea sa in 
scaunul voievozilor ; 
el e bănuitor, știind 
că nu are a se bizui 
pe credința boierilor; 
ghicește îndată urzea- 
la celui care vrea 
să-l uzurpe; se teme 
mai cu seamă, de 
farmecul personal al 
competitorului la tron, 
a cărui „limbă mlă- 
dioasă “ 


„Pe toți boierii 
tineri i-a fărmecat 


pe rînd“. 


De farmecele Era- 
clidului e cuprinsă cu 
atit mai mult Doam- 
na Rucsandra, sen- 
sibilă atit la graţia și spiritul, cît și la 
genealogia fabuloasă a celui ce contras- 
tează izbitor cu posomorirea soțului ei. 

Aurel Athanasescu și Aglaia Metaxa au 
încercat să redea împletirea de sentimente 
pe care le trezește în perechea domnească 
apariţia străinului cu  fantastă obirșie: 
primului, nu-i lipseşte nici  posomorirea, 
nici temerea, ci poate doar energia; iar 
cea de a doua e o Rucsandră blindă și o 
Doamnă prea lesne cucerită de încîntătorul 
pribeag. 

La rindul său, ambițios, intrigant și lu- 
cid, încercînd să-și clădească propriile sale 
visuri de mărire pe ambiția şi mărirea lui 
Despot, Moţoc își dă grabnic seama de 
calitățile oaspetelui său, deşi nu înţelege 
sensul mai pur, gratuit, al jocului aven- 
turos, care dă rivnitorului la tron, printre 
altele, şi o generoasă spontaneitate. Poate, 
întruchiparea cea mai reușită, Moţoc al 
lui Geo Maican e totodată un tip de boier 
„nabab“ al vremii sale, în care viclenia, 
egoismul și uneltirea se amestecă, luind în- 
fățişare bogată și trufașă. Ajutat doar 
de costumele lui Mircea Marosin (mai cu 


G. Demetru (Despot Vodă) 


seamă de cel din actul I, cu blănuri, care 
pune în relief caracterul personajului), fi- 
gura lui se estompează însă pe parcursul 
dramei, iar în marea scenă a complotului, 
momentele bune — ambiția și trădarea — 
alternează cu cele slabe: intrigantul, capul 
urzelii, nu mai convinge, rolul pre- 
tinzind reflexe şi umbre, perfide nuanțe. 
Vina e desigur a regiei, care a ignorat 
atît conținutul politic al momentului — 
conflictul dintre con- 
spiratori şi Tomşa — 
tratat cu un simplism 
ce face destul de 
penibilă apariția lui 
Florin Stroe în rolul 
boierului patriot, cît 
şi posibilitățile pe 
care i le oferea fru- 
mosul decor — inte- 
rior în casa lui Moţoc 
— unde jocurile 
umbrei şi strălucirea 


costumelor trebuiau 
să realizeze un ade- 
vărat tablou rem- 
bramdtian. 


Dintre boierii ti- 
neri „färmecați“ de 
“acea neobișnuită ară- 
tare a lui Despot 
pe pămîntul  Moldo- 
vei, Stroici e cel care 
exprimă entuziasmul 
față de  temeritatea 
cavalerului străin : 


„Noi l-am văzut călare pe zmeul arăpesc, 
Zburind cum zboară văzul din ochiul 
“ 
Y omenesc. 


Însă C. Vintilă nu prinde, în jocul său, 
nici înflăcărarea juvenilă a lui Stroici, nici 
seducția exercitată de Eraclid. 

Era cu neputinţă, apoi, ca inima fiicei 
lui Moţoc să nu fie dulce înspinată la 
vederea  prestigiosului tinăr plin de vir- 
tutea şi eleganța altor meleaguri. Vrăjito- 
rul de cuvinte aprinde imaginaţia  fecio- 
relnică a Anei: 


El ne-a făcut de  viața-i o lungă 
povestire, 
O halima întreagă şi plină de minuni... 


Lumina altor zări pogoară în inima 
Anei; visul însonit o transfigurează şi 
dragostea o robește. 


p„.Apoi ne-a spus de țărmuri scăldate-n 
aer cald, 
Ce sint cu drag încinse de-o mare de 
smarald 
Şi au fructe de aur şi zile-n veci frumoase 
Şi nopţi de încîntare ca ziua luminoase.“ 

Aurel Athanasescu (Al. Lăpuşneanu) şi Aglaia 
Metaxa (Doamna Rucsandra) 


Căci acest făt-frumos, pămiîntesc întru- 
cit se înrudeşte cu Doamna ţării, e iluzia 
vie a mirificelor splendori ale civilizaţiei 
mediteraneene : 


„E văr cu Doamna noastră, e conte 
palatin 

E cavaler de aur, e prinţ de la Elada 
Distins de Papa-n Roma, de Carol în 
Grenada...“ 


Dar făptura netericitei Ana se va con- 
suma cu  desăvirşire în focul pasiunii, 
visurile ei se vor prăbuși, încît „moartă 
în floarea tinereţii“, destinul o va alânga, 
după cum prea frumos spune, 


„Afară din cuprinsul şi-al inimii şi-al 
vieții“. 

Deşi cu evoluție dramatică minoră, rolul 
Anei rămine totuși de o rară frumusețe 
în dramaturgia rominească, prin nevino- 
ţia suavă, acea tulburare a patimii dintii, 
care din păcate nu se regăsesc în inter- 
pretarea Elenei  Bosinceanu. Aceasta îm- 
prumută mai degrabă sănătate trupească 
şi un aer domestic celei care, asemenea 
Domniței lui Matei Caragiale, „rănită în 
plină tinerețe, tinjește, se-nfioară şi moare 
de tristețe“. Și nimic n-ar fi putut să pre- 
cizeze mai bine conturul de frăgezime și 
tragică  neimplinire al Anei, ca pasiunea 
dezlănțuită, insinuarea criminală a Car- 
minei, cealaltă dragoste a lui Despot, că? 
reia Sandina Stan i-a răpit, prin jocul 
său teatral, rece, de o falsă tonalitate, 
văpaia, parfumul. 


Dar imaginea lui Despot se completează 
cu un extrem de romantic vis al puteri 
—  stăpîn peste un adevărat imperiu, por 
nind din Moldova unită cu Ardealul și 
întinzîndu-se peste Balcani pînă la Bizanţ 
— care implică urzeli fără scrupul și 
crime.  Ambiţia lui Despot nu cunoaște 
granițe morale, nerecunoștința şi trădarea 
se împletesc la el cu vitejia și generozi- 
tatea viziunii. În fond, un exaltat, el e 
sincer în clipa cînd jură credință Anei, 
ca şi atunci cînd își dăruiește inima pă- 
timaşei Carmina, însă amoralismul său 
fundamental, ca şi beţia puterii îl fac 
să uite tot ceea ce în viață dă cheag așe- 
zării omului între semeni. 

Dacă personajele dramei lui Alecsandri 
răsfring în privirile lor chipul lui Despot, 


actorii Teatrului Armatei — deoarece re- 
gizorul nu l-a întrevăzut pe Eraclid în 
text — au avut o reală dificultate să-l 


recunoască în spectacol. Spectatorul a a- 
sistat doar la căutările individuale ale 
actorilor, curioşi de a se găsi unii pe alţii, 
de a-şi găsi propriul personaj. Precum în 
tablourile lui Brueghel, scena ne-a repre- 
zentat de astă dată un tulburător haos de 
frinturi de personaje : un gest măreț al lui 
Despot, o sumbră privire a lui Lăpuşneanu, 
un suris nostalgic al Doamnei, o sugestivă 
plecăciune a lui Harnov (Ion. Damian), 
un zîmbet primejdios al lui Moţoc, totul 
întretăindu-se, amestecîndu-se şi apoi risi- 
pindu-se. 

Existind la Teatrul Armatei, de fapt, doi 
Despoţi : George Demetru şi Aurel Ro- 


galski — care caută spectacolul, care adică 
se caută pe sine și pe ceilalți părtaşi ai 
dramei —, fiecare din ei a găsit, pe cont 


propriu, ceva din parcă... himerica ima- 
gine a eroului. Primul aduce în rol dis- 
tincție, celălalt patos. Primul are mo- 
mente de reală sensibilitate în scenele de- 
clarațiilor sentimentale, al doilea simte mai 
bine dorul şi avîntul puterii. În tabloul 
închisorii, George Demetru izbutește să 
redea destrămarea sufletească a învinsului, 
iar Aurel Rogalski găsește o tonalitate re- 
marcabilă în monologul înfrîngerii : 


„„..Şi-acum nu văd în juru-mi decît de- 
șertăciune... “ 


monolog cu notabile virtuţi poetice, foarte 
asemănător celui de mari elanuri expre- 
sive din Gemenii lui Eminescu. Totuşi, ar 
fi fost de dorit mai multă finețe, o vibra- 
ție mai pură, o înţelegere mai delicată 
a poeziei pe care versurile o conţin: 


„Sînt trist ca clătinarea de arbori dez- 
frunziţi 

Cînd suflă vintul iernii pe codri înne- 
griți 

Şi-mi par că-s o ruină pe care buhna ţipă 
Și timpul odihneşte bătrina lui aripă... 


şi care atinge frumuseţe tragică: 


„Ce-am fost cînd dintre oameni, ieşind, 
am rupt eu rindul? 
Culegător de umbră cu mîna și cu gîndul!“ 


În această  dezorientată căutare, chiar 
regizorul a fost surprins o dată, cu o ne- 
fericită pornire  inventivă. Cu toate că, 
în scena închisorii, Alecsandri, prin glasul 
lui Despot, îl așază pe Ciubăr Vodă (C. 
Ramadan) la masă, îl vedem pe acesta 
alunecîind somnolent pe treptele temniţei, 
în contrast cu visul său, de înălțare în 
slăvile smintite ale domniei. 

Deficitar, cum se vede, pe planul reali- 
zării interpretative şi regizorale, Despot 
Vodă a izbutit totuși să prindă ființă ar- 
tistică, la Teatrul Armatei, pe planul plas- 


| ticii scenografice. Admirabil, îndeosebi, de- 


corul actului IV (stîrnind aplauze la ridi- 
carea cortinei) : sala tronului în palatul 
din Suceava, cu fundalul marilor voievozi, 
căruia îi corespunde maiestuoasa înfăţişare 
din final a Eraclidului doborit de „,fata- 
litate“. 

Alecsandri merita; însă mai mult decît 
fastuoasa — și izolata — scenografie a 
lui Mircea Marosin. Dacă Teatrul Ar- 
matei ar fi cugetat mai adînc la acest 
lucru, n-ar fi încredințat montarea lui 
Despot Vodă unor mîini puțin experimen- 
tate. Fără suficient talent și fără înțe- 
legere literară, nivelul artei scenice rămîne 
scăzut ; iar orice ambiţie regizorală se 
arată deşartă şi se prăbușeşte sub fatali- 
tatea crudă a nepriceperii. 


I. NEGOIȚESCU 


O experiență vrednică a fi repetată 


Dacă de aproape două veacuri Minna von 
Barnhelm de Lessing trece, incontestabil, 
drept clasica și cea mai bună comedie ger- 
mană, nu e mai puţin adevărat că — pe 
mai multe temeiuri — această piesă este, 
totodată, şi una din creaţiile literaturii mon- 
diale cele mai apte să suscite discuţii. Mai 
întii, este o comedie care nu e comedie; 
titulatura i se potrivește într-o şi mai mică 
măsură decît chiar lui Tartuffe sau Mizan- 
tropului de Moliere; Minna von Barnhelm 
este o piesă serioasă, care în repetate rîn- 
duri frizează tragicul și căreia — întocmai 
ca în cazul Neguţătorului din Veneţia de 
Shakespeare — doar voioşia unora dintre 
personajele secundare și „happy-end -ul îi 
îndreptăţesc într-o anumită măsură înscrie- 
rea în categoria comediei. 

Un alt aspect problematic: potrivit măr- 
turiei lui Goethe, Minna von Barnhelm este 
„O operă cu un perfect conţinut naţional 
nord-germanic, prima producție dramatică 
rezultată din evenimentele importante ale 
vieţii, de o inspiraţie specific temporală... “, 
aşadar, o piesă germană cu un conţinut de 
viață autentic german, pe care i-a inspirat-o 
lui Lessing viața poporului german din 
vremea lui. Dar cum ni se înfățișează acest 
popor : un ofițer prusian pensionat, vag- 
mistrul lui şi fosta lui ordonanţă, care 
acum îl slujeşte în calitate de valet; o mo- 
şiereasă și camerista ei; un hangiu care 
îşi spionează pasagerii şi un francez care 
vorbeşte o germană stilcită și se strecoară 
prin viață graţie talentelor lui de măsluitor. 
Acesta să fie, oare, poporul german? Şi 
stările de lucruri descrise în piesă să re- 
prezinte, ele, oare viața Germaniei? Să fi 


trebuit într-adevăr Lessing să recurgă la o 
piesă din mediul militar din timpul războ- 
iului de șapte ani, pentru ca să poată zu- 
grăvi această viaţă ? 

Dezlegarea o aflăm în celebra expunere 
a lui Friedrich Engels asupra situaţiei din 
Germania la sfîrșitul veacului al XVIII-lea: 

„...O unică masă vie de putregai şi de 
decădere abjectă. Nimeni nu se simțea bine. 
Meşteşșugurile, negoțul, industria și agricul- 
tura țării aproape că fuseseră duse de ripă; 
țăranii, negustorii și fabricanţii simțeau du- 
bla apăsare a unui guvern care-i storcea 
pînă la sînge și a stării proaste a aface- 
rilor ; nobilimea și principii, deși îşi stor- 
ceau supușii, găseau că veniturile lor nu 
țineau pasul cu cheltuielile lor crescînde; 
toate mergeau de-a'ndoaselea, și în toată 
țara domnea o indispoziție generală. Nici 


` pomeneală de educație, de un mijloc de a 


acționa asupra creierului maselor, de presă 
liberă, de spirit civic, nici măcar de un 
negoţ mai intens cu alte țări — nimic alt- 
ceva decit meschinărie și egoism — întreg 
poporul era pătruns de un spirit jalnic de 
tarabă, meschin și servil. Totul era uzat, 
în descompunere, pornit pe panta unei ruini 
grabnice și nu exista nici cea mai mică 
nădejde a unei schimbări spre bine; na- 
țiunea nu mai avea nici măcar atita pu- 
tere, cît ar fi fost necesară pentru înlătu- 
rarea cadavrelor în putrefacție ale institu- 
țiilor moarte. “ 

Aceasta este lumea, aceasta e Germania 
în care îşi situează Lessing piesa. Acţiunea 
se petrece în timpul războiului de șapte ani, 
a cărui ambianţă el o cunoștea îndeaproape, 
deoarece fusese secretarul generalului pru- 

sian Tauentzien, guvernatorul oraşului Bre- 
slau. Lessing a căutat și a găsit în mediul 
castei militarilor personajele tipice ale unei 
piese în fond grave, construite după mode- 
lul acelor „„drames sérieux“ ale lui Diderot 
şi ale cărei conflicte sînt generate de viaţa 
socială, în primul rînd, de principiile de 
viață şi prejudecățile claselor. 

Lessing ne prezintă patru exponenţi ca- 
racteristici ai castei militare prusiene : cin- 
stitul şi mărinimosul ofițer Tellheim ; Paul 
Werner, vagmistrul, om frust, dar de is- 
pravă ; Just, servitorul necioplit şi posac, 
care are însă pentru stăpinul lui un devo- 
tament de cîine, şi Riccaut de la Marli- 
nière, aventurier, vintură-lume şi măsluitor 
abil, lipsit de scrupule şi de caracter. De 
fapt, eroul piesei e Tellheim şi motorul ac- 
țiunii îl constituie simțul lui excesiv al 
onoarei, pe care pune atita preţ, încît îi 
subordonează întreaga sa fericire, fiind dis- 
pus să renunțe la logodnica iubită, numai 
pentru că, deși nevinovat, nu e socotit fără 
pată în ochii lumii și pentru că, văzindu-se 
pe neașteptate ruinat, nu vrea să-i datoreze 
tot femeii iubite. Acţiunea se petrece la 23 
august 1763, prin urmare la șase luni după 
încetarea războiului de şapte ani, în două 
camere din hanul „La regele Spaniei“ din 
Berlin. În una din aceste încăperi, locu- 
iește, în condiții mizere, maiorul von Tell- 
heim ; pensionat după terminarea războiului, 
el așteaptă acum o decizie a regelui care, 
dindu-i cîştig de cauză într-un litigiu cu 
vistieria armatei, să-i restabilească onoarea, 
să-i recunoască drepturile și să-i asigure 
restituirea banilor avansați. Într-adevăr, 
Tellheim împrumutase cu generozitate, con- 
tra unei polițe, Dietei saxone suma de 2000 
de pistoli, pentru ca Dieta să achite con- 
tribuția excepțională la care fusese impusă. 
Acum, însă, fiscul prusian bănuia că polița 
ar fi reprezentat o mită în schimbul fixării 
unei contribuţii mici. 

La același han, trage și Minna von Barn- 
helm, însoțită de camerista ei, Franzisca. 
Minna este logodnica lui Tellheim, pe care 
îl îndrăgise pentru că, fiind staționat în 
timpul ostilităţilor pe moşia ei din Saxonia, 
deşi ofițer al armatei dușmane, avusese o 
comportare omenoasă și plină de cavalerism 
față de populaţie. Minna a plecat în cău- 
tarea lui Tellheim ; dar — așa cum am 
arătat mai sus — acesta, obsedat de exa- 
geratul lui simț al onoarei, vrea să desfacă 
logodna și să redea Minnei libertatea. Con- 
ținutul piesei îl formează zugrăvirea modu- 
lui cum înţelepciunea, farmecul şi amabili- 
tatea femeii saxone înving rigiditatea pru- 
sacă şi exagerata concepție despre onoare, 
ce îl caracterizează pe Tellheim. Pe bună 
dreptate, tînăra femeie vede în îndărătnicia 
maiorului  indiciul unei neîncrederi jigni- 


toare ; dar și ea, la rîndul ei, exagerează 
glumind pe socoteala grelei lupte ce se dă 
în sufletul lui Tellheim, bătindu-şi puțin 
joc de frămîntarea lui. Cînd, în urma farsei 
cu inelele, conflictul amenință să ia o în- 
torsătură tragică, Minna își dă seama că a 
procedat nedrept şi piesa poate, astfel, să 
ia un deznodămînt fericit, deşi întrucîtva 
forțat şi neașteptat. În parte, el se produce 
graţie intervenției unei ordonanțe regale, 
împrejurare pe care istoricii burghezi ai li- 
teraturii au răstălmăcit-o, susținind că Les- 
sing ar fi voit să omagieze pe Frederic 
cel Mare sau să glorifice casta militară şi 
războiul de şapte ani. Dar piesa însăşi dez- 
minte ambele afirmaţii. Chiar dacă meschi- 
năria stărilor din Germania l-a silit pe 
Lessing să scrie o piesă din viața militarilor 
pentru ca să zugrăvească lumea burgheziei, 
să nu uităm că în Tellheim el nu a pro- 
slăvit spiritul militar, ci spiritul burghez, 
care îşi apăra cu îndirjire drepturile împo- 
triva  samavolniciilor principilor.  Tellheim 
rostește următoarele cuvinte: „„Binefacerile 
celor mari sînt primejdioase şi nu merită 
cazna, constrîngerea și înjosirea pe care ni 
le impun“. El îmbrăţișase cariera militară, 
deoarece socotise „că e bine ca fiece om ca- 
pabil să cunoască un timp oarecare această 
profesiune, ca să se familiarizeze cu ceea 
ce se numeşte primejdie şi să se deprindă 
a fi dur şi energic. Dar numai nevoia cea 
mai cumplită m-ar fi putut sili să fac dim 
această încercare o menire, dintr-o îndelet- 
nicire întimplătoare o meserie... Trebuie să 
fii soldat pentru ţara ta sau din dragoste 
pentru cauza în numele căreia se poartă 
lupta. A sluji în armată fără ţel, astăzi 
aici, mîine acolo înseamnă să vagabondezi 
ca o calfă de măcelar, atît și mimic mai 
mult...“ 

A trebuit într-adevăr să intervină igno- 
ranţa istoricilor burghezi ai literaturii, pen- 
tru ca să i se poată atribui intenţia de a-l 
tämîia pe Frederic cel Mare, acestui dra- 
maturg care ne arată în piesa lui cum 
regele îşi concediază după război ofiţerii 
fără nici o despăgubire, dramaturgului care 
a personificat în Riccaut fauna dubioasă de 
indivizi cu care mai cu seamă îi plăcea 
regelui să se înconjoare și a înfierat, în 
personajul hangiului spion, sistemul poliție- 
nesc al lui Frederic! Minna von Barnhelm 
este o scriere inspirată din viața poporului. 
Totul, în ea, este viață şi realitate a acestei 
vieți născută din constatările nemijlocite 
ale dramaturgului. Lessing a creat oameni 
vii, şi acţiunea izvorăște din caracterele lor. 
Neîntrecute sînt măiestria tehnică a piesei 
şi dialogul vioi și plin de spirit, care de- 
curge totdeauna, în mod firesc, din situaţia 
dramatică și este conform cu caracterul fie- 
cărui personaj. În pofida unor tuşe de sen- 

timentalism, care sînt în nota gustului vre- 
anii, piesa îşi păstrează pină astăzi, neal- 
terate, farmecul înviorător, obiectivitatea şi 
vitalitatea. 


În spectacolul prezentat publicului bucu- 
reştean, Teatrul de Stat din Timişoara 
(secția germană) s-a străduit să se arate 
la înălțimea sarcinilor mari și complexe ale 
piesei. 

Regia (Rudolf Schati) a intervenit cu 
discreție, punînd accentul pe dinamica ac- 
țiunii şi imprimind acestei piese, care de 
regulă este jucată foarte static, multă miş- 
care — adesea, chiar prea multă. Obser- 
vația este mai cu seamă valabilă în pri- 
vința interpretei eroinei principale. Atmos- 
fera epocii şi diferitele amănunte determi- 
nate de condiţiile istorice în care se des- 
fășoară acțiunea au fost respectate și redate 
în chip destul de izbutit de către regie. De- 
orurile (Horia Popescu) au fost decente și 
nu au distonat în raport cu stilul epocii. 
Foarte frumoase şi elegante, costumele cre- 
ate de Margoth Göttlinger. 

Ne-a dezamăgit Otto Grassl, interpretul 
lui Tellheim. Deși este un admirabil mînui- 
tor al artei vorbirii, nu și-a valorificat în 
iocul său această calitate. E drept că Tell- 
heim se cramponează cu rigiditate de con- 
cepția lui despre onoare — dar înseamnă 
aceasta că şi ţinuta lui trebuie să fie ri- 
gidă ? Am văzut un Tellheim șters şi lip- 


sit de temperament; cu greu ne-am putea 
închipui că vreo fată tinără ar stărui atita 
în dorința de a-i cuceri dragostea. 

În atitudini, în joc şi în vorbire, Minna 
lui Margoth Gottlinger a corespuns imaginii 
ce ne-o facem îndeobște despre grația și 
înţelepciunea acestei ființe atit de demne 
de a fi iubite. Pe alocuri, însă, au precum- 
pănit dinamismul mişcărilor şi agitația bo- 
gatei fuste, drapate artistic și foşnind ; to- 
tuși, părea că și acest lucru face oarecum 
parte din joc. Margoth Gottlinger se nu- 
mără printre actrițele cărora îţi vine greu 
să le sezisezi şi greșelile. 

O frumoasă realizare, perfect închegată, 
au prilejuit Irmgardei Schati vioiciunea zbur- 
dalnică şi naturalețea Franziscăi. Actrița a 
fost deosebit de expresivă în scenele mute 
şi în duetul amoros cu Werner. 


Cu Just, Hanz Kehrer ne-a oferit una 
din realizările cele mai bune ale spectaco- 
lului, una din acele creaţii care cu greu 
se şterg din amintire. Firea necioplită a 
acestui servitor, îmbinată însă cu o pro- 
fundă cumsecădenie și un mare devotament, 
a fost redată de el cu autenticitate și pu- 
tere de convingere, deși am simțit pe alocuri 
că actorul nu a fost perfect în largul lui 
în acest rol şi că ar avea mult mai multe 
afinități cu personajul lui Werner, de pildă. 

În linii generale, Hans Moos nu a 
realizat un lucru cu totul lipsit de valoare 


Scenă din „Minna von Barnhelm'* 


WWW .cimec.ro 77 


cu Werner al său, numai că l-a construit 
prea ţeapăn. Ni se pare că Werner se 
tame ca nu cumva să se arate mai puţin 
lipsit de temperament decit stăpinul lui. 
Totuși, personajul cere ceva mai mult avînt 
și mai multă căldură! 

Hangiul (Ottmar Strasser) a avut o in- 
terpretare armonios concepută, şi asta în- 
seamnă mult dacă ne gîndim cît de dificil 
e, în fond, acest rol, tocmai pentru că se 
cere stilizat şi şarjat. 

Observaţia se aplică într-o măsură şi mai 
mare, rolului lui Riccaut ; acest rol i-a pri- 


Stilul unui 


M-am întrebat de multe ori în ce constă 
particularitatea teatrului secuiesc din Tg. 
Mureş, ce anume situează spectacolele sale 
la o ţinută elevată ? Desigur, omogenitatea 
ansamblului, priceperea regizorală, contri- 
buția echivalentă a tuturor factorilor ce 
intră în compunerea unei montări. Dar 
acestea sînt generalități. Ceea ce distinge 
spectacolele tg.-mureșene e modalitatea uni- 
tară de a înțelege teatrul, și aceasta nu 
numai ca rezultat al realizării scenice, ci 
mai ales ca premisă, ca dat iniţial. Un 
anumit sincronism de concepție. cimentează 
acțiunile intempreţilor, le face permeabile 
faţă de solicitările regiei, le armonizează 
în cadrul imaginat de scenograf. E ade- 
vărat că ansamblul se bucură de aportul 
unor  individualităţi artistice de valoare 
deosebită (regizorul Tompa Miklós, ac- 
torii Kovács György, Andrási Márton ş. a.), 
dar calitățile despre care vorbeam sînt co- 
lective. E important lucru să stabileşti o 
perfectă consonanță într-un colectiv de tea- 
tru, să armonizezi diferite maniere actori- 
cești, să insufli sprinteneală şi prospețime 
celor formați în vechile conservatoare, să 
dai măsură şi sobrietate celor tineri, dar, 
în primul rînd, să le unifici concepțiile, 
să realizezi un unic mod de a citi și dez- 
volta textul dramatic. 

În felul acesta, omogenitatea nu mai e 
o cucerire de fiecare dată a unui spec- 
tacol, ci o condiție asimilată, o deprindere 
sau, cu un cuvint ce rar se poate pro- 
nunța în cronici, un stil. Se ajunge astfel 
la o constanță artistică, în virtutea căreia 
toate montările se situează deasupra unui 
unui anumit indice de valoare, deasupra 
mediei generale. Uri muri (Chef boieresc), 
Pescăruşul sau Făclia sînt doar cîteva 
puncte de reper în sensul acesta, iar 
ultima realizare, Învățătoarea, o întărire. 

Piesa lui Bródy Sándor (1863—1924) 
face parte din tezaurul celei mai bune tra- 


lejuit lui Ernst Urans o creaţie excepţio- 
nală.  Interpreţii rolurilor secundare (R. 
Oschewitzky, Elizabeth Kramer şi Anton 
Niederkorn) au făcut tot ce le-a stat în 
putință ca să contribuie la reușita spectaco- 
lului. 

Turneul Teatrului de Stat din Timişoara 
(secția germană) ne-a oferit cunoașterea 
unei realizări culturale în totul pozitive şi 
demne de preţuire. Am dori să vedem ades 
repetată experiența şi cu alte piese din re- 
pertoriul clasic german. 


Alfred Margul SPERBER 


teatru 


diții  realist-critice a literaturii maghiare. 
Ea denunță — prin intermediul unei ciu- 
date povești de dragoste dintre o tînără 
învățătoare și fiul unui moșier din sat — 
moravurile corupte ale administraţiei statale 
habsburgice și ale slujitorilor bisericii, ipo- 
crizia şi venalitatea lor. Proaspăta absol- 
ventă a şcolii normale, Tóth Flora, e 
repartizată — pe la începutul secolului 
nostru — într-un sat din sudul Ungariei. 
Ea vine cu o întreagă zestre de visuri şi 
idealuri relative la misiunea ei de dascăl, 
visuri şi idealuri ce se alimentează din 
ideile progresiste ale secolului trecut (sursa 
ideologică și în același timp limitele gîn- 
dirii sînt lecturile pasionate din Zola), 
cum și din condiția ei de fată săracă. 
Generosul ei umanitarism şi elanul tine- 
resc se izbesc însă de orînduielile consti- 
tuite ale societăţii. Pentru a supravieţui, 
învățătorul trebuie să sufere o  întreită 
servitute : față de moșier (puterea abso- 
lută în sat), față de pretor (exponent co- 
rupt al statului) și față de preot (înro- 
bitor de conștiințe). O asemenea servitute 
implică renunţarea la idealurile generoase 
de ridicare intelectuală a satului şi, bine- 
înţeles, încadrarea în sistemul tradiţional 
de exploatare a lui. Mai mult, Florei, fru- 
moasă şi adolescentă, pe lingă corupţia 
gîndirii i se impunea și cea a trupului. 

În fața acestei realități, în contrast cu 
aspirațiile făurite în şcoală, Flora izbu- 
tește să se salveze, ridicînd atitudinea și 
acțiunile ei la valoarea de simbol al dem- 
nității omenești. 

Omul sărac, omul onest, jignit și călcat 
în picioare de prepotența celui bogat, fes- 
pinge ofensele și rămîne biruitor în a- 
ceastă inegală confruntare. „Am venit aici 
cu fruntea sus, plec de aici tot cu fruntea 
sus“ — spune Flora în final, și cuvintele 
acestea rezumă substanța piesei, care poate 
fi socotită un elogiu al demnităţii și fer- 

mității morale a omului și, totodată, al 
biruinței unei tendinţe înnoitoare față de 
mentalitatea retrogradă, împietrită în vechi 
tipare, a societăţii. 

Protagonistă a spectacolului — fără a fi 
„vedetă“ — e Erdâs Irma (Tóth Flora). 
Mai mult ca la oricine, stilul despre care 
aminteam e evident: pentru că, tînără 
fiind, veceptivă şi relativ mai ușor de 
modelat, ea oferă imaginea concretă a ți- 
nutei teatrale de la 
Tg. Mureş. Bineînţe- 
les, nu fără a face 
loc amplu calităților 
ei personale, ba chiar 
punindu-le mai expre- 
siv în valoare. 

Spuneam înainte că 
stilul teatrului secu- 
iesc obligă pe tineri 
la sobrietate şi mä- 
sură, desigur aceasta 
neînsemnînd evitarea 
prospețimii lor firești. 
Așa a fost Erdös Ir- 
ma : măsurată şi so- 
bră, proaspătă şi can- 
didă, energică în re- 
plicile de atitudine, 
duioasă în momentele 
de tristețe, generoasă 
în a-şi oferi prietenia, 
intransigentă și tă- 
ioasă față de inamici. 

Chiar şi scenele | 
care solicitau mai 
multă putere în voce 
— mai multă decît] 
permiteau resursele actriței — au fost rezol- 
vate cu inteligență, nu prin forțări stri- 
dente, ci printr-o corespunzătoare drămuire 
a frazei şi a gesturilor. 

Lesne de înțeles, ceilalți interpreți şi-au 
strîns jocul în jurul eroinei principale, 
luminîndu-i figura din toate unghiurile. 
Însă nu static, unilateral, ca atunci cînd 
ansamblul alcătuieşte un simplu adaus ; 
învăţătoarea é pusă în diverse raporturi 
— reversibile — cu celelalte personaje, care 
îi mijlocesc caracterizarea şi pe care, la 
rîndul ei, le ajută să se definească. În 
sensul acesta, toți interpreții au făcut un 
admirabil joc de ansamblu, începînd cu 
Kovács György (în rolul tinărului Nagy, 
care se transformă — sub imperiul dragos- 
tei — în susținătorul unui soi de „,for- 


Irma Erdös (Flora Tóth) 


dism“ social ante litteram), şi cu Andrási 
Márton (Învățătorul) şi terminînd cu sa- 
vuroasa apariție de o scenă a lui Varga 
József (Poştaşul). Deosebit de valoroasă 
— realizarea lui Lohinszky Loránd (Preo- 
tul), care s-a distins printr-o intuiție ex- 
trem de fină a tuturor nuanțelor ce com- 
pun personajul său ambiguu. De altfel, 
toți interpreții au dreptul la o egală elo- 
giere, iar dacă i-am numit pe unii, a- 
ceasta se datorește 
ierarhiei stabilite de 
text. 

Datorită siguranței 
cu care actorii au în- 
teles textul şi s-au 
orientat în scenă, 
spectacolul a cîştigat 
o deplină integritate, 
nimic n-a fost de 
prisos şi nimic n-a 
lipsit. E impresia pe 
care o lasă de re- 
gulă, teatrele de bună 
calitate. Rolul major 
în ordonarea tuturor 
acestor elemente l-a 
avut, fără doar și 
poate, regia lui Tom 
pa Miklós, secondat 
de Komives Nagy La- 
jos. Deosebit de va- 
loros e rezultatul ob- 
ținut de ei în con- 
ducerea grupului de 
copii, în actul II 
(şcoala), care ne-a 
amintit © magistralele 
realizäri similare din 
cîteva filme, în special Inväțätoarea din 
Şatrii. 

Decorurile lui Háry Lajos, cu excepția 
abundenței de recuzită din actul I — lo- 
cuința cantorului —, au concurat la rea- 
lizarea unei ambianțe propice (mai ales 
cele din actul II). În acest act, scenogra- 
ful a făcut ca decorurile să exprime con- 
trastul dintre ambianța tristă a şcolii de 
țară, cu ziduri ponosite şi friguroase, și 
forfota plină de candoare a fetitelor care 
sorb cu pioşenie fiecare cuvînt al învă- 
țătoarei. Am reträit, citeva clipe, poezia 
amară a condiției școlilor de altădată, din 
care s-au ridicat cu greu, atitea minți lu- 
minoase şi atitea suflete curate. 


Florian POTRA 

Umor Şi lacrimi de glicerină 


Atmosfera din Tache, lanke şi Cadir face 
parte din cadrul favorit al pieselor lui Vic- 
tor Ion Popa. Un tirg mărunt, al cărui 
nume hărțile mai sumare ale ţării desigur 
nici nu-l cuprind. Un tirg, bineînțeles, cu 
uliţe înguste şi case coşcovite, așezate pe 
o rină. Dugheni cu galantare pestriţe .ex- 
puse la stradă, un flașnetar neobosit şi mo- 
noton, o babă știrbă care face pomeni şi 
duce vorbe. În plus, o zăpuşeală de moarte. 

Aceasta este ambianța, iar eroii sînt trei 


negustori pricăjiți : un romîn — Tache, un 
evreu — lanke şi un turc — Cadir. Tache 
are un băiat — Ionel, lanke are o fată — 


Ana. Cum se spune în piesă, băiatul este 
„frumos ca o floare“; cum spune Cadir, 
fata „ca un trandafir de la Eyub frumos 
estem“. Nici nu mai încape vorbă, tinerii 
se iubesc. Dar prejudecățile părinţilor şi in- 
trigile mahalalei îi împiedică să se căsă- 
torească. Spre surprinderea tuturor, turcul 
cel moliu, Cadir, prietenul lui Tache și 
lanke, încurcă astfel ițele, încît dragostea 
triumfă chiar de la sfîrşitul actului II, ac- 
tul III fiind destinat să arate cum răs- 
cumpără Cadir oalele sparte, căci de data 
aceasta, ca totdeauna, tot turcul plăteşte. 

Cu toate că intriga sentimentală ocupă 
un loc foarte mare, cred totuși că ceea ce 
a cucerit publicul bucureștean (și în De- 
cada dramaturgiei originale, şi în turneul 
întreprins de colectivul Teatrului de Stat 

www.cime 


din Ploeşti, la începutul lui iulie) a fost nu 
atît partea lirică a spectacolului, cît latura 
lui umoristică. Umorul acesta nu provine 
din crearea unor situații extrem de încurca- 
te. El se bazează aproape în exclusivitate 
pe replică. Este un umor blind, plin de 
ințelepciune, uneori de o înțelepciune a- 
mară, care îmbibă această comedie de la 
un cap la altul, pledind — în felul său 
propriu — pentru înfrățire între oameni, 
pentru prietenie. A 

Sursa principală a umorului este fără 
îndoială lanke (surprins cu justețe de Toma 
Caragiu, interpretul lui). Personajul este 
inepuizabil. Replicile sale sînt lapidare ca 
maximele, umorul — sec, ideile — cu re- 
zonanţe filozofice. lată citeva: ,„Nenoroci- 
rea e o persoană foarte delicată şi foarte 
pretențioasă. Cînd dă de un om supărat, 
îndată zice : Poftim! Aici e! Mă aşteaptă! 
Dar cînd dă de unul vesel, zice: Pardon, 
am greșit! — și se duce la altul“. Sau: 
„Ei, poftim, mai spune ceva! Tot ea s-a 
supărat. Asta-i ca maică-sa. Îți dă cu 
paru-n cap şi pe urmă plinge și te face 
dobitoc c-ai stat în dreptul parului...“ Ro- 
lul — e drept — este de o generozitate 
excepțională. Dar nici actorul — trebuie 
s-o recunoaștem — n-a procedat cu mai 
puţină dărnicie. Pentru publicul bucureș: 
tean, el este într-un fel o revelaţie (cu 
toate că, după atitea turnee, cu atitea sur- 
prize plăcute, spectatorul sceptic al Capita- 
lei ar fi trebuit să se obișnuiască cu ideea 
unor talente deosebite care se afirmă și in 
alte oraşe ale țării). Compoziţia lui Toma 
Caragiu are farmec și pitoresc. Personajul 
este nervos, sub o aparenţă flegmatică ; este 
sentimental, sub aparența răcelii; frămîn- 
tat, sub aparența necurmatei voioșii. Actorul 
(ca şi partenerul său Mihai Mereuţă) are 
simțul măsurii, îi face credit spectacolului, 
adică nu îşi pune intenţiile în chenar du- 
blu. El sugerează, punctează cu discreţie, 
cu dezinvoltură. 

Aici este fără îndoială și meritul regiei 
(Traian Ciuculescu). Prietenia dintre Tache 
şi lanke nu este înfățișată în culori stri- 
dente, cu ostentație. Dimpotrivă, ceea ce 
mișcă aici este tocmai efortul celor doi 


eroi de a-și masca afecțiunea, delicateţea 
cu care își ascund slăbiciunea unuia față 
de celălalt. Delicateţea aceasta nu are ni- 
mic de-a face cu dulcegăria. Pe scenă, aşa 
cum și trebuie, ea rămîne tot timpul în 
subtext, căci prietenii se ceartă mereu, se 
învinuiesc, se suspectează și se ornează cu 
epitete dulci, ca: „dobitocule“. Este însă 
un război în care nimeni nu crede, căci 
toată lumea îl priveşte cu amuzamentul 


C.rO 


Scenă din actul II 


pe care îl inspiră unii oameni care, oripilaţi 
de efuziuni exagerate, pozează în cinici. 
Spre părerea noastră de rău, pe parcurs 
regia nu a fost consecventă cu propria-i ati 
tudine. Aripile de hirtie creponată ale melo- 
dramei filfiie prea des peste acte. Neca- 
zurile celor doi îndrăgostiţi sînt descrise în 
culori distonant de sumbre. Prea tare se 
apasă pe tragismul situaţiei, cînd, este evi- 
dent, nimeni nu-și poate închipui că pină 
la sfîrşit cei doi prieteni își vor lăsa 
copiii să meargă la pierzanie. Partea care 
ar fi trebuit să fie lirică devine astfel, în 
spectacol, lacrimogen sentimentalistă și a- 
ceasta cu contribuția masivă a celor doi 
interpreți, Nora Şerban și Silviu Lambrino. 
Ar fi nedrept să nu se recunoască osteneala 
depusă de amindoi actorii, strădania lor de 
a fi, cum se spune, în notă. Dar în jocul 
şi al unuia și al celuilalt există o crispare 
care destramă emoția şi un aer afectat care 
bineînțeles distruge autenticitatea. Îngroșată, 
afecțiunea fiului pentru tatăl său capătă un 
aer protector, patern, de o indulgență, din 
păcate lipsită de orice umbră de umor, Sub- 
liniată prea tare, durerea fetei împrumută 
patina unei desperări obositoare. Bazindu-se 
exclusiv pe gesturi convenționale, pe miş- 
care de pantomimă (priviri încărcate de în- 
țelesuri, statul în genunchi etc.), dragoste» 
celor doi tineri devine instantaneu insipidă. 
Prea multă gravitate strică. Mai multă 
pondere în suferință, mai multă degajare 
și, mai ales, mai mult spirit și farmec n-ar 


6. — Teatru nr. 4 


fi stricat deloc cuplului tînăr şi nici pu- 
nerii în scenă. În lipsa acestor însuşiri, 
spectatorul reflectează melancolic asupra cli- 
şeelor scenice şi nu ştiu de ce, gindindu-ne 
la felul de a se purta al acestei perechi de 
oameni „moderni“ (așa își spun şi Ionel 
şi Ana), ne vine în minte imaginea ciudată 
a unui bărbat încălțat în pantofi cu crep, 
care duce un plug de lemn pe urmele lă- 
sate de tractor. 

Şi dacă am atins un asemenea capitol, 
nu putem să nu ne oprim și să nu repro- 
săm regiei un anumit deficit de inventivi- 
tate scenică. Este adevărat, comedia lui 
Victor Ion Popa se sprijină în principal pe 
umorul verbal. Dar acest text are destule 
valențe pentru a se îmbogăți printr-o pre- 
lucrare scenică în care fantezia, creatoare a 
regiei să-și spună mai răspicat cuvintul. 
Spectacolului îi lipseşte însă nervul. Ac- 
țiunea trenează, se răsfiră, dînd sentimentul 
unei lungimi exagerate. Spectacolului îi lip- 
seşte, cum spuneam, ritmul şi mișcarea şi 
dacă acest lucru se poate explica în primul 
act, unde trebuie să existe o atmosferă to- 
ridă, în care căldura suge parcă de vlagă 
orice ființă, în actele următoare el nu 
mai e de scuzat. Este un defect care pro- 
vine, în parte, şi din relativa izolare în 
care regizorul a pus pe eroi să trăiască. 
Actul se petrece într-o uliţă cu totul pus- 
tie. Nici un element (în afară de cele 
impuse de text: Ilie, baba Safta, flasne- 
tarul) nu vine să amintească mahalaua, 

căreia dramaturgul, fără s-o treacă în lista 
distribuţiei, i-a dat totuși un rol aşa de 
important. Observaţia rămîne deopotrivă va- 
labilă pentru actele următoare, în care ne-ar 
fi plăcut să găsim mai multă culoare, mai 
mult nerv, mai multă participare a mediu- 
lui înconjurător, ceea ce cred că nu ar fi 
fost cu neputinţă, dacă ne gindim că 
de-a lungul întregului spectacol o ulită este 
avanscena. 

Relativa insistare asupra cusururilor ar fi 
nedreaptă, dacă ar umbri părţile valoroase 
ale acestui spectacol, dacă ne-ar face să 
uităm incontestabilul succes de public pe 
care el îl înregistrează. 

Cui se datorează popularitatea lui ? De- 
sigur, în mare măsură interpretării lui Toma 
Caragiu, în primul rînd, apoi a colegilor 


săi, dintre care nu putem uita pe Lia Căr- 
bunescu şi pe Vasile Slivineanu Ei au rea- 
lizat două portrete admirabile, din care nu 
lipsesc nici pitorescul, nici umorul, nici sar- 
casmul, nici ştiinţa compoziţiei şi nici in- 
teligența. Spectacolul mai place pentru vor- 
bele de spirit care se rostesc acolo, pentru 
aforismele cu care este presărat, place pen- 
tru căldura cu care această piesă pledează 
pentru niște idei ce par azi multora axio- 
me, dar care în epoca în care au fost scrise 
reprezentau un act de curaj; place — să 
nu uităm — pentru că este vorba de 2 
piesă a lui Victor Ion Popa, dramaturg, 
romancier, poet, regizor, scenograf, critic, 
om de teatru, pe oare publicul nostru nu 
l-a uitat. 

Ecaterina OPEOCIU 


Dincolo de documentar — la viață 


În stadiul actual al emisiunilor sale, 
teatrul la microfon este departe de a con- 
stitui o artă de sine stătătoare, 'cu legi 
proprii, deosebite atit de teatru cît și de 
cinematograf. De aceea, orice discuţie asu- 
pra adaptării radiofonice a unui text dra- 
matic trebuie să se ridice de la particular, 
încercînd să fie în același timp o discutare 
a principiilor de bază ale acestei arte. De la 
precizarea materialului propriu și pînă la 
indicarea mijloacelor specifice, discuția tre- 
buie să opereze tot atitea delimitări între 
teatrul radiofonic și teatrul propriu-zis. 

Considerăm adaptarea radiofonică a pie- 
sei lui Bertolt Brecht, Cercul de cretă cau- 
cazian, un bun prilej pentru o asemenea 
discuţie. 

De la început, trebuie să precizăm că 
traducătorul şi adaptatorul (Petre Sava-Bă- 
leanu) a ţinut să meargă spre unul din 
elementele specifice ale acestei arte, adică 
spre alcătuirea unui scenariu radiofonic care 
să se deosebească de structura piesei. În- 
tr-un anumit fel, acest scenariu este ase- 
menea unui scenariu cinematografic în care 
imaginea vizuală a fost înlocuită printr-un 
cadru sonor. Specificitatea unui asemenea 
scenariu stă în faptul că abundă în mo- 
mente diferite, ca situare în spaţiu și timp, 
și că, asemenea cinematografului, secvențele 
se succed cu repeziciune, imprimînd desfă- 
șurării un ritm vioi. 

Piesa lui Brecht este dramatizarea unei 
vechi legende caucaziene. Copilul unui gu- 
verhator, părăsit de părinții săi și de sluji- 
torii acestora, în momentul cînd palatul și 
orașul sînt invadate de cotropitori, este sal- 
vat de Grușe, o tinără servitoare. Pentru 
a-i scăpa viața, Grușe trece printr-o mul- 


țime de primejdii. Urmărită de soldaţii care 
voiau să stirpească acest vlăstar al unei 
dinastii urite, expusă răutății unor boieroaice 
cu care, la un moment dat, este nevoită să 
călătorească, părăsind copilul pe pragul unei 
case și reluîndu-li în clipa cînd era să 
cadă în mîinile soldaţilor, înfruntind cu el 
în braţe vintul, spaima abisului și riscul 
de a trece o punte şubrezită, curajoasa Gruşe 
infiază acest copil, deși, în felul acesta, 
îşi atrage disprețul cumnatei sale şi se vede 
părăsită de logodnicul său. Cînd, după po- 
tolirea răscoalei, soția guvernatorului își 
reclamă copilul în fața justiţiei, Grușe re- 
fuză să i-l dea. Atunci, judecătorul Azdak, 
om simplu dar înțelept, pentru a soluţiona 
pricina celor două mame, recurge la urmă- 
toarea încercare : înscriind cu creta un cerc 
pe dușumea, el așază copilul în mijloc; 
de o parte şi de alta, ţinîndu-l de cite 3 
mînă, cele două mame îl vor trage, fiecare 
spre sine. „Mama adevărată va smulge 
copilul din braţele celeilalte“ — spune ju- 
decătorul. La prima încercare, copilul este 
smuls din brațele Grușei ; la a doua, la fel. 
Căci, deși a găsit destulă putere pentru 
a lovi pe ofițerul care ameninţa să i-l ia, 
Grușe nu găsește destulă cruzime pentru 
a trage cu violență de copil, de teamă să 
nu-l sfîşie. lată însă că judecata înțelep- 
tului Azdak i-l restituie. Căci aceasta este 
„morala“ legendei : toate cîte sînt pe pä- 
mînt se cuvin celor ce le îngrijesc; cîmpul, 
celor ce-l lucrează ; iar copiii, celor ce-i cresc. 

Multiplicitatea episoadelor acestei poves- 
tiri, din care am amintit numai cîteva, a 
permis scenaristului o variată deplasare în 
spațiu şi timp. Odăile şi curtea palatului, 
malul rîului, drumul pe care se scurg re- 

fugiații, poiana în care Gruşe și copilul se 
opresc pentru a sorbi o cană de lapte, ca- 
məra unui han, casa țărancei unde Gruşe 
doboară pe ofițer, puntea peste prăpastie, 
atmosfera de rece ospitalitate din casa fra- 
telui ei, hirjoana copiilor pe malul rîului, 
scena de la judecătorie etc., iată cîteva locuri 
dramatice. 

Sugerarea acestor diverse situări în spa- 
tiu şi timp a fost făcută cu ajutorul unor 
variate mijloace de sonorizare, precum și 
cu ajutorul indicaţiilor date în replică. Este 
fără îndoială un merit al scenaristului a- 
ceastă  necontenită schimbare a decorului 
sonor. Ea dovedește o înțelegere a specifi- 
cității artei dramatice radiofonice. Recunos- 
cînd acest lucru, nu putem să nu formu- 
läm însă obiecţia că interminabila odisee a 
Grușei ni se pare a fi rarefiat substanța 
piesei, așa încît, nu o dată, am avut im- 
presia că firul roșu al acțiunii s-a pierdut 
prin dabirintul unui documentar, fără în- 
doială interesant, dar alături de intențiile 
“autorului. 

De altfel, cîteva din aceste decoruri so- 
nore au fost realizate nu totdeauna cu des- 
tulă pregnanţă. E destul să amintim că, nu 
numai o dată, zgomotele menite a constitui 
cadrul sonor nu au fost destul de grăitoare; 
că nu numai o dată explicaţia, conținută 
în replică, le-a succedat, în loc să le pre- 
ceadă, cum ar fi fost necesar; că uneori 
combinarea sunetelor specifice a dus la zgo- 
mote confuze (momentul trecerii peste prä- 
pastie). 

Ratarea cîtorva momente pare a fi da- 
torită insuficientei utilizări a diverselor pla- 
nuri sonore, fapt care a dus la desființarea 
realității dimensionale a spațiului. În casa 
țărancei, busculada dintre soldați și femeie 
este situată în planul întîi și păcătuiește 
prin violență sonoră. Aceleiaşi situări prea 
aproape de microfon se datorește insuficien- 
ta explicitare a personajelor și emoţiilor lor 
în scena judecății. 

Indicaţiile crainicului (N. Sireteanu) au 
fost încărcate cu un spor de melodramatic, 
care se datoreşte în aceeași măsură inter- 
pretării actorului, cît şi permanentei sale 
prezențe în planul întîi. În general, discu- 
tiile prea aproape de microfon în scenele 
răscoalei dovedesc o insuficientă atenție în 
realizarea tehnică a emisiunii (I. Vova și 
I. Pascu). 

Scenaristul a greşit atunci cînd a lăsat 
pe seama crainicului dialogul interior al 
Grușei cu sine însăși, după părăsirea copi- 
lului pe pragul casei; după cum a greșit 
introducînd nesfirșita incidență care prezintă 
antecedentele biografice ale judecătorului 
Azdak. 


Ilustrația muzicală este unul din elemen- 


tele menite a completa, prin sublinierea ideii, 
acțiunea și evoluția psihologică a persona- 
jelor. În emisiunea de care ne ocupăm, mu- 
zica nu a izbutit să facă firești nici trecerile 
de la dramatic la liric şi nici trecerile 
de la un eveniment la altul. Carenţa aceasta 
nu provine dintr-o tendință de autonomi- 
zare a comentariului muzical, ci din lipsa 
lui de expresivitate. 

Regia artistică semnată de Titi Acs şi 
P. Sava-Băleanu a izbutit să realizeze citeva 
momente dramatice ce merită a fi subli- 
niate. Ne referim întii la fuga grăbită a 
soției guvernatorului, în care panica slu- 
jitorilor se amestecă cu obstinata căutare a 
rochiei vişinii ; dar mai ales la dialogul din- 
tre Grușe și fratele ei Lavrente : acesta are, 
la un moment dat, o replică foarte lungă 
— în timpul căreia fata adoarme; în in- 
tenpretarea lui Tudor Popa, această re- 
plică e bogată în pauze semnificative și 
sugerează atmosfera care învăluie pe eroină. 

Dintre interpreţi, a căror justă repartiție 
pe voci ușurează mult înțelegerea acțiunii, 
remarcăm pe Liliana Tomescu în Gruşe. 
Printr-un bogat registru vocal, ea a izbutit 
să redea complexitatea stărilor sufletești ale 
eroinei. Regretăm că unul din momentele- 


cheie ale evoluției sale interioare — acela 
al frămîntării lăuntrice dacă să ia copilul 
sau să-l lase pe mîna cotropitorilor — a 


fost realizat la modul discursiv, printr-o 
insuficientă trăire. 

În soldatul Simon, Septimiu Sever ni s-a 
părut artificial, îndeosebi în momentele dra- 
matice. După părerea noastră, pronunția sa 
îl contraindică pentru rolurile lirice la mi- 
crofon. În schimb, remarcăm fineţea şi mlă- 
dierea vocală a lui lonescu-Gion în Azdak. 

Dintre vocile feminine, cea mai expresivă 
a fost a Tanţei Cocea în Natela, soţia gu- 
vernatorului. 

Subliniind încă o dată meritul de a f 
înțeles că la baza teatrului radiofonic 
trebuie să stea un scenariu aparte, alcătuit 
din momente scurte, vii și variate în spa- 
tiu şi timp, nu putem încheia fără a atrage 
atenția că aceasta constituie, totuși, doar o 
primă condiţie și că, dincolo de ea, teatrul 
radiofonic este chemat să depășească docu- 
mentarul prin crearea unei iluzii a vieţii cu 
ajutorul mijloacelor sonore. 

lată de ce, atit arta interpreților cit și 
sonorizarea zgomotelor menite a constitui ca- 
drul în care se desfășoară acțiunea — ală- 
turi de comentariul muzical și de valorifi- 
carea tăcerii — sînt absolut necesare, iar 
dubla regie, tehnică şi artistică, este che- 
mată să le rezolve cu inteligență şi fan- 
tezie. 

Şteian POPA 

„Miforul” la microf on 


Dacă, prin specificul său, teatrul radio- 
fonic e lipsit de imaginea vizuală, capti- 
vantă în desfășurarea spectacolului, şi e o- 
bligat să folosească o serie de procedee 
tehnice menite a sugera cadrul concret al 
acțiunii, în piesele istorice, prezentate la 
microfon, efortul regiei artistice e încă mai 
important. El trebuie să se concentreze a- 
supra mijloacelor necesare pentru a suplini 
absența decorului și a costumelor de epocă, 
a tuturor elementelor vizuale, ce creează 
atmosfera istorică, pe care fantezia audito- 
rului — ajutată de datele sonore — tre- 
buie să le reconstituie în sensul intenției 
autorului. Sublinierea ideii dramatice şi re- 
constituirea cadrului autentic de viaţă ni se 
par a fi principalele cerințe ale teatru- 
lui radiofonic. Şi, sub acest raport, trebuie 


să precizăm de la început că — exceptind 
cîteva stridențe provocate de excesiva subli- 
niere a unor momente dramatice — Viforul, 


în regia artistică a lui Paul Stratulat, răs- 
punde așteptărilor noastre. 

Piesa se desfășoară, și în emisiunea radio- 
fonică, sub semnul acelei antit:ze, în care 
Delavrancea a opus caracterul lui Ștefăniță 
figurii de clasic erou naţional a lui Ștefan 
cel Mare. 

În vorbele Oanei sau ale Doamnei Tana, 
în ciocnirea lui Ștefăniță cu grupul boieri- 
lor patrioţi și cumpătaţi în frunte cu Luca 
Arbore, în atmosfera de sărbătoare sau de 
crincenă încordare, punctate de muzica ce 
însoțește textul dramatic, chipul lui Ştefan 
apare ca o permanentă prezență în istoria 
Moldovei şi ca o aspră mustrare pentru 
fărădelegile ambiţiosului său nepot, sangvin 
și desfrinat. „Ura care ucide“ — după ex- 
presia bătrinului sfetnic — instinctul cri- 
minal, dezechilibrul psihic şi moral, iată 
träsäturile ce definesc temperamentul lui 
Ştefänițä, bänuitor, fäțarnic şi tiran. Des- 
prins de sfetnicii săi înţelepţi și, astfel, de 
popor, el coboară din ce în ce treptele des- 
friului şi ale crimei, împins de teamă și 
ambiţie. 

Beneficiind de avantajele eliberării de spa- 
tiu și ale mişcării nestinjenite pe care le 
oferă adaptarea radiofonică, prezentarea Vi- 
forului la microfon a pus în valoare prin- 
cipalele momente dramatice ale piesei, în- 
tr-o succesiune logică și cu reale efecte de 
emotivitate. Sardonica satisfacție la moartea 
lui Cătălin, abia umbrită de teama desco- 
peririi crimei, violentele replici date lui Luca 
Arbore (,,Ai trecut de 70 ani, bătrine!), 
sentimentul izolării care creează groază 
(„Tot ce mă înconjoară aci e fățărnicie și 
neadevăr “) au găsit în A]. Critico, creato- 
rul lui Ștefăniță, un interpret remarcabil, 


care a folosit cu înțelegere și nuanțare — 
fără a aluneca pe linia întrupării unui tip 
patologic — cele mai variate resurse psi- 
hice pentru caracterizarea personajului. 

Două momente ale dramei ni se par culmi- 
nante în realizarea emisiunii radiofonice 
a piesei: cel dintii e scena întilnirii lui 
Ștefăniță cu Luca Arbore, cînd bătrinul 
recunoaște cadavrul fiului său ; al dcilea — 
actul condamnării hatmanului, pe baza învi- 
nuirii de complot pe care Domnul e în- 
dreaptă împotriva lui. 

În primul caz, interpretarea maestrului 
G. Ciprian a reușit să pună în lumină fon- 
dul cinstit și adînc uman al unui părinte 
zdrobit de durere, ridicind fiorul suferinței 
lui la înălțimea tragicului antic. Plinsul final 
—  emoţionant şi sugestiv redat în adapta- 
rea radiofonică — e ultimul moment al re- 
zistenței fizice a eroului, în sufletul căruia 
înțelepciunea şi sentimentul demnității se 
prăbușesc în fața durerii provocate de co- 
pleșitoarea lovitură pe care a primit-o. 
Sub magia inflexiuvilor vocii actorului — 
atît de convingătur umane —  ascultătorul 
la radio are aci impresia participării la scena 
deschisă a spectacolului propriu-zis. 

Dramatica situaţie este reluată și îmbo- 
găţită în actul următor, în care Luca Ar- 
bore — victima uneltirilor lui Ștefăniță — 
va înfrunta, cu nobilă resemnare, dar şi cu 
egal curaj, degradanta acuzație de trădare 
a țării, pe care i-o aduce ignobilul Domn. 
Duelul verbal Luca Arbore (Ciprian) — 
Ștefăniță (Al. Critico), deși lipsit de alte 
elemente concrete în afara celor auditive, 
este demonstrativ pentru dezvăluirea fizio- 
nomiei morale a personajelor în luptă. Pă- 
trunzător şi calm, întrevăzind cu claritate 
sfirșitu-i apropiat, Arbore îşi trăieşte aci, 
gradînd cu un înalt sentiment al demnității 
personale, ultimele clipe de viață și liber- 
tate, evocind rînd pe rînd : cinstea, iubirea, 
vitejia și suferința trecutului — „izvor de 
lacrimi“ în prezent. O adevărată „poezie a 
suferinței“, ridicată la un înalt nivel artis- 
tic, se desprinde din vorbele bătrînului sfet- 
nic, adresate ,,Viforului care a cotropit Mol- 
dova“, după cum spune Doamna Tana. 

În opoziţie cu calmul de înaltă esență 
morală al lui Luca Arbore, delirul gran- 
dorii lui Ștefăniță (,,Cronicari, scrieți faptele 
Domnului... Mai bun ca Alexandru, mai în- 
țelept ca Mircea, mai viteaz ca Ştefan“), 
atinge momentul maxim atunci cînd acesta 
se adresează, de pe tron, chipului lui Ştefan 
cel Mare, cu ura neputincioasă și ambiția 
nefirească de a depăşi gloria marelui voie- 
vod („Voi despărți chipul tău de scaunul 
acesta !“). 

Este de remarcat că regia artistică a rea- 
lizat un moment de mare încordare drama- 
tică în scena ultimei încleștări între boieri 
şi Domn, care se încheie cu condamnarea 
celor ce căutau salvarea Moldovei de per- 
spectivele aventurii, în care urmărea să o 
tîrască ambițiosul Ștefăniță, pentru a-și sa- 
tisface propria-i vanitate. În această clipă 
de groază, rîsul aproape dement al lui Şte- 
făniță — expresie a euforiei lui crimi- 
nale — completează atmosfera de straniu 
dramatism, ce caracterizează punctul culmi- 
nant al conflictului piesei, după care în- 
cordarea dramatică scade pînă în clipa ex- 
piaţiei finale. 

În actul al III-lea — cel mai încărcat în 
episoade impresionante și mai plin de sens 
dramatic — se întîlnesc scene de o reală 


valoare artistică şi profund umană, redate 


într-un limbaj de o rară virtuozitate, în 
care energia și sobrietatea alternează cu re- 
torismul grandios şi solemn al dialogului. 

În ce măsură a reușit să concretizeze a- 
daptarea radiofonică imaginea realității so- 
cial-istorice şi a momentului evocat de De- 
lavrancea, rezultă în bună parte din obser- 
vaţiile anterioare. Conducerea artistică — 
ajutată de regia tehnică a emisiunii — a fo- 
losit cele mai variate elemente de exprimare 
sonoră, pentru a pune în valoare esența 
dramatismului piesei. În redarea straniei 
atmosfere, în care se desfășoară  delirul 
Oanei — duios însoţit de tristețea vorbelor 
mîngiîietoare ale Doamnei Tana — în răz- 
vrătirea poporului împotriva  bestialului 
Domn, dar mai ales în înfiorătorul moment 
al execuţiei boierilor, ea a valorificat din 


e]: vae 


zentării scenice, prin intermediul mijloacelor 
sonore evocatoare. Dar trebuie să spunem 
că nu peste tot imaginea creată e de aceeași 
valoare. În scena încordării dintre Domn și 
boieri (actul III), conflictul se rezumă a- 
proape la dialogul Arbore — Ștefăniță. Re- 
acţiile individuale ale marilor sfetnici nu se 
desprind cu precizie. Deși grupul e omo- 
gen, aci, replicile fiecărui personaj au va- 
loarea lor semnificativă, care întăreşte po- 
ziția unitară a întregului grup, ca un act 
de solidaritate conștientă împotriva politicii 
de aventură a Domnului. În acest sens, ima- 
ginea sonoră nu s-a închegat cu suficientă 
forță de convingere și claritate. Doar cîteva 
cuvinte, grele de adevăr şi adincă sinceri- 
tate  (Trotuşan : M. Gingulescu, Iremia : 
C. Ramadan), au sugerat coeziunea grupu- 
lui şi condamnarea morală a lui Ștefăniță. 
Pe alt plan, scena execuţiei boierilor — 
punctată de zgomotul căderii capetelor celor 
condamnați — a mers la efecte directe, de- 
pășind specificul imaginii artistice propriu- 
zise. 

Mijloacele de sonorizare și îndeosebi mu- 
zica ce însoțește textul dramatic (compo- 
zitor : Paul Urmuzescu) au contribuit efec- 
tiv la crearea atmosferei piesei, pregătind 
uneori — cu accente grave și adinci — 
momentele de încordare ale principalelor e- 
pisoade. Ele au îndeplinit astfel, în lipsa 
vastei palete a culorii și contururilor vizuale, 
rolul unui auxiliar preţios în completarea 
viziunii artistice a realității redate. 


Mircea MANCAŞ 


Centenarul unui autor dramatic şi un teatru sărac 
in actori 


Nu departe de gura minei în care mun- 
citorii coboară zilnic pentru a scoate cărbu- 
nele negru, pîinea uzinelor, un grup de 
actori ai Teatrului din Reșița reprezentau 
o piesă inspirată din viața minerilor de 
acum 500 de ani... Este vorba de piesa 
"udecata singeroasă  (Minerii din Kutna- 
Hora) de dramaturgul clasic ceh Joseph 
Kajetan Tyl, jucată la clubul muncitoresc 
din Anina... 


În afara valorii dramaturgice, reprezen- 
tarea piesei lui Tyl la Teatrul din Reșița 


are şi un caracter omagial — se împlinese 
100 de ani de la moartea scriitorului. În 
timpul reprezentației, ești înclinat de mai 


multe ori să deschizi programul, parcă pen- 
tru a te convinge mai bine de epoca in 
care a trăit autorul, într-atît de actual, de 
viu este mesajul dramatic al vizionarului 
revoluţionar Tyl. Frămîntările eroilor işi 
găsesc corespondențe contemporane și desi- 
gur că minerii din Anina și-au recunoscut 
propriile lor idealuri, propriile lor lupte 
şi suferințe din anii exploatării capitaliste 
comune cu acelea ale minerilor cehi. 

O epocă mai puţin cunoscută din istoria 
zbuciumată a republicii vecine ne este oglin- 
dită în piesă. Este epoca unor puternice 
conflicte între rege și feudali pe de o parte; 
între nobili şi masa poporului, din ce în 

ce mai asuprit pentru a putea fi satisfă- 
cute pretenţiile de lux ale prinților, pe de 
altă parte. Breasla celor care scormonese 
măruntaiele pămîntului era oarecum orga- 
nizată în această perioadă; se conducea 
după pravile și avea drepturi, cîştigate ade- 
seori cu lupte. Originar din ţinuturile Kut- 
na-Horei, Tyl a închinat minerilor de la 
exploatările de argint din acest ţinut dra- 
ma Judecata singeroasă. 

Marele dregător Vaitminar calcă în pi- 
cioare vechile drepturi ale breslei, consfin- 
tite în urice sau păstrate oral; le micşe- 
rează simbriile, furîndu-le așadar munca 
și furindu-l și pe rege, căruia îi trimite 
mai puțin din prada ce i se cuvine. Con- 
flictul se desfășoară pe două planuri: pe 
de o parte, între marele dregător, care are 
alături forța armată, şi masa minerilor 
crincen exploataţi ; pe de altă parte, între 
dregătorul-tată și fiul său, care iubeşte 
o fată simplă din popor. În această atmos- 
feră întunecată, oamenii caută răspunsuri 
la suferințele lor cumplite, oscilind între 
supunerea față de autoritate și biserică și 
dorinta de a-și recîștiga drepturile. Cel care 
dă glas suferinţei minerilor, exprimînd des- 
chis gînduri pe care ceilalți le ascund cu 
teamă, e tînărul Vit. Acestuia i se opune 


„maistorul“ Opat, conducătorul breslei, care 
— conservator, supus autorităţii statale — 
încearcă să călăuzească oamenii pe drumul 
revendicărilor legale trimițind solie la rege 
şi întocmind jalbe. Cealaltă lume se as- 
cunde în palatul marelui dregător, unde se 
întîlnesc ajutoarele sale, ispravnicii şi hat- 
manii. Cu un penel puternic, acid, sînt 
zugrăviți călăii singeroşi, setoși de argint 
şi singe, intriganţi diabolici, politicieni per- 
fizi. 

Între aceste două forțe, ciocnirea este ine- 
vitabilă. Fiul marelui dregător — un ade- 
värat tip de Renaștere, prin concepția sa 
îndrăzneață despre viață, prin lipsa de pre- 
judecăţi și mai ales prin fiorul răsunător al 
dragostei sale — iubeşte pe fiica maisto- 
rului, iar dragostea aceasta îl va ajuta să-l 
acuze chiar pe propriul său tată. Şovăiala, 
lipsa de arme, dar mai ales de unitate. 
slăbesc puterea mişcării, care, de altfel. 
avea un caracter mai mult paşnic. Capii 
acesteia, trădați, vor fi executați. Dar ju- 
decata sîngelui cere răzbunare ; marele dre- 
gător va muri în chinuri, nu înainte ca — 
într-o stranie halucinație — propriile sale 
victime să-i fie judecători. Solia regelui 
face dreptate, restabilind vechile pravile. 

Construcţia piesei amintește mai mult un 


Schiţă de decor de Oscar Hüttner la „Judecata sîngeroasi“ 

poem, dramatic, răscolitor, scris parcă în 
cărbune negru pe cerul fumuriu al mun- 
ților Kutna. Oamenii poartă ceva din se- 
meţia primară a naturii, din tăria cremenii 
în care sapă după vinele de argint. Cite- 
odată, mesajul revoluţionar pare a depăși 
epoca. Fără îndoială, Tyl — participant la 
revoluţia din 1848 — a pus adevăruri și 
gînduri contemporane în gura unor eroi 
din trecut, ca şi Schiller, de pildă. Sînt 
uimitoare conștiința de clasă, solidaritatea 
de breaslă și înțelegerea necesităţii unei 
lupte necurmate împotriva stăpînilor exploa- 
tatori, pe care o au mineri ca Vit sau 
Simon, spre deosebire de maistorul Opat, 
care plăteşte cu viaţa ezitările, cumințenia, 
conformismul său. 

Piesa este construită de un adevărat 
maestru al tehnicii dramatice: tablourile 
cresc, înlănțuite într-o succesiune rapidă a 
acțiunii ; personajele se dezvăluie în cioc- 
niri dramatice, au contururi ameneșşti, per- 
sonalitate. În mulțimea celor revoltați, dis- 
tingi cu uşurinţă eroii individualizaţi prin 
pasiuni și caractere. 

Realist viguros, operind cu imagini vii, 
Tyl aduce în această piesă ceva din suflu: 
generos, din luminile și umbrele Renașterii. 
Felul în care eroii își rezolvă dramele, 
creşterea conflictului, contrastele dintre ca- 
ractere împrumută tonurile acelei mari epoci 
de strălucire umanistă. Am fi înclinați să 
apropiem piesa lui Tyl de dramaturgia pro- 
digiosului spaniol Lope de Vega şi, îndeo- 
sebi, de Fiîntina turmelor (însuși finalul 
sugerează această apropiere). Ca și lui 
Vega, + poca în care a trăit și gîndit i-a 
impus lui Tyl rezolvarea oarecum artifi- 
cioasă a conflictului, un final luminos pro- 
slăvind clemența regală. Dar, dincolo de 
aceste limite, dincolo de stingăciile și pre- 
țiozităţile stilistice, proprii momentului în 
care a scris, Tyl aduce în fața spectatorului 
eroii specifici ai poporului său. În afara 
emoției artistice, Judecata singeroasă oferă 
astfel şi prilejul unei mai profunde cu- 
mnoaşteri a psihologiei, a vieţii poporului ceh. 

x 

Färă îndoială, vom recunoaşte meritul 
colectivului Teatrului de Stat din Reșița 
care a ţinut să-și exprime omagiul său 
față de clasicul dramaturg ceh. Nu vom fi 
severi cu spectacolul, obligat să se desfă- 
şoare pe o scenă mică, improprie, lipsită 
de aportul mijloacelor tehnice. Regia a miş- 
cat cu timiditate masa minerilor care și-au 


găsit mai greu locul în scena mică din 
Anina. Cu tot spaţiul scenic ingrat, am 
putut aprecia însă intenţiile bune, deco- 
rurile gindite cu gust artistic ale lui Oscar 
Hittner, rezolvate în simple colonade, si- 
luete şi fundaluri care subliniau atmos- 
fera de sumbră apăsare. 

Spectacolul oferit de colectivul din Reşiţa 
ne-a pus însă o problemă mult mai se- 
rioasă : aceea a lipsei acute de valori ac- 
toricești, lipsă pe care o resimte ca o sufe- 
rință teatrul reşițean. Cele mai multe per- 
sonaje au fost înfățișate cu mijloace exte- 
rioare, rutiniere, prin grimase sau gesturi 
retorice, grandilocvente, care aminteau pe- 
nibil pe alocuri măştile irozilor populari. 
În consecinţă, textul dramatic a fost de- 
servit. Numai ochiul și urechea unui cu- 
noscător al textului ar fi putut dezghioca 
valoarea piesei lui Tyl dintr-un asemenea 
vestmint. S-au invocat scuzele unei preci- 
pitate montări (spectacolul a fost realizat 
într-o lună), scuze care însă nu servesc la 
nimic, pentru că spectatorii nu țin seamă 
de ele şi judecă spectacolul ca atare. 

Cu toate acestea, s-ar putea, e drept, 
vorbi despre vibrația artistică a tînărului 
actor Gheorghe Jurca (Vit), un remarcabil 
temperament scenic, monoton, însă agresiv, 
care devine la un moment dat obositor ; de 
asemenea, despre prestanța scenică a lui 
Victor Fuiorea (fiul marelui dregător), dar 
care nu a valorificat scenele lirice; în 
siirşit, despre apariția demnă și impună- 
toare a Elenei Almăjan. Numai că doar 
citeva prezențe nu pot face un spectacol. 
Teatru! din Reșița, teatrul unuia dintre cele 


- mai importante centre muncitorești, are ne- 


voie de actori, de actori valoroşi, care să 
dea greutate şi putere emoțională specta- 
colelor. Cei 24 de membri ai colectivului 
artistic fac eforturi laborioase, vrednice de 
laudă. Dar ei cer să fie ajutaţi cu prezența 
și tovărăşia unor actori cu experienţă, ta- 
lentaţi. Altminteri, textele dramatice pre- 
zentate de Teatrul din Reşiţa, oricît de pre- 
țioase, vor rămîne neslujite. 

Ar fi indicat ca cei autorizaţi să-și în- 
drepte mai hotărit privirile către acest tea- 
tru, contribuind la îmbunătățirea colectivu- 
lui său. În felul acesta, cronicarul nu se 
va mai vedea nevoit să discute în cronică 
asemenea chestiuni organizatorice, ci — 
aşa cum îi şade bine — problemele spe- 
cific artistice ale spectacolului... 


Al, POFOVICI 

TEXTUL ÎN SPECTACOL — Să în- 
cepem cu textul. Majoritatea părților azi 
greu de înțeles o constituie scenele în care 
apar personajele adiacente Peregrino și Sir 
Politick, precum şi unele intervenţii ale 
bufonilor. Fragmentele respective (din : ac- 
tul 11; 11,1; IV şi V, 2,5) au fost omise 
de regizor, fără să păcătuiască prea tare. 
De asemenea multitudinea tablourilor — 
tipic elizabethiană — a fost atenuată prin 
situarea scenelor exterioare într-un singur 
loc, în „piazza“. Ideea e fericită, pentru 
sublinierea elementului popular şi prileju- 
ieşte un reușit moment coregrafic și de pan- 
tomimă. În legătură cu textul, eu aş fi 
opinat însă pentru păstrarea cîntecului lui 
Nano, din actul III, și, în întregime, a sce- 
nei 3 din actul V, care marchează schim- 
barea la față a lui Mosca, deci „inceputul 
sfîrşitului “. 

(Mihnea Gheorghiu, în cronica la 
Volpone, Teatrul Muncitoresc 
C.F.R. „Informația Bucureştiu- 
lui“, nr. 891) 


PORTRET DE ACTOR — Dacă în Za- 
belin sau în Alionii actorul s-a interiori- 
zat, şi-a construit edificiul] interpretării sale 
în adîncime, în Nozdrev din Suflete moar- 
te... a mers pe o linie opusă. Aici a fost 
zgomotos, cu o gesticulație, abundentă, s-a 
impus, aşa cum îi cerea rolul, prin ridico- 
lul cras al dezinvolturii exterioare... Dra- 
ma cît și comicul personajului, admirabil 
redate de actor, provin tocmai de aici: un 
imens potențial uman cheltuindu-se în cele 
mai rizibile îndeletniciri. 

(M. Radnev, în Arta unui mare 
actor (B. N. Livanov). ,,Contem- 
poranul “, nr. 509) 


s obscur 


LIPIE CU TĂCIUNE! — Și în Mult 
zgomot peniru nimic... Shakespeare oglin- 
deşte... dezvăluind pe de altă parte, fru- 
musețea morală şi fondul cinstit, plin de 
omenesc al tipurilor reprezentind poporul. 
Oare ce altceva decit dorința de dreptate, 
dragostea de viaţă şi năzuința de a face 
bine se desprinde din acțiunea mai puțin 


curajoasă şi mai mult comică, a celor doi 
paznici Lipie şi Tăciune... 
(Ion Mărgineanu, în cronica la 
Mult zgomot pentru nimic de 
Shakespeare, Teatrul Tineretului. 
„Steagul roşu“, nr. 703) 


SOARTA VIEŢII, MAMA ŞI BUNICUL 
— E problema, care a frămintat secole la 
rînd o lume întreagă : problema generaţiilor, 
a granițelor ce le desparte, a elementelor 
ce le apropie şi le sudează într-un tot uni- 
tar, indestructibil : problema tineretului; 
mai precis, a tinărului vitregit de soarta. 
vieţii, îndepărtat de mamă şi, “iniţial res- 
pins de bunic. 

(Ion Chereji în cronica la Maşenca 
de Afinoghenov, producţia absol- 
venţilor Institutului de Teatru din. 
Tg. Mureş. „Steaua roşie“ Regiu- 
nea Autonomă Maghiară, nr. 403; 


MARIETA STRĂBATE MARIETA... OS- 
TENTATIV — Dacă spectatorul învaţă ceva. 
din orgoliul orbitor al lui Dinu, care-l 
împinge la o serie de greşeli destul de 
mari, dureroase, nu în aceeași măsură se 
poate spune că a învăţat spectatorul din 
concepţia eroului pozitiv Marieta. Replicile 
ei nu străbat ca un fir roşu gindirea lim- 
pede şi cinstită a Marietei. De multe ori 
ea acţionează ostentativ. 

(I. Jugănaru, în cronica la O: 
piesă cu dragoste de M. Ștefă- 
nescu, Teatrul de Stat  Ploeşti.. 
„Secera şi ciocanul“, Piteşti, nr. 


668) 
PRESTIDIGITAŢIE REGIZORALĂ (ȘI 
SCENOGRAFICĂ) — Regizorul M. Pa- 


xino, asistat de Jean Voinescu, a ştiut să 
folosească cu pricepere situaţiile comice din 
piesă, transformind risul spectatorilor în- 
tr-un bici care să lovească fără cruţare: 
lumea perindată pe scenă. La aceasta, în 
mare măsură au contribuit şi decorurile: 
realizate (schița Adalbert Wilke). 

(N. Irimescu, în cronica la Omul 

care a văzut moartea de V. Ef- 

timiu, Teatrul de Stat Valea Jiu- 


lui. „Steagul roşu“, Petroşani, 
nr. 2090) 
DESCOPERIRE ! — Ceilalţi patru pre- 


tendenti... realizează pe deplin intenţiile au- 
torului. Deşi ei generalizează trăsăturile 
morale ale aristocrației ţariste din secolul 
trecut şi ale negustorimii, luaţi în parte, 
fiecare este un tip cu trăsăturile lui speci- 
fice, cu personalitatea lui. 


(G. Lăzăroiu, în cronica la Că- 
sătoria de Gogol, Teatrul de Stat 
Sibiu. „Flacăra Sibiului“, nr. 


2622) 

Ceva despre histrioni, actori şi 
un doge 


Așa cum unora din generația noastră, 
cu glasul tremurat de emoție, cîte un bunic 
din cale afară de bătrin ne mai povestea 
— pentru a cîta oară? — o neuitată în- 
tilnire cu Vodă Cuza, tot așa şi noi, cei 
cîțiva cîți am avut norocul să stăm față 
acolo, avem, cîtă vreme pieptul va mai 
putea da glas nevrednic minunatului chip 
veşnicit în minte, să povestim neuitata în- 
tilnire cu maestrul Arghezi la Congresul 
scriitorilor. Rămasă ultima, ca zahărul de 
pe fundul paharului, ea a venit parcă a- 
nume să dezvăluie o semnificație mai a- 
dincă a întrunirii măiestrului conclav: os- 
moza nu numai dintre generații, dar și din- 
tre diversele genuri literare, dintre creatorii 
şi consumatorii loz. lar cele două apariţii 
ale unor figuri atit de iubite ca cele ale 
artiştilor poporului Lucia Sturdza-Bulandra 
si George Vraca, aducînd salutul breslei lor, 
au completat tabloul acestei unităţi, pe care 
nici atît de însuflețita batracomiomachie, 
dezlănțuită de unii uneori prea vajnici a- 
părători ai prozei, poeziei şi criticii, n-a 
izbutit, deşi a făcut — trebuie să recu- 
noaștem — tot ce i-a stat în putință să o 
zăticnească pe deplin. 

„Ştiţi voi, cei care din toate depărtările 
țării, surizători și voioşi, v-aţi dat întil- 
nire, unii cu alții şi cu năzuințele voastre, 
într-o adunare de scriitori — știți voi că 
acum 60 de ani, nu mai mult, a fi fost 
scriitor de meserie era o rușine? În pro- 
vinciile şi satele voastre, tatăl era silit să 
roşească pînă în albul ochilor, că fătul lui 
pribeag începea, la Bucureşti, să scria ver- 
suri, în loc să fie șef de cabinet, trimes cu 
buchetele de trandafiri și bilete, la ibovni- 
cele profesionale ale domnului ministru. 
Stiţi voi, cei îndestulați în traiul și căsnicia 
voastră, că înaintașii voştri, jefuiti de edi- 
tori, suspectați și bănuiţi la stăpmire, de 


abia izbuteau să nu moară cu copiii lor de 
foame ?...” 

Aţi recunoscut, desigur, înșirate pe albul 
hîrtiei, nestematele argheziene. Pildele pentru 
temeiul lor de adevăr sint pe cit de 
numeroase, pe atit de cutremurătoare, 

Şi parcă totuși, ziaristul, scriitorul, ajuns 
la o oarecare faimă, a cărei măsură era 
îndeosebi chimirul, mai mult sau mai puţin 
doldora de pe urma atit de afurisitei sale 
îndeletniciri, înceta oarecum să mai fie „ru- 
şinea familiei“. Cel care se spăla şi mai 
anevoie de această tară era actorul. Înghe- 
suit între extrema indigență materială şi su- 
premul dispreț social, ființa lui de om, ră- 
masă în fiecare seară după lepădarea bro- 
cartelor aurite şi a coturnilor factici, dez- 
brăcată şi desculță — și adesea, vai, nu 
numai la figurat — se făcea mereu mai 
firavă, mai imaterială, pină ce pierea cu 
totul în acea lume a umbrelor pentru a că- 
ror închipuire își închinase strădania. ,A- 
cela care acum pășește cu atita semeție pe 
scenă, acela care atit de mindru declamă 
— îi scria cu amărăciune Seneca amicului 
său Lucilius — este rob, şi lumea îl milu- 
iește cu cîte cinci modii si cinci denari... 
El se împărtășește dintr-un tain de rob şi 
noaptea doarme pe o cergă de cal...“ 

Lung, poate şi mai lung decît al scriito- 
rului, a fost drumul emancipării politice şi 
economice a actorului. Acolo unde au creat 
Homer, Sofocle şi Aristofan, chiar acolo, a- 
celași Platon, care scrisese „mult mint poe- 
ţii” și îi izgonise din cetatea lui ideală, 
vitupera împotriva unei trupe de tragedieni, 
care ar cere intrare între zidurile ei: „Să 
nu gindiți cumva că o să răbdăm să vă 
închipuiți o scenă în agora noastră, să nu 
gîndiți cumva că o să vă răbdăm ca, de 
acolo, să ne muștruluiți copiii, femeile şi 
norodul !“ 

Cuvintele atît de calde ale Luciei Sturdza- 
Bulandra despre gingășiile dragostei filiale, 
despre oglindirea în dramaturgie a senti- 
mentelor majore : recunoştinţa, ura, răzbu- 
narea sau iertarea ; afirmarea categorică a 

prezenţei actorului la frămîntările veacului 
său de către „slujitorii teatrelor din între- 
gul cuprins al ţării”, prin gura lui George 
Vraca, ne mină gindul cu puţini ani în 
urmă — „acum 60 de ani, nu mai mult“ 
— la vremea cînd mai marii cetăților, dacă 
nu se încumetau să-i izgonească cu adevă- 
rat pe actori din cuprinsurile lor — poate 
şi pentru că personal nu le displăcea de fel 
nici slujba, nici, mai ales, slujitoarele Tha- 
liei — își desfășurau magnanimitatea într-o 
totală şi binevoitoare indiferenţă. 

De altfel, încă din „secolul de aur“ al 
latinităţii, legea matrimonială instituită în 
vremea împărăției lui Octavian August inter- 
zicea nepoatelor şi chiar strănepoatelor de 
senatori din ramura bărbătească să se mă- 
rite cu un fecior de actor sau actriță, după 
cum un fecior sau o fată de senator erau 
opriți să se căsătorească cu un nepot sau 
strănepot de actor. Numai că opreliştea le- 
gală — ca adesea — nu era volnică să 
opereze și asupra resorturilor tainice ale 
sufletului omenesc, iar celebrul comedian 
Stephanion se văzu şi el izgonit din Italia 
de același August pentru pricina că o prea- 
cinstită soție de patrician, îndrăgostindu-se 
de el, își tunsese părul și se luase după 
trupă, travestită în băiețel de serviciu... 

Şi de bună seamă că, în ciuda dispreţului 
şi indiferenței oficiale, adevărații interpreți 
ai celei mai populare arte s-au bucurat în 
toate timpurile de dragostea numeroşilor lor 
spectatori. Nu  întimplător, chiar în Roma 
huliților histrioni, virulentul satiric Martial 
îşi închină una din puţinele epigrame in 
care veninul critic cedează locul celui mai 
tandru lirism, tocmai amintirii unuia din 
solii acelui meșteșug care, ca nici unu! 
se pricepe să zguduie inima, făcînd ca, in 
colțul ochiului, să răsară de la sine la- 
crima : R 

„O, trecătorule care călătoreşti pe via 
Flaminia, nu păşi nepăsător pe ' dinaintea 
acestei mobile alcătuiri de marmură ! Desfă- 
tările Romei, spiritul Alexandriei, arta și 
grația, zburdălnicia şi veselia, podoaba și 
durerea teatrului roman, toate zeițele și zeii 
amorului zac îngropate în ăst mormînt, îm- 
preună cu Paris!“ 

Toate acestea sînt bune și frumoase. E 
adevărat, ca totdeauna, aruncătura de ochi 
asupra trecutului uimește și înduioșează. E 
adevărat, astăzi, prin reprezentanţii lor cei 
mai de frunte, actorii, breaslă stimată şi iu- 
bită, şi-au adus Congresului scriitorilor me- 
sajul. Autorii dramatici, cei pe care îi fas- 
cinează problemele acestui gen, într-un cu- 
vînt Congresul, au profitat de pe urma 
îinpărtășirii gîndurilor și sentimentelor lor. 
Dar ei ce-au aflat de acolo? Legăturile 
actorului cu dramaturgul, problemele spe- 
cifice ale măiestriei dramatice, cum se răs- 


frîng ele asupra muncii autorului ? Dar in 
general, toate aceste probleme, față de înşişi 
creatorii de literatură dramatică ? Cam de- 
spre așa ceva ne-am fi aşteptat să auzim 
şi să citim. i 

Nedumerirea ta, iubite cititorule, este le- 
gitimă şi am să încerc să ţi-o risipesc. 
În marea sală a Palatului Dogilor din 
Veneţia stau, înşirate pe pereţi, portretele 
numeroşilor suverani ai cîndva atit de 
mîndrei republici. Unul singur lipseşte: 
este cel al lui Marino Faliero, descăpăţinat 
în anul de graţie 1355. O piînză neagră se 
întinde, pustie, între cele patru laturi ale 
privazului care trebuia să cuprindă chipul 
nefericitului doge. În mijloc, două rindu:: 
lapidare  înștiințează : „Hic locus Marini 
Falieri decapitati “. 

„Aici este locul discuţiilor la raportul 
asupra dramaturgiei de la cel dintii Congres 
al scriitorilor din R.P.R.“, aş fi putut scrie 
și eu, deasupra unei cadre goale, în care, 
în locul negrei pînze venețiene, să se des- 
făşoare cîteva — poate chiar foarte nu- 
meroase ! — pagini de albă hirtie. 

Cum însă, totuși, toate aceste gînduri 
mi-au fost sugerate tocmai de cele șase 
zile ale Congresului, nu m-am îndurat să 
îngrop talantul şi cum tot eram cu condeiul 
în mînă, le-am așternut pe hîrtie. Fie ca, 
dacă n-au izbutit decit cu nevrednicie să 
împlinească locul gol al unui chip pe care 
l-am fi dorit viguros, clar, amănunțit şi 
frumos pentru că real, ele să aducă măcar 
un cît de neînsemnat imbold pentru cît mai 
grabnica dezlegare a atitor şi atit de în- 
semnate probleme ! 


Radu ALBALA 


Momente coregrafice în teatru 


Artele nu sînt separate prin granițe de 
netrecut, căci cele nouă muze sînt surori. 
Dacă tinguirea Melpomenei alternează cu 
zimbetul 'Thaliei, de ce n-ar apărea alături 
de ele, pe aceeași scenă, pașii ritmaţi ai 
Tenpsichorei ? Să nu uităm că mimul, stră- 
moșul actorului modern, se exprima prin 
mișcare, nu prin cuvînt. 

Există nu numai o justificare istorică, ci 
și una teoretică, a prezenței coregrafice în 
drama reprezentată.  Sublinierea imaginii 
artistice specifice cu ajutorul unei valori 
nespecifice, accesorii, este una din cele mai 
frecvente realități estetice. Asemenea artelor 
plastice, muzica sau dansul pot deţine un 
rol important în complexul artistic al unui 
spectacol de teatru. 

Condiţia primă este aceea ca dansul să 
pornească de la spiritul operei dramatice, 
să sublinieze ideea de bază a textului. Re- 
gia artistică a spectacolului Fintina Blandu- 

ziei (Teatrul Armatei) are meritul de a fi 
găsit în balerinul Stere Popescu un artist 
capabil să exprime în dans semnificaţiile 
dramei lui Alecsandri. În preludiul la actul 
I, faunul (Amato Checiulescu) și nimfa 
(Alexa Dumitrașcu), care pornesc o hirjoană 
amoroasă în jurul fîntînii, sugerează, prin 
desprinderea lor din peisaj, universul însu- 
flețit, foind de zeități subdivine, al omului 
din antichitate, constituind astfel o învălui- 
tcare introducere artistică în atmosfera 
timpului. 

Momentele coregrafice cele mai realizate, 
atit ca concepție cit şi ca execuţie, sînt 
cele din actul II. În dansul cu masca lui 
Scaur, Stere Popescu a surprins nu numai 
datele sufleteşti ale eroilor (credința sclavi- 
lor că acțiunea asupra imaginii umane are 
o eficiență magică, ura neputincioasă a stă- 
pinului, patosul eliberării din sclavie), ci şi 
intenția satirică a piesei. Cit de armonios 
contribuie, apoi, la clarificarea prin mișcare 
a liniei clasice a spectacolului aducerea bu- 
catelor la festin, care — simplă enumerare 
în text — a devenit pe scenă o imagine 
concretă a revărsării cornului abundenței ! 

Mai puțin inspirată ni s-a părut baccanala 
din actul III (coregrafia: Petre Bodeuţ; 
faunul : N. Bazaca) al cărei exces dionisiac 
nu se integra locuinţei lui Horaţiu, apollinic 
prin excelenţă. 

Aceeași regie și coregrafie (Ion Şahi- 
ghian, Stere Popescu) merită laude pentru 
intermezzo-ul dansant din Volpone (Teatrui 
Muncitoresc C.F.R.). De data aceasta, atmo- 
sfera epocii a fost realizată aducîndu-se pe 
scenă tipurile reprezentative ale comimediei 
dell'arte, menite a sublinia, prin jocul măş- 
tilor lor, jocul moral al marelui şarlatan 
Volpone. Cuprinzind într-o singură imagine 
fizionomia epocii și a eroului, dansul a 
fost, aici, instrumentul cel mai eficace al 
satirei jonsoniene. 

Atunci cînd rămîne la datele anecdoticii, 
reluîndu-le fără a le adinci, ca în Mult 
zgomot pentru nimic (Teatrul Tineretului), 
dansul și pantomima se constituie — oricit 
ar părea de ciudat — ca elemente aparte, 
rupînd chiar firul acțiunii. Faptele sînt 
elocvente în ele însele; comentariul core- 
grafic nu trebuie să le repete, ci să le re- 
liefeze semnificația. Merituoasă pentru un 
actor de teatru, evoluția pantomimică a lui 
Felix Caroly, repovestind istoria amoroasă 
a lui Claudio şi, apoi, a lui Benedict, nu 
constituie un moment artistic, după cum 
aranjamentele coregrafice ale lui N. Bazaca 
nu sînt decit modalități ingenioase de a 
servi debitarea rolurilor, în mișcare ritmică. 

Nu trebuie uitat că orice comentariu co- 
regrafic e dator să se apropie, dacă nu să 
egaleze, valoarea artistică a piesei. Tablou- 
rile finale la Căsătoria silită şi Doctor fără 


voie (Teatrul Naţional) care — concepute 
de Stere Popescu — propuneau o perspec- 
tivă deschisă pentru soarta viitoare a per- 
sonajelor, cu mijloace tipice pentru in- 
fluența italiană asupra lui Molière — au 
fost insuficient realizate de către protago- 
niști. 

Cită vreme actorii scenelor noastre nu 
au o pregătire artistică multilaterală (ne 
gîndim la bazele mişcării scenice), aseme- 
nea încercări nu pot fi făcute decît prin 
contribuția ansamblului de balet. Pretinzind 
artiştilor coregrafi să intuiască semnificaţiile 
adinci ale operelor dramatice, să le subli- 
nieze printr-o realizare care — conștientă și 
mulțumită de rolul său accesoriu — să ex- 
prime ideea de bază la nivelul factorilor 
specifici artei teatrale, regizorii noștri n" 
greşesc : valoarea spectacolului crește. 


St. Aug. D. 


Scrisoarea unui copil 


Nene directore, 

Te rog să mă ierți dacă scrisoarea mea 
nu o să fie scrisă cu nişte cuvinte atit de 
alese cum ştiu să le găsească cei care 
scriu la revistă. Eu am trecut de abia in 
clasa a IV-a şi în revista „Teatrul“ 
nu mă uit decît la poze. Am văzut însă 
acolo o dată scris ceva și despre teatrul 
de copii şi am prins curaj. 

Eu, nene director, iubesc foarte mult 
teatrul, dar, cum sînt mic, mama şi tata 
nu mă iau cu ei seara la spectacole. Spun 
că trebuie să dorm ca să cresc, deşi eu 
am auzit o dată că un vecin de-al nostru 
îi spunea tatei că l-a dat la gazeta de 
perete că doarme la ședință şi de aia 
nu „creşte“... Așa că eu nu știu cum 
e mai bine... Dar, să vezi, eu aștept cu 
mare bucurie piesele pentru copii. Am 
văzut însă că nici nenea Davidoglu, nici 
nenea Baranga, nici alții nu scriu pentru 
noi. M-am bucurat mult cînd am auzit 
de piesa Atenţiune, copii!, dar bucuria 
nu mi-a fost lungă, căci nu era pentru 
noi. Dar despre alta voiam să vă scriu 
pe foaia mea de caiet... Eu am mai vorbit 
şi cu alți copii, din alte oraşe ale ţări, 
şi iaca ce-am aflat: se mai joacă pe ici- 
pe colo piese pentru copii, dar cum? La 
lași, s-a jucat multă vreme piesa Harap 
Alb. E o poveste strașnică pentru noi... 
Am citit-o în carte. Dar la teatru, mi-a 
povestit tata că începe la 7 și se termină 
după 12... Aşa că în loc să-mi spuie: 
„Vezi, dacă ești obraznic, nu te duc 
la teatru la Harap Alb“, îmi spunea: 
„Dacă eşti obraznic, te duc la teatru, ca 
să stai pînă la 1 și să mori de somn...“ 

Am mai auzit de ceva asemănător la 

Cluj, cu piesa Floricica purpurie, care 
se juca mai mult noaptea, la ore cînd 
copiii trebuie să doarmă, la fel cu Harap 
Alb la Sibiu, cu Sinziana şi Pepelea la 
Bacău... Ce să facem? Nouă ne poves- 
tește mama și tata ce frumos a fost, ce 
multe şi bogate decoruri au văzut, ce 
barbă mare avea Verde-Împărat și ce mu- 
zică de operetă şi citeodată ca la Radio- 
magazin era... 

Nouă ne place foarte mult la teatru, 
numai că noaptea ni-i somn. Am mai 
văzut eu o dată o istorie de asta la 
Roman. Pe un afiș scria: „Duminică 
dimineaţa — serată literară“. 

Aşa nu vrem nici noi matinee pentru 
copii de la ora 8 seara în sus... Eu știu, 
nene directore, că la piese de astea pen- 
tru noi, vin foarte mulţi taţi și mame, 
unchi și bunici, că le place foarte mult, 
că . aceia care se cheamă regizori spun: 
„Ce ştie copilul? Piesa trebuie să placă 
la cei mari“... Aş vrea să văd și eu dacă 
v-ar conveni să umplem noi sălile la 
Don Carlos şi Hoţii, la Citadela sfărimată 
și Volpone sau David Copperfield (am 
auzit că și ăsta e pentru copii). 

Nu, noi vrem spectacole la ore potri- 
vite şi mai vrem, dacă se poate, un teatru 
al nostru, al copiilor. Pentru că: 


Astea nu-s copilării, 

Vă rugăm doar atitica: 
Ca o piesă de copii 

Să n-o vadă doar bunica. 


Astea nu-s copilării 
Şi vă spunem iar în șoapte,. 
Matineul de copii 
Nu-l sfirşiți la miez de noapte! 
Sandu, pionier 
Pt. conf. AL. P. 


ARE PITNE 2 
„/Orandoarea ȘI „„Sservitutea 


cronicarului 


Dintre toţi aceia care își întrebuințează 
condeiul, consemnind zi de zi, lună de 
lună, fenomenele vieții noastre cultu- 
rale, puțini par să aibă o misiune atii 
de grea, atit de gingașă ca aceea a croni- 
carului dramatic. Şi nu fiindcă însuși tra- 
valiul său ar cere eforturi suplimentare 
de observație și analiză. Ci pentru sim- 
plul motiv că el își aprinde, cum se spu- 
ne, cele mai multe paie în cap. 

Privirea cronicarului îmbrățişeazä — 
aşa e jocul — perimetrul unei activități 
foarte complicate, care își are punctul de 
plecare în regie și în actor și ajunge pînă 
la electricianul-șef sau recuziter. Un cu- 
vînt al cronicarului dramatic — după cum 


e dulce, amar sau numai uşor acidulat — 
face să exulte sau să ţipe o întreagă 
trupă de teatru. Dacă, de multe ori, 
oamenii lăudați (pe bună dreptate lăudați) 
sorb - coloanele revistei sau ale ziarului ca 
pe un tonic, unii dintre cei încrestați cu 
negru (pe bună dreptate încrestați) se an- 
gajează într-o polemică îndirjită — per- 
sonală —, din care arta și obiectivele ei 
sînt alungate departe, pentru a face. loc 
calomniilor și purtării de pică. (Şi, par- 
că-i un făcut, aceştia din urmă sînt, de 
multe ori, mai numeroși.) 

E impresionant efectul redutabil al li- 
terei tipărite. Pentru cei care o scriu e de-a 
dreptul mișcător, e „grandoarea“ lor. Cu 
toate acestea, nu asemenea manifestări ex- 
cesive trebuie să formeze reacția oameni- 
lor de teatru. Întii, pentru că nici o cro- 
nică nu e expresia unei justeţi absolute, 
cuvîntul nici unui cronicar nu e definitiv 
sau infailibil. Scriitorul de cronici asistă 
la un spectacol (cel mult două-trei) cu 
aceeași piesă şi își consemnează impresiile, 
emoțiile, adeziunea sau dezacordul. În- 
tr-aceasta, cronicarul e subiectiv, adică își 
filtrează senzațiile prin propria sensibilitate 
şi rațiune. lar atunci cînd scrie, el își 
organizează rezultatele acestei filtrări pe 
baza unor metode şi a unor criterii, de 
data aceasta, obiective. Măsura în care 
judecata sa de valoare se apropie cît mai 
mult de realitatea obiectivă a spectacolului 
analizat atîrnă, în ultimă instanță, de 
formaţia ideologică și culturală, de gradul 
sensibilităţii şi al inteligenţei sale. 

Adeseori, mulți din categoria celor slabi 
încearcă să-și arunce firul de nisip pe tär- 
mul judecății cronicărești. Te duci la o 
premieră sau la un spectacol oarecare, cu 
intenția sau cu sarcina de a-i face cro- 
nica : încă de la intrare, te flanchează ori 
directorul teatrului, ori secretarul literar, 
mai des regizorul. Dacă nu se așază ală- 
turi, în orice caz în pauză nu se mișcă 
de lingă tine; te întreabă, se scuză, se 
laudă, cu un cuvint te supune unei „,ser- 
vituți “ siciitoare. Pentru a-ți obţine päre- 
rea, sau pentru a ţi-o influenţa. Reguli 
elementare de politețe (oh, politețea !) te 
obligă să fii cel puţin deferent. Parcă 
te-ai găsi în casa unei gospodine min- 
toase, care te silește să-i îngurgitezi și 
să-i lauzi, vrei-nu vrei, bucatele. 

La ce bun acest zel de gospodină vani- 
toasă ? Lăsaţi cronicarul să-și vadă liniștit 
de treabă. Adică, asiguraţi-i — şi lui — 
„condiţii optime de muncă“. Sau, dacă 
vreți neapărat să-i ţineţi companie, discu- 
taţi despre timp, despre modă sau despre... 
alte spectacole... 


FI P. 

„Vinul“ şi „piesa populară” 


După cinci luni de la premieră, spec- 
tacolele organizate în mediul rural de Tea- 
trul Maghiar de Stat din Sf. Gheorghe cu 
„piesa populară“ Vinul de G. Gárdonyi 
nu şi-au pierdut prospeţimea și popularita- 
tea, interesul manifestat din partea pu- 
blicului sătesc fiind încă departe de epui- 
zare. Numărul  spectadolelor a întrecut 
de cinci ori pe cel maxim, obținut de 
celelalte piese din repertoriul prezentat în 
oraş. 


Punerea în scenă a piesei Vinul a fost 
precedată de o lungă polemică, desfășurată 
mai întîi în consiliul artistic al teatrului, 
continuată mai tirziu la secţia culturală 
a sfatului regional, pînă cînd problema a 
fost rezolvată prin intervenţia Ministerului 
Culturii. Cele 75 de spectacole realizate 
pină acum, interesul mereu viu manifestat 
de publicul satelor și comunelor din Re- 
giunea Autonomă Maghiară confirmă æti- 
tudinea justă şi sănătoasă a acelora care 
au pledat pentru montarea acestei piese. 

Dar ce este „piesa populară ? 

Puţini dintre cititorii noştri cunosc isto- 
ria și problemele dramaturgiei maghiare. 
lată, în cîteva rînduri, „biografia“ acestui 
gen specific şi, cîndva, foarte înfloritor in 
literatura dramatică maghiară. 

„Piesa populară“ este o specie drama- 
tică cu totul aparte, constind din îmbina- 
rea elementelor comice și tragice, în care 
intră şi elemente de burlesc și de operetă 
(cîntec și dans). Dar caracteristica ei de 
bază rezidă în tematică. Subiectul este 
extras din viața țăranilor, eroii principali 
sînt țărani, locul acțiunii este satul ma- 
ghiar. În afară de ţărani, ca figuri se- 
cundare, apar: notarul şi secretarul co- 
munei, ca reprezentanţi ai intelectualității, 
primarul, exponent al țăranilor înstăriți și 
al administraţiei de stat, ţiganul, care nu 
respectă proprietatea privată, nici munca 
organizată, un personaj simpatic tocmai 
pentru că e disprețuit de toată lumea, 
pentru că e muzicant, maestrul viorii tra- 
diționale și vrăjitorul melodiilor duioase, 
cîrciumarul evreu, care vorbeşte 'stricat 
ungureşte, dar ţine cu țăranii şi cu hai- 
ducii, dîndu-le să bea pe datorie, proprie- 
tarul latifundiar magnat, care încearcă să 
seducă pe ţăranca frumoasă și castă și, 
în sfîrșit, jandarmul. Cintecele fie origi- 
nale, fie compuse de muzicanți cunoscuți, 
în stilul cintecelor populare şi pe teme 
populare, nu pot lipsi. Așa cum nu lipsesc 
nici scenele de nuntă cu ceardașuri vioaie. 

„Piesa populară“ s-a născut în jurul 
anului 1840, dintr-o {necesitate politică. 
Anii premergători revoluţiei din 1848 sînt 


anii reformismului burghez, puternic mani- 
festat în literatura maghiară, care pînă la 
această dată, cu rare excepții, a fost aris- 
tocratică. Petöfi introduce în poezia lirică 
figura ţăranului. 

După el, Arany îi face loc în poezia epi- 
că, Eötvös şi Jokai în roman, iar Szigligeti 
în dramă. Promotorul „„piesei populare“ 
este tocmai Szigligeti Ede (1814—1878), 
actor, secretar, dramaturg și, în sfîrșit, 
director al Teatrului Național din Pesta, 
societar al acestui teatru din ziua înte- 
meierii (1837): Pînă la Szigligeti, ţăranul 
apăruse pe scenă exclusiv ca figură ca- 
raghioasă, ridiculă. Szigligeti, influențat de 
mişcarea lui Petöfi, îi dă rolul principal, 
demonstrind că țăranul poate constitui 
tema unei creații literare de înaltă ţinută, 
că țăranul are cel puţin aceleași pasiuni 
şi sentimente ca orice aristocrat. Dar nu 
s-a mulțumit cu atita: el s-a străduit să 
reliefeze țăranul, să atragă atenția intelec- 
tualilor progresiști şi a  burghezilor re- 
formiști asupra acestei lumi desconsiderate, 
disprețuite. Ţăranii lui Szigligeti sînt asu- 
priți de regimul moșieresc, dar ei sînt con- 
ştienți, cinstiți, corecți, curați  moralicește, 
cu sufletul limpede şi ales, ei sînt — din 
punct de vedere etic și social — mult su- 
periori clasei dominante. Această concepție 
democratică, deşi romantică și ca atare 
uneori exagerată şi naivă, s-a dezvoltat 
— în jurul anilor 1840 — într-o atitudine 
concretă, revoluționară. Se presupune că 
Szigligeti a cunoscut ideile lui Herder, 
precum și încercările dramatice ale viene- 
zului Arzengruber. Poate că a împrumutat 
curaj din exemplul lor, dar conținutul 
turnat de el într-o formă mai mult sau 
mai puţin originală s-a născut, fără în- 
doială, din spiritul național. În vasta 
operă dramatică a lui Szigligeti (aproxi- 
mativ 100 de lucrări), „piesele populare“ 
constituie o treime, dintre care s-au păs- 
trat în repertoriu următoarele : Dezertorul 
(1843), Două pistoale (1844), Grăjdarul 
(1847), Tiganul (1853), Greva (1872). 
Popularitatea acestui gen a fost atît de 
mare, încît în anul 1875 a fost inaugurat 
la Pesta un teatru special pentru „,piesele 
populare“ (Nepszinhâz), în clădirea căruia 
ființează astăzi Teatrul Naţional din capi- 
tala maghiară, iar piața în care se află 
clădirea poartă numele celei mai mari 
actrițe a genului, neuitata Luiza Blaha. 

După revoluţia din 1848—1849, dar mai 
cu seamă după moartea lui Szigligeti, 
„piesa populară” a trecut printr-o schim- 
bare fundamentală, pierzindu-și trăsăturile 
progresiste și tendințele sociale. Ea s-a de- 
gradat într-un fel de operetă pe teme 
populare. Urmașii lui Szigligeti, printre 
care găsim cîțiva autori de talent, ca E. 

Toth, Fr. Csepreghy, L. Abonyi, Şt. Geczy, 
au renunțat la oglindirea antagonismului 
social, la reprezentarea luptei țărănimii îm- 
potriva  moșierilor. | 

În „piesele populare“ scrise pe la sfir- 
şitul secolului al XIX-lea, problema cen- 
trală a țăranilor devine joc sterp al sen- 
timentalismului. Aceşti țărani „moderni 
nu mai sînt oglindiţi în munca lor de 
fiecare zi, ci numai la odihnă, mai cu 
seamă duminica. Ei nu poartă niciodată 
haine uzate sau zdrenţe, ci defilează în 
costume naționale împodobite cu panglici 
şi buchete de flori. Singurul conflict re- 
zidă în răspunsurile date întrebării „de ce 
oare nu-l iubește lulișca pe Pișta? Ab- 
'sență totală a problemelor sociale, senti- 
mentalism, precădere acordată cintecelor și 
dansurilor, costume stilizate și spectaculoa- 
se, falsificarea mai mult sau mai puțin 
conştientă a realității, deturnarea atenției 
publicului de la problemele sociale, idea- 
lizarea realităţii, iată caracteristicile , pie- 
sei populare“ de după Szigligeti. 

Astfel, acest gen tinăr şi popular a a- 
juns în faza lui de decadaață, iar unii 
critici i-au şi tras clopotele de înmormîn- 
tare, cînd a apărut pe scenă Vinul lui 
Geza Gárdonyi, la 29 martie 1901. 

Gárdonyi (1863—1922), cunoscut dinain- 
te ca romancier, a încercat sä’ reînvie 
„piesa populară“ în stilul lui Szigligeti. 
El a diminuat importanţa cîntecelor, în 
schimb a împins acțiunea spre o dramă 
populară, de natura Năpastei lui Cara- 
giale de pildă, păstrind totuși cîteva ele- 
mente de comedie și reminiscențe lirice. 

Originalitatea lui Gárdonyi nu constă 
în temă, ci în felul cum a ridicat el o 
problemă simplă la un înalt nivel literar, 
în realismul analizei psihologice, în ob- 
servația şi reflectarea fidelă a raporturilor 
existente între țărani, în multilateralitatea 
reprezentării acestor relații. 

Despre ce este vorba în această piesă? 
Imre, ţăran mijlocaș, care în tinereţea 


lui a, fost un mare bătăuș şi chefliu, se 
îndrăgostește de Iuli şi, prin căsnicie, se 
transformă într-un om cumpătat, serios şi 
prețuit de tot satul. El făgăduieşte că nu 
va mai bea niciodată. Într-o zi, îi sosesc 
cîțiva oaspeţi și cu această ocazie, la in- 
sistența nevestei, Imre gustă din pahar, 
pasiunea sa veche se trezește și Imre se 
îmbată. Beat, își bate nevasta, brutalizează 
pe oaspeți și rupe, sparge tot ce se gă- 
sește în casă. Nevasta îl părăseşte, iar 
Esti, văduva vecină, vrea să-l seducă. 
Imre își iubeşte soția și are remușcări 
pentru slăbiciunea  reînviată în el. Fe- 
meia nu vrea să se întoarcă pînă cînd 
nu-i va cere iertare, bărbatul însă nu 
vrea să se umilească. În sufletul lui, se 
dă o luptă ascuţită între orgoliul bărbă- 
tesc şi dorul de dragoste, de cămin și co- 
pil. După multe suferinţe, Imre se duce 
— în actul al treilea — pînă la poarta 
Iuliei, -dar nu poate intra. Apare băie- 
țelul lor, Ianci, şi-l trage înăuntru, unde 
îl așteaptă Iuli cu lacrimi în ochi şi 
gata de a rosti cuvîntul de iertare. 

Piesa a fost călduros primită de pu- 
blicul țărănesc. Vizitind sate unde pină 
acum niciodată nu a fost teatru, dar şi 
unele cu tradiții teatrale, lacrimile au 
licărit nu numai în ochii Iuliei, pe scenă, 
dar și în ochii multor Iuli, Estere, Juji, 
Şari din sală. De cite ori au auzit ac- 
torii  exclamaţii ca acestea : „Nemernicul, 
cum își năpăstuieşte nevasta !“, sau: „la 
uite-l, ăsta e badea Andrâs, vecinul meu!“ 
efc., etc. 


Astfel, Teatrul Maghiar de Stat din Si. 
Gheorghe a putut constata, dintr-o expe- 
rienţă de cinci luni, că cele mai reușite 
„piese populare“ ale clasicilor acestui gen 
nu sînt învechite, că ele sînt încă aproape 
de sufletul țăranilor, iar reînvierea lor in 
repertoriul teatrelor de limbă maghiară 
este motivată și recomandabilă. 


Al. SOMBORI 

O controversă asupra artei 
actoricești 


Revista „Le Théâtre dans le Monde“! 
publică o serie de articole legate de pro- 
blema artei actoricești. Locul de frunte al 
sumarului îl ocupă confruntarea a două 
teorii privitoare la jocul actorului, între 
care, după cum ne arată cuvintul intro- 
ductiv, se împart artiștii din Occident, 
anume teoria „,cea mai general recunos- 
cută“, a lui K. S. Stanislavski (pe care 
o rezumă Nina Gourfinkel), și teoria pro- 
movată de dramaturgul și omul de teatru 
Bertolt Brecht, care își expune concepția 
„unei noi tehnici în arta de a interpreta 
pe scenă“. În același număr, în cadrul 
acestei controverse își spun cuvintul și ac- 
torul francez Jean-Louis Barrault și acto- 
rul englez Michael Redgrave. 

Discuţia este, firește, deosebit de inte- 
resantă și actualizează o veche problemă 
(ridicată, printre alţii, şi de Diderot), 
care a frămîntat statornic pe esteticieni și 
pe oamenii de teatru ; anume, problema re- 
laţiilor dintre arta dramatică și viață, 
dintre scenă şi natură. 

Miezul cercetărilor și realizărilor lui 
Stanislavski, actorul și regizorul, a purces 
tocmai de la faptul că, interpretind pe 
scenă un anumit personaj, actorul are a 
face cu două realități: una — realitatea 
sa proprie, de om care își are gîndirea, 
sentimentele și sensibilitatea sa proprie, ex- 
periența şi condițiile proprii; cealaltă — 
realitatea personajului pe care îl interpre- 
tează, personaj uneori cu totul opus, al- 
teori mai apropiat de individualitatea sa, 
dar totdeauna deosebit de sine. Diderot, 
recunoscînd și subliniind faptul că pe scenă 
nimic nu se petrece exact ca în natură 
— sau, cum am spune noi, în viaţă —, 
arta scenică fiind o oglindire a vieţii, dar 


1 „Le Théâtre dans le Monde“ (revistă editată de 
Institutul Internaţional de Teatru, cu concursul 
U.N.E.S.C.0.),vol 1V.1955, nr, 1 


„Meridiane 


nu viața însăși, iar actorul un om care 
se transpune în alt om, conchidea că ac- 
torul trebuie să treacă la o interpretare 
cît mai îndepărtată de comportarea sa na- 
turală, să interpreteze călăuzit de rațiune, 
iar nu de sensibilitatea înșelătoare, de 
care de altfel enciclopedistul francez își 
bătea joc. În Paradoxul asupra comedia- 
nului, Diderot nu s-a putut desprinde. 
ca în alte scrieri de convenționalismułl 
secolului al XVIII-lea şi de arta mai ve- 
che a atitudinilor oarecum artificiale şi ri- 
gide, îndepärtate de tumultul vieții coti- 
diene. 


Recunoscînd situația „dublă“ a actoru- 
lui pe scenă, Stanislavski, spre deosebire 
de atiția dintre înaintaşii săi, a ajuns la 
o concluzie diferită, susținind că actorul 
poate şi trebuie să se identifice cu perso- 
najul, iar aceasta tocmai cu ajutorul sen- 
sibilităţii şi al emoţiilor pe care le des- 
considera Diderot. Acest fapt îl accen- 
tuează Nina Gourfinkel, în articolul „,Ac- 
torul în concepția lui Stanislavski“, amin- 
tind de evoluţia artei actoricești și de for- 
marea concepției regizorale la marele om 
de teatru, „creator de ansambluri scenice 
nemaicunoscute pînă la el“. 


Stanislavski a fost mereu frămintat de 
problema : cum poate actorul să se simiä 
cu tot sufletul în pielea personajului? A 
căutat şi a găsit procedeele potrivite, por- 
nind de la cunoscutele exerciţii fizice pen- 
tru a ajunge la interiorizarea personajului, 
la trăirea lui, la contopirea actorului cu 
rolul interpretat. Dacă în ființa actorului 
există o disociere, corpul său exprimînd 
pasiunea impusă de drama pe care o in- 
terpretează pe scenă, în timp ce sufletul 
său continuă viața-i cotidiană, această di- 
sociere se poate rezolva nu prin dedubla- 
rea conştiinţei, cum socotea Diderot, ci 
prin trăirea emoțională și intelectuală a 
rolului, actorul transpunindu-se pe cale a- 
fectivă în rol, fără a înceta însă să se 
controleze mereu. Aceasta este marea con- 
tribuție a lui Stanislavski cu privire la 

arta actoricească, iar metodele sale sînt 
destul de fidel amintite în articol. Nina 
Gourfinkel are grijă să sublinieze că ac- 
torul, identificindu-se cu personajul, po- 
trivit metodelor stanislavskiene, nu-și pier- 
de orice noțiune a realității, deoarece își 
păstrează controlul de sine şi știe că „,dacă 
ar fi cu adevărat în situația de pe scenă, 
el ar acționa și reacţiona în felul acela: 
eu-azi-aici “. 

Dacă putem fi de acord cu felul în 
care Nina Gourfinkel comentează teoriile 
și metodele stanislavskiene privind arta 
actorului, nu sîntem, în schimb, la fel de 
convinși că ea are dreptate cînd susține 
că Stanislavski „subordona din ce în ce 
grija prezentării scenice, nevoilor actoru- 
lui“ și că la sfîrşitul vieţii, marele om 
de teatru „nu mai atribuia cadrului sce- 
nic, care la inceput îl fascinase ca un 
scop în sine“, o valoare „decît în măsura 
în care acesta contribuia la redarea mai 
expresivă a acțiunii dramatice, adică a 
artei actorului“. 

Desigur că actorul era în centrul preo- 
cupărilor regizorului sovietic şi este drept 
că în „partitura scenică“, pe care a 
scris-o pentru Othello (1930), şi în ulti- 
mele discuţii asupra punerii în scenă a 
unor piese și opere, și mai ales a comg- 
diei Tartuffe (1938), Stamislvaski era frä- 
miîntat mai ales de interpretarea actoricea- 
scă. Dar totdeauna el a înțeles că scopul 
final al străduințelor regizorului, actorilor 
şi tuturor colaboratorilor din teatru este 
redarea cît mai fidelă şi mai expresivă a 
lucrării dramatice, a textului, şi aceasta a 
scris-o şi a spus-o mereu, precum au sub- 
liniat-o și discipolii sau comentatorii săi, 
de la N. Gorceakov şi V. Toporkov la N. 


Abalkin. Se știe că supratema — redarea 
temei fundamentale a piesei, a ideii că- 
lăuzitoare a dramaturgului — constituie te- 


lul întregii activități regizorale și actoricești 
şi numeroase sint pasajele din Munca ac- 
torului cu sine însuşi sau din lecţiile de 
regie, consemnate de Gorceakov, în care 
Stanislavski stăruie că sistemul său îl ajută 
pe actor să asigure o întruchipare scenică 
desăvirșită a concepției dramaturgului. 

Insistăm asupra acestui fapt însemnat, 
care îi scapă Ninei Gourfinkel, deoarece el 
constituie tocmai cel mai puternic argument 
împotriva obiecțiilor aduse de criticii sis- 
temului stanislavskian, dintre care unii au 
dat prioritate actorului, mai ales improvi- 
zației actoricești, alții decorativităţii și fan- 
teziei scenice, tinzind aproape a anula tex- 
tul dramaturgului. Fireşte, Bertolt Brecht 
nu este dintre aceștia, dar obiecțiile sale 
ating tocmai problema relațiilor dintre lite- 
ratura dramatică și spectacol. 

În articolul său, însoţit de bogate anexe, 


intitulat Descriere sumară a unei noi teh- 
nici de interpretare, care produce un efect 
de distanțare, Bertholt Brecht propune o 
metodă cu totul diferită, cel puţin la prima 
vedere, de cea a lui Stanislavski și aceasta 
cu scopul de a trezi în spectator o atitu- 
dine „obiectivă şi critică“ față de acţiunea 
înfăţişată pe scenă. Noua tehnică, denumită 
„efect de distanțare“ (effet d'Eloignement, 
Verfremdungsefțfekt, effect of estrangement), 
cere actorului să dezbare scena și sala de 
spectacol de orice „magie“, să renunţe voit 
la orice încercare de a-crea pe scenă at- 
mosfera unui loc determinat, sau de a sus- 
cita o stare sufletească printr-un anumit 
ritm în debit. Publicul nu trebuie să fie 
subjugat de temperamentul actorului, de 
jocul mușchilor săi încordaţi şi, mai impor- 
tant decît toate, actorul nu trebuie să dea 
spectatorului iluzia că asistă la o acțiune 
naturală și spontană. Brecht susține că ac- 
torul trebuie să vădească spectatorilor ca- 
racterul de „lucru arătat“ al lucrurilor pe 
care el le prezintă efectiv pe scenă. Trebuie. - 
să se renunțe, zice el, la principiul celui de 
al patrulea perete, care, fictiv, ar separa 
scena de sală şi întreţine iluzia că acțiunea 
scenică s-ar petrece în realitate, și nu în faţa 
publicului. Actorul știe și trebue să se știe 
că se adresează publicului. Actorul, desigur, 
imită pe un alt om (personajul), dar nu 
pînă la punctul de a face să se creadă că 
este însuşi omul acela. Imitația de pe 
scenă este asemănătoare cu imitaţia din 
viață, cînd cineva imită pe un altul şi, 
deși cei din preajmă ştiu lucrul acesta, ei 
fac haz sau caz, dacă imitația este convin- 
gătoare. 

Tehnica propusă de Brecht și apli- 
cată la unele teatre din Occident, mai 
ales cînd se reprezintă piesele acestuia, este 
opusă, aşadar, tehnicii rolului simţit, teh- 
nicii identificării actorului cu personajul. 
Pe scenă, „actorul nu trebuie să se identi- 
fice cu personajul. El nu-i Lear, Harpagon, 
Svejk — el îi arată (shows, montre) pe 
acești oameni. El spune cuvintele lor pe cît 
se poate de just, reprezintă comportarea 
lor... dar nu caută să-și închipuie şi să 
facă pe alții a crede că s-a contopit cu 
aceia... Jocul său păstrează un aspect tehnic 
şi caracterul unei propuneri“. Astfel, renun- 
tînd la identificarea cu personajul, actorul 
nu-şi mai spune rolul ca o improvizare, ci 
ca o citare. În această citare, trebuie redate 
toate nuanțele lucrurilor exprimate, iar ges- 
tul trebuie să aibă materialitatea gestului 
uman. Actorul mu face decit să citeze, „el 
nu joacă nici un rol, deoarece este admis că 
ceea ce relatează nu-l privește pe el, ci pe 
un altul. Atitudinea (actorului, n.a.) este 
aceeași ca și cum și-ar povesti pur şi sim- 
plu amintirile“. 

Care este scopul acestei tehnici a „diss. 


tanțării“ şi folosul ei în teatrul de azi? 
Bertolt Brecht crede că, datorită acestei 
noi tehnici, se desprinde din cele petrecute 
pe scenă „gestul social“, care este la baza 
tuturor evenimentelor, „gestul social“ fiind 
definit de el ca „exprimarea prin mimică 
a relaţiilor sociale între oameni într-o epocă 
anumită “. Cu alte cuvinte, Brecht cere ac- 
torului să ia o atitudine critică faţă de 
personaj şi de situaţiile din piesă, să arate 
şi ce se spune în text, și ceea ce nu se 
spune, să adopte o atitudine de critică so- 
cială. Cum actorul nu se identifică, nu se 
contopeşte cu personajul, el poate face cri- 
tica personajului pe care îl prezintă sau, 
mai precis, „îl citează“, ca să folosim lim- 
bajul lui Brecht. „În prezentarea eveni- 
mentelor şi în conturarea personajului, el 
(actorul, n.a.) pune în lumină trăsăturile 
care aparțin domeniului social. Astfel, jocul 
său devine un colocviu (asupra condiţiilor 
sociale) cu publicul căruia i se adresează. “ 
El face auditoriul să justifice sau să res- 
pingă aceste condiţii, potrivit apartenenţei 
sociale a celor din sală. Actorul nu consi- 
deră publicul ca o masă uniformă, nu se 
adresează tuturor la fel, el lasă și chiar 
adinceşte deosebirile din sînul publicului. 
Actotul, uneori, ia partea personajului inter- 
pretat ; alteori se “manifestă împotriva lui; 
alteori adoptă o atitudine indecisă, dar în 
toate cazurile lucrul acesta trebuie să fie 
vădit pentru spectatori. 

Dacă înţelegem bine ideile dramaturgului 
şi omului de teatru Bertolt Brecht, noțiunea 
de „distanţare“ priveşte atit relația dintre 
actor şi spectator, cît şi pe aceea dintre 
actor şi personaj. Distanţarea actorului de 
eroul pe care îl citează şi comentează la 
spectacol este întreprinsă cu scopul ca pu- 
blicul să înţeleagă, mai ales pe căi intelec- 
tuale, structura personajului, poziţia lui în 
condiţiile specifice, strecurîindu-i-se astfel 
spectatorului tot felul de ipoteze, ca în ca- 
drul unui experiment științific. Într-un loc, 
Brecht pomenește chiar de atitudinea omului 
de ştiinţă, de atitudinea istoricului. Într-a- 
devăr, istoricul păstrează o distanţă între el 
şi evenimentele și modelele de comportare 
ale trecutului pe care le evocă. O astfel de 
atitudine ştiinţifică — inițial rezervată, 
ziar sceptică sau ipotetică — o propune 
Brecht actorului, pentru ca treptat, pe mă- 
sura efectuării experimentelor cu personajul, 
să se ajungă dacă nu la o certitudine, mă- 
car la un stadiu problematic, care să fră- 
mânte mintea spectatorului, să-l facă să gin- 
dească, scoţindu-l din rutină şi conformism. 
Că avem dreptate, tălmăcind astfel, tehnica 
propusă, o arată înseși cuvintele lui Brecht, 
care subliniază că scopul efectului de înde- 


7. — Teatrul nr. 4 


” 


părtare sau de distanțare nu-i decit „de a 
arăta lumea într-o manieră interpretabilă “. 

Teatrului cu adevărat dramatic al lui Sta- 
nislavski, Brecht îi opune un nou fel de 
teatru, pe care îl denumeşte teatrul epic. 
Nici Brecht nu disprețuiește emoţiile, care 
stau la baza teatrului celălalt, dar le vrea 
suscitate pe o cale de-a dreptul intelectuală, 
aşa cum se întimplă, să zicem, cu specta- 
torii care asistă la teatrul de idei al lui 
Ibsen sau Shaw, al lui Tolstoi sau Cehov. 

Sînt într-adevăr atît de opuse cele două 
teorii confruntate în revista „Le Théâtre 
dans le Monde“ ? Nu credem, dacă ne gin- 
dim că şi Stanislavski cerea actorului să 
judece „situațiile propuse“, să desprindă 
supratema, adică problemele și ideile călăuzi- 
toare ale textului, să-și păstreze — chiar 
în momentele de contopire cu personajul, de 
trăire a gîndurilor şi acţiunilor lui — con- 
trolul raţional. Oare, actorii lui Stanislavski 
nu luau atitudine critică față de personaje, 
nu le înfățișau calitățile şi defectele, nu 
subliniau aspectele pozitive și negative ale 
eroilor ? Spectatorii lui Stanislavski nu erau 
imboldiți să cugete, să simtă, să iasă din 
rutina traiului cotidian ? Diferența constă 
în aceea că Brecht cere, pe de o parte, ca 
actorul să pornească mai vădit la judecarea 
personajului său şi a situaţiilor de pe scenă, 
să fie un fel de „rezoner“ și om de știință, 
care să citeze, să comenteze, să povestească 
de la un registru mai înalt (tocmai ceea ce 
propusese mai înainte Diderot), iar, pe de 
alta, ca regia (împreună cu actorii) să evite 
iluzia realității, a concretului firesc și, apa- 
rent, spontan pe care le asigurau și le asi- 
gură cu o deosebită măiestrie regizorii şi 
actorii emuli ai neîntrecutului Stanislavski. 

Această evitare a iluziei realităţii consti- 
tuie punctul nevralgic al controversei și aici 
tehnica propusă de Brecht își are unele po- 
sibilități, dar și limitele, spre deosebire de 
mai larg valabila concepţie a lui Stanislavski. 
Într-adevăr, dacă pentru unele piese de 
Shaw — să zicem Cezar şi Cleopatra, unde 
însuşi autorul, în reacţia sa antiromantică, 
dezeroizează pe eroii istoriei și apelează 
mereu la inteligența critică a spectatorilor 
— sau pentru piese de Ibsen, Hauptmann, 
Strindberg şi Pirandello — de pildă, Șase 
personaje în căutarea unui autor — metoda 
propusă de Brecht poate fi valabilă, nu tot 
la fel poate fi pentru marile drame, tragedii 
şi comedii, unde autorii, de la Shake- 
speare la Goethe, de la Tolstoi la Cehov şi 
de la Gogol la Caragiale, au pus în viața 
personajelor destule idei în stare să-și do- 
vedească singure valenţele, faptele de viață 
ale acestor personaje fiind atit de consistent 
şi semnificativ împlinite de către drama- 
turgi, încît să poată înlătura necesitatea ori- 
cărui proces de lămurire, subliniat prin 

„distanţare“, prin vreun exces de intelec- 
tualizare. 

Cum văd cei doi comentatori controversa 
Stanislavski-Brecht ? Jean-Louis Barrault ca- 
racterizează punctul de vedere al lui Stani- 
slavski ca fiind în primul rînd al unui ac- 
tor, pe cînd cel al lui Brecht e punctul de 
vedere al unui dramaturg. Primul cere sin- 
ceritate deplină şi iluzie, celălalt, promo- 
vînd „valori mai reci“, ocolește iluzia și 
cere actorului său să facă mai mult un fel 
de lectură cu personajul, decit să-l întru- 
peze. Barrault preţuiește mai mult, fireşte, 
pe Stanislavski, despre care spune că e 
„artist cu sînge cald“, urmărind valori po- 
zitive, dar că și-ar fi făcut cam prea multe 
iluzii despre întruparea totală a actorului 
în personaj. Cit despre metoda lui Brecht, 
ea conține citeva adevăruri. 


Actorul englez Michael Redgrave, recunos- 
cînd lui Stanislavski și lui Brecht meritul 
că se adresează maselor, afirmă că amindoi 
caută să predigereze pentru public textul 
piesei. Dar pe cînd Hollywoodul, zice Red- 
grave, predigerează textele, eliminînd orice 
comentariu social, autentic, Brecht — ca și 
Shaw — impune cu forța substanța unei 
piese, folosind mijloace didactice şi dialec- 
tice. Sistemul lui Stanislavski îi pare muit 
mai de preţ actorului englez, interpretul a- 
titor roluri capitale, de la Lear și Pros- 
pero la eroul din filmul Suflete împietrite 
(„Browning version“). El susține că me- 
todele lui Stanislavski dau roade, mai ales 
cînd personajele sînt unitare și clar defi- 
nite. Redgrave face interesanta observație 
că în multe piese cu personaje pline de 
contradicții, cum este Prospero din Furtu- 
na, autorul dramatic completează aceste 
personaje cu altele şi astfel adevărul se 
desprinde nu din fiecare personaj, ci din 
întregul piesei. Prospero este completat cu 
Ariel şi Caliban, cu aspectele luminoase 
şi cu cele obscure ale naturii omenești, 
iar Lear capătă coeziune prin Kent, Glou- 
cester, Edgar etc. Prin această observaţie, 
reiese limpede că regizorul şi nu actorul 
asigură, în asemenea cazuri, semnificația 
spectacolului — şi mai mult decit regizorul, 
dramaturgul însuși. 

Redgrave apreciază unele puneri în 
scenă ale lui Brecht, dar realizările acto- 
rilor săi buni nu-i par mai bune decît ale 
acelora care aplică alte metode. 


După cum vedem, controversa se poartă 
mai mult asupra procedeelor, și nu asupra 
năzuințelor progresiste, ce apar cu prisosință 
din expunerile celor două teorii. Să nu 
uităm însă că, pe cînd Stanislavski a ofe- 
rit lumii un sistem complex (chiar dacă 
nu a reușit să-l scrie pe de-a-ntregul), 
Brecht propune mai mult o tehnică și 
cîteva obiective parţiale, desigur nu ne- 


glijabile ín intenționalitatea lor, dar obiec- 
tive care pot fi lesne accentuate în cadrul 
sistemului stanislavskian, dacă îl privim 
ca pe o creație vie, mereu susceptibilă de 
înnoiri și împliniri, aşa cum și este pentru 
toți acei ce fug de încremenirea dogmatică 
şi de rutina care tocește și şterge reliefu- 
rile adevăratelor semnificaţii. 


7 Petru COMARNESCU 


Shakespeare în China 


A comunica cititorului şi spectatorului 
chinez sensurile adînci ale creației sha- 
kespeariene este un lucru neasemuit de 
dificil. Deşi de o valabilitate universal. 
umană, personajele lui: Shakespeare, con-- 
flictele care le pun față în față, cadrul în: 
care evoluează au un specific cu puter- 
nice aderențe la o anumită tradiţie isto- 
rică, socială şi culturală, a lumii elisabe- 
tane în special. Transpunerea textelor lui: 
Shakespeare într-o limbă — și, implicit, 
însușirea lor de către o cultură — cu tra- 
diții proprii atît de străvechi şi originale, 
cum sînt cele ale poporului chinez, ridică. 
de aceea greutăți, la prima vedere, insur- 
montabile. 

De altfel, aşa se şi explică de ce pri- 
mele traduceri din Shakespeare în limba 
chineză sînt relativ recente: ele au fost 
făcute acum aproximativ 50 de ani în 
limba arhaică şi se datoresc talentului și. 
migalei lui Lu Hsun, părintele literaturii 
chineze moderne, care — totodată — are: 
meritul de a-l fi făcut cunoscut publicului 
chinez și pe Cehov, tot prin traduceri în. 
limba arhaică. 

Primele încercări de a reda textele sha-: 
kespeariene într-o limbă care să fie pe 
înțelesul unui număr cît mai mare de: 
oameni au fost întreprinse în perioada 
1920— 1930, impulsul pentru aceasta fiind. 
dat de mișcarea inițiată în acea vreme, 
pentru o literatură destinată poporului. 
Dramaturgul Tien Han a tradus atunci 
Hamlet şi Romeo şi Julieta. O mare di- 
ficultate întîmpinată la tălmăcirea lui Sha- 
kespeare a fost aflarea  corespondențelor: 
la nenumăratele imagini de duh, glume, 
jocuri de cuvinte, care abundă în piesele 
marelui dramaturg, populate de atîtea ti- 
puri de hîtri, de bufoni filozofanți și filo- 
zofi ridicoli, precum şi transpunerea pen-: 
taiambilor în forma poetică proprie litera- 
turii chineze. Totuși, treptat-treptat, s-au 
gäsit soluții. Tsao Wei-Feng, specialist 
shakespearian și profesor de literatură en- 
gleză, a transpus 20 dintre cele mai cu- 
noscute opere ale marelui Will, printre care 
şi Othello. Cele mai mari merite îi revin 
însă, fără îndoială, lui Ciu Şeng-hao, um 

literat de- mare valoare, mort de timpuriu, 
în vârstă de numai 32 de ani, din pricina 
mizeriei, şi care și-a închinat zece ani de 
creație (1935—1944) traducerii a 31 de 
piese ale lui Shakespeare. În 1954, Edi- 
tura de Stat pentru Literatură din Pekin 
a publicat o ediţie în 12 volume, cuprin- 
zind textul comentat și adnotat al tuturor 
pieselor traduse de Ciu Şeng-hao, întregit 
cu textul a încă patru lucrări traduse de 
Tsao Wei-feng și alţii. 

Creația  shakespeariană ridică probleme 
complexe şi în domeniul interpretării. Cei 


care îşi asumă răspunderea traducerii lui. 


Shakespeare trebuie să fie, în același timp, 
şi poeți, şi dramaturgi, şi desăvirşiți cu- 
noscători ai limbii engleze și ai istoriei 
literaturii, şi oameni de teatru, în înţelesul 
cel mai deplin al cuvîntului. Primele ten- 
tative serioase de a juca Shakespeare pe o 
scenă chineză au fost făcute în 1930 de 
gruparea progresistă Liga dramatică din 
Şanhai, care a prezentat Neguţătorul din 
Veneţia, în traducerea lui Ku Ciung-l. În 
1937, Grupul dramatic experimental pre- 
zintă tot la Şanhai Romeo şi Julieta. Spec- 
tacolul a mai fost reluat în timpul răz- 
boiului, la  Ciengtu, bucurindu-se de o 
primire entuziastă din partea spectatori- 
lor. Amănunt interesant: Romeo şi Julieta 
este piesa lui Shakespeare care cunoaște 
cea mai mare popularitate în China. Lu- 
crul e explicabil, dacă ne gîndim că a- 
ceastă țară a cunoscut, multe veacuri de-a 
rîndul şi pînă de curind încă, tragedia 
căsătoriei feudale, silnice. 

Elevii şi absolvenţii școlii superioare de 
artă dramatică şi-au continuat activitatea 
artistică în tot timpul războiului. În re- 
fugiu, în condiţiile nespus de grele din 
orașele asediate, cu decoruri și costume 
confecționate în pripă de ei înșiși, slăbiţi 
din pricina hranei neîndestulătoare, supuși 
tuturor încercărilor războiului, ei n-au pre- 
cupețit nici un efort pentru îmbărbătarea 
populaţiei. Mare parte din repertoriul 
jucat în acea perioadă era alcătuit din 
piesele scriitorului englez; în acest chip, 
opera shakespeariană a putut cunoaște o 
largă räspîndire. 

În momentul de față, s-a pășit la o 
etapă nouă, atît în ce priveşte traducerea 
lui Shakespeare, cît și prezentarea lui 
scenică. Un colectiv în cadrul căruia co- 
laborează specialiști shakespearieni — poeți, 
dramaturgi, lingviști, regizori şi actori — 
lucrează în felul următor: odată tradusă, 
fiecare scenă în parte este jucată de ac- 
tori, în prezența membrilor colectivului; 
textul este apoi discutat în raport cu 
fidelitatea redării literare a originalului și 
în lumina posibilităților de interpretare 
scenică pe care le oferă traducerea pro- 


pusă, stabilindu-se de comun acord soluția 
optimă. Preocupată de umplerea unui gol 
ce se face tot mai puternic resimţit, Aca- 
demia Centrală de Artă Dramatică a în- 
fiinţat, la rîndul ei, un curs rezervat crea- 
tiei  shakespeariene. Viitorii actori şi re- 
gizori dobindesc astfel posibilitatea de a-şi 
forma în acest domeniu un stil care, fără 
a rupe cu străvechea moștenire teatrală a 
artei chineze, să fie cit mai adecvat redă- 
rii scenice a operei nemuritoare a mare- 
lui dramaturg englez. 


Știri din... 
URSS 


$ Teatrul Academic de Dramă din Riga 
a găzduit timp de o săptămînă primul 
festival „Primăvara teatrală a republicilor 
baltice“. 

În cele șapte zile ale festivalului, teatrele 
din republicile sovietice Lituania, Letonia, 
Estonia şi Carelo-Fină au prezentat cel: 
mai valoroase spectacole din repertoriul 
lor, selecționate prin concursuri republicane, 
care au precedat festivalul. 

Este remarcabil faptul că teatrele parti- 
cipante la festival au prezentat de preferință 
lucrări mai puţin sau încă de loc jucate pe 
scenele sovietice. 

Teatrul de Dramă al R.S.S. Carelo-Fine 
a înfățișat spectatorilor cunoscuta piesă a 
lui M.  Andersen-Nex Ferma Dangaard, 
prezentată în premieră unională pe scena 
acestui teatru. 

La rîndul lor, solii artei teatrale estoniene 
au prezentat piesa Casa de fier a drama- 
turgului progresist estonian E. Tammlaan, 
mort în anul 1944 într-un lagăr de con- 
centrare nazist. Piesa, al cărei subiect e 
axat în jurul unei greve a marinarilor de 
pe un vas ce transporta arme pentru tru- 
pele franchiste, a văzut întiia oară lumina 
rampei anul trecut, pe scena vechiului teatru 
estonian ,,Vanemuine “. 


Teatrul Academic de Dramă al R.S.S. 
Letone a prezentat tragedia filozofică a lui 
I. Rainis Iosif şi fraţii săi, spectacol care 
constituie de asemenea o premieră unională. 

În ceea ce privește arta scenică lituaniană, 
ea a fost reprezentată în cadrul festivalului 
de Teatrul Academic de Dramă al R.S.S. 
Lituaniene și de Teatrul Rus de Dramă din 
Vilnius. 

Primul a prezentat o dramatizare după 
povestirea Înecata de A. Vennolis, iar cel 
de al doilea, drama eroică Cetatea de pe Bug 
de S. Smirnov. 

Cele mai izbutite spectacole ale festivalu- 
lui : Iosif şi fraţii săi şi Înecata urmează 
a fi reprezentate la Moscova. 

= @ În cursul lunii iunie, s-a desfăşurat 
la Moscova o Decadă a literaturii şi artei 
armene. 

Deşi cronicile consemnează existența unei 
mişcări teatrale armene încă în anul 53 î. e.n., 
Armenia şi-a dobindit adevăratul său tea- 
tru abia în anul 1921, cînd puterea sovie- 
tică a inițiat construirea Teatrului Sundu- 
kian. De atunci, mişcarea teatrală armeană 
—  luptind cu greutățile începutului, în spe- 
cial resimţite pe planul dramaturgiei, săracă 
pe atunci în lucrări ancorate în realitățile 
tinerii republici sovietice — a mers con- 
secvent pe drumul unei continue înfloriri. 
Stimulată de puterea sovietică, mişcarea 
teatrală armeană s-a îmbogăţit în aceşti 35 
de ani cu noi teatre (Teatrul Leninkan, 
Teatrul Rus de Dramă K. S. Stanislavski 
etc.), dobindindu-și în același -timp o dra- 
maturgie națională reprezentativă, însumînd 
alături de lucrările clasicilor Sundukian, De- 
mircian sau Zarian, pe acelea ale drama- 
turgilor contemporani. 

În zilele Decadei, trei teatre armene au 
prezentat spectatorilor din Moscova cele mai 
izbutite spectacole ale stagiunii. 


Teatrul Sundukian, spre exemplu, a re- 
prezentat Namus de A. Şirvanzade, o lu- 
crare clasică armeană, Othello de Shakes- 
peare, Egor Buliciov şi alţii de M. Gorki, 
în timp ce Teatrul Stanislavski a oferit 
citeva spectacole cu Orologiul Kremlinului 
de N. Pogodin, Onoarea de Şirvanzade, Mi- 
cii burghezi de Gorki şi Întoarcerea de M. 
Ovcinikov, inspirată din realitățile vieţii 
colhoznice din Armenia. 

$ Casa Actorului a Societăţii Unionale 
de Teatru desfășoară o intensă activitate 
pe linia studierii cerinţelor artistice ale spec- 
tatorilor sovietici. Numai în cursul acestui 
an, Casa Actorului a organizat 14 consfă- 
tuiri cu spectatorii, pe marginea premierelor 
prezentate de teatrele din Moscova. 


La sfirșitul stagiunii, Casa Actorului, în 
colaborare cu Comitetul executiv al Sovie- 
tului orășenesc din Moscova și cu ziarul 
„Sovietskaia Kultura“, a iniţiat o confe- 
rință a spectatorilor pe marginea spectaco- 
lelor prezentate în stagiunea 1955/1956. 

Conferinţa a reunit un important număr 
de spectatori, regizori, actori și dramaturgi. 


Norvegia 


$ Teatrul Naţional din Oslo a anunţat 
că, la începutul anului viitor, va face un 
turneu de două săptămini la New York, 
unde va reprezenta capodopera lui Ibsen 
Peer Gynt. Rolul principal va fi interpre- 
tat de marele actor norvegian Alfred Maur- 
stad. 


R. Cehoslovacă 


®@ La Praga, stagiunea de vară a fost 
marcată de inițiativa interesantă şi cura- 
joasă a Teatrului Central al Armatei Ceho- 
slovace de a reprezenta în aer liber piesa 
Electra de Sofocle. Pe de altă parte, men- 
ţinîndu-se pe linia unui repertoriu de o cît 
mai vie actualitate, Teatrul Realist Zdenek 
Nesedly a înscris în repertoriul său estival 
o dramatizare de Iaroslav Nezval după ro- 
manul Anul furtunos de Antonin Zapotocky. 

Teatrele sătești, care joacă un rol foarte 
important în viața artistică a ţării, au adus, 
de asemenea, o contribuţie prețioasă la re- 
pertoriul stagiunii de vară. O menţiune deo- 
sebită se cuvine Teatrului sătesc din No- ` 
vojicin, pe scena căruia a fost montată pie- 
sa lui Nazim Hikmet, Craniul. 


Franţa 


O Teatrul Experimental, condus de André 
Certes, care îşi desfășoară activitatea în 
localul Teatrului Comâdie de Paris, a pre- 
zentat pentru prima oară în Franţa, piesa 
dramaturgului belgian Paul de Bock Litanie 
pentru muribunzi. 


Evocind anii războiului, Paul de Bock 
readuce în scenă un crimpei din viața de 
front. Pe cîmpul de luptă, doi soldaţi ră- 
niți îşi aşteaptă neputincioşi sfîrşitul. Cu 
citeva ore în urmă, dușmani încă, luptind 
în două armate adverse, cei doi răniţi se 
înfrățesc prin suferința comună și resem- 
narea în fața morţii. Culcaţi unul lingă 
celălalt, cei doi ostași își evocă viața. Sînt 
vieți deosebite, trăite pe coordonate geogra- 
fice diferite și, totuşi, bogate în similitu- 
dini ; plini de uimire, ostașii descoperă că 
îi leagă bucurii și dureri aidoma, visuri şi 
avînturi comune. 

Iar cind, descoperiţi de echipele sanitare, 
sînt transpatați în spatele frontului, cei 
doi ostași părăsesc cimpul de luptă revol- 
taţi de inutilitatea sacrificiului lor şi al ca- 
marazilor lor, de îngrozitoarele urmări ale 
medoritului incendiu, care mistuie sufletele 
atîtor milioane de oameni. 


Litamie pentru  muribunzi de Paul de 
Bock este o patetică pledoarie împotriva 
războiului, un imn închinat vieţii şi oa- 
menilor. Pe afișul teatral francez, spectaco- 
lul Teatrului Experimental a adus o notă 
realistă și profund umană. 

9 Festivalurile teatrale de vară, organi- 
zate de obicei în marile teatre în aer liber 
din cele mai diverse regiuni ale Franţei, 
constituie astăzi un fenomen tradițional al 
vieții teatrale franceze. 


De șase ani, locuitorii regiunii Arras au 
prilejul să asiste la un asemenea festival, 

organizat din iniţiativa formaţiei conduse 
de Andre Reybaz. 

Anul acesta, ca şi în cei precedenţi, 
Andre Reybaz a prezentat în cursul lunii 
iunie un ciclu de spectacole cu Peer Gynt 
de Ibsen şi Nunta lui Figaro de Beaumar- 
chais. Locuitorii din Arras au mai putut 
asista la un spectacol inedit, deosebit de 
interesant și bogat în semnificaţii, cu piesa 
Le  Repoussoir a poetului spaniol exilat 
Rafael Alberti. 

$ Critica dramatică franceză, reunită 
din iniţiativa ziarului „Paris-Thââtre“, a 
decernat spectacolului Azilul de noapte, pre- 
zentat de Sacha Pito&f, pe scena teatrului 
l'Oeuvre, premiul Molière. 


$ În vara aceasta, Teatrul Naţional 
Popular a prezentat în cadrul Festivalului 
teatral și muzical de la Bordeaux piesa lui 
A. P. Cehov, Nebunul de Platonov. 

După cum declară Jean Vilar, directo- 
rul formației, piesa e o lucrare de tinereţe 
a clasicului rus, scrisă înaintea cunoscu- 
telor sale piese: Pescăruşul, Unchiul Va- 
nea, Trei surori, Livada cu vişini. Infir- 
mînd îndoielile unor oameni de teatru asu- 
pra autenticității piesei, Vilar a subliniat 
că departe de a fi un fals, piesa figurează 
într-o ediție completă a operelor lui Cehov, 
tipărită mai de mult. 

Scriitorul intenţiona să încredințeze rolul 
principal unei actrițe care, speriată de lun- 
gimea textului, a respins propunerea. Re- 
luînd manuscrisul, dramaturgul încercă să-și 
refacă lucrarea, dar în cele din urmă o 
abandonă. ` 

Versiunea franceză a piesei e datorată 
lui Paul Quentin, care a făcut în text 
unele modificări, pentru a reduce excesiva 
lungime a spectacolului (șase ore). 

Nebunul de Platonov descrie viaţa agi- 
tată a unui învăţător de ţară, care, cople- 
şit de mediocritatea existenței sale, eva- 
dează din ea. Părăsindu-și soţia, pe Sașa, 
o femeie liniștită, fidelă și afectuoasă, Pla- 
tonov, înzestrat cu un fizic foarte plăcut, 
incearcă să ducă o viaţă de Don Juan. În- 
timplarea îi aduce în față pe Antonina Pe- 
trovna Voniţeva, văduva unui general, care 
şi-a pierdut după moartea soțului întreaga 
avere. Ducînd o viață plină de privaţiuni, 
hărțuită de creditori, Antonina Petrovna 
încearcă, la rîndul său, o evadare din mi- 
zerie. Frecventind înalta societate, unde se 
dă drept femeie bogată, ea îl întilneşte pe 
Platonov și-l cucereşte. Curind însă, Sofia, 
nepoata Antoninei Pavlovna, se îndrăgoste- 
şte de Platonov și îi cedează. 

Soţia lui Platonov, copleșită de plecarea 
soțului, se sinucide. Nici Sofia nu-i însă 
mai fericită. Inconsecvenţa lui Platonov îi 
dă prilej de suferință şi, în cele din urmă, 
disperată, îl ucide. 

În legătură cu acest spectacol, pe care 
presa  frenceză îl definește fără rezerve 
drept „premieră mondială“, revista engleză 
„Stage“ publică o informaţie, în care pre- 
cizează că publicistul Basil Ashmore sus- 
ține existența a două traduceri ale ace- 
leiaşi piese. Prima, intitulată Nebunul de 
Platonov, îi aparţine lui John Cournos, iar 
a doua, purtind titlul Un Don Juan rus, 
lui Basil Ashmore. Cea de a doua tradu- 
cere a fost prezentată mai de mult spec- 
tatorilor din Helsinki, Stockholm, Varşovia 
şi New York. 

$ Viitoarea stagiune teatrală va fi mar- 
cată de o absență, pe care parizienii iubi- 
tori de teatru o vor resimţi, desigur, du- 
reros : compania Jean-Louis Barrault - 
Madeleine Renaud nu va mai figura pe afi- 


şele teatrale, deoarece — în ciuda valorii 
artistice incontestabile a întregii sale acti- 
vități — nu mai dispune de local. Teatrul 


Marigny, unde parizienii se obișnuiseră de 
zece ani să găsească seară de seară pe unii 
dintre actorii lor preferaţi, nu mai este al 
lui Barrault. Acest înzestrat animator se 
vede şi el nevoit să se plece în fața unor 
considerente de ordin comercial, care încă 
mai precumpănesc în viața teatrală din 
Franța. Împreună cu ansamblul pe care-l 
conduce, el a făcut în cursul acestei veri 
un lung turneu prin America de Sud, ju- 
cînd Hamlet de Shakespeare, precum și alte 
piese de Molière, Marivaux, Lope de Vega, 
Anouilh precum și o pantomimă. În octom- 
brie, compania Barrault-Renaud va poposi 
fie la Ziirich, fie la Bruxelles, apoi se va 
produce pe o scenă londoneză, de unde va 
pleca din nou peste ocean, în Canada, apoi 
în S.U.A. 

9 Jean Cocteau şi-a propus să infirme 
axioma istorico-literară, potrivit căreia drama 
Cromwell de Victor Hugo ar fi practic 
„nereprezentabilă“ din cauza lungimii ei, 
cît şi a compoziţiei, care nu ține seamă de 
legile scenice. El a organizat o serie — 
deocamdată limitată — de spectacole în aer 
liber, cu această piesă, și anume în marea 
Curte Pătrată a Louvre-ului. Autorul ver- 
siunii scenice este Jean Serge care, respec- 
tind cu fidelitate textul lui Hugo, a izbutit 
totuşi să-i reducă durata de la 6 ore şi 20 
minute la 2 ore și 50 minute! Dispozitivul 
scenic complex, permițind reconstituirea a 
optsprezece diverse „locuri ale acţiunii, 
este opera arhitectului scenograf Claude 
Pignot. În cadrul impunător al Louvre- 
ului, care a întregit și a subliniat de mi- 
nune nota de solemnitate uşor pretențioasă 
a textului hugolian, a evoluat un ansam- 
blu uriaş de 250 de persoane, în frunte 
cu Maurice Escande — în rolul titular —, 
Sacha Pito&f, Gabrielle Robinne, Jeanne Fu- 
sier-Gir și Anne Vernon. 

:@ Îmbrățişînd cu atenție toate aspectele 
esențiale ale fenomenului teatral, revista 
bulgară „Teatr“ rezervă în paginile sale un 
spațiu bogat și problemelor de tehnică sce- 
nică, factor important în procesul realizării 
unui spectacol teatral. 


Astfel, într-unul din ultimele numere ale 
revistei (Teatr, nr. 4), în articolul Oamenii 
invizibili ai teatrului, regizorul Svetozar 
Donev dezbate cîteva probleme privind acti- 
vitatea personalului tehnic al teatrelor. 

„Publicul cunoaşte actorii — arată Sveto- 
zar Donev —, cunoaște viața lor şi îi iu- 
beşte. Actorii au raporturi directe cu spec- 
tatorii. Din nefericire, nu se poate spune 
acelaşi lucru despre cei din colectivul teh- 
mico-artistic. De obicei, ei sînt mai puțin 
cunoscuți și despre ei se vorbește mai pu- 
țin. Pentru sala de spectacol, aceştia sînt 
colaboratorii „invizibili“ ai regizorului, pic- 
torului şi actorului “. 

După ce în cuprinsul articolului, relevă 
rolul hotăritor al colectivului tehnic în rea- 
lizarea spectacolului şi elogiază munca pli- 
nă de abnegaţie desfășurată de multe ori în 
condiții grele de personalul tehnic, Sveto- 
zar Doncv condamnă superficiala atenţie pe 
care unii directori de teatre o acordă sec- 
torului tehnic, ca și calificării personalului 
tehnic. Pe de altă parte — subliniază ar- 
ticolul — la multe teatre, deficiențele de 
construcție și utilare împiedică activitatea 
normală a sectorului tehnic. 

„În teatrele noastre — scrie Svetozar 
Donev — se încetățenește o atitudine cu 
totul nejustă față de oamenii invizibili din 
teatre. Nici conducătorii artistici, nici ad- 
ministrația nu acordă atenţia și încrederea 
necesară tovarășilor care lucrează pe scenă... 
Atitudini diferite determină impulsuri dife- 
rite în munca lor.“ 

Pledind pentru statornicirea unor relaţii 
de strinsă colaborare cu personalul tehnic, 
regizorul Donev își exprimă convingerea că, 
prim antrenarea tehnicienilor şi muncitorilor 
din teatru în discuţiile creatoare care pre- 
merg realizării spectacolului, prin informa- 
rea lor asupra problemelor legate de monta- 
rea unei piese și asupra sarcinilor ce le re- 
vin ca și, mai ales, prin asigurarea unui 
minim de cultură generală și teatrală, se 
vor putea obține optime rezultate în activi- 
tatea sectorului tehnic al fiecărui teatru. În 
acest sens, autorul articolului apreciază fa- 
vorabil iniţiativa Ministerului Culturii al 
R. P. Bulgaria de a organiza cursuri de 
calificare pentru personalul tehnico-artistic. 

„Entuziasmul, dragostea faţă de muncă 
vor da un impuls spre ingeniozitate, rafi- 
nament, în montarea spectacolului — scris 


Donev. ...Trebuie să căutăm mereu a or- 
ganiza munca noastră, în așa fel ca toți 
membrii  colectivelor teatrelor noastre — 
unii mai mult, alții mai puţin — să poarte 
răspunderea pentru spectacol şi să participe 
la montarea lui ca operă de artă. 


Bel gia 


©® Teatrul Naţional din Bruxelles şi-a 
încheiat stagiunea cu prezentarea uneia din 
cele mai renumite scrieri ale dramaturgiei 
engleze din secolul al XVIII-lea, comedia 


„O noapte de încurcături (titlul englezesc : 


She stoops to conquer) de O. Goldsmith. 
Regia lui Stuart Burge a imprimat spec- 
tacolului un ritm vioi, subliniat în chip 


fericit de pasajele muzicale compuse de 
Yvan Dailly. 


$ Théâtre du Parc a reluat, înainte de 
sfîrşitul stagiunii, dramatizarea lui Albert 
Arrault după romanul Eugénie Grandet de 
Balzac. Presa de specialitate a relevat înalta 
ținută a spectacolului, servit cu talent şi 
măiestrie actoricească de un ansamblu omo- 
gen, în frunte ou André Bernier (bătrinul 
Grandet) şi Jannine Valette (Eugénie). 

Dacă în ce priveşte calitatea spectacolu- 
lui, sîntem, în mod firesc, puşi în situația 
de a repraluce aprecierile criticilor care 
l-au văzut, nu tot astfel stau lucrurile în 
privința  dramatizării textului. Într-adevăr, 
Arrault şi-a permis unele infidelități față 
de roman, dintre care cea mai importantă 
este că, în versiunea pentru scenă, Grandet 
moare în actul II, spectatorului oferindu-i-se 
în al treilea act priveliștea unei Eugenie 
orfane, rămasă stăpină pe avere și resem- 
nîndu-se să contracteze o căsătorie de con- 
veniență. După cum se ştie, acest deznodă- 
mint „cuminte“, „rezonabil“, nu e şi al 
lui Balzac. Dar — şi tocmai aceasta e 
constatarea pe care ne-o sugerează comen- 
tariile criticilor pe marginea dramatizării 
lui Arrault —  într-atiît este de profundă 
autenticitatea tipurilor zugrăvite de marele 
creator al Comediei Umane, încît nici chiar 
o astfel de îndepărtare de la canavaua bal- 
zaciană nu le mai poate altera personali- 
tatea. Chiar atunci cînd intră în acţiune, 
considerentele de ordinul „facilităţii redării 
scenice“ sînt inevitabil împinse pe planul al 
doilea de intensitatea şi veracitatea trăirilor 
sufletești înţelese și descrise de marele ro- 
mancier. Regia (Paul Abram) pare să fi 
fost conştientă de acest lucru, deoarece elo- 
giul ce i se aduce este de a se fi arătat 
„credincioasă spiritului romanului“. La 
Théâtre du Parc, prin mijlocirea lui Ar- 
rault, Balzac a triumfat o dată mai mult 

$ Ca în fiecare vară, ansamblurile tea- 
trale au desfășurat o bogată activitate, dînd 
cicluri de spectacole în aer liber. Acest gen 
<de reprezentații teatrale nu este practicat 
numai în localitățile şi regiunile unde na- 
tura oferă un cadru pitoresc, „decorativ“, 
aci şi într-o serie de orașe germane care au 
o tradiție mai mult sau mai puţin veche în 
acest domeniu. Astfel, alături de spectaco- 
lele în aer liber, devenite tradiționale de la 
"Thale, în minunatul peisaj al munţilor 
Harz, mai trebuie menţionate : premiera co- 
mediei Till Ulenspiegel de C. Mandhelartz, 
la Bentheim ; Festivalul de vară de la 
Rathen (Saxonia), unde au fost reprezen- 
tate Alcadele din Zalameea, de Calderon, 
în regia lui Wolfgang Böttcher, și Hoţii de 
Schiller ; în sfîrşit, spectacolele cu Nathan 
înțeleptul de Lessing, organizate de Teatrul 
din Görlitz. 

9 La Dortmund, a fost organizată la 
începutul verii o „Säptămînä spaniolă“. Cu 
acest prilej, pe scenele teatrelor au fost re- 
-prezentate Doamna nevăzută de Calderon, 
Povestea unei scări de Vallejo, Casa Ber- 
nardei Alba de Garcia Lorca, Nebuna în- 
teleaptă de Lope de Vega, Al treilea cuvînt 
de Casona (piesă care se joacă întiia oară 
în Germania) și, în sfirșit, trei lucrări în- 
tr-un act ale lui de Falla: Viața scurtă. 
Marionetele lui Don Pedro şi Tricornul. 


e AE A Iugoslavia 


$ Teatrul Naţional sloven din Liubliana 
a inițiat un concurs de lucrări dramatice 
care s-a bucurat de o largă participare. 

Dintre numeroasele lucrări prezentate, 
premiul I a fost decernat piesei Drumul 
spre Koromandij de Dominik Smola. Pre- 
miile II şi III au fost atribuite, respectiv, 
pieselor Lupa de J. Javorski şi Delir de 
Igor Torkov. 

Piesele premiate au fost incluse în re- 
pertoriul Teatrului Naţional din Liubliana. 


„A ustria 


9 Compania de marionete din Salzburg, 
condusă de Hermann Aicher, şi-a reluat 
activitatea în oraşul de origine, după un 
îndelungat turneu în America de Sud. Suc- 
cesul obținut de  marionetele austriece a 
fost excepțional, impunînd prelungirea că- 
lătoriei peste termenul fixat. În toamnă, 
compania intenționează să întreprindă un 
turneu prin Spania și alte țări europene. 


Anglia 


$ Pe scena renumitului Teatru Old Vic, 
londonezii au avut prilejul să revadă una 
din operele nemuritoare ale lui Shake- 
speare, Troilus şi Cressida. Regizorul Ty- 
rone Guthrie a recurs la o formulă întru- 
cîtva neobișnuită pentru un teatru de tra- 
diţie, cum este Old Vic: a montat spec- 
tacolul în costume moderne. Priam, Hector, 
înțeleptul Ulysse, frumoasa Elena și ceilalţi 
eroi ai piesei apar în vestminte menite să-i 
apropie, într-un fel, de viziunea spectato- 
rului din zilele noastre și să dea, după cum 
susțin criticii, o sporită pregnanţă şi sem- 
nificație generalizatoare scenelor care evocă 
nenorocirile şi distrugerile provocate de răz- 
boiul dintre greci și troieni. 

$ Theatre Workshop a prezentat Lon- 
drei un nou dramaturg: Brendan Behan, 
un irlandez în virstă de 33 de ani. Prima 
lui piesă — Un individ ciudat — este un 
protest împotriva pedepsei cu moartea. Be- 
han, autor de eseuri și de poezii foarte 
apreciate în Irlanda și Franța, are un 
„curriculum vitae“ agitat și încărcat de epi- 
soade sumbre : pînă în 1946, cînd a fost 
amnistiat, a petrecut opt ani în diverse în- 
chisori din Anglia, fiind condamnat foarte 
de tinăr pentru activitatea sa în cadrul 
unor asociații revoluționare irlandeze. În 
închisoare, el a avut prilejul să cunoască 
îndeaproape psihologia deținuților, a pazni- 
cilor și a executorului, să stea de vorbă 
cu condamnaţi la moarte pînă chiar în cli- 
pele premergătoare spinzurării. Din această 
experiență dureroasă, a rodit piesa Un in- 
divid ciudat, a cărei acțiune se petrece în- 


tr-o închisoare. Eroul principal — un con- 
damnat la moarte, care așteaptă să fie exe- 
cutat — mu apare pe scenă, dar drama lui 


este sugerată prin mijlocirea acțiunilor, stä- 
rilor sufleteşti și spuselor celorlalți deținuți 
şi ale personalului închisorii. 


Autorităţile britanice l-au autorizat pe 
Behan să vină în Anglia pentru a asista la 
premiera piesei sale. 


$ Postul britanic de radio și televiziune 
B.B.C. a transmis o prelucrare radiofonică 
după piesa Mama Curaj de Bertolt Brecht, 
în regia lui P. D. Smith. Transmisiunea a 
fost repetată, deoarece s-a bucurat de o 
primire deosebit de entuziastă din partea 
ascultătorilor. 


$ Studenţii Academiei Regale de Artă 
Dramatică au dat o serie de reprezentații 
publice cu piesa Donna Rozita de F. Garcia 
Lorca. Regia : Ellen Pollock. 


9 Kosta Spaic, regizor de la Teatrul 
Naţional din Zagreb, a lucrat un timp în 
Anglia, la Teatrul din Nottingham, în ca- 
drul unui schimb de experiență. Pe de 

altă parte, regizorul John Harrison din 
Nottingham a pus în scenă mai multe spec- 
tacole la Zagreb. 


$ În sclipitoarea lui scriere din tinereţe, 
Casele  văduvului, G. B. Shaw a in- 
treprins o secțiune pe viu în țesuturile so- 
ciale ale Angliei victoriene. Sartorius, pro- 
prietarul rapace 'a nenumărate cocioabe şi 
case insalubre din cartierele cele mai mi- 
zere ale Londrei, Blanche fiica lui hrăpă- 
reață şi rea, Harry Trench, profitorul in- 
conştient, și cei doi paraziți mai mărunți 
Lickcheese și Cokane formează un cvintet 
de tipuri, care mai au încă numeroși se- 
meni în societatea capitalistă de astăzi. 
Piesa a fost jucată la Londra, pe scena lui 
Unity Theatre, de ansamblul Unity din 
Merseyside. 


Olanda 


$ Opinia publică şi presa olandeză a- 
cordă deosebită atenție noii piese a drama- 
turgului Hugo Claus, Logodnicul dimineţii, 
montată de Teatrul Municipal din Rotter- 
dam. 

Piesa zugrăvește un crimpei din viața unei 
familii de oameni nevoiași. Tatăl, un mu- 
zician neajutorat, trăieşte ani de-a rindul 
cu deșarta speranță de a termina într-o zi 
un mare concert. Băiatul (Thomas), un 
înapoiat mintal, şi fata (Andrea), străini 
de frămiîntările unei vieţi zbuciumate, îne- 
cate în nevoi, își făuresc o lume proprie 
de visuri și iluzii. Doar mama, singura cu 
picioarele pe pămînt, luptă din greu pentru 
ameliorarea situației materiale a familiei. 
În disperare de cauză, ea decide să-şi în- 
soare fiul, în virstă de 19 ani, cu o veri- 
şoară de 30 de ani, foarte bogată. Andrea 
încearcă zadarnic să se împotrivească căsă- 
toriei. Neputind suporta pierderea fratelui 
și destrămarea iluziilor ei despre viaţă, 
Andrea se sinucide. 

Întreaga presă olandeză este unanimă în 
a califica piesa lui Hugo Claus drept „rea- 
listă “, deși argumentele invocate în acest 
sens de diversele ziare sînt în genere deo- 
sebite de concepţiile noastre asupra princi- 
piilor artei realiste. 


S Ci, A 


$ Teatrul „Green Mews“ de pe Broad- 
way a montat recent o nouă piesă a scrii- 
toarei Alice Childress, Minți întunecate. 

Subiectul ales de autoarea americană e 
cam acesta : 

În cadrul unui teatru newyorkez un grup 
de actori albi şi negri, îndrumați de un 
regizor alb, lucrează intens la realizarea 
unui spectacol zugrăvind aspecte din viața 


negrilor din statele din sud. Spectacolul 
considerat ca un viitor succes al teatrului, 
este menit a deschide drumul spre afirmare 
unei tinere actrițe albe (interpreta rolului 
principal), înlesnind în acelaşi timp reapa- 
riția unor actori negri, îndepărtați de mult 
din celelalte teatre. Dar pe măsură ce pre- 
gătirile se apropie de etapa finală, actorii 
îşi dau seama că spectacolul va oferi o 
imagine trunchiată, înjositoare chiar despre 
situația negrilor. Deși vital interesați în 
realizarea spectacolului, actorii se opun ca- 
tegoric intenţiei regizorului de a prezenta 
premiera. Lupta deschisă dintre colectiv şi 
regizor antrenează toate forțele actoricești, 
chiar şi pe cele șovăielnice,  nehotărite, cu 
combafivitatea tocită de prea multele înfrîn- 
geri suferite, înclinate, datorită tristelor ex- 
periențe din trecut, să dea totdeauna drep- 
tate albilor. În faţa dirzei atitudini a co- 
lectivului, regizorul va trebui, în cele din 
urmă, să cedeze. 

Relatînd într-o cronică aspecte de la pre- 
miera piesei Minţi întunecate, coresponden- 
tul ziarului „Daily Worker“ reliefează în 
special strinsa legătură creată în timpul 
spectacolului între scenă și sală, cît şi pre- 
lungitele aplauze și ovaţii cu care publicul 
a solicitat apariția la rampă a scriitoarei 
Alice Childress. | 

$ Howard Fast a terminat de curînd o: 
„fantezie în trei acte“ intitulată Generalul 
Washington şi vrăjitoarea apelor. Evocarea 
puternicei personalități a celui care a fost 
unul din animatorii şi conducătorii militari 
ai luptei poporului american pentru inde- 
pendență, prilejuieşte scriitorului o confrun- 
tare usturătoare a epocii lui Washington cu 
marasmul în care se zbate astăzi pseudo- 
democrația americană. Deosebit de sugestivă 
este scena în care Washington se visează 
peste veacuri, în „,Statele Unite ale viito- 
rului“ și... se trezeşte în fața unei comisii 
a senatului, care-l anchetează pentru pre- 
supusa lui „activitate antiamericană “. Prin- 
cipalul punct de acuzare este participarea 
lui Washington la mitingul „ilicit“, ţinut 
la Filadelfia la 4 iulie 1776, cînd a fost 
semnată și proclamată Declaraţia de inde- 
pendenţă. Dialogul imaginar între marele 
democrat al trecutului şi mărunții slujitori 
ai oligarhiei capitaliste din S.U.A. de as- 
tăzi, ciocnirea între Washington — care 
îmbină seninătatea unei viziuni superioare 
asupra vieții cu combativitatea omului con- 
ştient de răspunderile sale — și maccarthy- 
ştii zilelor noastre sînt străbătute de un 
puternic dramatism. 

$ Longacre Theatre din New York a 
prezentat piesa lui Sally Benson, Frumoasa 
tinără, inspirată dintr-o povestire a lui F. 
Scott Fitzgerald. 

Acţiunea se desfășoară la New York prin 
1915, în lumea marii burghezii. Frumoasa 
tinără, o fată de 16 ani, în urma contac- 
tului cu societatea burgheză viciată, se 
transformă într-o femeie speriată de viaţă, 
înşelată în propriile ei visuri despre oameni 
şi dragoste. 

Piesa a trezit un putemic ecou în rin- 
durile spectatorilor şi în presa progresistă 
americană, ale cărei elogii contracarează 
disprețul și răceala manifestate de ziarele 
reacționare. 


Ar gentina 


$ Päpuşarii din Argentina au sărbătorit 
la 1 iulie ziua „patronului“ lor, Sf. Simeon 
Salo, care a trăit în Siria în secolul VI. 
„Salo“ înseamnă în siriană „nebun“. Le- 
genda spune că Simeon ar fi fost o fire 
năzdrăvană, care a combătut viciile şi rău- 
tatea oamenilor, luîndu-le în deridere şi cam 
făcînd pe bufonul — pe ,„caraghiosul“. Prin 
alegerea lui ca „patron“ — alegere ce a 
fost definitiv confirmată de autorităţile ecle- 
siastice în 1954 — păpușarii argentinieni 
proclamă implicit orientarea satirico-morali- 
zatoare pe care înțeleg să o dea artei lor. 

$ La Buenos Aires, a luat ființă de 
curînd o formaţie teatrală numită „Teatrul 
Nou“. Tinărul teatru şi-a inaugurat acti- 
vitatea prezentind un spectacol format din 
trei piese scurte ale dramaturgiei italiene: 
Polobocul de L. Pirandello, Comisarul de 
noapte de Ernesto Grassi, precum și o dra- 
mă de Rosso di San Secondo, 


Grecia 


$ La Pireu, s-a constituit o formaţie 
teatrală al cărei conducător, Manos Kotra- 
kis, s-a declarat partizan al repertoriului 
de conţinut. Traducîndu-și intenţiile în fap- 
te, noua formaţie a purces la pregătirea 
unui repertoriu, din care fac parte, printre 
altele, piesa Dacă munceşti, măninci, inspi- 
rată din realitățile prezente ale Greciei, 
Lord Byron, evocînd viața marelui poet, 
Don Carlos de Schiller şi Anna Karenina 
de Tolstoi. 


Brazilia 


©®@ Numirea unui nou director al Tea- 
trului Orășenesc din Rio de Janeiro a trezit 
un larg ecou în cercurile teatrale şi în presa 
braziliană. Salutind noua direcție a teatru- 
lui, multe ziare îşi exprimă în același timp 
speranța că formațiile teatrale braziliene 
vor întîmpina mai multă înțelegere din par- 
tea noului director în ceea ce priveşte cuan- 


tumul chiriei sălii. Cu acest prilej, ziarele 
reamintesc cu o legitimä revoltă exorbitanta 
chirie (11.000 cruzeiro) solicitată de vechea 
direcție formației conduse de Maria del 
Costa pentru spectacolele prezentate în acest 
teatru. 


Italia 


$ „La Scena“, buletin de informare tea- 
trală, editat sub îngrijirea Institutului de 
Dramä Italian, ocupîndu-se într-unul din 
ultimele sale numere de cuprinsul revistei 
Institutului Internațional de Teatru de pe 
lingă U.N.E.S.C.O., relevă că numărul pe 
aprilie al sus-amintitei reviste cuprinde ştiri 
privind viața teatrală din șapte ţări şi 
anume : Belgia — 9 ştiri; Franța — 16; 
Japonia — 9; Grecia — 7; Italia — 2; 
Anglia — 11; Statele Unite — 1. Repar- 
tizate pe genuri, ştirile privesc 43 de co- 
medii şi drame, 4 opere, 4 balete, 2 ope- 
rete și 2 reviste. Din totalitatea acestui 
bogat material informativ, atrag în special 
atenția comedia Egloga — care a fost re- 
prezentată la Bruxelles și a cărei paterni- 
tate este viu disputată de unii critici tea- 
trali, deși majoritatea istoricilor literari o 
atribuie lui Molière —, ca și un scenariu 
de film, aparținind lui Jean-Paul Sartre, 
care a fost adaptat pentru scenă și montat 
de Teatrul de Turneu din Paris. 

9 Autorul, regizorul și actorul Eduardo 
de Filippo, animatorul formației Scarpettia- 
na, a cărui activitate se desfășoară la Tea- 
trul San Ferdinando din Neapole, a inter- 
pretat recent pe scena Teatrului Elizeo din 
Roma rolurile principale din propriile sale 
piese Spune „da“ şi Sic-sic, meşterul vrăji- 
tor, scrise în urmă cu un sfert de veac. 

9 Criticul Giuseppe Lanza, comentind 
în revista „„L'Osservatore“ recentul succes 
milanez al comediei Iza, unde mergi? de 
Lodovici, scrie, printre altele: „Pentru a 
rămîne în problemele noastre, clasicii ne 
pot da, cu operele care-i consacră ca atare, 
un ajutor preţios, în virtutea veșnicei con- 
temporaneități a poeziei ajunsă la culmi 
unde se contopesc adevărul și înțelepciunea. 
Dar fermentul esenţial al unui teatru care 
nu vrea să se sterilizeze într-un tehnicism 
cu fond neutru, ci doreşte în mod serios 
să devină focarul societății, îl constituie 
operele contemporanilor, adică operele noi. 
Teatrul nostru nu poate nutri speranțe în 
ceea ce-l priveşte, pînă cînd, toți — de la 
cel care distribuie milioane la cel care le 
primește sau aspiră să le primească, de la 
cel care slujeşte în presă, la cel care-şi 
consumă viața pe scîndurile scenelor — nu 
se vor convinge că reprezentarea decentă a 
unei piese în care un scriitor debutant în- 

cearcă să înfățişeze un aspect al vieţii noa- 
stre, e un act de cultură mult mai viu și 
mai important decit somptuoasa montare a 
unei opere nu prea valoroase a unui autor 
care a trăit cu un secol sau cu zece secole 
în urmă.“ 


Japonia 


$ Repertoriul teatral japonez cuprinde 
mai multe piese din dramaturgia rusă cla- 
sică și sovietică. 

Majoritatea teatrelor „moderne“ (termen 
care e menit să le diferenţieze de cele tra- 
diționale, de tipul Kabuki) s-au adresat în 
repetate rinduri dramaturgiei ruse și sovie- 
tice, spectacolele realizate cîştigind adeziu- 
nea unui public larg. 

De curind, unul din aceste teatre, „Hayu- 
Za“ din Tokio, a prezentat 12 luni de S. 
Marşak, înscriind în același timp în reper- 
toriul său dramatizarea după Suflete moarte 
a lui Gogol. Este interesant de menţionat 
că regia spectacolului gogolian va fi asi- 
gurată de cunoscutul regizor losi Hidzi- 
kata, care și-a desăvirşit ucenicia la Teatrul 
Revoluţiei din Moscova. 


Nu toate teatrele japoneze se arată însă 
dispuse a răspunde cu aceeași promptitu- 
dine cerințelor stăruitoare ale majorităţii 
spectatorilor pentru un repertoriu de con- 
ţinut. De aceea, peisajul teatral japonez 
oferă și aspecte mai puțin luminoase. lată, 
spre exemplu, formaţia , Fetele atomice“, 
cunoscută de cîțiva ani prin montarea de 
spectacole pornografice. Una din ultimele 
„premiere“ ale formaţiei, Cucerirea lui 
Marte, descrie febrilele pregătiri întreprinse 
de niște marţiene în vederea efectuării unui 
zbor interplanetar. Răspunzind mai mult 
intereselor comerciale ale formaţiei decit 
-celor ştiinţifice, tinerele marţiene evoluează 
pe scenă în cele mai sumare costume. 

Pentru Japonia postbelică, puternic in- 
fluențată de cultura americană, apariția a- 
cestor spectacole nu constituie un fenomen 
nici nou, nici neobișnuit. Ciudat pare însă 
faptul că producţiile pornografice ale for- 
maţiei „Fetele atomice“ sînt patronate de 
societatea „Siutiku“, care se îngrijește şi 
de destinul străvechiului și tradiționalului 
teatru Kabuki. 


Finlanda 


$ La ultimul concurs de artă dramatică 
scandinavă, premiul întîi a fost decernat 
lui Jussi Talvi, pentru piesa În ajunul 
Vinerii Mari. E povestea încercărilor unui 
tinăr țăran sărac, care a dezertat din ar- 
mată în timp de război, nu minat de frică, 
ci pentru că nu voia să moară pentru ros- 
turi care nu erau ale lui. Tinărul e osîn- 
dit la moarte. În moaptea dinaintea exe- 
cuției, vegheat de preotul închisorii, con- 
damnatul retrăiește crimpeie din viața lui. 
Spectatorul are sentimentul că în faţa re- 
prezentantului societăţii care l-a judecat după 
legi pe care el nu le recunoaște, cuvintul 
lui — al condamnatului — cîntăreşte mai 
greu, experiența lui e hotăritoare şi lămu- 
ritoare : nu el este învinsul, pentru că în 
marea luptă a oamenilor simpli pentru o 
viață omenească, cei ce cad nu sînt, pînă 
la urmă, şi cei înfrînți. 

Autorul, deși operează cu o simbolică cu 
rezonanţe religioase, puțin simplistă, şi deşi 
se pierde pe alocuri în considerațiuni de 
un umanitarism  nebulos, își duce eroul 
treptat, pe o linie ascendentă, spre o po- 
ziție finală de clarificare. În regia lui Matti 
Aro, spectacolul este urmărit cu un interes 
deosebit pe scena Teatrului Naţional din 
Helsinki. 

$ Mai bine e alături este titlul sugestiv 
al unei comedii de Karin Mandelstamm, 
care tratează la modul ironiei ușoare pro- 
blema lipsei de locuințe și a complicaţiilor 
pe care ea le pricinuiește în viața unei fa- 
milii. Autoarea îşi asumă și regia spec- 
tacolului, care este reprezentat de Teatrul 
Mic din Helsinki. 


Islanda 


$ Bravul soldat Svejk face ocolul pă- 
mîntului ; acum, a poposit la Reykjavik, 
unde Teatrul Naţional reprezintă o drama- 
tizare de Karl Isfely, traducătorul în limba 
islandeză al popularului roman al lui Ha- 
şek. Versiunea lui lIsfely se inspiră din 
dramatizarea în limba engleză realizată de 
Ewan McColl. La Reykjavik, Svejk se re- 
prezintă în două acte și 22 tablouri, în di- 
recția de scenă a lui Indridi Waage, rolul 
titular fiind deţinut de Robert Arn-Finnson.- 

Adevărata faţă a lui Ibsen” 


În perspectiva istorică pe care o creează 
o jumătate de veac de la moartea marelui 
dramaturg norvegian, micul volum intitu- 
lat modest Note despre teatrul lui Ibsen 
își propune reconstituirea figurii scriitoru- 
lui care a reprezentat o adevărată revelaţie 
pentru literatura de la sfîrşitul secolului tre- 
cut. În varietatea interpretărilor de pe po- 
ziții principiale opuse, care au colorat per- 
sonalitatea lui H. Ibsen în mod contra- 
dictoriu, făcînd din el fie un anarhist, fie 
un aristocrat disprețuitor al maselor, con- 
tribuția unei explicaţii în lumina condiții- 
lor istorice, a semnificației sociale a operei 
şi a concepției sale etice, este singura ati- 
tudine obiectiv-ştiințifică. 

Urmărind fazele de dezvoltare ale crea- 
tiei ibseniene, autorul prezentului studiu 
deosebește principalele etape de cristalizare 
ale dramaturgiei lui Ibsen, în raport cu 
evenimentele sociale ce le determină. Prima 
perioadă, care reflectă epoca romantismului 
național în opere inspirate din istoria și 
folclorul norvegian (Războinicii din Helgo- 
land, Olaf Lilienkranz etc.), dovedește că 
drama istorică e pentru scriitor un refugiu 
în lumea eroilor din trecut și un prilej de 
critică severă la adresa contemporanilor 
(Pretendenții la coroană). 


Poemele dramatice Brand şi Peer Gynt, 
care marchează în opera autorului a doua 
perioadă de dezvoltare, înregistrează ecoul 
evenimentelor istorice ale epocii, caracteri- 
zate prin renașterea „solidarității nordice“ 
în fața pericolului prusac. Așa cum re- 
marcă O. Drimba, în timp ce Brand este 
drama totalei abnegaţii în slujba unui ideal 
moral abstract, exprimind „revolta în sine“ 
şi nu în scopul schimbării raporturilor so- 
ciale, Peer Gynt exprimă o satiră a socie- 
tății timpului, atenuată doar de farmecul 


* Ovidiu Drimba, Însemnări despre teatrul lui Ib- 
sen. Mica bibliotecă critică, E.S.P.L.A. 1956 


cărți reviste 


concepției populare şi de evadarea în lu- 
mea legendei, din care își trage seva. 

În caracterizarea pieselor de maturitate 
ale lui Ibsen, autorul menționează — în lu- 
mina textelor — o înnoire în concepția 
dramaturgului, prin coborirea de la proble- 
matica abstractă a omului izolat la lupta 
directă în cadrul frămintărilor sociale. El 
observă că Ibsen ajunge la abandonarea 
„esteticii considerată ca avind o valoare în 
sine“ și că abordează pentru prima oară 
problema adevărului pe plan social, con- 
siderind că „adevărul şi libertatea sînt a- 
devăraţii stilpi ai societății. (Stilpii socie- 
tății. 1877) Deşi nici aci marele nordic 
nu sezisează explicit bazele materiale ale 
putreziciunii morale și se dovedește atașat 
mai mult de „ideea“ de progres, fără a 
întrezări soluția revoluționară, constatarea 
„contradicției dintre destinul omului și or- 
ganizările sociale actuale, pe care le-au 
fundat oamenii“ apare drept o poziţie clară 
— deși limitată — față de problema înnoi- 
rilor societăţii. 

Realismul dramaturgiei ibseniene se a- 
firmă în special odată cu apariția primelor 
drame de ecou european: Casa de păpuşi 
(1879), Rosmersholm şi Liga tinerimii, care 
constituie — pe planuri diferite — aceeași 
pledoarie pentru relațiile morale firești în 
familie şi pentru libertatea ideală a omului 
în genere. Continuiînd cu Un duşman al 
poporului (1882), interesantă mai ales pe 
linia definirii concepției etico-sociale a dra- 
maturgului, opera lui Ibsen înregistrează o 
notă defetistă, decepționistă, ce caracterizează 
ultimele drame : Hedda Gabler (1891), Rața 
sălbatică, Constructorul Solness şi Johr 
Gabriel Borckmann (1896), în care eroii se 
prăbușesc zdrobiți de insucces, sau condam- 
nați de orgoliul lor inadaptabil la condi- 
tiile de viață obişnuită. 

Teatrul lui Ibsen — arată cu dreptate 
autorul studiului de față — este o drama- 
turgie de idei, nu o literatură exclusiv te- 
zistă. Scriitorul pune probleme, la care 
sintezn tentaţi să reflectăm, fără a-şi impune 

propriile soluţii, selectind în problematica 
pieselor sale un material viu — pe baza 
preferinţei ideilor proprii — care îi sugerea- 
ză linia conflictului dramatic. și pregăteşte 
conturarea caracterelor esenţiale. 

De aceea, eroii săi sînt oameni complecși, 


măreţi, frămintați de probleme, figuri ex-: 


cepționale ce acționează pe linia revoltei 
morale împotriva lumii ce-i înconjoară. Fi- 
zionomia eroului ibsenian se defineşte astfel 
pe linia individualităţii puternice, a cărei in- 
transigență e o. adevărată pledoarie pentru 
ridicarea morală a societăţii. 

Studiul închinat de O. Drimba drama- 
turgiei lui Ibsen pune în lumină adevărata 
semnificație psihologică și socială a operei, 
precum și realismul creației -scriitorului — 
pe baza unei metode de riguroasă argu- 
mentare şi exemplificare de texte — con- 
stituind un auxiliar prețios pentru înţe- 
legerea teatrului marelui nordic. 


M. M. 


In legătură cu „Vlaicu Vodă” 


Sint autori care rămîn în fondul unei 
literaturi prin mijlocirea unei singure opere. 
Vlaicu Vodă, unica piesă a lui Al. Davila, 
a intrat astfel în patrimoniul clasic al dra- 
mei noastre istorice, oferind oricînd citito- 
rilor sau spectatorilor săi o autentică poe- 
zie dramatică romînească. 

Noua ediție a operei apărută în ,Biblio- 
teca pentru toți“ nu poate constitui decât 
un prilej binevenit de revenire și meditare 
asupra acestei piese clasice. Textul, care 
aparține celei de a cincea versiuni, repre- 
zintă forma clasică a piesei în redactarea 
definitivă a lui Al. Davila, care, în exi- 
gența sa artistică, „nici pe acest al cinci- 
lea avatar al lui Vlaicu nu l-a considerat 
ca fiind cel de pe urmă“. Prin studiul 
care precede piesa, această ediție destinată 
uzului marilor mase de cititori — şi în 
primul rînd elevilor și studenților — dobin- 
dește o și mai mare utilitate. Cu atît mai 
mult, cu cît asupra activității şi operei lui 
Al. Davila ne lipsește o lucrare monogra- 
fică, o vedere de ansamblu cuprinzătoare. 

Vlaicu Vodă este o piesă mult prea cu- 
noscută pentru a fi recenzată în cîteva 
rînduri. 

Dezvăluind un moment semnificativ din 
perioada închegării statului feudal, Al. Da- 
vila a creat în Vlaicu Vodă eroi de dramă, 
viabili prin problematica lor sufletească, cu 
pasiuni autentice, care acționează într-un 
desăvirșit cadru artistic. Studiul — semnat 
de Simion Alterescu — care precede opera, 
caută în primul rînd să valorifice conți- 
nutul social și ideologic al piesei. Autorul 


prefeței trece în revistă, în mod sumar, 
activitatea lui Davila în cadrul directora- 
tului Teatrului Naţional, preocupările sale 
înnoitoare, care au dus la un substanţial 
avînt al primei noastre scene. După o 
scurtă incursiune biografică, studiul ne tra- 
sează coordonatele principale ale dramei 
Vlaicu Vodă, fundalul istoric pe care se 
înalță construcția piesei. 

Analizind acţiunea şi caracterizind per- 
sonajele, autorul studiului acordă o deose- 
bită și justificată atenţie viziunii istorice a 
lui Davila, conţinutului politic al piesei, 
urmărind măsura în care drama reflectă în 
mod veridic epoca. 

Figura complexă a lui Vlaicu ne este 
revelată în trăsăturile fundamentale de ca- 
racter ale eroului — patriotism autentic 
îmbinat cu ura împotriva cotropitorilor, do- 
rința de a închega un stat feudal liber și 
independent : „Tocmai aceste caracteristici 
esenţiale ale lui Vlaicu fac ca portretul 
domnitorului să fie veridic istoricește, să 
fie expresia tendinţelor forțelor înaintate 
ale vremii.“ 


Sub același unghi de vedere este prezen- 
tată şi figura Doamnei Clara, care apare 
drept una din cele mai proeminente figuri 
din galeria  eroinelor literaturii noastre 
istorice. 


Citind această prefață, care reconsiderä 
opera în adevărata intenție a autorului şi 
în realizarea ei artistică, completind chiar 
imaginea oferită asupra sec. XIV muntean, 
printr-o judicioasă analiză a epocii, orice 
cititor s-ar putea declara satisfăcut, dacă 
n-ar citi imediat piesa. 

În cazul acesta se ridică cîteva intre- 
bări legitime. 

Deşi nu intenționăm să analizăm această 
dramă clasică — insuficient studiată de. 
istoria literaturii noastre — nu putem 
totuşi trece cu vederea deosebita sa valoare 
artistică, care în mod arbitrar a fost des- 
părțită de conţinut în prefața mai sus 
amintită. Subliniind forța ideilor care se 
desprind din  înlănțuirea piesei, studiul 
acordă prea puţină importanță însușirilor 
artistice, teatralităţii din Vlaicu Vodă şi 
faptului că lupta dintre tendinţele înrobi- 
toare ale catolicismului maghiar și aspira- 
țiile spre independenţă ale statului feudal 
romînesc se oglindesc într-o piesă de tea- 
tru, într-o dramă cu legile sale specifice. 
Ar fi fost interesant să aflăm trăsăturile 
proprii eroului, trăirea sa intensă, ca- 
racterul său deosebit de interesant ca 
personaj scenic prin simularea pasivităţii 
şi a supunerii pe care o afirmă și în 
dosul căreia se simte o voință puternică 
şi conștient dirijată. 

Caracterul oarecum  didactieist al stu- 

diului, restrîns în tiparele unei stricte de- 
terminări  istorico-sociale, ne-a privat de 
analiza compoziției măiestrite a dramei, de 
detectarea acelor elemente care conferă 
piesei o ţinută clasică. 

De asemenea, poate ar fi fost util ca 
piesa lui Davila să fie raportată în cadrul 
general al dramei istorice romiînești, stabi- 
lindu-i-se locul și greutatea specifică între 
Despot Vodă şi Răzvan şi Vidra de pildă. 

Evident, reflexiile noastre nu au calita- 
tea unor observaţii critice amănunțite — 
ci ţin mai mult de natura întrebărilor pe 
care un lector iubitor de teatru și le pune 
citind drama lui Al. Davila şi studiul în 
ansamblu interesant, care o precede. 


R. C 


Revue d'Histoire du Théâtre 


Societatea de istorie a teatrului, fundată 
în Franța în 1932 şi al cărei președinte 
activ a fost mulţi ani de-a rindul (1938— 
1951) marele animator al scenei, Louis 
Jouvet, desfășoară o vastă și rodnică acti- 
vitate de cercetare, analiză, înregistrare și 
popularizare a fenomenului teatral mondial 
din trecut şi de astăzi. Precum se arată 
în documentul programatic semnat de Jouvet 
şi reprodus fragmentar pe coperta inte- 
rioară a revistei, societatea nu urmărește 
numai „să îmbogăţească istoria teatrului 
veacurilor trecute, ci şi să ofere istoricilor 
viitorului oglinda fidelă a vieții dramatice 
contemporane, de la scena tragediei sau co- 
mediei la estrada muzic-holului sau la arena 
circului, fără a trece cu vederea arta ma- 
rionetelor “. 

Este de la sine înţeles că atingerea obiec- 
tivelor indicate se cerea sprijinită, printre 
altele, de o activitate editorială. De aceea, 
¿societatea publică, adesea în colaborare cu 
Centrul naţional francez de cercetări ştiin- 
tifice, numeroase lucrări — studii, mono- 
grafii, biografii — și are o revistă proprie, 
„Revista de istorie a teatrului“, care a suc- 
«cedat acum opt ani „,Buletinului Societăţii 
istoricilor teatrului“, ce apărea tot la Paris 
sub aceeași egidă, dar se adresa exclusiv 
unui cerc mai restrins de erudiți și oameni 
de strictă specialitate. 

Prin bogatul lui cuprins, numărul 3—4 
al revistei, pe care-l avem în față — 150 
de pagini tipărite în condiţii ireproșabile — 
ilustrează și totodată sintetizează în chip 
grăitor multiplele aspecte ale sferei de pre- 
ocupări proprii societății. Am depăşi cu 
mult limitele spațiului de care dispunem, 
dacă am încerca să ne oprim, fie și numai 
pe scurt, asupra tuturor materialelor, inte- 
resante, dense şi scrise într-un stil de o 
mare simplitate și claritate, lipsit de pre- 


tențiosul spirit academic. Totuși, nu putem 
să nu amintim aci cel puţin unele dintre 
ele. 

În articolul „E.T.A. Hoffmann şi psiho- 
logia actorului“, Maurice Gravier, plecind 
de la ideile enunțate în dialogul hoffman- 
nian „Suferințele ciudate ale unui director 
de teatru“, stabileşte o interesantă paralelă 
între punctul de vedere al romanticului ger- 
man asupra naturii măiestriei actoricești şi 
opiniile corespunzătoare ale lui Diderot, sin- 
tetizate în celebrul său Paradox asupra come- 
dianului. Şi unul şi altul, şi romanticul, şi 
enciclopedistul, apreciază — mai mult decît 
„jocul de temperament“, bazat cu precădere 
pe sensibilitate — efortul conștient, lucid al 
actorului care, în toate fazele muncii sale 
asupra unui rol, gîndeşte, se controlează, 
își cintăreşte gesturile și inflexiunile. Hoff- 
mann mai recomandă stăruitor actorilor să 
se cultive neincetat, precizînd că frecventarea 
marilor scriitori le va întări şi dezvolta ta- 
lentul. 


Istoricii teatrului vor găsi un amplu ma- 
terial informativ în articolul foarte docu- 
mentat și bogat în amănunte precise, sem- 
nat de Jeanne Lejeaux : „,„Decorurile de tea- 
tru la colegiile de jezuiți“. Icoană a unei 
concepții scenografice axate pe un decora- 
tivism pompos şi a unei mentalități „ce 
ne-a devenit străină“ (precizează autoarea), 
decorurile realizate pentru spectacolele jezui- 
ţilor din sec. al XVIII-lea și al XIX-lea au 
totuşi un loc insemnat în evoluţia acestei 
laturi a artei spectacolului, deoarece repre- 
zentaţiile de la colegiile de jezuiți au con- 
tribuit, prin notorietatea lor, la răspindirea 
gustului pentru teatru în pături tot mai 
largi. 

Asociindu-se la omagiul pe care Portu- 
galia l-a adus primului şi celui mai cele- 
bru dintre autorii ei romantici, Almeida 
Garrett (1799—1845), cu prilejul centena- 
rului morţii sale, revista publică documen- 
tata comunicare a lui Luiz Francisco Re- 
bello despre acela care vedea în restaurarea 
teatrului portughez, cum însuși a spus, „o 
chestiune de independență națională“. 

Cele trei scrisori adresate de Jacques Co- 
peau lui Silvio d'Amico în legătură cu pu- 
nerea în scenă a Misterului Sf. Ulviva, la 
Florența, ni se par deosebit de prețioase, 
pentru că ele vădesc, odată mai mult, pe 
lingă entuziasmul şi pasiunea pentru teatru 
a lui Copeau, adinca lui conștiinciozitate 
și respectul lui față de opera dramatică, ex- 
cepționalul lui simţ de răspundere pentru 
ceea ce putea face el, ca regizor, spre a pune 
în valoare implicaţiile şi posibilitățile tex- 
tului. Cităm, cu titlu de amănunt minor, 
deși nu lipsit de semnificații, pasajul in 
care Copeau își exprimă, cu sfială, dorința 
de a-i fi puse la dispoziție o seamă de scri- 

eri italiene despre commedia dell'arte, de- 
varece — scrie el, textual — „sînt sărac 
şi şovăi să le comand“: De asemenea, pe 
iubitorul de teatru bucureștean îl poate 
interesa faptul că, în una din scrisori 
(8.V.1933), J. C&peau semnalează colabo- 
rarea lui cu André Barsacq, autor al sche- 
mei punerii în scenă a operei amintite rea- 
lizate de Copeau. 

Sumarul revistei mai cuprinde şi o seamă 
de rubrici, cum sînt comunicările — din 
care desprindem pe aceea, deosebit de inte- 
resantă, despre reprezentarea pieselor lui 
Shakespeare la Paris în perioada 1855— 
1878, de către trupe de teatru italiene, în 
rîndurile cărora figurau actorii renumiţi: 
Rossi, Salvini şi Ristori. De asemenea, 
In Memoriam, Viaţa Societăţii (de istorie a 
teatrului), Expoziţii, Note și Informaţii. O 
mențiune specială merită rubrica bibliogra- 
fică cu care se încheie revista. Aceasta con- 
ține un mare număr de lucrări deosebit de 
interesante, clasate pe teme și epoci, cu in- 
dicația izvoarelor și constituie un minunat 
îndreptar pentru cercetătorii de specialitate 
sau chiar numai pentru iubitorii teatrului. 


„The Stage” * 


Săptăminalul londonez „The Stage“ stă, 
fără îndoială sub semnul categoriei publi- 
cistice a „informației“. Dar cititorului i se 
oferă aci o informare cuprinzătoare, care 
depășește simpla consemnare a „faptului di- 
vers“ teatral, prin consecventa subliniere a 


* 

tot ce reprezintă — deopotrivă, la Londra, 
în marile centre ca și în localitățile pro- 
vinciale mai obscure — o preocupare ar- 
tistică interesantă. Nici o ramură şi nici 
un aspect al activităţii scenice nu sînt 
omise. Ele sînt comentate la rubricile fixe 
corespunzătoare, care figurează în fiecare 
număr al publicației. Menţionăm, în treacăt, 
importanța simptomatică ce se acordă spec- 
tacolelor televizionate (principalul rival ac- 
tual al teatrului propriu-zis, cu scenă și 
sală, aşa cum îl cunoaștem și îl iubim cu 
toţii) şi prezența nelipsită a două rubrici, 
una oglindind un gen neuzitat la noi în 
țară, genul spectacolelor (mai ales de es- 
tradă) pe gheaţă, iar cealaltă, rezervată tea- 
trului de marionete și de păpuși, mărturie 
a unei bogate activități în acest domeniu. 

Foarte numeroasele cronici, dacă nu se 
opresc în amănunțime asupra multiplelor 
fațete ale piesei şi spectacolului consemnat, 
au, în schimb, meritul de a evita verbozi- 
tatea şi — deşi succinte — izbutesc să le 
prezinte cititorului în datele lor esenţiale, 
însoțite de punctul de vedere al revistei. 

E regretabil, firește, că nu găsim în 
„The Stage“ și unele articole de mai mare 
întindere, care să trateze problemele nodale 
ale vieţii teatrale din Marea Britanie. Lipsa 
lor nu este împlinită decît parţial de cîte un 
unic material mai mare, întîlnit în fiecare 
număr și consacrat fie prezentării unei per- 
sonalități marcante — actrița Flora Robson, 
de pildă (nr. 3919 din 24 mai) —, fie unei 
acțiuni interesante „Un teatru pentru scrii- 
tori și pentru popor” (nr. 3917 din 10 
mai). 

T. STAICU 

O figură proeminentă de actor realist, a cărui activitate s-a extins pe 
cuprinsul a şase decenii, a fost aceea a lui Ion Petrescu, născut în 1851, 
dispărut la 6 noiembrie 1932. Interpret remarcabil atit în dramă, tragedie 
cît şi în comedie, Iancu Petrescu a știut să reprezinte pe scenă, cu mult 
adevăr, personaje istorice din dramaturgia originală şi străină — ţărani, 
ostaşi sau regi — intrupind cu autoritate și umor pe „burtă-verzii” noștri, 
cum remarca un cronicar dramatic al timpului. 

Omul, care a fost scos din teatru în 1880 pentru... lipsă de calități 


artistice, datorește dezvoltarea marelui său talent lui I. L. Caragiale, care 
— în scurtul timp al directoratului său — i-a dat posibilitatea de a aborda 
cu curaj roluri de prestigiu din repertoriul clasic, alături de alte creaţii ce l-au consacrat 
definitiv în galeria marilor actori ai timpului. 

Elev al lui C. Dimitriade și Şt. Vellescu la Conservatorul din București, I. Petrescu 
şi-a afirmat vigurosu-i talent pe parcursul a trei generaţii: în tinerețe cu Millo și 
Pascaly ; la maturitate, alături de Gr. Manolescu şi C. I. Nottara; la bătrinețe, împreună 
cu pleiada de actori realişti care au ilustrat mişcarea teatrală după primul război mon- 
dial. Caracterizat de Al. Davila drept un „artist genial“, I. Petrescu a făcut dovada 
admirabilei virtuţi a statorniciei şi efortului creator în teatru, nu numai în țară, ci și cu 
ocazia turneului său la Viena, unde a jucat la Karltheater în 1891/93. Dintre numeroasele 
roluri create de acest mare actor, amintim pe Tomşa (Despot Vodă), Dragomir (Năpasta), 
Tănase (Răzvan şi Vidra), Carabăţ (Viforul), Jupin Dumitrache (O noapte furtunoasă), 
Trahanache (O scrisoare pierdută), Manasse etc., în dramaturgia originală, precum şi 
vasta galerie de tipuri din repertoriul teatrului universal: în  tragediile lui Shakespeare, 
în melodrafhă (Doi sergenţi, Mindrie şi amor, Două orfeline), în drama romantică (Ruy 
Blas, Kean, Marion Delorme, Marele Galeatto etc.). Dar mai presus de toate, a fost un 
interpret remarcabil — şi adesea traducător — al operei dramatice a lui H. Ibsen (Rosmers- 
holm, Un dușman al poporului, Stilpii societăţii etc.). 5 


Acum 195 ani, s-a născut Ștefan Iulian, unul dintre marii noştri 
actori de comedie, care au ilustrat scena națională în a doua jumătate a 
secolului trecut. 

Dovedind o realä înclinare pentru teatru, Şt. Iulian care fäcuse parte, 
încă adolescent, din trupa Vlädicescu-Tardini, fu descoperit de Pascaly și 
adus la „Național“, unde își dezvălui curînd multiplele resurse ale talen- 
tului său. Răpus de o boală necruțătoare în puterea vîrstei (31 iulie 1892), 
la cîteva zile numai de la moartea marelui Gr. Manolescu, Iulian a avut 
totuşi timpul — într-o scurtă și zbuciumată existență — de a întrupa 
cele mai variate tipuri dintr-un bogat repertoriu de comedie, de la Alec- 
sandri şi Caragiale pînă la Molière (Vicleniile lui Scapin), Gogol (Revizorul) şi operetele 
în floare pe timpul său (Voievodul tiganilor, Bocaccio ş-a.). 

Admirator al lui Millo, a cărui artă realistă a constituit tradiția puternică și o ade- 
vărată şcoală de creație dramatică a teatrului rominesc, Iulian a fost un talent original, 
cu o intuiţiie sigură în sezisarea caracterului uman și o mare forță de reprezentare a 

vieţii. Dar spre deosebire de Millo, care punea accentul pe dezvăluirea vieţii interioare 
a personajelor, biciuind defectele de caracter, considerate ca un reflex al societății — 
ceea ce necesita o înţelegere mai subtilă și mai adincă a rolurilor — Iulian se oprea 
mai mult la aspectele exterioare ale vieţii, pe care le reda cu o adevărată măiestrie și 
o desăvîrșită artă a detaliului. 

Dacă nu a găsit condiţiile de afirmare a forței sale artistice în „localizările“ pieselor 


străine, în schimb, în comedia originală — care făcea să trăiască pe scenă adevărate 
tipuri din societatea noastră — Iulian a descoperit calea creaţiilor sale autentice. Alături 


de  Ciubăr- Vodă (Despot Vodă), Postumiu (Fintina Blanduziei), Scapin (Vicleniile lui 
Scapin) ş.a., Iulian a întrupat excelent personaje din comediile lui I. L. Caragiale. Modul 
în care interpreta el pe Nae Ipistatul (O noapte furtunoasă) sau pe comisarul Pristanda 
(O scrisoare pierdută) poartă pecetea marii arte realiste. Căci Iulian nu reda numai un 
simplu individ, ci realiza tipul cumulativ al întregii categorii umane reprezentate. E] 
accentua și îngroşa în jocul său trăsăturile caracteristice ale personajelor pentru a sublinia 
— în acest mod — îndeosebi ridicola fizionomie morală a contemporanilor pe care-l 
satiriza. | 

A fost un mare actor popular, în arta căruia spiritul de observaţie, inspiraţia 
sinceră, experienţa scenică şi intuiţia artistică au avut rolul unei adevărate școli pentru 
desăvirșirea talentului său autentic. 


Talentul și cariera dramatică ale marii actrițe Eleonora Duse — de 
la moartea căreia s-au împlinit la 6 august, 30 de ani — au fost de o rară 
precocitate. Interpretă a  Juliettei la 14 ani, ea a devenit celebră la 22, 
directoare de trupă la 27, fiind comparată cu marea ei contemporană 
Sarah Bernhardt, pentru strălucitele ei creaţii. Comediană de sentiment 
şi de inegalabilă expresivitate a zbuciumului interior, Duse a știut să 
redea — grație unui joc plin de farmec şi emotivitate adincă — elanu- 
rile și pasiunea cea mai intensă a dramelor, pe care le trăia în scenă. 
Cu excepția cîtorva piese de C. Goldoni (Pamela, La locandiera) şi a 
dramei lui Etchegaray, Il gran Galeatto, repertoriul marii artiste a fost 
prin excelență acel al teatrului francez de la sfîrşitul secolului trecut (Dumas-fiul, V. 
Sardou). Succesele obţinute cu: Dama cu camelii, Francillon, Denise, Soția lui Claude, 
Fedora ş.a. i-au asigurat un adevărat triumi, nu numai în Italia (Roma, Milano, Turin), 
ci şi dincolo de granițele ţării, culminind cu strălucitele turnee în Franţa, Rusia, S.U.A. 
şi America de Sud. j 

Eleonora Duse a fost admirată de publicul romînesc în anii 1906 şi 1907, cînd a 
prezentat marile ei creații în: Santoza, Francesca da Rimini, Dama cu camelii — cu 
acea grație fascinantă şi adincă emotivitate, caracteristice artei sale. : 

